
Prológ
Pred šiestimi mesiacmi...  
Zbadal ju hneď, len čo vošla do reštaurácie. Mala na sebe priliehavý čierny kostým a lodičky na vysokých podpätkoch, tmavé vlasy zviazané na temene do elegantného uzla. Jemná šatka na krku zvýrazňovala prenikavý modrozelený pohľad, ktorým hľadala jeho stôl. Keď ho našla, zamierila priamo k nemu. Bojovne naladená princezná túžiaca po pomste. Zhypnotizovaní čašníci v bielych košeliach jej uskakovali z cesty. Kráčala pomedzi labyrint stolov prestretých tuhými škrobenými obrusmi a krištáľom, ale ani raz nespustila oči zo svojho cieľa.

Hlavné postavy podnikateľskej komunity v Seattli ihneď zavetrili zaujímavé divadlo, alebo aspoň nevšednú, práve sa rodiacu príležitosť pre budúce klebety. Honosná jedáleň klu​bu stíchla a čakala.

Jack ju sledoval zo svojho koženého kresla.

A potom ticho, ale naozaj veľmi ticho zahrešil. Na mod​litby bolo už neskoro.

Stačil mu jediný pohľad na výraz tváre Elizabeth Cabotovej a bolo mu jasné, že prehral. Zrejme už vie všetko. A to, čo sa stalo medzi nimi včera v noci, na tom už nemôže nič zmeniť.

Jack sa odovzdal osudu. Čakal ju s trpezlivosťou človeka, ktorý vie, že to, čo sa stane v najbližšej budúcnosti, nemôže už nijako ovplyvniť.

Cítil, že je stratený. Napriek blížiacej sa katastrofe mu neprebehol pred očami celý predchádzajúci život, ale len spomienky na poslednú noc - sladkú, vášnivú a hladnú nedočkavosť, ktorá sa ich oboch zmocnila. Žiaľ, to bolo jedi​né, čo mali spoločné. Tá vášeň ho zaskočila a prekvapila; snáď aj preto, že sa ju usiloval udržať na uzde počas posled​ného mesiaca. To spôsobilo, že keď sa včera v noci konečne zblížili, neovládol sa a nepreukázal skúsenosť, ktorá sa oča​káva od muža jeho veku. Hneď vzápätí si uvedomil svoju osudovú chybu a Elizabeth sa vôbec nepokúšala predstierať orgazmus.

Vyjadrila sa veľmi slušne. Mimoriadne ohľaduplne. Ako​by to, že nedosiahla vrchol, bola výlučne jej chyba. Vlastne ani nevyzerala prekvapená. Akoby od ich zblíženia nič viac neočakávala, a preto ani nemôže byť sklamaná. Ospravedlnil sa jej a sľúbil, že jej to vynahradí, len čo bude opäť fyzicky schopný. Ibaže ona mu jemne vysvetlila, že už musí ísť do​mov. Povedala niečo o rannom stretnutí, na ktoré sa potre​buje dobre vyspať.

Neochotne ju odviezol späť do tej gotickej ohavy na Queen Ann Hill, ktorú nazývala svojím domovom. Keď ju pobozkal na dobrú noc pred dverami vily, zaumienil si, že dostane aj druhú šancu, a tú už nepokazí. Nabudúce jej všet​ko vynahradí.

Žiaľ, práve v tejto chvíli pochopil, že nijaké nabudúce ne​bude.

Elizabeth zastala pri jeho stole — v zelených očiach mala vášeň, ktorá jej zjavne chýbala pri záverečnej scéne včerajšej spoločnej noci.

„Ty odporný, intrigánsky, pokrytecký podvodník," za​syčala. „Kde si nabral tú drzosť myslieť si, že na to neprídem, Jack Fairfax?"

„Len do toho, Elizabeth, rád si vypočujem, čo si o mne myslíš."

„Naozaj si uveril, že nezistím, kto si? Pokladáš ma za takú hlupaňu? Dokedy si ma chcel kŕmiť klamstvami?"

Vedel, že sa nemá čím brániť. A že to nemá zmysel. No predsa sa o to pokúsil. „Nikdy som ti neklamal."

„Čerta starého si mi neklamal! Tak prečo si sa potom nepochválil, že ty si ten frajer, čo zrežíroval predaj a zničenie firmy Galloway?"
„To je stará záležitosť spred dvoch rokov. S nami to nemá nič spoločné."

„Má to s nami všetko spoločné! A ty to dobre vieš. Preto si mi klamal!"

Napriek bezvýchodiskovosti situácie, alebo možno práve preto, stúpala v ňom bezmocná zlosť. „To predsa nie je mo​ja vina, že sme sa nebavili o Gallowayi. Nikdy si sa ma na to nespýtala."

„A prečo by som to robila?" ironicky sa zasmiala. ,Ako som mala vedieť, že v tom máš prsty?"

„Nepracuješ pre Galloway. Ako som mal vedieť, že máš k spoločnosti nejaký vzťah?" parafrázoval jej otázku.

„Lenže o to tu teraz nejde! Nechceš to pochopiť? Táto transakcia bola tým najbezcitnejším a najchladnokrvnejším ťahom, aký som kedy v biznise zažila. A fakt, že ty si ten, kto zrežíroval bankrot Gallowaya a jeho akvizíciu, presne dokres​ľuje, aký si hajzel."

„Elizabeth..."

„Ublížil si ľuďom!" Kŕčovito zvierala rúčku elegantnej ka​belky. „Veľmi si im ublížil. Nerobím obchody s ľuďmi, ako si ty, Jack Fairfax."

Jack si všimol, že Hugo, vrchný čašník v klube, neisto krúži okolo vedľajšieho stola a nevie sa rozhodnúť, ako zarea​govať na situáciu pri stole. Čašník, ktorý im niesol ľadovú vodu a pečivo, tiež zostal stáť na polceste. Luxusná reštaurá​cia stíchla a vyčkávala, lenže Elizabeth sa nestarala o publi​kum.

Jack bol fascinovaný jej správaním napriek tomu, že sa cí​til mizerne. Nikdy by mu nenapadlo, že Elizabeth je schop​ná takejto scény. V uplynulých mesiacoch mal skôr možnosť obdivovať jej bezhraničný pokoj a sebaovládanie.

„Možno by si sa najskôr mala upokojiť," upozornil ju ticho.

„Povedz mi jediný dôvod!"

„Poviem ti hneď dva. Ten prvý: sú tu ľudia. A druhý: keď vychladneš, oľutuješ toto divadlo oveľa viac ako ja."

Úsmev, ktorý mu venovala, bol taký pohŕdavý a chladný, až sa začudoval, že jej z neho nevisia cencúle. Rukou urobi​la veľký oblúk smerom k jedálni a on pochopil, že je to veľ​mi zlé znamenie.

„Kašlem na ľudí!" povedala tak nahlas, aby to určite po​čuli aj v kuchyni. „Podľa môjho názoru urobím dobrý sku​tok, keď všetkým tu v klube oznámim, čo si za sviniara. A spoľahni sa, že nebudem mať dôvod ľutovať to."

„Ale budeš, len čo si spomenieš, že sme spolu uzavreli zmluvu na Excalibur. Je podpísaná, overená, platná. Či sa ti to páči alebo nie, musíme spolupracovať."

Prekvapene zažmurkala a Jack si s uspokojením všimol ná​znak zdesenia v jej očiach. V návale zlosti určite celkom za​budla, že majú podpísanú platnú zmluvu.

Rýchlo sa však spamätala. „Len čo sa vrátim do kancelá​rie, zavolám právnikom fondu. Pokladaj tú zmluvu za anu​lovanú a od dnešného dňa neplatnú."

„Nepokúšaj sa ma dobehnúť. Nemôžeš od nej odstúpiť len preto, lebo si usúdila, že som sviniar. Zmluva je podpí​saná a ja sa jej nemienim vzdať." „To sa ešte uvidí."

Pokrčil plecami. „Ak nás chceš na nasledujúcich desať — dvanásť mesiacov vtiahnuť do súdnych ťahaníc, prosím, rád sa dám pozvať. Ale vyhrám. To vieme obaja."

Bola v pasci — a príliš múdra na to, aby to nevedela. Nastala chvíľka napätého ticha a horúčkovitého uvažova​nia, v ktorej sa musela vyrovnať s tým, že vyhral.

Tvárou jej prebehol tieň rezignácie, ale hnev už ovládla. „Za toto mi ešte zaplatíte, Jack Fairfax." Natiahla sa za krčahom ľadovej vody, ktorý ešte vždy držal na podnose stŕpnutý čašník. „Skôr či neskôr, ale prisahám, že zaplatíte." A vzápätí mu chrstla celý obsah krčaha rovno na hlavu. Ani sa nepokúsil uhnúť. Jediná možnosť úniku bola pod sto​lom a to bolo pod jeho úroveň. Zostal pokojne sedieť a ča​kal. To sa mu videlo predsa len dôstojnejšie ako strkať hlavu pod stôl.


Ľadová voda v ňom odštartovala výbuch, ktorý sa až do​vtedy usiloval udržať pod kontrolou. Pozrel na Elizabeth a z jej zdeseného pohľadu pochopil, že až teraz si uvedomi​la, ako hlúpo sa zachovala.

„Toto sa už netýkalo Gallowaya, však?" ticho zaútočil. „Bolo to o včerajšej noci..."

Zovrela kabelku a ustúpila o krok. „Neopovažujte sa zaťa​hovať do toho včerajšiu noc! Toto nemá nič spoločné so vče​rajšou nocou, dofrasa!"

„Ale má." Nedbalo si oprášil golier saka od kociek ladu. „Beriem to na seba. Patrí sa to, ak chcem vyzerať ako džen​tlmen, nie?"

Od prekvapenia jej vyrazilo dych. „Nesnažte sa to zredu​kovať na sex. Čo sa stalo včera v noci, je najbezvýznamnejší aspekt celej tejto záležitosti. Aby som bola úprimná, je to ta​ké bezvýznamné, že už teraz som to vypustila z hlavy."

Dobre počul? Včerajšia noc pre ňu nič neznamená? Do​konca mu opäť začala vykať. Hádam aby mu ešte jasnejšie dala najavo, že ich zblíženie pokladá za obrovský omyl. Na​to stratil aj poslednú štipku sebakontroly, ktorou potláčal narastajúci hnev. Oprel sa o stôl a vstal. Vôbec si nevšímal, že z neho opadávajú kúsky ľadu, pretože rovnako studený, ľadový úsmev mal na tvári, keď pozrel na Elizabeth.

„Čo sa mňa týka," hovoril s prehnanou zdvorilosťou, „netušil som, že budem mať do činenia s nefalšovanou Ľadovou princeznou. Mohli ste ma varovať vopred, že má​te menšie zdravotné problémy. Ale ktovie? Keby som mal viac času a pousiloval sa, možno by som vás dokázal roztopiť."

Len čo to dopovedal, oľutoval. Lenže tie slová zostali vi​sieť vo vzduchu, vznášali sa nad stolom, mrazivé ako kúsky ľadu na stole. Uvedomil si, že sa nikdy neroztopia.

Elizabeth ustúpila o krok, v tvári bola biela a oči sa jej zúžili. „Musíte byť na seba veľmi pyšný, Fairfax. Vy ste vlast​ne hrdý na to, aký viete byť bezcitný." Hlas mala tichý a oveľa vyrovnanejší ako predtým. „Ani trochu vám nezáleží na tom, čo sa stalo s Gallowayom, keď vám skončila zmlu​va, však?"

Rukou si prehrabol mokré vlasy. „Nie, nezáleží. Obchod je obchod. Aspoň čo sa mňa týka. Nevkladám do toho emócie.

„Pochopila som. Presne to som cítila aj včera v noci."

Otočila sa na tenulinkom opätku a bez jediného obzretia odkráčala z klubu.

Jack ju sledoval pohľadom. Nespustil z nej oči, až kým ne​zmizla za dverami.

Pocit bezmocnosti nad nezvratnosťou osudu, ktorý sa ho zmocnil, keď ju uvidel vojsť do reštaurácie, v ňom ešte vzrás​tol. Bol si istý, že ona pociťuje to isté.

Obaja poznali pravdu.

Mohla ignorovať, čo sa stalo predošlú noc, ale nemohla ignorovať obchodnú zmluvu, ktorú podpísali. Spojila ich v dobrom aj v zlom oveľa pevnejšie, než by to dokázala aká​koľvek svadobná zmluva.
Kapitola 1
SEATTLE

V stredu ráno, niekedy medzi polnocou a svitaním

Čakal na ňu v zadnej časti parkoviska. Stál v tieni múra a na​priek tomu, že sa opieral o pevnú stenu, cítil, ako sa v lacnej tenkej bunde celý trasie. Pouličná lampa vrhala skúpe svetlo, ktoré neochotne priznalo siluety poslednej hŕstky áut za​parkovaných neďaleko. Ulica bola o tomto čase tichá, vinár​ne aj nočné kluby mali po záverečnej. Okrem niekoľkých opilcov, o ktorých takmer zakopol v aleji, nestretol ani živej duše. Vyhovovalo mu to takto, pretože indivíduá, aké sa ukazovali o tomto čase a na tomto mieste, boli zvyčajne dosť nebezpečné typy.

Drobné mrholilo a vlhký chlad mu zaliezal pod kožu. Uvedomoval si, že studený nočný vzduch nie je jedinou príčinou jeho nepríjemných pocitov. Ďalšou bolo to, že dnes vynechal večerné stretnutie s madam Lolou. Dnes večer si ju nemohol dovoliť a teraz nesie následky.

Prvý raz sa s ňou stretol ešte ako vzorný študent. Všetci mu predpovedali skvelú budúcnosť v chemickom priemysle. Dnes by už mal určil c zaregistrovaných niekoľko patentov, keby nebol stretol madam Lolu. Zoznámila ich jedna jeho spolužiačka zo školy. Ubezpečila ho, že sex s ňou je úžasný už po prvom stretnutí. A mala pravdu. Lenže Lola ho zača​la zaujímať aj pre iné veci, nielen pre sex. Bola zaujímavejšia ako chémia či vidina titulu doktora. Zaujímavejšia ako celá úspešná budúcnosť, ktorú si kedysi plánoval.

Lola celkom ovládla jeho život. Stala sa jeho milenkou a vyžadovala jeho návštevy dvakrát denne. Ak zmeškal čo len jedno stretnutie, cítil sa ako tá kôpka na parkovisku, do ktorej pred chvíľou takmer stúpil. A bolo mu zima. Veľmi, veľ​mi zima.

O chvíľu príde iná žena, prinesie mu sľúbené peniaze a on si zase bude môcť kúpiť čas s Lolou. A všetko bude fajn. Keď sa mu podarí stretnúť s madam Lolou dvakrát denne, všetko ide ako po masle. Hlavne aby mal zamestnanie. Musí si ho udržať za každú cenu. Lenže zvládnuť prácu aj Lolu nie je ľahké. Zvyčajne to šlo hladko niekoľko mesiacov, a potom sa vždy niečo stalo. Alebo neprešiel drogovým testom, alebo bol pričasto práceneschopný. Alebo niečo iné.

Dúfal, že na tomto mieste vydrží dlhšie. Dalo by sa pove​dať, že sa mu tam páči. Odkedy pracuje v Excalibure, občas predstiera, že doktorát dokončil a je uznávaným členom tí​mu ako Dr. Page, a nie iba laboratórnym technikom. Han​bil sa za to, čo urobil dnes večer. No nemal inú možnosť. V Excalibure má veľmi slušný plat, a predsa mu nestačí na to, aby si kúpil všetok čas, ktorý potrebuje tráviť s Lolou. Našťastie jeho druhý zamestnávateľ je mimoriadne štedrý.

O chvíľu príde. A prinesie balík peňazí.

Najskôr začul len kroky. Ozvenu vysokých podpätkov na mokrom chodníku. Odtiahol sa od mokrej steny a v napätej chvíľke čakania zabudol aj na nepríjemný chlad. Už o chvíľ​ku bude mať všetko, čo potrebuje, aby sa opäť zahrial.

„Ahoj, Ryan!"

„Dali ste si načas," zahundral.

Jeho zamestnávateľka sa vynorila z hustého tieňa a podišla celkom k nemu. Tvár jej zakrývala kapucňa dlhého nepre​mokavého plášťa. „Dúfam, že všetko šlo hladko."

„Bez obáv. V labáku je totálny binec. Budú to upratovať niekoľko dní."

„Výborne. Pravdepodobne to bolo zbytočné. To len pre prípad, že by Fairfax alebo bezpečnostná služba chceli zavo​lať políciu. Odvedie to ich pozornosť úplne iným smerom."

„V takýchto záležitostiach firmy nikdy nevolajú polišov. Pokazilo by im to reputáciu a odstrašilo investorov aj klien​tov."
„To je pravda. A to si Excalibur teraz rozhodne nemôže dovoliť." Pohla rukou a strčila ju do kabelky. „Fajn, takže všetko je vybavené. Pracoval si dobre, Ryan. Bude mi za te​bou ľúto."

„Čo?"

„Obávam sa, že ťa už nepotrebujem. Vlastne si sa stal ne​pohodlným." Vytiahla ruku z kabelky. Aj chabé svetlo noč​nej lampy stačilo, aby si všimol záblesk čierneho kovu.

Pištoľ.

Na chvíľu zmeravel, neschopný pochopiť, čo sa deje. Kým ten pohľad spracoval, bolo už neskoro. Stihol si ešte uvedo​miť, že vyzerá presne ako jedna z tých žien zo starých čier​nobielych filmov, ktoré pán Page tak obdivoval. Femme fatale. Osudová žena.

Potiahla kohútik. Dvakrát. Druhý výstrel nebol potrebný, ale chcela mať istotu. V scenári bol riadok, ktorý presne vy​stihoval jej filozofiu.

Žena s minulosťou nemá čo stratiť. Ale žena s budúcnosťou musí byť opatrná.
Kapitola 2
Aj riaditelia mávajú zlé dni. Občas uviaznu tak beznádejne, že potrebujú mapu a kompas, aby sa vyhli zradným vodám finančného bankrotu.

Jack mal pocit, že na okraji svojej imaginárnej mapy by te​raz určite našiel malé písmená: Pozor! Za touto hranicou striehnu draky.
Posledné udalosti ho presvedčili, že pohromy chodia vždy v trojici.

„Potrebujeme zistiť škody," povedal nahlas. „Presné čísla."

Zrakom prebehol spúšť v laboratóriu 2/B. Úlomky skla a časti citlivých prístrojov sa váľali po stoloch aj po dlážke.
Jeden z vandalov krvavočervenou farbou nastriekal na stenu slová Avantgarda zajtrajška.
„To nemôže byť pravda," stonal Milo. „Toto je už naozaj priveľa po tom všetkom. Excalibur je zničený."

Jeho monotónne náreky začínali Jackovi liezť na nervy. Niet sa čo čudovať; jeho zvyčajná trpezlivosť bola už pred​tým značne nahlodaná.

Vandalizmus v laboratóriu 2/B bol už len pokračovaním reťazca nehôd, ktoré sa sypali na výskumné oddelenie Excalibura v posledných hodinách. V celkovej schéme to vlastne ani nebolo to najhoršie, čo sa stalo. Na čele zoznamu neprí​jemností stál zavraždený laboratórny technik.

„Neboj sa, Milo, zvládneme to," ozval sa Jack. Platia ho predsa za to, aby hovoril takéto a podobné vety, napomínal sa v duchu. Dnes si bude musieť odrobiť každučký cent svoj​ho platu.

„Zvládneme?" zapochyboval Milo. Obrátil sa nechápavo na Jacka. „Čo chceš zvládnuť, keď zničili všetko, na čom sme dreli celé mesiace? Ako chceš zvládnuť pohromu? Nikto nám nedá druhú šancu. Prezentáciu pre Veltrana nemôžeme od​volať, to dobre vieš."

„Povedal som, že to zvládneme."

„Ako to chceš urobiť?" Milo divo vyskočil. „Mali sme ne​uveriteľné šťastie, že sme získali pozornosť Gradyho Veltra​na. Poznáš jeho povesť. Ak sa začneme vyhovárať alebo po​sunieme prezentáciu čo len o deň, vyškrtne nás zo zoznamu."

Jack potlačil vzdych. Toto naozaj nepotreboval. Už aj tak má dosť problémov. Lenže Milo Ingersoll je jeho klient. A ku klientom sa treba správať v rukavičkách. Najmä vo chvíľach ako je táto. Aj to patrí k jeho práci.

Milo mal ledva dvadsaťpäť rokov, ale ako jediný člen ex​centrickej rodiny Ingersollovcov mal aspoň aký-taký talent na riadenie firmy. Po smrti svojej pratety Patrície Ingersollovej, zakladateľky Excalibura, odišiel zo strojárskej fakulty a prevzal na seba starostlivosť o malý rodinný podnik. Už v priebehu niekoľkých dní zistil, že viesť firmu je momen​tálne nad jeho sily. Patrícia bola posledný rok svojho života pripútaná na lôžko a bez jej dohľadu firma upadala. Keď ju Milo prebral, stála na pokraji bankrotu. Pochopil aj to, že mu chýbajú manažérske schopnosti a skúsenosti, aby zvrátil osud firmy.

Uvedomil si, že potrebuje pomoc profesionála, a to veľmi rýchlo.

Vďaka predvídavosti, zanieteniu a skutočnej vášni, vlast​nostiam, ktoré — ako usúdil Jack — z neho raz urobia vyni​kajúceho manažéra, pustil sa do hľadania špecialistu, kon​zultanta, ktorý by bol schopný postaviť na nohy rozpadávajúcu sa firmu.

Jack nikdy nezabudne na deň, keď mladý zapálený muž vrazil do jeho kancelárie a striedavo ho nútil a prosil, aby mu pomohol. Milo bol pripravený sľúbiť a urobiť čokoľvek, len aby rodinný podnik zachránil.

Situácia v Excalibure predstavovala presne ten typ problé​mu, ktorý Jacka mimoriadne zaujímal. Špecializoval sa na záchranu malých firiem v krízových situáciách. Súčasťou zmluvy bolo aj zaškolenie nástupcu, v tomto prípade Mila. Už dávno pochopil, že z dlhodobého hľadiska kľúčom k ús​pechu je výchova nového vedenia. Nemalo význam za​chraňovať malú firmu, ak v deň odchodu experta zostane opäť bez schopného manažéra.

Milo mal všetky predpoklady, ktoré bude potrebovať pre svoju budúcu prácu. Bol nadšený, inteligentný, usilovný, a čo je najdôležitejšie, absolútne oddaný záujmom Excalibura. Za posledných šesť mesiacov začal v mnohom napodobňovať Jacka, dokonca aj v štýle obliekania. Celkom priro​dzene sa vzdal nedbalého štýlu, ktorý bolo typický pre prostredie, v ktorom sa dovtedy pohyboval, a zamenil ho za elegantný klasický oblek a kravatu. Žiaľ, osobný vkus mu naďalej velil vyberať kombináciu hnedej a zelenej. Jack si v duchu pripomenul ďalšiu úlohu: skôr ako zavŕši svoju mi​siu v Excalibure, musí vziať Milá k dobrému krajčírovi.
V to ráno mal Milo naozaj ďaleko ku konzervatívnemu podnikateľskému imidžu. Keď mu Jack zavolal, aby ho infor​moval o zničení laboratória, Milo bol ešte v posteli. Bol tou správou natoľko otrasený, že sa ani nestihol obliecť, rovno ute​kal do firmy. Natiahol si len džínsy a k nim len akýsi starý, vy​blednutý páskovaný pyžamový kabát. Na bosých kostnatých nohách mal papuče. Červené vlasy mu stáli všetkými smermi ako trsy trávy. Za hrubými sklami v čiernom ráme okuliarov sa mu v orieškovohnedých očiach miešali zlosť a zúfalstvo.

Jackovi ho prišlo ľúto.

„Nie je to pohroma, Milo," povedal pokojne. „Zdrží nás to, ale nie je to katastrofa."

„Nechápem, v čom vidíš rozdiel."

„Ver mi, viem to," Jack sa obzrel na tučného muža, ktorý postával vo dverách. „Takže, Ron, dajte sa do toho. Nepo​riadok treba upratať."

„Áno, pane." Ron Attwell, šéf neveľkého bezpečnostného oddelenia Excalibura, sa očividne potil. Pod pazuchami sa mu na košeli tvorili tmavé mapy a po čele mu stekali kva​pôčky potu.

Jack to chápal. Ani jemu nebolo práve chladno, hoci všet​ko v laboratóriu 2/B vrátane klimatizácie bolo takmer ume​leckým dielom. Klimatizácia bežala ďalej, hoci všetko ostat​né v tomto krídle bolo totálne zničené.

Milo má pravdu. Zničené laboratórium je naozaj kata​strofa, ale Jack to nebol ochotný priznať nahlas. Je predsa zodpovedný za firmu. Je jeho povinnosťou tváriť sa, že ne​existujú také problémy, ktoré by sa nedali vyriešiť.

„Musíme ihneď urobiť potrebné bezpečnostné opatrenia," pokračoval Jack pokojne. „Použite len personál, ktorý prešiel testami a má oprávnenie pracovať v laboratóriu. Nikto ne​smie nič vyhodiť, ani len črepy z fľaše, kým to neskontroluje niekto z tímu Soft Focus. Je to jasné?"

„Áno, pane."

Milo si prekrížil ruky v geste, ktoré by výborne pristalo aj hlavnému mužskému predstaviteľovi posledného dejstva Carmen. „Aký má význam teraz sa zaoberať bezpečnosťou? Zatvárať dvere stajne, keď nám ukradli koňa?"

„Milo," zahriakol ho Jack.

Milo sa zarazil, keď počul tichý, no veľmi naliehavý tón v Jackovom hlase, a ihneď zmĺkol.

Jack cítil Ronov pohľad. „Všetky úlomky vložte do škatúľ a nechajte ich v laboratóriu. Nič sa nesmie stratiť."

„Áno, pane." Ron si rukávom kaki košele zotrel pot z če​la. „Dohliadnem na to, pán Fairfax."

„A postarajte sa, aby nikto z ľudí, čo budú upratovať la​boratórium, nevyzvonil, čo sa tu stalo. Je to jasné?"

„Áno, pane."

„Každý, kto čo len pípne, dostane okamžitú výpoveď."

„Áno, pane." Ron si z náprsného vrecka vytiahol po​známkový blok a usiloval sa nájsť pero. „Urobím, čo je v mo​jich silách, pane. Lenže viete, ako to chodí s klebetami."

„Viem, ale to ma nezaujíma. Naše oficiálne vyhlásenie je, že sa nič vážne nestalo."

Milo sa zamračil. „Preto nevoláme políciu?"

„Preto."

„Ale prečo to treba držať v tajnosti? Nie sme predsa jedi​ní, koho navštívila tá šibnutá Avantgarda zajtrajška. Minulý mesiac rozmlátili aj jedno z laboratórií UW. Písali o tom v novinách."

„Pred niekoľkými týždňami zničili aj akúsi softvérovú fir​mu," pridal sa Ron. „Chceli to tam podpáliť."

Jack pozrel z jedného na druhého. „Netúžim po tomto druhu reklamy. To posledné, čo teraz potrebujeme, je upo​zorňovať na problémy s bezpečnosťou v Excalibure."

Ron zbledol. „Áno, pane."

Milo sa ďalej mračil. „Lenže tu nejde..."

Jack ho zmrazil pohľadom. Zdvihol jedno obočie smerom k Ronovi. Ten si usilovne niečo zaznamenával do notesa a nevšimol si výmenu pohľadov medzi svojimi šéfmi. Zdalo sa, že Milovi konečne svitlo. Zavrel ústa a pery zovrel do ten​kej čiary. Aj keď neochotne, predsa ustúpil.
„Akákoľvek publicita, ktorá by odhalila slabé miesta v našom systéme zabezpečenia ochrany, je pre firmu nežia​duca," vyhlásil Jack pokojne, hoci od pokojného mal po​riadne ďaleko. „Tento typ správ vie okamžite znervózniť po​tenciálnych zákazníkov aj investorov. Neverím síce, že sa nám záležitosť podarí celkom utajiť, pretože niekto z Avant​gardy určite pôjde rovno do médií, aby zase raz na seba upo​zornili, ale pokúsime sa aspoň z našej strany veci nenafuko​vať. Rozumieme si?"

„Áno, pane." Ron zavrel notes.

„Vaša úloha je obmedziť teraz pohyb ľudí v laboratóriu, Ron," pokračoval Jack. „Langley z oddelenia pre styk s ve​rejnosťou sa postará o tlač."

„Rozumiem." Ron Attwell si prstami prehrabol riedke si​vé vlasy. S viditeľným úsilím sa pokúšal zachovať pokoj a te​raz sa vystrel do predpisového postoja. „Je mi to ľúto, pane. Nemalo sa to stať. Po správnosti sa sem vôbec nemali do​stať." Urobil neurčité gesto, aby vyjadril svoje znechutenie nad tým, čo sa už nedá napraviť. „Nikdy predtým sa nič po​dobné nestalo. Komu to mohlo napadnúť?"

„Viem," povedal Jack. „Komu by to napadlo?" Zjavne ni​komu v prestarnutom, neakčnom bezpečnostnom oddelení Excalibura, pomyslel si. Nič z toho nepovedal nahlas.

Reorganizácia  bezpečnostného  oddelenia  a  súvisiacich opatrení bola na prvom mieste jeho zoznamu už pred šiesti​mi mesiacmi, hneď po tom, ako prijal miesto výkonného riaditeľa Excalibura. Lenže preškoliť skupinu starých noč​ných vrátnikov, z ktorých väčšina mala tesne pred dôchod​kom, na akcieschopný, moderný a profesionálny bezpeč​nostný tím, si vyžadovalo veľa času a peňazí. Bolo tu aj veľa iných priorít, ako si teraz spomínal, a žiadna z nich nebola lacná. On rozhodol, že všetky peniaze treba investovať do projektu Soft Focus.

Lenže niekedy v priebehu posledných dvadsiatich štyroch hodín zmizol aj Tyler Page, výskumný pracovník a mozog celého projektu, a spolu s ním aj jediný exemplár koloidného kryštálu, ktorému dali pracovný názov Soft Focus a po​dľa neho potom pomenovali celý projekt. To predsa stačí, aby aj vcelku pokojného, logicky uvažujúceho, akcieschop​ného výkonného riaditeľa zachvátila panika.

Otočil sa na päte a pohol sa k lietacím dverám. „Idem do svojej kancelárie. Opakujem: nevpustite sem nikoho, kto tu nemá čo robiť, Ron. Ohláste sa mi, keď skončíte."

„Áno, pane." Ron si odkašlal. „Pane, chcem vám ešte raz povedať, že mi to je strašne ľúto."

„Ak sa ospravedlníte ešte raz," povedal Jack, ale neobzrel sa, „máte padáka."

Ron zažmurkal. „Áno, pane."

Jack vrazil rukou do krídla dverí, a keď sa otvorilo, vyšiel do haly.

„Počkaj," zavolal naňho Milo. „Počkaj chvíľu, Jack! Chcem sa s tebou rozprávať."

„Neskôr, Milo. Teraz sa musím porozprávať s Langleym. Musím mu dať inštruktáž, kým sa naňho vrhne tlač."

„Viem, viem," ponáhľal sa Milo do haly za Jackom. „Ale my dvaja sa musíme porozprávať o inom."

„Potom," zdôraznil Jack a kráčal k výťahom.

„Nie, teraz!" trval na svojom Milo. „Čo ak sem tieto po​sledné záležitosti s vraždou technika a zničeným laboratóriom pritiahnu tú ženskú? Začne sa vypytovať."

„Nerob si starosti. Ak sa tu ukáže Elizabeth Cabotová, po​starám sa o ňu." Zdá sa, že v silných sľuboch je majster. Len aby nakoniec nebol rád, ak ho Elizabeth hneď vo dverách neprebodne vysokým podpätkom svojich exkluzívnych ta​lianskych lodičiek.

Milo zavrčal. „Vieš predsa, ako sa správa na mesačných za​sadnutiach správnej rady. Vždy chce mať všetky informácie a trvá aj na najmenších detailoch. Ak sa jej donesie, že zmi​zol Page aj vzorka, nikto z nás nemôže tušiť, ako sa zachová. Ani ty."

„Mýliš sa."

Milovi sa v očiach objavil záblesk nádeje. „Mýlim sa?"

„Mýliš," uškrnul sa Jack. „Viem presne, čo teraz urobí. Zruší nám všetky pôžičky ešte skôr, ako stihneme vyzametať labák."

Bol si istý, že za uplynulých šesť mesiacov Elizabeth naj​menej stokrát hľadala zámienku, aby mohla zrušiť ich zmlu​vu. Zdemolované laboratórium a strata kryštálu by pre práv​nikov Aurorinho fondu istotne boli dostatočným dôvodom na zrušenie kontraktu a vyhlásenie ich spoločnosti za finan​čne nespoľahlivú. Ako hlavný veriteľ by fond mohol dohnať Excalibur k bankrotu.

„Vedel som to," zašepkal Milo. „Málo sme sa modlili." „Spamätaj sa. Ak sa Elizabeth Cabotová dozvie o vlámaní, vybavím to s ňou. Nemá najmenší dôvod predpokladať, že je ohrozený celý projekt."

„Ale čo ak nás bude podozrievať?" Milo sa chvel od ner​vozity. „Čo ak sa začne vypytovať? Preverovať? Vieš dobre, aká vie byť nepríjemná."

„Ak sa bude vypytovať, ja jej odpoviem." „Ale ako?"

„Neviem. Možno použijem starú osvedčenú zbraň — be​zočivé klamstvo."

Milo pozrel priamo naňho. „Ako môžeš v takejto chvíli žartovať?"

„Nežartujem. Už som ti povedal, že si s ňou poradím. Ty sa postaraj o svoju rodinu. Neželám si, aby ktokoľvek z nich hovoril o tom, čo sa tu stalo, jasné?"

Milo nešťastne zažmurkal, vzdychol si a prikývol. „Teta Dolores bude hysterická. Strýko Ivo možno dostane infarkt. A bohvie, ako sa k tomu postavia moje sesternice. Najmä Angela."

„Vieš dobre, čo urobí Angela. Bude žiadať, aby ste Excali​bur okamžite predali, alebo zlúčili ho s inou firmou. Doža​duje sa toho, odkedy zomrela tvoja teta."

Milo zaťal ruku v päsť a zdvihol hlavu. „Nikdy. Toto je moja spoločnosť. Teta Patrícia ju nechala mne, pretože vede​la, že sa o ňu postarám pre úžitok celej našej rodiny."

Jack sa aj napriek zlej nálade pousmial. „Tomu hovorím odhodlanie, Milo.  Neboj  sa, dokončíme aj  projekt Soft FOCUS."

„Ale ako to chceš urobiť?"

„Nechaj to na mňa." Jack sa zastavil pred výťahmi i stlačil gombík. „Nájdem ten kryštál. No nejaký čas to po​trvá. Všetko ostatné si v najbližších desiatich dňoch vezmeš na starosť ty."

„Desať dní? Lenže prezentácia pre firmu Veltran je naplá​novaná už o štrnásť dní! Dovtedy musí byť kryštál v labora​tóriu, inak je všetko v háji."

„Ako si správne poznamenal, máme ešte celé dva týždne," pokojne povedal Jack. „Nemáš síce ešte toľko skúseností, ako by som si želal, ale inú možnosť nemáme. Musíš zvlád​nuť svoju rodinu, tlač a bežné fungovanie Excalibura, kým budem preč. Myslíš, že to zvládneš?"

„Pravdaže. O to tu predsa nejde! Ide o kryštál."

„To viem.

Výťah sa zastavil a dvere sa otvorili. Konečne niečo fun​guje! Jack vošiel do kabíny a stlačil gombík, aby sa výťah po​hol na tretie poschodie. Pozrel do Milovej vystrašenej tváre a naposledy ho uistil: „Nájdem ho, Milo."

„Ako to chceš urobiť, dofrasa?" Milo strácal trpezlivosť.

Jack sa usmial. „Uvažujem, že na začiatok si vezmem do​volenku."

Výťahové dvere sa zatvorili a prerušili Milov zúrivý krik.

Keď Jack konečne osamel, oprel sa o stenu kabíny a ne​prítomné hľadel na svetielka na ovládacom paneli. Žiaľ, Mi​lo má pravdu. Strata kryštálu je pre Excalibur skutočná ka​tastrofa.

Tento hybridný koloidný kryštál má vďaka výnimočným optickým vlastnostiam potenciál zohrať strategickú úlohu v rozvoji novej generácie počítačových technológií nará​bajúcich so svetlom. Optické počítače pracujú na princípe kódovania informácií na svetelné impulzy. Soft Focus vy​vinuli na riadenie a prenos svetla na vysoko špecifickej mikroskopickej úrovni. Nepoetický odborný názov dostal podľa svojich optických vlastností a schopnosti rozostriť obraz.

Patrícia Ingersollová, vynikajúca vedkyňa a majiteľka nie​koľkých patentov, navrhla celú koncepciu, ale kým ju stihla realizovať v laboratóriu, ochorela a zomrela. V posledných rokoch bol jej najbližším spolupracovníkom rovnako vyni​kajúci odborník, ale veľmi excentrický člen výskumného tí​mu v Excalibure doktor Tyler Page. Všetci verili, že ich spoločné dielo dovedie do víťazného konca.

Keď sa Jack podujal na úlohu zachrániť osud Excalibura, rozhodol sa postaviť budúcnosť firmy práve na projekte Soft Focus. Keď nad tým teraz uvažoval, zrejme to bola osudová chyba. Zároveň si však uvedomil, že na inom sa stavať neda​lo. Keď vystúpil z výťahu, vedel celkom presne, že bez kryš​tálu sa mu Excalibur nepodarí zachrániť.

Keď sa dohodli na spolupráci, pokúšal sa získať investí​cie zo všetkých možných zdrojov, ale napriek svojej osob​nej reputácii nikde neuspel. Dôvod bol jednoduchý: nikto neveril v budúcnosť Excalibura, keď zomrela Patrícia In​gersollová.

Raz neskoro v noci, keď sa prehrabával v starých účtov​ných dokladoch firmy a v kondícii sa udržiaval zdravotnou dávkou škótskej, zistil, že kedysi dávno dostal Excalibur na jeden svoj projekt podporu z nejakého Aurorinho fondu. Z toho, čo mal k dispozícii, sa zdalo, akoby šlo viac-menej o osobnú dohodu medzi Patríciou Ingersollovou a pred​chádzajúcou riaditeľkou fondu Sybil Cabotovou. Zmlu​va nebola dlhšia ako jeden odstavec. Pri súde by sotva ob​stála.

Vzápätí zistil, že Sibyl zomrela pred dvoma rokmi. Fond zanechala svojej neteri.

S malou nádejou, ale bez akejkoľvek inej alternatívy oslo​vil súčasnú riaditeľku fondu Elizabeth Cabotovú a navrhol jej obnovenie spolupráce. Bol prekvapený, ako ľahko súhla​sila so stretnutím.
Keď v to ráno vošiel do jej kancelárie na prvom poschodí, meď vedel, že je zle. Už počas prvej hodiny v jej spoločnos​ti si uvedomil, že napriek všetkým zásadám nemiešať biznis súkromie tentoraz je rozhodnutý urobiť presný opak.

Elizabeth súhlasila so spoluprácou. A prijala pozvanie na večeru.

O dva týždne odhalil jej prepojenie na Galloway a uvedo​mil si, že kráča po veľmi tenkom ľade...

Keď sa dvere výťahu otvorili, zahnal myšlienky na minu​losť a vykročil po koberci do kancelárie výkonného riaditeľa. Bolo ešte skoro, ani nie osem hodín, a táto časť budovy bo​la o tomto čase tichá.

V mysli si narýchlo urobil zoznam najdôležitejších kro​kov. Na prvom miesto bola úloha pre sekretárku: zistiť cez osobné oddelenie telefónne číslo príbuzných Ryana Kendla. Detektív Durand, ktorý vyšetroval jeho vraždu, sľúbil, že tragédiu oznámi Kendlovej rodine. Lenže Jack bol presved​čený, že povinnosťou riaditeľa firmy a Kendlovho zamest​návateľa je spojiť sa s jeho najbližšími a vyjadriť im svoju účasť. Ani trochu sa na to netešil.

Podľa záznamov z osobného Kendle nemal v Seattli žiad​nu rodinu. Nastúpil pred niekoľkými mesiacmi ako technik v laboratóriu. Bol to samotár, v Excalibure nemal bližších priateľov. A teraz bol tento muž mŕtvy.

Durand vychádzal z predpokladu, že Kendle bol zaplate​ný do narkotík. Všetko nasvedčovalo, že ho zastrelili pri odovzdávaní drog. Scénu sa odohrala niekedy medzi polnocou a svitaním na opustenom parkovisku neďaleko Pioneer Square.

Jack vošiel do prvej kancelárie, kde sedela jeho sekretárka. Uľavilo sa mu, keď zistil, že je už tam. Marion stála za svo​jím stolom a varila kávu.

Rýchlo sa obrátila a na tvári sa jej zračilo napätie. Jack si všimol ustráchaný výraz v očiach za sklami prehnane veľ​kých okuliarov. Kávová naberačka jej vypadla na stôl.

„Pán Fairfax!"

„Som veľmi rád, že ste už tu, Marion. Máme pred sebou ťažký deň. Pripomeňte mi to, keď budeme najbližšie hodno​tiť vašu prácu."

„Pán Fairfax, musím vám niečo..."

„Neskôr. Jediný spôsob ako zvládnuť dnešné ráno je, že budeme postupovať po krokoch."

Jack si zavesil čiernu bundu na háčik obstarožného mo​sadzného vešiaka v kúte. Keď pred šiestimi mesiacmi prijal funkciu výkonného riaditeľa v Excalibure, zistil, že spoločnosť doviedla koncepciu piatkov v neformálnom oblečení do ab​solútnej krajnosti. Vlastne až do štvrtkov. Flanelové košele, džínsy a tenisky sa stali normou pre väčšinu personálu.

On aj napriek tomu od samého začiatku už zo zvyku cho​dil do práce v obleku a kravate, dokonca aj v tie povolené neformálne piatky. V niektorých záležitostiach bol dosť kon​zervatívny. Dnes ráno, keď mu o tretej zazvonil telefón, aby ho informovali o najnovšej katastrofe vo firme, siahol po pr​vých veciach, čo mu prišli pod ruky: čiernom pulóvri s dlhý​mi rukávmi a džínsach.

Nočný telefonát ho nezobudil. Boli tri hodiny v noci, ale on sedel vo svojej obývačke s pohárom škótskej v ruke, po​zoroval svetlá na Queen Ann Hill a rozmýšľal o strate kryš​tálu. Len pred niekoľkými hodinami zistil, že Soft Focus zmizol z laboratórneho trezoru.

Keď prechádzal okolo sekretárkinho stola do svojej kan​celárie, na chvíľu sa zastavil. „Predpokladám, že ste už poču​li, čo sa stalo v laboratóriu 2/B, Marion?"

„Áno, pane. Strážnik mi to povedal, keď som prišla." „O chvíľu sem začnú vyvolávať novinári. Avantgarda zaj​trajška sa určite poponáhľa, aby oznámila svoj posledný útok proti 'zlu spôsobenému modernou technológiou'." Jack sa zastavil s rukou na kľučke. „Zavolajte Langleyho. Nech sem ihneď príde." „Áno, pane."

„Nikto okrem Langleyho a mňa sa nesmie rozprávať s no​vinármi. Jasné?"

„Rozumiem, pane." Marion naňho pozerala s veľmi čudným výrazom v tvári. Stíšila hlas. „Ale to som vám nechcela povedať, pane. Keď som sem pred niekoľkými minútami prišla, zistila som, že tu na vás už niekto čaká."

„Ten detektív z oddelenia vrážd? Durand? Vrátil sa?" spýtal sa Jack a zároveň otváral dvere do svojej kancelárie. Ob​zrel sa na Marion. „Čo ešte potrebuje? Požiadal som osobné, aby mu dali kópie všetkých Kendlových materiálov."

„Nie, pane." Marion si veľavýznamne odkašľala. „Nieje to detektív."

„Dočerta, kto si trúfne vliezť mi do kancelárie bez toho, aby...?" nedokončil, keď zbadal ženu, ktorá stála pred veľ​kým oknom na druhej strane priestrannej kancelárie.

Dočerta! Mýlil sa, keď si ráno zopakoval, že katastrofy chodia v trojici. Dnes prišli v štvorke.

Kapitola 3
Pri predstave tejto konfrontácie prebdela takmer celú noc. Teraz, keď prišlo na vec, prekvapila ju vlastná reakcia. Áno, je pokojná.

Musí priznať, že cíti isté chvenie v zátylku, ale tento pocit máva vždy, keď je Jack v jej blízkosti. A tiež je trochu napä​tá. Nie, nie trochu, ale veľmi. Veľmi napätá. No a čo? Neja​ké to napätie hádam zvládne. Veď po šiestich mesiacoch a pravidelných mesačných zasadnutiach riaditeľskej rady Excalibura je na to predsa zvyknutá. Najdôležitejšie je, že sa ovláda. Zbytočne negestikuluje rukami a nechveje sa od hnevu. Je absolútne pokojná.

Stála chrbtom k dverám a pozorovala firemné parkovisko a jazero Washington v diaľke.

Dnes ráno sa obliekla na súboj. Vzala si nohavicový kos​tým z luxusnej kovovosivej látky s jemným votkaným prúžkom. Sako s jemnými vypchávkami zvýrazňovalo plecia. Spod manžiet na nohaviciach vykúkali elegantné kožené lo​dičky na vysokých podpätkoch. Vlasy mala pevne stiahnuté do prísneho uzla a v ušiach jej diskrétne žiarili jemné zlaté náušnice.

Chýba už len jazdecký bičík a obraz by bol kompletný. Bola to depresívna myšlienka.

„Dobré ráno, Elizabeth. Vždy sa potešíme, keď nás príde​te pozrieť."

Nech sa stalo čokoľvek, nestratí sebakontrolu a nebude naňho kričať.

Je predsa pokojná.

Ale nezaškodí pripomenúť si to, pretože v skutočnosti je naňho veľmi nahnevaná. Od tej scény v reštaurácii klubu Pa​cific Rim sa bála, že jedného dňa opäť stratí kontrolu a uro​bí zo seba blázna, aj po druhý raz.

Pomaly sa otočila od výhľadu na hmlou zahalené jazero a strašidelné monolity administratívnych vežiakov Seattlu, ktoré sa týčili v diaľke.

Ubezpečila sa, že na tvári má svoj najpokojnejší, naj​chladnejší úsmev. Nebolo to ľahké. Rozmýšľala, ako dlho jej potrvá, kým sa naňho bude môcť pozrieť bez toho, aby cíti​la, ako sa jej zrýchľuje dych a zviera žalúdok. Je to už šesť mesiacov, no nič sa nezlepšilo.

Únik hľadala najmä v práci, ktorá ju priviedla aj sem. „Dobré ráno!" ozvala sa stroho. „Dozvedela som sa, že máte v Excalibure problém."

„Nič, čo by sme nezvládli." Zavrel za sebou dvere a rukou jej ponúkol kreslo. „Sadnite si. Požiadam Marion, aby nám priniesla kávu,"

„Ďakujem." Prešla k najbližšiemu kreslu a posadila sa. Popotiahla si jemnú vlnenú látku nohavíc a prekrížila nohy.

Je pokojná a ovláda sa, fajn, to je ono. A predsa dýcha akosi prirýchlo a cíti si vlastný pulz. Prešla len krížom cez kanceláriu, ale jej telo reaguje, akoby to bol preň namáha​vejší výkon ako každodenný hodinový" tréning.
Pozorovala Jacka, ako prešiel k svojmu stolu a usadil sa do  čierneho koženého kresla. Nahol sa dopredu a cez komando krátko hovoril so svojou sekretárkou.

Trochu zarazená si všimla, že je akýsi strapatý, akoby si husté čierne vlasy len narýchlo prehrabol prstami. Alebo to boli prsty niekoho iného? Potlačila nevôľu, ktorú v nej tá predstava vyvolala.

Aj tak bolo zvláštne vidieť ho neupraveného. Pri tých nie​koľkých príležitostiach za posledných šesť mesiacov, keď sa stretli, Jack mal vždy na sebe luxusný oblek a elegantnú kra​vatu.

Uvedomila si, že v čiernom svetri a džínsach vyzerá ešte nebezpečnejší ako zvyčajne. Asi aj preto, lebo priliehavé ob​lečenie odhaľovalo, že mocné plecia a pekná postava nie sú len výsledkom dobre strihaného elegantného saka.

Určite pravidelne cvičí, napadlo jej ešte na začiatku ich známosti. Neskôr zistila, že nechodí medzi kulturistov, ale trénuje akési čudné bojové umenie.

V tom čase pokladala jeho záujem o tento druh športu a východnú filozofiu za znamenie romantického ducha, čo len dokazovalo, ako jej túžba zatemnila analytické rozumo​vé schopnosti. Dnes jej bolo absolútne jasné, že o staroveké bojové umenie, stratégiu a obranu sa zaujíma len preto, aby ich mohol chladnokrvne využiť pre svoje vlastné ciele. Ten sviniar je predátor, nie romantik!

Dvere sa otvorili a Marion im priniesla dve kávy. Ustraše​ne pozrela na svojho šéfa, akoby hľadala návod, ako sa má správať. Potom nasadila úsmev a podala Elizabeth čerstvú kávu.

„Ďakujem," povedala Elizabeth.

„S radosťou, slečna Cabotová," odpovedala Marion, dru​hú kávu postavila pred Jacka a nehlučne zmizla.

Elizabeth sa tvárila, že si nevšimla, ako sa k nej správajú všetci zamestnanci firmy. Hľadia na ňu s obavami, pretože všetci dobre vedia, že drží v rukách Aurorin fond, a od neho závisí osud Excaliburu.

Neprekvapilo by ju, keby všetci do jedného už poznali historku o tom, čo sa odohralo vtedy v klube Pacific Rim. Klebety tohto druhu sa odjakživa šírili závratnou rýchlosťou.

Jack si upil poriadny dúšok kávy a oprel sa v kresle. „Tak​že sa k vám už donieslo, že tu máme isté menšie problémy? Som prekvapený, ako rýchlo tá správa zaletela až k vám."

Zdvihla obočie. „Hm, ja nie som prekvapená, že ste pre​kvapený. Ako dlho ste to mienili predo mnou tajiť?"

Pokrčil plecami. „Osobne som sa to tiež dozvedel len pred niekoľkými hodinami. Zatiaľ tu nebol ešte ani nikto z médií."

„Mienite o tom hovoriť s tlačou?" zamračila sa.

„Obávam sa, že sa tomu nevyhneme."

„Aha. A čo presne chcete povedať novinárom, keď sem prídu?"

„Nič zvláštne," Jack si znova odpil z kávy. „Vlámala sa sem rovnaká skupina ako na univerzitu a do laboratórií Ectodesignu. Upratovanie nám potrvá niekoľko dní, ale v druhej polovici budúceho týždňa by malo laboratórium opäť pra​covať. Okamžite sme sprísnili bezpečnostné opatrenia."

Prekvapene naňho pozrela. Na chvíľu ju vyviedol z kon​ceptu. „Čo to tu hovoríte?" spýtala sa konečne.

Prekvapene na ňu pozrel. „Prosím? Myslel som, že hovo​ríme o nehode z dnešnej noci, slečna Cabotová."

„Akej nehode?"

„Včera v noci sa členovia skupiny Avantgarda zajtrajška vlámali do nášho laboratória a zničili ho. Počuli ste už o nich?"

„Áno, samozrejme." Jeho pokoj a zhovievavosť voči jej obmedzenému chápaniu ju privádzali do zúrivostí a najradšej by po ňom hodila svoju kávu. Našťastie si včas spomenula, čo sa stalo, keď naposledy podľahla pokušeniu hodiť niečo po Jackovi Fairfaxovi. „Viem, banda hlupákov bojujúcich proti modernej technológii a pokroku. Aká je škoda?"

Pokrčil plecami. „Laboratórium prevrátili hore nohami. Zničili drahé prístroje, ale o to sa postará poisťovňa. O nie​koľko dní sa všetko vráti do bežných koľají."

„Aha," zopakovala a poklopkávala si prstami. „Zdá sa, že na Excalibur sa v poslednom čase lepí smola, nie?"

„Takže už viete aj o Kendlovi?"

„O Kendlovi?"

„Dnes nadránom na Pioneer Square zabili laboratórneho technika. Polícia usudzuje, že sa pohyboval medzi narko​manmi. Niekto ho zastrelil na parkovisku."

„Nie, nepočula som o Kendlovej vražde. To ma mrzí."

„Aj nás, slečna Cabotová." Jack sa nahol dopredu a ruka​mi sa oprel o svoj stôl. „Ale ubezpečujem vás, že ani jeho smrť, ani zdemolovanie laboratória neohrozia projekt Soft Focus. Prezentácia sa uskutoční podľa plánu. Nemali ste ni​jaký dôvod pribehnúť sem až zo Seattlu, aby ste skontrolo​vali bezpečnosť svojich investícií."

Tak on má ešte guráž tváriť sa, akoby bola strýko Držgroš! Akoby bolo nemorálne obávať sa o nemalý balík peňazí, kto​rý vymámil z fondu na financovanie Excalibura.

Pozrela mu priamo do očí. „Vážim si vašu istotu, Jack. A verím vám, keď tvrdíte, že smrť toho technika ani zničené laboratórium neohrozia váš projekt."

„Výborne. Takže ak ste už spokojná, mám dnes veľmi na​bitý program a bol by som rád, keby ste ma nechali praco​vať."

„Lenže ja nie som spokojná," povedala mierne, ale dôraz​ne. „Povedala som len, že verím, že ani smrť ani vlámanie ne​ohrozia projekt. Akoby aj mohli, no nie?" Urobila dramatic​kú pauzu. „Lenže ja som počula, že zmizol kryštál."

Jack potvrdil, že má mimoriadne pevné nervy. Pri jej slo​vách sa ani nepohol. Naopak, pozrel jej rovno do očí a do​konca sa mierne pousmial.

„A to ste kde nabrali?"

Neponáhľala sa s odpoveďou. Zaklonila hlavu a skúmavo ho pozorovala. „Včera som večerala s Haydenom Shawom."

„Iste to bol príjemný večer." Jack sa zdvorilo usmial. „Tak​že je už rozvedený?"

Zmeravela. „Nepýtala som sa. Bola to pracovná večera."
„Aha, takže pracovná! Shaw očividne dvorí investorom, aby získal peniaze na financovanie svojho projektu novej ge​nerácie vláknových optických prístrojov, nemám pravdu? Uvažoval som nad tým, kedy sa konečne rozhýbe. Takmer rok s tým stáli, nie?"

Hayden by bol prekvapený, že jeho odveký rival vie o je​ho prísne tajných plánoch, uvažovala Elizabeth. Rozhodla sa, že musí postupovať veľmi opatrne. Jack a Hayden sa po​znali oddávna. Nevedela nič o pôvode ich odvekej nenávisti, ale bolo jej jasné, že ich rivalita zašla ďaleko za hranice bež​nej obchodnej konkurencie.

„Vy viete o jeho projekte Frontrunner?" „Samozrejme. Shaw naň minie ešte veľa peňazí, kým sa celkom zruinuje, ale to je jeho problém, nie môj."

Nevšímala si pobavené pohŕdanie v jeho hlase. „Lenže Hayden ma upozornil, že z laboratória v Excalibure zmizol jediný exemplár vášho koloidného kryštálu."

Jack na ňu uprel vážny pohľad. „Dám vám celkom zadar​mo jednu dobrú radu, slečna Cabotová."

„Je milé, že mi chcete dať niečo zadarmo, najmä ak uváži​me fakt, že v priebehu našej spolupráce zatiaľ nič nebolo lac​né, nieto ešte zadarmo," usmiala sa. „Lenže mňa nezaují​majú vaše rady."

„To ma neprekvapuje. No aj napriek tomu, aby som vám dokázal, že mám dobré srdce, poradím vám niečo." Pozrel jej priamo do očí. „Neverte Haydenovi Shawovi ani nos medzi očami."

„Zvláštne. Viete, že on mi poradil čosi veľmi podobné? Ohľadom vás."

„Nič iné som nečakal."

„Vráťme sa radšej k predmetu spomínaných klebiet."

„Viete tak dobre ako ja, že klebety a ohováranie sú v pod​nikaní rovnako bežné ako akciové opcie v rozbiehajúcich sa podnikoch, ale ich výhodnosť je ešte menej pravdepodobná."

„Chcete tým povedať, že tie klebety, ktoré počul Hayden, sa nezakladajú na pravde a Soft Focus nie je ohrozený?"
„Hovorím vám, že v Excalibure máme všetko pod kon​trolou."

Napriek všetkým predsavzatiam, ktoré si dala, keď sem šla, stratila trpezlivosť a vybuchla. „To stačilo, Jack! Prestaňte ma vodiť za nos a klamať! Investovala som niekoľko stotisíc do​lárov do tohto projektu a mám miesto v správnej rade."

Prekvapene sa strhol. „Nemusíte mi pripomínať svoje miesto v rade."

Chvíľu bez slova sedel, potom pokrčil plecami. „Čo vám konkrétne povedal Hayden Shaw?"

Len s najväčším úsilím sa prinútila k miernemu tónu. „Už som vám predsa povedala, že ma upozornil na údajnú stratu kryštálu z vášho laboratória. Obaja vieme, že Soft Focus je jediný tromf, ktorý má Excalibur v rukách. Takže sa vás pý​tam znova: Jack, zmizol ten kryštál? Chcem počuť pravdu. Áno alebo nie?"

Dlho ju pozoroval so zamysleným výrazom v hnedých očiach. Srdce sa jej prudko rozbúchalo. Chystá sa ju okla​mať, napadlo jej. Odkiaľ nabrala, že by jej mal povedať prav​du? Má predsa zoznam svojich priorít. Ak sa v ňom vôbec nachádza, určite to bude niekde dole — s poznámkou pri jej mene: Ignorovať. Zahnať do rohu a odpáliť.

„Je to pravda," ozval sa Jack konečne. „Kryštál zmizol. A s ním aj Tyler Page."

Oveľa viac ako fakt, že kryštál naozaj zmizol, ju prekvapi​la jeho náhla úprimnosť. „No prosím! Ale ako vidím, ne​chystali ste sa oznámiť mi to, však?"

„Nie, keby som sa tomu mohol vyhnúť. Mám totiž plán."

„O tom nepochybujem. Zdá sa, že vy máte vždy nejaký plán, Jack. Lenže teraz je už trošku neskoro na plány, nemám pravdu? Ako členka správnej rady si myslím, že by bolo ro​zumnejšie zaoberať sa bezpečnostnými opatreniami vo firme predtým, ako sa kryštál stratil."

„Ten plán, slečna Cabotová, sa týka nájdenia kryštálu a Tylera Pagea, a to ešte skôr, ako sa ostatní čo len dozvedia, že zmizli."
„Kedy presne zmizli?"

„To neviem. Včera som tu zostal dlho do noci. Okolo de​viatej mi napadlo skontrolovať zabezpečenie laboratória. Vtedy som zistil, že kryštál zmizol. Na jeho mieste zostal prázdny duplikát obalu. Keby som nebol preveril jeho ob​sah, dodnes by som nevedel, že obal je prázdny." Zamračila sa. „Nechali tam duplikát obalu?" „Áno. Ešte stále je v sejfe. Nepovedal som to nikomu okrem Milá. Ostatní si myslia, že kryštál je bezpečne ulože​ný na svojom zvyčajnom mieste. Vedecký tím dostal in​štrukcie nedotýkať sa ho, kým sa nevráti Dr. Tyler Page."

„Musíte mať predsa aspoň hmlistú predstavu, kedy sa mo​hol stratiť."

„Tyler Page šiel včera domov skôr, pretože sa necítil dob​re. Predpokladám, že si vzal aj kryštál."

„Chcete povedať, že odtiaľto len tak odišiel a Soft Focus niesol pod pazuchou?"

„Tyler Page je najvýznamnejší člen tímu. Strážna služba nemá dôvod prezerať ho."

Znova ju pochytila zlosť. „Prečo ste mi to hneď neozná​mili?"
„Najmä preto, lebo mi bolo jasné, že sa nám okamžite začnete výhražní zablokovaním financií." Chladne sa usmiala. „Mýlite sa." „Naozaj?"    

„Minimálne v jednom." Postavila sa. „Neurobím to oka​mžite. Ale rozhodne sa spojím so svojimi právnikmi, len čo sa vrátim do svojej kancelárie. Bez kryštálu je Excalibur ako generál bez vojska a obaja to vieme. Fond má právo vypove​dať zmluvu."

„To je trochu krátkozraké, nezdá sa vám? Vy a váš vzácny fond prídete o obrovské peniaze. Pretože Soft Focus bude mať raz hodnotu niekoľkých miliónov dolárov." „Najskôr ho budete musieť nájsť - ak sa nemýlim." „Aj ho nájdem, slečna Cabotová." Pozrel na ňu takmer vyzývavo. „O tom nepochybujte ani sekundu."
Jeho sebaistota a výzva v hlase na ňu zapôsobili ako elek​trický výboj. Účinky pocítila vo všetkých nervových zakon​čeniach. Zrejme to myslí vážne. Je odhodlaný urobiť všetko, aby dostal ten kryštál späť.

Pomaly sa znova posadila. „Takže aký máte plán?"

Chvíľu akoby nad niečím uvažoval. Potom vstal a z vrec​ka vytiahol kľúče od auta. „Poďte so mnou. Niečo vám ukážem."

Zaváhala.

Pri dverách kancelárie zastal a obzrel sa na ňu. „Nebojte sa. Nemám v úmysle pozvať vás k sebe, aby som vám ukázal svoju zbierku motýľov. Stačila mi lekcia spred pol roka."

Kapitola 4
Pochybnosti ju neopustili ani o štvrťhodinu, keď Jack zapar​koval pred ťažko opísateľným malým domom. Nepáčilo sa jej, že ju tak ľahko zahnal do defenzívy. Stačila jediná presne mierená poznámka o ich spoločne strávenej noci. Ako je možné, že má na ňu taký účinok? To on by mal byť zdesený zmienkou o tej noci, nie ona!

Pozorovala špinavé okná, zanedbaný nepokosený trávnik pred domom a olupujúcu sa, popraskanú farbu na terase.

„Tu býva Dr. Page?"

„Uhm. Ako vidíte, údržba domácnosti nie je jeho silnou stránkou." Jack vypol motor a vytiahol kľúč zo zapaľovania. Vystúpil z auta a zohol sa naspäť k oknu. „Bol som tu včera večer, hneď ako som zistil stratu kryštálu. Už bol preč."

Pomaly vystúpila z auta. Jack sa pridal k nej a spolu vy​kročili po dopukanom chodníku k Pageovmu domu. Všim​la si, že z vrecka vybral kľúč.

„Kde ste ho vzali?"

„Ste veľmi podozrievavá, slečna Cabotová."
„Učím sa zvyčajne na vlastných chybách, ale aspoň si to lepšie zapamätám. Naučila som sa napríklad, že pokiaľ ide o vás, oplatí sa spýtať vopred."

Mierne zaklonil hlavu. „Viem, čo tým myslíte, že sa učíte na svojich chybách. Aj ja sa viem poučiť, verte mi: už pol ro​ka som si v reštaurácii neobjednal ľadovú vodu."

Škaredo naňho zazrela. Toto je už druhá poznámka na té​mu lekcie spred šiestich mesiacov. Hádam len nechce tvrdiť, že v tom debakli sa považuje za poškodenú stranu! Ten má ale drzosť...

„Vyzerá to, akoby sa u vás vyvinul istý druh fóbie," usmia​la sa sladko. „Možno by nebolo od veci, keby ste vyhľadali terapeuta."

„Nemám čas," odbil ju stručne a vsunul kľúč do zámky. „Okrem toho kupovať vodu vo fľašiach je lacnejšie ako tera​pie u lekára."

„Tak poviete mi, ako ste sa dostali ku kľúčom od Pageovho domu?" Chcela zmeniť tému, ale zľakla sa vlastného hla​su. Je to jeho vina, že sa prestáva ovládať. Má doslova dar provokovať v nej tie najhoršie vlastnosti.

Otvoril dvere. „Page mal v stole schované náhradné kľúče. Je to klasický prípad popleteného vedca. Každú chvíľu si za​búda kľúč, alebo sa vymkne." „Takže ste si poslúžili?"

„Presne tak, madam. Dokonca presne tak, ako si on po​slúžil mojou vzorkou kryštálu."

„Našou!" opravila ho. „Predpokladáte teda, že ho vzal Page?" „Áno, je to moja pracovná hypotéza." Jack sa postavil bo​kom, aby mohla vojsť do tmavej obývačky. „Keď zvážime, že sa vyparil a navyše je jediný, kto mohol mať motív, príleži​tosť a technologické know-how na to, ako vyniesť kryštál z laboratória, tak áno, táto teória sa mi zdá veľmi pravdepo​dobná a zatiaľ s ňou vystačím. Ibaže by ste mali lepšiu."

„Nie, nemám." Zarazila sa, len čo si oči privykli na šero v miestnosti. „No zbohom! Mali ste pravdu. Page si nepotr​pí na poriadok."

V izbe bol ťažký, takmer nedýchateľný vzduch. Na vyse​denej sedačke potiahnutej lacnou oranžovou látkou sa váľali vyblednuté vankúše. Všetko pokrývala silná vrstva prachu. Vychodený koberec nevidel vysávač už hádam celé desaťro​čie. Na tanieri, čo balansoval na operadle nevkusnej sedačky, schli omrvinky, na kávovom stolíku stál zabudnutý pohár s neidentifikovateľnou vrstvou čohosi hnedého na dne, z čo​ho vyrastalo voľačo neurčité zelené.

Nie je tu len špina a neporiadok, pomyslela si Elizabeth. Všetko je strašne staré a zanedbané, ale niečo jej to pri​pomína... Napríklad svetlo, ktoré pomedzi stiahnuté ža​lúzie šikmo dopadá na dlážku, na nej vytvára pôsobivý páskovaný vzor. Ako scéna zo starého filmu? Lacná kance​lária súkromného detektíva, napadlo jej. Chvíľku pred tým, ako cez zasklené dvere vojde záhadná dáma a budúca klientka...

A vzápätí si všimla filmové plagáty rozvešané po stenách. Muži s chladným pohľadom a zbraňou v ruke, nebezpečne krásne elegantné ženy, krikľavožlté a červené písmená. Hra tieňov.

Prezerala si tituly. Modra georgína. Mildred Piercová. Cu​dzinec na treťom poschodí.
„Page má rád čiernobiele filmy," uvažovala nahlas.

Jack zavrel dvere. „To ešte nie je všetko."

Pomaly prešla cez miestnosť. „Pripadá mi to tak, akoby len vyšiel von a každú chvíľu sa má vrátiť."

„Pochybujem," namietal Jack. „Skriňa je prázdna a zmizli aj všetky jeho osobné veci z kúpeľne. Je preč a prisahal by som, že si vzal aj kryštál."

„Prečo by to robil? Čo s ním chce urobiť?"

„Predať," odpovedal stručne.

„Ak veď Excalibur je držiteľom niekoľkých licencií. Žia​den konkurent by si nedovolil siahnuť naň, pretože by skon​čil pred súdom."

Jack sa smutne usmial. „Žiaľ, zostáva ešte veľa iných po​tenciálnych záujemcov. Vrátane zahraničných firiem a aspoň poltucta vlád iných krajín, ktorým sú ukradnuté nejaké pa​tentové práva."
Vzdychla si. „To máte pravdu." „A ešte sme tu aj my," pokojne povedal Jack. „Ako?" Obrátila sa prekvapene. „Predpokladáte, že Tyler Page by sa mohol pokúsiť predať Soft Focus nám?"

„A prečo nie? Page predsa veľmi dobre vie, aký dôležitý je kryštál pre našu spoločnosť. A vie aj to, že nás tlačí čas. Ak nebudeme mať Soft Focus na prezentácii, sme odpísaní. Bu​de nám trvať niekoľko mesiacov, kým vyrobíme iný kryštál, dostatočne veľký a vhodný na demonštráciu pred Veltranom."

„Ale to je to isté, akoby vzal rukojemníka a žiadal výkupné." „Presne tak."

„Kde sa v ňom nabrala...?" Zarazila sa, pretože sa jej vy​bavili aj ďalšie súvislostí. „Nemyslím si, že by sa pokúsil vy​dierať nás. Excalibur predsa nemá peňazí nazvyš, a aj keby sme čerpali z rezerv fondu, nemôžeme konkurovať ponúkam zahraničných firiem či dokonca vládnych kruhov. Tyler Page to určite vie."

„Súhlasím." Jack sa odmlčal. „Aj tak sú dva dôvody, pre​čo si myslím, že ráta s nami."

„Počúvaní."

„Page je vynikajúci odborník, no nevyzná sa v obchod​ných ťahoch. Väčšinu života strávil v laboratóriu. Pochybu​jem, že by vedel, ako sa nakontaktovať na zahraničných pod​nikateľov, nehovoriac už o zahraničných vládnych kruhoch. Na také niečo treba mať určitú skúsenosť a predovšetkým povahu."

„Možno ho najskôr niekto oslovil a urobil mu ponuku." „To je možné, ale ak nás predal, určite má dosť rozumu, aby zdrhol za hranice. Nabetón vie, že ho budem hľadať a neprestanem, kým ho nenájdem."

Zamračila sa, keď si uvedomila vecný tón v jeho hlase. „Chcete míňať vlastný čas a peniaze na nájdenie Pagea, aj ke​by už bolo neskoro na záchranu Excalibura?"

„Nemám inú možnosť," pokrčil plecami.

„Ako to myslíte, že nemáte inú možnosť? Samozrejme, že máte. Vezmete si svoj honorár, požiadate Excalibur o náhra​du škody a nájdete si iného klienta."

„To nie je môj štýl." Začal sa rozhliadať po obývačke, ako​by sa tým debata preňho skončila.

„Počkajte chvíľu," zastavila ho. „Chcete tým povedať, že tu nejde len o kryštál, ale aj o vašu reputáciu?"

„Som konzultant, Elizabeth. Reputácia je to jediné, čo môžem predávať. Vždy dodržiavam zmluvu. Zatiaľ žiadna firma neutrpela škody, kým som jej šéfoval ja. A nemienim urobiť výnimku ani v prípade Excaliburu."

„Božemôj, vravíte to tak, akoby ste boli nejaký nájomný vrah pripravený vystrieľať všetkých nepriateľov vášho klienta."

Pokrčil plecami. „Keď myslíte."

„A nejde vám skôr o pomstu ako o reputáciu?"

Tváril sa, akoby ho táto konverzácia už naozaj nudila. „Nazvite to, ako chcete. Podstatné je, že urobím všetko, aby som Pagea našiel, a mám také tušenie, že on to vie."

„V poriadku, pochopila som. Povedali ste teda, že prvý dôvod, prečo si myslíte, že Tyler Page ešte neprekročil hrani​ce, je ten, že mu chýbajú skúsenosti a kontakty potrebné na predaj kryštálu. Aký je druhý dôvod, prečo je podľa vás ešte stále tu?"

Ukázal hlavou na najbližší filmový plagát na stene. „Toto je druhý dôvod."

Pozrela tým smerom. „Nerozumiem."

„Keď odhalíte najväčšiu vášeň muža, odhalíte jeho naj​väčšiu slabosť."

Elizabeth si so záujmom prezerala plagát. Tajomný Humphrey Bogart a zmyselná Lauren Bacali v tesnom objatí. Do​le svietil červený titulok Tmavá pasáž.
Pozrela na Jacka. „Predpokladám, že Tyler Page má rád čiernobiele filmy. Ako vám to pomôže pri hľadaní?"

„Page nie je obyčajný filmový fanúšik," povedal Jack. „Je producent."

„Nechápem."

Jack prešiel k stolu a z neporiadku na ňom zdvihol akési papiere, možno čosi ako rozhádzaný scenár v čiernobielom obale. Elizabeth si všimla slovo noir v názve.

Jack otvoril scenár a vytiahol z neho malú lesklú brožúru. Bola zastrčená medzi listami. „Našiel som to včera v noci, keď som sem prišiel hľadať Pagea." Podal jej ju.

Na obálke brožúry bola fotografia nedbalo oblečeného muža, pravdepodobne súkromného detektíva, v dvojradovom dlhom baloňáku s revolverom v ruke, ako stojí v akej​si tmavej aleji. Chladné svetlo neónovej reklamy nad neďa​lekou kaviarňou zvýrazňovalo ostré črty jeho profilu. Naboku boli vytlačené žlté písmená Festival Neo Noir, Mirror Springs.
Elizabeth zdvihla pohľad na Jacka. „Vôbec tomu nerozu​miem."

„Ako som povedal, Tyler Page je producent. To znamená, že nakrútil film." Ukázal prstom na jeden z plagátov na ste​ne. „Tento, aby som bol konkrétny."

„To nemyslíte vážne," povedala Elizabeth a prešla k plagá​tu, aby si ho lepšie prezrela.

Hoci štýlom pripomínal staré plagáty, až teraz na ňom rozoznala črty súčasnosti. Bola na ňom vyzývavá blondínka s pekne tvarovaným telom a zvláštnym pohľadom, ktorý akoby vedel priveľa o temnej stránke sveta. Mala na sebe pri​liehavé šaty a v ruke pozdĺž tela držala pištoľ. Ležérne, ako keby chlad kovu a hmotnosť zbrane boli pre ňu úplne sa​mozrejmé.

V hornej časti plagátu bol červeným písmom napísaný slogan: Kto sa s nimi rozbehne, nemôže sa zastaviť.
Elizabeth očami preletela celý plagát a titulky. Rýchla kompánia, v hlavnej úlohe Victoria Bellamy. Producent Tyler Page.
Pozrela na Jacka. „A ďalej?"

„Pozrite sa do programu," ukázal rukou na brožúru. „Rýchla kompánia bude mať premiéru na filmovom festivale v Mirror Springs."

Otvorila skladačku s programom festivalu a pohľadom preletela zoznam premietaných filmov, kým jej zrak nepadol na názov Rýchla kompánia. Producent Tyler Page.

Zdvihla obočie a pozrela na Jacka. „Na produkciu predsa treba veľa peňazí. Predpokladám, že je to nízkorozpočtový nezávislý film, ale aj tak. Page má toľko peňazí?"

„Dobrá otázka." Konečne sa usmial. „Náhodou poznám niekoho, kto sa veľmi dobre vyzná v počítačoch. Požiadal som ho, aby sa mi pozrel na Pageove bankové transakcie za posledný rok."

„To nie je veľmi legálne, však?"

„Ani krádež výsledkov zamestnávateľovho tajného projek​tu nie je priam legálna, nie? To nič nemení na fakte, že Ty​ler Page prišiel v poslednom čase k veľkému balíku peňazí. Najmä v súvislosti s rozpočtom filmu. Ale súdiac podľa výš​ky sumy na jeho účtoch, nemohol ten film financovať sám. Určite v tom boli aj iné peniaze a iní investori."

Zamračila sa. „V titulkoch je uvedený iba Page."

„Presne tak. Ktovie, možno bol najväčším investorom. Môj známy tiež zistil, že okrem týchto bankových transakcií

 došlo na jeho účte aj k inému zaujímavému pohybu: pred dvoma dňami z neho všetko vybral. A navyše, nech už je te​raz kdekoľvek, nepoužíva tam svoju kreditku."

„Váš priateľ preveroval aj Pageove kreditné karty?"

„Napadlo mi, že to môže pomôcť."

Elizabeth skrivila ústa. „Ak teraz vynechám právnu strán​ku celej akcie, vyzerá to tak, že Page si svoje záhadné zmiz​nutie starostlivo pripravoval."

„To rozhodne áno." Jack stíšil hlas. „Myslím, že viem, kam má namierené v najbližších dňoch."

Všimla si, že pozerá na brožúrku v jej rukách. Zdvihla ju. „Na filmový festival?"

„Presne. Page vrazil všetko, čo mal, do tohto filmu. Aj keď ide len o nezávislú nízkorozpočtovú snímku, ktorá určite ne​môže konkurovať veľkým hollywoodskym produkciám, po​chybujem, že si nechá ujsť premiéru v Mirror Springs, keďže je veľmi málo pravdepodobné, že by sa tento film premietal niekde inde na svete. Za posledné hodiny som sa trochu ve​noval osobe Tylera Pagea a jedno viem určite." „A to?"

„Je jedno, čo sa deje momentálne v jeho živote, ale tento festival si nenechá ujsť a nájde spôsob, ako sa objaviť na pre​miére svojho filmu. Ten film je vrcholom jeho fantázie, po​kladá sa za hráča. Je to len jediný týždeň, ale na tom festiva​le môže žiť svoj sen. Kto by odolal takej vidine?"

Elizabeth mu musela dať za pravdu. Prezrela si dátumy vo festivalovej skladačke. „Festival sa začína už túto sobotu. Dnes je streda."

„Odchádzam do Mirror Springs v piatok ráno," prikývol Jack. „Som si istý, že ten sukin syn sa tam objaví. Cítim to. A keď sa ukáže, budem naňho už čakať."

Pri jeho slovách ju trochu striaslo. „Jack, mali by sme rad​šej upozorniť políciu."

„Viete rovnako dobre ako ja, že polícia nám nepomôže. Toto nie je zločin, toto je špinavý obchod. Hospodárska špio​náž, nečestný konkurenčný boj. Na takéto záležitosti nikto nevolá políciu. Naším cieľom je získať späť Soft Focus, nie dostať Pagea za mreže. Stačí len spomenúť policajtov a nikdy viac ho neuvidíme. Ani kryštál."

„Nerada to priznávam, ale asi máte pravdu." Uvedomovala si, že v deviatich z desiatich prípadov ako je tento firmy políciu nevolajú. Strach z neželanej reklamy, vy​desení klienti a predstava paniky medzi investormi stačia na to, aby si to firmy dvakrát rozmysleli, či sa obrátia na vyšet​rujúce orgány.

„Vidím to tak, že máme dve možnosti, ako sa dostať k Pageovi," pokračoval Jack. „Alebo ma osloví on s ponukou, aby sme od neho Soft Focus kúpili späť, alebo sa objaví na festi​vale. Stavím sa, že urobí oboje."

„Nie som si tým celkom istá, Jack. A navyše, nezabúdajte, že ste riaditeľ firmy, a nie súkromný detektív. Kde ste nabra​li istotu, že sám dokážete vypátrať Pagea?"

„Šetrite komplimentmi na moju adresu a osobnou pod​porou, dobre? Neviem, či zvládnem toľko lichôtok od naj​väčšieho veriteľa svojho klienta."

No nie, tak na túto provokáciu nebude reagovať. Neznáša, keď z nej robí chladnokrvnú bezpohlavnú obchodníčku. Len ona vie, že nikdy si neuvedomuje svoju ženskosť a zmy​selnosť tak nástojčivo, ako práve v jeho prítomnosti. On sa však už pred pol rokom postaral, aby sa o nej na verejnosti začali šíriť fámy, že by svojou chladnokrvnosťou vedela po​topiť Titanik.

Veľmi pomaly a úmyselne veľmi starostlivo poskladala fes​tivalový program a vložila si ho do kabelky. Potom zdvihla hlavu a venovala mu studený úsmev. Keď chladná, tak chladná. „To bola správna pripomienka, Jack. Práve preto, že som váš najväčší veriteľ, mám mimoriadny záujem, aby sa vzorka kryštálu našla. Takže pôjdem do Mirror Springs s vami.

Oči sa mu zúžili. „To ťažko."

„Ak vám Page dá ponuku a bude žiadať výkupné, budete potrebovať hotovosť. Veľký balík peňazí. Žiadna banka vám nepožičia, pretože Excalibur nemá čím ručiť. A silno pochybujem, že máte dostatok vlastných peňazí. Priznajte si to: budete potrebovať peniaze z Aurorinho fondu."

„Zvládnem Pagea sám."

„Možno. Lenže ja nemám v úmysle overovať si to. Po​važujte ma za svoju kreditnú kartu. Nemôžete odísť z domu bezo mňa."

Chvíľku ju pozoroval. „Sú v tom aj iné problémy."

Do zúrivosti ju privádzala jeho predstieraná trpezlivosť. „Ako napríklad?"

„Mirror Springs je síce exkluzívne, zato však veľmi malé dovolenkové mestečko. Všetky hotely a penzióny sú celé me​siace pred festivalom rezervované a predané do posledného miesta. Nezoženiete ubytovanie."

„Naozaj?" zasmiala sa pochybovačné. „Ako sa to podarilo vám?"

Sebaisto sa usmial. „Zavolal som priateľovi, ktorý je riadi​teľom jedného z tunajších veľkých hotelov. Ten rozhodil sie​te prostredníctvom svojej druhej exmanželky. Tá je manažér​kou hotela v Denveri. A prostredníctvom svojich známostí mi našla ubytovanie v Mirror Springs. Zaplatil som trojná​sobok bežnej ceny."

„Nerobte si so mnou starosti. Tiež si niečo zoženiem." Venoval jej úsmev, pri ktorom sa jej zježili všetky chĺpky na chrbte.

„Ak tak veľmi chcete ísť so mnou, možno ma nakoniec pre​svedčíte, aby som vás ubytoval vo svojej izbe," povedal veľmi pomaly a veľmi zdvorilo. V očiach mal výzvu. „No budete musieť pekne poprosiť."

„Ďakujem, ale tá cena je pre mňa privysoká." Donútila sa k rovnako sladkému úsmevu. „Určite si nájdem dačo lacnejšie."

Obrátila sa na opätku a vyšla von.

Tak toto sa ti podarilo, Elizabeth! Teraz si mu predviedla, že s mužmi to vieš, pochválila sa v duchu. Alebo nie?

Kapitola 5
Jack začul tichý hrdelný zvuk ako pri prudkom výdychu. Vo vzduchu ucítil nebezpečenstvo, napäté zmysly ihneď vyslali signál a on sa bleskurýchle zohol a unikol úderu. Noha pri​pravená kopnúť minula jeho stehno len o centimeter. Keby bola trafila, padol by k zemi.

Náhle sa skrútil a v zlomku sekundy využil minimálnu pauzu, v ktorej jeho súper potreboval nadobudnúť rovno​váhu po útoku. Schmatol ho za rameno a prudko ním trhol, stavajúc najmä na momente prekvapenia.

Larry stratil rovnováhu a zletel na žinenku. Vystrúhal skla​manú grimasu, obradne sa zdvihol a opätoval Jackovu for​málnu poklonu.
„Zase trikrát po sebe," sťažoval sa Larry, keď schádzali zo žinenky. „V poslednom čase si veľa trénoval. To nie je fér."

Jackov nevlastný brat mal pravdu. Trávil priveľa z toho mala voľného času, čo mal, tréningami v telocvični. Ťažké fyzické a duševné cvičenia mu poskytovali hľadaný únik od reality. Nemal veľa iných možností, ako si vybiť stres. Naprí​klad sex - už šesť mesiacov žil ako mních.

„Tým posledným výkopom si ma takmer zložil," zapro​testoval.

„Takmer. Ale nezložil," oponoval Larry a zamračil sa.

 „Uvedomuješ si, aké tragické následky to môže mať na mo​je sebavedomie, že sústavne prehrávam so svojím starším bratom?."

„Naozaj?" Jack pozoroval dvojicu študentov, čo zápasili na druhom konci telocvične. „To máš odkiaľ?" „Čo ja viem? Z nejakého časopisu."

„Larry, už dávno som ti vravel, aby si nečítal časopisy pre veľkých."

„Čítam len články." „Práve to ma znepokojuje."

Larry sa uškrnul. „Mal by som sa sústrediť radšej na obrázky?

„Prosím ťa, šetri si energiu, ja som to už vyskúšal. Ťažko tam nájdeš niečo prirodzené a povzbudzujúce."

„Chápem, pánske časopisy nikomu nenahradia spoločen​ské vyžitie, aj keď zdá sa, že ty sa o to posledného pol roka usiluješ."

„Mal som robotu," povedal nepresvedčivo. Hnevalo ho, že si musí hľadať výhovorky.

A vedel aj to, že mu neprejdú. Aspoň nie u Larryho. Na​priek tomu, že Larry je vyslovene technický typ, má vyvinu​tý vysoký stupeň intuície, pokiaľ ide o ľudí.

Vyrastali oddelene a mali málo spoločného — okrem otca. Ani po fyzickej stránke sa nenašlo veľa podobných čŕt, há​dam až na farbu očí. Larry bol o niečo vyšší, svetlovlasý, s tvárou, ktorá akoby vypadla rovno zo strieborného plátna.

Stretli sa len pred niekoľkými rokmi, no ihneď si padli do oka. Puto, ktoré medzi nimi vzniklo, sa zdá veľmi pevné. Larry a Megan spolu s ich malou dcérkou predstavovali pre Jacka rodinné zázemie.
Larry naňho pozrel s výrazom, že vie všetko. „Koľko si ich mal? Tri? Tri schôdzky za šesť mesiacov? A z toho jed​na z Meganinou sesternicou Sandrou, takže to sa ani ne​ráta."

„Prečo sa to neráta?" Jack sa zamračil a usiloval sa spome​núť si na rande so sesternicou svojej švagrinej. Pamätal si naň len veľmi hmlisto. Vybavil si peknú tváričku a chutné bacuľaté telo. Bol si istý, že ju unudil takmer na smrť. Vedel celkom naisto, že v ten večer bol totálne nudný. Hlavou sa mu preháňali myšlienky na Elizabeth - konkrétne na to, či má aj ona v ten večer rande...

„To sa neráta," zopakoval Larry unavene, „pretože Megan mi prezradila, že celé dve hodiny pri večeri si rozprával o súčasnom stave ekonomiky a po tejto inšpiratívnej kon​verzácii si ju zaviezol domov, vysadil pred vchodom a nikdy viac si sa jej neozval."

„Mal som robotu," zopakoval Jack.

„Pehe! Ešte stále sa trápiš pre tú ženu, čo vedie Aurorin fond, tak čo rozprávaš o robote?"

„Larry, dnešní muži sa netrápia láskou. To si zapamätaj. Je to dôležité. Trápenie z lásky patrí do iného storočia. Vtedy robili ľudia hlúposti a prešlo im to, pretože tvrdili, že to ro​bia v mene lásky. Táto výhovorka dnes neplatí."

„Kedy ma konečne prestaneš poučovať? Akoby si chcel dobehnúť, čo si zameškal, lenže ja to nepotrebujem. Vážne." Larry sa naňho uprene pozrel. „Tak o čom si sa chcel so mnou rozprávať?"

„Mohol by si pre mňa ešte raz niečo urobiť a vliezť do sie​te? Potrebujem informácie o mužovi menom Dawson Holland."

Larrymu zaihral v očiach dobre známy nadšený výraz fa​natika. „Možno. Prečo sa oňho zaujímaš?"
„Neviem, či sa zaujímam, no niekde musím začať. Holland pozháňal peniaze, ktorými financoval menší nezávislý film s názvom Rýchla kompánia. Musím získať všetko, čo sa týka toho filmu, takže potrebujem aj informácie o Hollandovi.

„Jednu vec ti môžem povedať aj bez toho, aby som bol on-line," ozval sa Larry vážne. „Neviem, kto je Holland, ale ak mal zohnať peniaze na film, je pravdepodobne jediný, kto do produkcie nedal ani korunu z vlastného vrecka. A zrejme bude jediný, kto na tom zarobí. Skutoční investori, ktorí vysolili ťažké prachy, neuvidia ani dolár. Jediní ľudia, čo zará​bajú na filmoch, malých aj veľkých, sú tí, čo hýbu peniazmi iných."

„To som počul už veľakrát." Jack si spomenul na Tylera Pagea. „Ale nemám pocit, že by bol nedostatok ľudí, ktorí sú ochotní financovať filmové produkcie."

Larry prikývol. „Sú to ľudia, ktorí chcú byť v prítomnos​ti celebrít. Predstierajú, že sú hráči. Chodia na premiéry, ob​klopujú sa hviezdami a režisérmi. Chcú vidieť svoje meno v titulkoch. Film je jeden z najluxusnejších klubov na svete. Veľa ľudí si dá pustiť žilou, len aby sa doň dostali."

„Ja viem. Hlavne mi zožeň všetko, čo budeš môcť o tom Hollandovi a filme. Chytíš ma na mobile. Budem istý čas mimo mesta."

Larry sa naňho pozrel s pobaveným záujmom. „Nehovor mi, že si si vzal dovolenku!"

„Nie celkom. Poznáš nejaké filmy pre pamätníkov?"

„Myslíš tie čiernobiele filmy zo štyridsiatych rokov? Gang​steri, ošumelí súkromní detektívi a elegantné osudové ženy? Ži rýchlo, zomri rýchlo a tak? Jasné. Zopár som ich videl. Dávajú ich neskoro v noci v telke. Sú tam super repliky. Nie​ktoré hlásky viem naspamäť."

„Máš predo mnou náskok, ale ja to dobehnem. Postačí mi na to niekoľko dní, ktoré strávim na filmovom festivale Neo Noir"
Larry ho skúmal. „Ideš sám?"

„Nie... Aby som bol úprimný, ide so mnou jeden ob​chodný partner."

„Ale, ale! To ma zaujíma. A ktože je ten tvoj obchodný partner?"

Jack pozrel inde. „Elizabeth Cabotová." Larry vybuchol do hurónskeho smiechu. Jack naňho škaredo zazrel. „Čo je na tom také smiešne?" „Ty." Larry prešiel do škodoradostného úsmevu. „Ideš na festival s vlastnou osudovou ženou!"

Kapitola 6
„Odkedy sa zaujímate o čiernobiele filmy?" Louise podo​zrievavo pozrela ponad rámy okuliarov na čítanie. „Prosím vás, kedy ste boli naposledy v kine! Stavím sa, že neviete, ktorý film dostal vlani Oscara."

Elizabeth sa zastavila pred stolom svojej asistentky. „To vy mi dohovárate, že iba pracujem, že si mám oddýchnuť, že potrebujem dovolenku. Náhodou som zistila, že sa koná tento festival a napadlo mi, že by to bola príjemná zmena." „Vraj príjemná zmena, to ma podržte! Hovoríte s Louise, tá vám na to neskočí! Ak viem niečo na sto percent, tak na​príklad aj to, že teraz nehovoríte pravdu. Samé somariny!"

Elizabeth sa proti svojej vôli zasmiala. „Ospravedlňujem sa. Občas zabúdam, koľko skúseností máte so somarinami." Louise Lutrellová bola jediná zamestnankyňa fondu. Elizabeth ju zdedila spolu s fondom po svojej tete.

Zažltnuté prvé strany bulvárnych novín a časopisov zave​sené v rámoch na stene za pracovným stolom svedčili o tom, že Louise má za sebou kariéru novinárky. Elizabeth prebeh​la očami nápadné titulky: Žena unesená mimozemšťanmi sa vydala za únoscu, Obrovská žaba zožrala muža, Staroveká mú​mia ožila. Pod všetkými článkami bola podpísaná Louise.

Čerstvá šesťdesiatnička, bohatý účes a plná postava. Vždy ochotná naplno vysloviť svoju mienku. Vo fonde fungovala ako sekretárka, recepčná, manažérka pre služobné cesty, po​radkyňa - a dôverníčka. Prichádzala každé ráno presne o de​viatej a ihneď sa ujala vedenia kancelárie a všetkých admi​nistratívnych záležitostí. Elizabeth občas napadlo, že Aurorin fond by sa bez nej zrútil.

„Presne tak! Profesionálny detektor na somariny, to som ja!" Louise ukázala na články zavesené na stene za sebou a potom očami prevŕtala Elizabeth. „Tak von s tým. Povedz​te mi, čo sa deje. Chystáte sa vyviesť nejakú hlúposť?"

Nemalo význam niečo pred Louise tajiť.

„Možno," zdráhala sa Elizabeth vyklopiť všetko naraz. „Ale nemám inú možnosť."

„Tak o čo ide? Ja znesiem všetko. Páni moji, ja som už zhltla aj príbehy o zobudeným múmiách a ženíchoch z Marsu, zvládnem aj vašu story."

Elizabeth vstala z vysokého koženého ušiaka a prešla krížom cez starožitný čierno-zlatý koberec k oknu. Bol jeden zo zriedkavých jesenných dní v Seattli, nezvyčajne jasný, keď všetci miestni fotografi nadšene vybiehajú do ulíc, aby za​chytili Mount Rainier v nádeji, že ich fotografie sa dostanú na pohľadnice a do kalendárov.

Odtiaľto dovidela až na panorámu centra a dokonca aj na mrakodrap, v ktorom býva Jack. Veľa nocí strávila pozorova​ním toho studeného železobetónového vežiaka. Zo dva razy si dokonca vzala Sybilin starý ďalekohľad, pretože ju frustrovalo, aké obmedzené je ľudské oko, keď nedovidí až na trid​siate poschodie. Lenže okná potiahnuté fóliami prekazili každý jej pokus o voyerizmus.

Ďalej sústredene pozorovala mesto, aby si stihla utriediť myšlienky.

„Tyler Page, vedec, ktorý pre Excalibur vyvinul Soft Focus, záhadne zmizol," povedala po chvíli. „Bohužiaľ, vyzerá to tak, že vzal aj kryštál."

Nastalo ticho.

„No doriti!" ozvala sa Louise. Ako vždy, aj teraz priamo a vecne.

„Presne ako hovoríte."

„Len tak pre zaujímavosť, o akej finančnej strate sa tu te​raz bavíme?"

„Ak kryštál naozaj funguje a Grády Veltran bude súhlasiť s podpisom zmluvy," Elizabeth sa obrátila k svojej asistent​ke, „netrúfam si ani odhadnúť jeho hodnotu. Excalibur na tom môže zarobiť niekoľko miliónov dolárov."

„A kusisko z toho sa ujde aj nám," Louise na chvíľu zajasala. Nie bezdôvodne — vo fonde mala svoj podiel.

„Ak ho však nezískame späť alebo nebude fungovať, zna​mená to pre fond stratu," dokončila Elizabeth. „Ale nezničí nás to."

„Nie, my to prežijeme, no Excalibur padne. Momentálne sú naším najväčším nepriateľom klebety. Niečo už preniklo na verejnosť. Keby niekto volal a pýtal sa na naše stanovisko vzhľadom na Excalibur, budeme tvrdiť, že nemáme nijaké obavy. Nič sa nedeje."

„Rozumiem. Nič sa nedeje. Nebojíme sa." Louise privre​la oči. „Inými slovami: je to pekne v zadku. A čo má ten fes​tival čiernobielych filmov v Mirror Springs spoločné s kryš​tálom?"

„Jack Fairfax je presvedčený, že Tyler Page príde na festi​val."

„Tak moment!" Louisina stolička zavŕzgala, keď sa v nej naklonila dopredu. Prenikavý pohľad investigatívnej novi​nárky vysadenej na škandály sa zavŕtal do Elizabeth. „Rozu​miem tomu dobre? Znamená to, že ten odporný, nafúkaný, pokrytecký a neviemešteaký, jedným slovom sviniar ide na festival - tiež?"

Elizabeth sa pokúsila o zhovievavý úsmev. „Neviem, ako ste sa dopracovali k takej zlej mienke o Jackovi Fairfaxovi!"

„Mám to napočúvané od vás, moja milá!" Louise našpúlila ústa a chvíľu uvažovala. „Hoci na druhej strane musím uznať, že toho sviniara tak trochu obdivujem. Musí mať v sebe niečo, čo nemal nikto z vašich predchádzajúcich mi​lencov."

Elizabeth na ňu zazrela. „Neviem, o čom hovoríte."

„Hovorím o tom, čo síce neviem, čo je, ale nech je to čo chce, prinútilo vás to vliezť za ním až do klubu medzi najzazobanejších papalášov v meste a vyliať mu na hlavu plný džbán ľadovej vody - a nestarať sa o následky," zasmiala sa Louise spokojne. „Poznala som vás ešte ako malé dievčatko a toto bolo po prvý raz, čo ste zabudli na slušné správanie na verejnosti a predviedli ste nefalšovanú hysterickú scénu. Škoda, že sa toho nedožila Sybil. Nič jej nevedelo urobiť väčšiu radosť ako sebavedomá žena v akcii."

„Pochybujem, že by mnou bola nadšená," mávla rukou Elizabeth. „A rozhodne nie, keby vedela, prečo som to uro​bila."

Zahľadela sa na portrét na stene oproti stolu a pocítila úz​kosť. Sybil Cabotová z neho milo, ale prísne hľadela na svo​ju neter. Elizabeth si jasne pamätala ten deň, keď ju teta za​volala k sebe do kancelárie a oznámila, že jej chce prenechať vedenie Aurorinho fondu.

„Si jediná v našej rodine, čo má dve veci potrebné na to, aby fond dosiahol všetko, na čo má predpoklady, Eliza​beth. Vyznáš sa vo financiách a máš inštinkt hráča. Máš zmysel pre zdravé riziko, ktoré je potrebné, aby fond na​predoval."

Zatiaľ jej vždy prialo šťastie, keď išlo o finančné riziko. No akonáhle ide o súkromný život, je to bieda. Z akéhosi nevy​svetliteľného dôvodu sa jej ľahšie darilo uzatvárať dobré obchody, než nájsť si dobrého muža.

Louise si ju premerala privretými očami. „Takže idete do Mirror Springs s Fairfaxom? Máte v pláne nejaké konkrétne fyzické zblíženie?"

Elizabeth zmeravela. „Nie, nechystám nijaké zblíženie. Cestujeme oddelene a bývať budeme tiež oddelene."

„Ale čo?"

„Ale nič!

Elizabeth urobila krátku pauzu. „Vlastne... dobre že o tom hovoríme. Potrebujem ubytovanie a všetko je už vy​predané, pretože je tam ten festival. Myslíte, že niečo zože​niete?"

„Možno..." Louise siahla po svojom adresári. „Mirror Springs je veľmi obľúbené lyžiarske stredisko a pokiaľ viem, máme veľa klientov, minulých i súčasných, ktorí sa radi a často lyžujú. Plus mám kontakty z čias, keď som písala do novín. Zavolám na pár čísel. Marí sa mi, že by tam mal mať chatu aj jeden z mojich bývalých šéfredaktorov."

Elizabeth pozrela na zarámované titulky. „Dúfam, že to nebude nejaký mimozemšťan alebo resuscitovaná múmia?" „No, ak máte v úmysle ešte si aj vyberať..." „Máte pravdu. Vezmem hocičo."

„Takže sa budete s Fairfaxom hrať na detektívov?" Louise prevracala stránky v notese. „To môže byť vzrušujúce."

„Navrhla som mu, aby sme zavolali políciu, ale viete, ako reagujú manažéri v takýchto prípadoch."

Louise prikývla. „Nikto nevolá kriminálku na vyšetrova​nie špinavého konkurenčného boja."

„Majú na to dôvod." Elizabeth zamierila rovno do svojej kancelárie. „Dajte mi vedieť, keď niečo zoženiete. Budem potrebovať aj letenku do Denveru a nejaké auto na čas po​bytu."

„Rozkaz." Louise urobila pauzu. „Takmer som zabudla, zase volal váš švagor."

„Merrick?" Elizabeth zastenala. „Čo ste mu povedali?"

„To isté čo vždy. Že nemáte čas."

„Ako je aj pravda."

„Nemôžete sa mu donekonečna vyhýbať."

„Viem, ale môžem sa mu vyhnúť ešte aspoň týždeň, kým budem v Colorade."

Louise odrazu niečo napadlo a nemohla premôcť zveda​vosť. „Len tak pre zaujímavosť, čí to bol nápad vyraziť si spo​lu do Mirror Springs? Váš alebo jeho?"

„To má byť vtip? Prirodzene, že môj! On sa samozrejme naparoval, že to zvládne sám, ale ja som nesúhlasila. Idem s ním, či sa mu to páči alebo nie."

Louise sa opäť sústredila na svoj adresár. „Presne toho som sa obávala."

„Zbláznil si sa?" Milo nervózne poskakoval a pochodoval krížom-krážom po Jackovej obývačke. „Teraz nemôžeš odísť. Toto je krízová situácia!"

„Jediná možnosť ako odvrátiť katastrofu, je nájsť Pagea a ten prekliaty kryštál." Jack vyšiel zo spálne a zapí​nal si manžetové gombíky. „Mirror Springs je jedinečná šanca."

„Nepáči sa mi to, Jack. Ani trochu sa mi to nepozdáva."

„Ani mne. Ale nemáme na výber. Zapamätaj si, že kým budem preč, musíš urobiť všetko pre to, aby sa nešírili klebety a reči. Oficiálne stanovisko je, že všetko je pod kontrolou.

„Dobre, dobre, je mi to jasné." Milo zvážnel. „Najväčší problém bude s mojou sesternicou Angelou. Myslím, že včera bola zase za Elizabeth Cabotovou." Jack naňho vážne pozrel. „A dôvod?" „Odkiaľ to mám vedieť?" Milo rozhodil rukami. „Možno ďalší z jej pravidelných pokusov presvedčiť Cabotovú, aby prestala financovať tvoje kroky vo funkcii výkonného riaditeľa. Angela si myslí, že keby sa jej podarilo nahovoriť Elizabeth Cabotovú proti tebe, získala by dostatok hlasov v rade, aby sa ťa zbavila."

Jack sa zamyslel. Elizabeth ho až doteraz vždy vo všetkom podporila. Lenže možné spojenectvo Elizabeth a Angely by mohlo všetko ohroziť.

Milo si zrazu uvedomil, že Jack sa prezliekol. „Máš na se​be smoking?"

„To je ale objav!" Jack sa zahľadel z okna a popritom si ob​liekal kabát.

Odtiaľto mal vynikajúci výhľad na Queen Anne Hill. Ke​by sa sústredil, možno by rozoznal aj svetlá Elizabethinej vi​ly. Už nejednu noc strávil sám v obývačke s pohárom škót​skej v ruke a hľadel na vzdialené svetlo. Zdalo sa mu hlúpe, aby si zadovážil teleskop.

A navyše nemal dôvod.

Čisto vedecký pokus s ďalekohľadom ukázal, že Elizabeth má na terase priveľa kvetov a kríkov, ktoré bránia pohľadu do jej spálne.

Uvažoval, či sa aj ona teraz oblieka na recepciu. Odkedy ho trápila strata kryštálu, bod číslo jeden v jeho diá​ri bol dobročinný večierok. Podobným akciám sa vždy radšej vyhýbal, ale na túto sa tešil s tými istými zmiešanými pocitmi, zmesou očakávania a predtuchy, s akými prichádzal na zasad​nutia správnej rady Excalibura. Ďalšia príležitosť stretnúť sa s Elizabeth. Ďalšia príležitosť trápiť sa všetkými tými ,čo ak' možnosťami. Ďalšia príležitosť fantazírovať o druhej šanci...

A odrazu mu osud postavil do cesty časovanú bombu. A dve správy. Dobrá je tá, že nasledujúce dni strávi v Eliza​bethinej blízkosti. Lenže toto je zároveň aj zlá správa, preto​že budú spolupracovať za najhorších možných podmienok, aké si vie človek predstaviť. Uvedomil si, že bude mať šťas​tie, ak to vôbec prežije bez ujmy na zdraví.
„Prečo máš na sebe smoking, dočerta?" dožadoval sa Mi​lo vysvetlenia. „Dúfam, že sa nechystáš na nejaký večierok? Zajtra ráno predsa odchádzaš do Mirror Springs." „Vravel som ti predsa o tej dobročinnej akcii." Milo neskrýval prekvapenie. „Ty tam ideš? Po tom všetko, čo sa stalo?"

„Nemyslím si, že je dobrý nápad zmeškať večierok." Jack pozrel na hodinky. „Keby som sa tam neukázal, len by sme prilievali olej do ohňa klebetníkom. Teraz si to nemôžeme dovoliť. V našom biznise sú recepcie mimoriadne dôležité. Recepcia je základ. Dobre si to zapamätaj, Milo."

„Uhm," Milo sa zamračil. „Veľmi rád by som zistil, kto tie informácie vyniesol von."

„Aj ja," Jack si vzal kľúče od auta. „Lenže teraz nemáme čas na hľadanie diery, cez ktorú nám unikajú informácie. Môže​me sa tomu venovať, len čo bude Soft Focus opäť v trezore."

Milo ho nasledoval až k dverám. „Povedz mi pravdu, Jack. Naozaj veríš, že sa ti podarí nájsť Tylera Pagea?"

Jack naňho pozrel a otvoril dvere. Zrazu mu ho prišlo ľú​to. Mal toho na svojich mladých neskúsených pleciach pri​veľa.

„Nájdem ho, Milo."

Kapitola 7
Hayden Shaw pozrel krížom cez vysvietenú sálu. „Práve prišiel Fairfax. Takže mi in dve možnosti — alebo sa reči o problémoch v Excalibur nezakladajú na pravde..."

Elizabeth zdvihla obočie. „Alebo?"

„Alebo je to pravda a vy dvaja tu hráte divadielko, aby si ostatní mysleli, že sa nič nedeje."

Elizabeth zostala sama prekvapená vlastnou reakciou. Podarilo sa jej zasmiať a vedela, že to vyznelo úprimne. „Aby bo​lo jasné: Jack Fairfax možno vie hrať bezstarostného, aj keby mal vo firme neviemaké veľké problémy, ale ja by som roz​hodne nestála so šampanským v ruke, keby som vedela o da​jakej katastrofe. Sedela by som vo svojej kancelárii s hrncom kávy na stole pred počítačom a trhala by som si vlasy."

Vonkoncom sa jej dnes večer nechcelo ísť na dobročinný večierok, ale vedela, že by to mohlo vyvolať dohady a potvr​diť klebety, ktoré už dorazili k ľuďom, ako je Hayden. Jack zjavne uvažoval rovnako. Bola presvedčená, že dnes večer sa nebude zabávať o nič lepšie ako ona.

Rozmýšľala, či si už všimol, že stojí s Haydenom, a či ho dokonca nepobúrilo, že debatuje s jeho odvekým rivalom. Keby ho to aj hnevalo, nikdy by to nedal najavo.

A prečo jej vôbec záleží na tom, či jemu záleží na nej? Hlúpa otázka. Už zase má tú čudnú náladu. Ten divný po​cit, ktorý ju zachváti vždy pár dní pred tým, ako sa má stret​núť s Jackom Fairfaxom. Najhoršie boli dni pred pravidel​nými zasadnutiami správnej rady v Excalibure. Zvláštna zmes pocitov, ktoré prichádzali pravidelne ako isté biologic​ké funkcie u žien.

Napadlo jej, čo by Jack povedal, keby zistil, že očakávané stretnutie s ním u nej vyvoláva najťažšie formy predmenštruačného syndrómu.

Celý týždeň spolu! Božemôj, ako to zvládne? Bola zvyk​nutá predvídať, ale v tomto prípade naozaj nevedela odhad​núť, či sa náhodou navzájom neuškrtia, skôr ako nájdu Tylera Pagea.

Hayden si uznanlivo premeral jej účes. „Vyzeráte nád​herne."

„Ďakujem."

Stíšil hlas a chrapľavo zapriadol: „Aj tie šaty... sú očaru​júce."

Tvárila sa, že si nevšimla jeho pohľad, ktorým bezočivo kĺzal dole po jej odhalenom chrbte až tam, kde opäť po​kračovali jej elegantné čierne šaty. Hayden bol zaujímavý a veľmi úspešný muž. Mal teplé hnedé oči, tmavé vlasy a vy​stupujúce lícne kosti. Celkový dojem bol určite lepší ako pri Jackovi Fairfaxovi. Navyše bol o niekoľko rokov mladší. Ale posledné, na čo mala práve chuť, bol flirt.

Znepokojovala ju aj Jackova zdanlivo mimovoľná narážka na Haydenov stav. Akoby mu na tom ani nezáležalo a pove​dal to len tak mimochodom. To je celý Fairfax! Utrúsi hlú​pu poznámku, práve keď jej napadlo, že Hayden by mohol byť celkom zaujímavý typ...

Rozhodla sa, že bude ignorovať Jackovu narážku na Hay​denov rozvod, ale vedela, že to nedokáže. Ako veľa iných ľu​dí, ktorých poznala, aj ona nadobudla dojem, že Haydenov rozvod je už vopred uzavretá záležitosť. Lenže odkedy Jack vyslovil tú otázku, predsa len zapochybovala.

A dobre urobila. Diskrétne preverenie záležitosti cez jej osobného právnika ukázalo, že Haydenovo rozvodové konanie ešte ani zďaleka nie je ukončené. Neboli tam síce deti, ale delenie majetku prešlo do špinavého neľútostného boja. Elizabeth nemala chuť byť svedkom možných scén a sitácie, ktorá by pre ňu mohla byť nepríjemná. Spravodlivo však musí uznať, že Hayden jej v tejto veci neklamal. Len mu nepoložila správnu otázku. Bolo by však čudné spýtať sa muža priamo na aktuálny stav jeho rozvodu, najmä keď ju ešte ani nepozval na skutočné rande. Až doteraz boli všetky ich stretnutia viac-menej obchodné.

Až neskôr sa atmosféra medzi nimi začala postupne me​niť. Nevedela presne určiť, kedy si prvý raz všimla, že Hay​den vysiela signály, ktorými naznačuje, že má záujem o niečo viac, než len o pracovný kontakt. A nebola si ani istá, či tým signálom rozumie správne.

Zneisťovala ju aj skutočnosť, že sa jej nechcelo uvažovať o novom vzťahu. Doteraz si lízala rany z krátkeho zblíženia s Jackom.

A jej stav sa nijako nezlepšoval. Naopak, veci sa len zhor​šovali. Mohla za to už len samotná jeho prítomnosť. Ani te​raz nepotrebovala Haydena, aby jej oznámil, že Jack vošiel do sály. Mrazenie na zátylku jej to oznámilo aj bez neho. Obávala sa, či podobný neopísateľný pocit nie je napríklad predohrou primitívneho rituálneho boja muža a ženy, ktorý sa končí pohlavným stykom.

Nemohla od neho odtrhnúť oči, preto sa usilovala pozo​rovať ho aspoň tak, aby nebola príliš nápadná.

Ani smoking nezakryl jeho dobre stavané telo. Naopak, zdalo sa jej, že len zdôraznil jeho mužnosť a zmyselnosť. Tep​lo, ktoré pocítila pri pohľade naňho, bolo rovnako spaľujúce ako znepokojujúce. Pozorovala ho, ako sa zastavil a prehodil zopár slov s mužmi pri bufetových stoloch. Zdalo sa jej, ako​by vôbec netušil, že je tam aj ona.

„Viete," Hayden stíšil hlas, „aj keď je to pracovný večierok, neznamená to, že my dvaja sa musíme zaoberať ekono​mikou."

Letmo naňho pozrela. „Nemala som pocit, že by sme sa doteraz zaoberali ekonomikou."

„To nie. Len sa usilujem získať si vašu pozornosť." Veno​val jej pobavený úškrn. „Zdalo sa mi totiž, že sa akosi pri​veľmi zaujímate o Fairfaxa, alebo sa mýlim?"

„To vás prekvapuje? Mám v Excalibure značný podiel. Vždy sa zaujímam o svoje investície."

Odpovedal krátkym, prekvapivo drsným smiechom. „Ke​by ma žena pozorovala pohľadom, akým vy pozorujete Fair​faxa, želal by som si, aby uvažovala o niečom inom ako o pe​niazoch, ktoré pre ňu zarábam."

Zdvorilo sa usmiala a odložila pohár. „Takže už o mne vie​te všetko. Zaujímajú ma len investície."

„Možno. A možno nie." Chvíľu ju pozoroval. „Nie je ľahké vyznať sa vo vás, Elizabeth. Keď sme už pri Excali​bure, preverili ste si informácie, o ktorých sme spolu ho​vorili?"

„Preverila. A uisťujem vás, že nič sa nedeje. Všetko je v po​riadku."

„To rád počujem. Môžem vás požiadať o tanec?"

„Možno niekedy inokedy. Dnes večer som tu pracovne."

„Kto iba pracuje a nezabáva sa..."

„Myslím, že na varovanie je už neskoro. Priveľa práce zo mňa už dávno urobilo veľmi nudnú riaditeľku."

Vpil sa do nej pohľadom. „Stavím sa, že by som to vedel zmeniť. Čo by ste povedali na predĺžený víkend niekde pri mori? Odišli by sme v piatok a vrátili sa veľmi, veľmi nesko​ro v pondelok."

Takže sa nemýlila! Neochotne odvrátila zrak od Jacka, po​zrela na Haydena a pokúsila sa úsmev.

„Zvláštne, že spomínate práve tento víkend," povedala. „Beriem si voľno a cestujem preč. Moja asistentka ma koneč​ne presvedčila, že si potrebujem oddýchnuť."

Usmial sa s nádejou v očiach. „Môžeme vám ponúknuť voju spoločnosť aspoň na niekoľko dní? Veľmi rád si to zariadim."

Zazdalo sa jej, že ju chce dostať do úzkych. Bude lepšie, keď sa to vyrieši hneď a nebude chodiť okolo horúcej kaše. Pozrela mu do očí. „Počula som, že váš rozvod ešte nie je ukončený, Hayden. Netrávim predĺžené víkendy so ženatý​mi mužmi."

Zatváril sa znechutene. „Och, už chápem! A nezmeníte názor, ani keď vás ubezpečím, že rozvod mal prebehnúť už pred niekoľkými mesiacmi? A že jediný dôvod, prečo ešte stále nie ani rozvedený, je ten, že Gillian je pomstychtivý typ?"

„Nie. To môj názor nezmení." Preložila si zlatú večernú kabelku do druhej ruky a chystala sa odísť. „Ospravedlňte ma. Vidím tu nejakých klientov fondu. Rada by som ich pozdravila."

„Samozrejme." Čosi temné mu preblesklo pohľadom, ale vzápätí to zmizlo, a na tvári sa mu usadil kyslý výraz. „V najbližších dňoch skoncujem s tým prekliatym rozvo​dom, buďte si istá. Ani Ringsteadovi právnici to nemôžu zdržiavať donekonečna. A potom sa môžeme vrátiť k téme predĺženého víkendu."

„Uvidíme," povedala úmyselne tak, aby jej odpoveď zo​stala otvorená. Ale niečo jej vravelo, že k nijakým víkendom s Haydenom nikdy nedôjde.

Usilovne sa predierala davom, zdravila sa s klientmi aj potenciálnymi investormi fondu. Neviditeľný radar jej pri​tom sústavne mapoval Jackov pohyb. Sem-tam ho zazrela. Raz ho uvidela sedieť pri bare s istým právnikom, ktorého tiež poznala.

Pozrel na ňu v rovnakej chvíli, akoby vedel, že ho práve pozoruje. Mierne zdvihol pohár, aby ju pozdravil, a opäť sa pohrúžil do rozhovoru so svojím spoločníkom. Celých ďal​ších štyridsať minút jej ani raz neskrížil cestu. Mala pocit, že sa jej vyhýba úmyselne.

Krátko po jedenástej sa pozrela na hodinky a usúdila, že splnila nevyhnutné minimum pobytu na spoločenskej akcii tohto druhu. Pred odletom do Mirror Springs si potrebova​la trochu pospať. Usmiala sa na korpulentného staršieho bankára, ktorý sa práve nadchýnal svojou novou loďou. Zaželala mu veľa šťastia, vykĺzla z miestnosti a zamierila k šatni po svoj kabát.

Už v kabáte sa vydala prázdnou, kobercom pokrytou chodbou k hlavnému východu. Úmyselne sa vyhla rušnejšej chodbe pri spoločenskej sále, kde sa konal večierok. Zrazu si uvedomila, že za ňou niekto kráča. Vzápätí sa ozval ženský hlas.

„Ak ste rozumná, dáte od neho ruky preč." Elizabeth pri slovách plných nefalšovaného jedu zamrazi​lo a rýchlo sa obrátila. Stála za ňou drobná elegantná žena vo veľmi drahom červenom hodvábnom kostýme a vysokých lodičkách. Vyzerala tak na tridsaťpäť. Svetlé blond vlasy ma​la zostrihnuté do šikovného účesu, pod ktorým vynikla jej pekná tvár. Kútiky úst mala prísne stiahnuté. „Poznáme sa?" spýtala sa jej Elizabeth.

„Prepáčte. Dovoľte, aby som sa predstavila. Som suka Gillian."

„Prosím?"

„To meno vám nič nehovorí? To ma prekvapuje. Počula som, že Hayden o mne nikdy nehovorí inak." Gillianin smiech bol taký ostrý, že by ním mohla krájať sklo. „Som je​ho žena."

„Aha." No úžasné! Vynikajúci záver dňa.

„Napriek tomu, že Hayden vám možno povedal niečo iné, nie som jeho bývalá žena. Aspoň zatiaľ nie. Milý Hayden si bude musieť počkať, kým od neho otcovi právnici dostanú späť všetko, čo mi vzal."

„To skutočne nie je moja starosť," odbila ju Elizabeth a pozrela sa na hodinky. „Som na odchode. Takže ak dovo​líte..."

Gillian privrela oči a dôrazne oznámila: „Môj otec je Osmand Ringstead."

Elizabeth nepotrebovala vedieť viac. Ringstead bol veľmi vplyvný a veľmi bohatý človek, riaditeľ firmy Ring, inc.. impozantného Ringsteadovského sídla šéfoval veľkému, 3evne zomknutému rodinnému klanu. Povrávalo sa, že má zálusk na politickú funkciu. Niet sa čo čudovať, že Hayden lá problémy s rozvodom a nejde to podľa jeho predstáv, málo ľudí sa mohlo postaviť proti Ringsteadovej moci a veriť, že vyhrajú.

„Fajn, urobili ste na mňa dojem. Môžem už ísť?" „Videla som vás s Haydenom," pokračovala Gillian a ďa​lej zazerala na Elizabeth. „Viem presne, ako postupuje. Už rás pozval na predĺžený víkend k moru?"

Elizabeth sa podarilo nedať najavo prekvapenie. „Neviem, o čom hovoríte, pani Shawová, ale ubezpečujem vás, že o vášho manžela nemám záujem."

„Dúfam, a to vo vašom vlastnom záujme, že hovoríte pravdu." Pristúpila bližšie. „Pretože skôr než nás rozvedú, zničím ho. Nezostane mu ani cent. Vezmem mu všetko, všetko! Otec ma v tom podporí."

Elizabeth si uvedomila, že v Gillianinom hlase je viac než len zlosť. Je v ňom bolesť. Odrazu jej tej ženy prišlo veľmi ľúto.

„Verte mi, nemám v úmysle miešať sa do vašich súkrom​ných záležitostí, pani Shawová."

„Ten rozvod bude preňho horší ako zemetrasenie, pamä​tajte na moje slová, Haydenovi sa nepodarí len tak vyviaznuť a prejsť mi cez rozum."

„Už som vám povedala, že to nie je moja starosť. A teraz, ak dovolíte, odchádzam."

„Oklamal ma!" Gillianine oči sa zaliali slzami. „Ten sviniar ma od samého začiatku podvádzal. Ja som mu verila. Milovala som ho. Aj ockovi sa páčil, no jemu išlo len o mo​je peniaze a otcove styky. Využil ma."

Elizabeth by sa bola najradšej otočila a ušla, nie kráčala, ale utekala opačným smerom. Nedokázala však nechať tú že​nu smokliť opustenú v prázdnej chodbe. Z vrecka na kabáte vytiahla papierové vreckovky.

„Vezmite si," podišla k Gillian a podala jej ich. „Za rohom je dámska toaleta. Pred chvíľou som tam bola, nikto tam nie je. Nechcete ísť radšej tam?"

„Spravil zo mňa kravu," Gillian sa nahlas vysmrkala.

„Poznám ten pocit," potľapkala ju po pleci, pretože neve​dela, čo iné by mohla urobiť, aby ju aspoň trochu upokojila a pomohla jej. „Nedáte si pohár vody?"

„Dajte si naňho pozor, každého len využije."

„Ale ja naozaj nemám záujem o vášho manžela, pani Shawová."

„Videla som, ako sa na vás dnes večer pozeral." Gillian si utrela oči. „Viem, že vás chce."

„Lenže ja nechcem jeho," jemne namietla Elizabeth.

„Neverím vám." Gillian odložila premočenú vreckovku a zdvihla hlas. „Samozrejme, že ho chcete. Presne ako som ho chcela ja. Až kým som nezistila, čo je zač."

Elizabeth sa jej už-už chystala oponovať, keď pocítila zná​me chvenie na zátylku. Vzápätí zbadala na konci chodby za Gillianiným chrbtom známu postavu.

„Hotovo? Môžeme už ísť, miláčik?" Jack vykročil k nim a s arogantnou istotou pozrel na Elizabeth. Jeho hlas znel dôverne, ba priam majetnícky. „Je už neskoro a zajtra nás ča​ká dlhá cesta."

Pri tých slovách sa Gillian prudko obrátila a zhltla po​sledné slzy. „Ja krava! Dokonale som sa strápnila."

Elizabeth pozrela ponad ňu na Jacka. Keď si bol istý, že Gillian ho nevidí, zdvihol jedno obočie a pobavene sa usmial. Prišiel jej na pomoc a bol si istý, že jej sa to nepáči. Ale rovnako dobre vedel, že si nemôže dovoliť odmietnuť ho.

„Áno, Jack, môžeme." Podarilo sa jej vyčariť úsmev. „Tro​chu som sa zarozprávala s pani Shawovou. Poznáte sa? Gil​lian, toto je Jack Fairfax."

„Poznáme sa s Gillian," povedal Jack nezvyčajne milo.

„Ahoj, Jack," Gillian zažmurkala, aby sa zbavila posled​ných sĺz, a venovala Jackovi mokrý úsmev. „Ospravedlňujem sa za tú scénu."

„Nič sa nestalo," povedala Elizabeth mierne.

„Počula som, že si pred niekoľkými mesiacmi prevzal ve​lenie Excalibura. Ako sa ti darí?"

„Mali sme veľmi veľa roboty." Jack vzal Elizabeth pod pa​zuchu a tváril sa, akoby mu odjakživa patrila. „Konečne sme ti s Elizabeth urobili čas na spoločný víkend. Zajtra odchá​dzame na dovolenku. Myslím, že ju už obaja veľmi potrebu​jeme, však, miláčik?"

Elizabeth sa naďalej usmievala, ale nebolo to celkom ľah-„Hej, potrebujeme."

„Nerozumiem tomu." Gillian pozerala uslzenými očami zmätene z jedného na druhého. „Idete spolu?"

„Presne tak," usmial sa Jack. „Tešíme sa na to už niekoľko týždňov."

„Aha." Gillian sa tvárila, akoby mala problém poskladať si získané údaje. „Nevedela som, že spolu chodíte."

„Veľmi o tom nehovoríme," Elizabeth vrhla na Jacka va​rovný pohľad. „Z pracovných dôvodov."

„Idete k moru?" spýtala sa Gillian.

„Nie." Jack chytil Elizabeth mocnejšie. „Ideme do hôr. Nijaký fax, telefóny ,mi e-mail. Len my dvaja sami v ho​rách. Odlietame veľmi zavčasu, takže sa, žiaľ, musíme roz​lúčiť."

„Jasné, chápem," zamrmlala Gillian. Znova si poutierala oči a placho sa usmiala na Jacka. „Užite si to."

„Vďaka. Presne to plánujeme."

Potiahol Elizabeth a viedol ju dole chodbou k hale a k vý​chodu.

Ani jeden z nich neprehovoril, kým nevyšli von. Zastali až skúpom svetle lámp pred hotelovým vchodom.

„Neobzerajte sa. Išla za nami až do haly," pošepol jej Jack.

„Ani sa nečudujem. Bola veľmi rozrušená."

„Bude lepšie, ak pôjdeme jedným taxíkom."

Elizabeth nepovedala nič, ale prikývla na znamenie súhla​su. Mal pravdu. Gillian ich sleduje, takže bude lepšie, ak odídu spolu.

Jack dal znamenie vrátnikovi a ten privolal ďalší taxík z ra​du pripraveného pred hotelom. Keď sa dvere otvorili, Elizabeth vkĺzla na zadné sedadlo a Jack si sadol vedľa nej. Dvere sa zavreli.

Zadné sedadlo taxíka sa jej odrazu videlo veľmi malé a ce​lý priestor priveľmi intímny.

Hľadela uprene pred seba a pozorovala, ako taxikár vyšiel spred hotela na ulicu.

„Predpokladám, že by som sa vám mala poďakovať."

„Nerobte si násilie. Nečakám, že sa budete pretvarovať."

Vzdychla si a pohodlnejšie sa oprela. „Ďakujem."

„S radosťou."

„Bola to veľmi smutná scéna."

„To som si domyslel."

„Mali ste pravdu. Ešte nie sú rozvedení."

Jack na ňu uprel zvláštny pohľad. „Vravel som vám to."

Musela sa veľmi ovládať, aby nevybuchla. „Áno, vraveli ste mi to. Spokojný?"

Neodpovedal hneď. Nazlostené naňho pozrela a zistila, že on pozerá cez bočné okno auta von do tmy. Slabé svetlo po​uličných lámp zjemňovalo ostré črty jeho lícnych kostí. V nočnom šere a tieňoch mu nebolo vidieť oči.

„Počul som, že bola za vami Angela," ozval sa po chvíli.

Prekvapila ju náhla zmena témy. „Angela chodí za mnou pravidelne dvakrát mesačne. Prečo vás to zaujíma?" „Čo chcela teraz?"

Elizabeth si predstavila nepríjemnú scénu, ktorá sa odohrala v jej kancelárii pred troma dňami. Angela Ingersollová Burrowsová bola nápadne vysoká, ťažko prehliadnuteľná impo​zantná žena. Jej pätnásťročné manželstvo sa skončilo náhle, keď jej päťdesiattriročný mierny manžel šokoval celé okolie a rodinu tým, že ušiel s dvadsaťdvaročnou sekretárkou. Ange​la zostala sama s neplnoletým synom a jej hlavnou starosťou bolo zabezpečiť, aby jej jediný potomok dostal svoj podiel z rodinného dedičstva, na ktorý mal podľa nej plné právo. Rodinný majetok pozostával výlučne z akcií v Excalibure.
„Hovorili sme o jej zvyčajných obavách," povedala Eliza​beth najdiplomatickejšie, ako vedela. „Bola by najradšej, ke​by sme Excalibur predali, alebo zlúčili s iným podnikom. Je presvedčená, že je to jediná možnosť, aby jej syn niekedy Uvidel aspoň cent z Excalibura."

„Čo ste jej na to povedali?"

„To isté, čo jej hovorím vždy, keď príde."

Jack ju pozoroval. „A to je?"

Prstami pevnejšie zovrela kabelku na kolenách a usilovala sa byť veľmi vecná. „A to je, že ste najväčšou nádejou Excalibura la šanca jej syna získať veľké dedičstvo závisí práve od vás."

Nastala ďalšia dlhá pauza a v aute sa rozhostilo ticho. Jack sa pohol a tvár sa mu  ponorila hlbšie do prítmia auta a tieňov zvonku.

„Podržali ste ma," ozval sa po chvíli.

„Áno."

„Vždy sa ma zastávate. Nielen keď ide o Angelu, ale aj v správnej rade." Vravel to, akoby konštatoval, že na jeseň v Seattli často prší. Dalo sa to čakať, nič mimoriadne, tak sme to predpovedali. A predsa chcel poznať príčinu.  „Prečo?"

Tá otázka ju takmer pobavila. „Medzi nami dvoma sú is​té názorové rozdiely, .íle nikdy som nepochybovala, že ste veľmi dobrý v tom, čo robíte. Ak má Excalibur šancu prežiť a prosperovať, tak len pod vaším vedením."

„Inými slovami: vaše rozhodnutie presadzovať ma vo funkcii riaditeľa je z vašej strany motivované výlučne ob​chodnými záujmami," usiloval sa, aby to vyznelo rovnako ako predtým. Množstvo zrážok v tomto období zodpovedá dlhodobému priemeru...

„A čím iným, prosím vás?"

„No to teda neviem," povedal a pozrel priamo na ňu. „Obom nám teraz ide o to, aby sme získali späť kryštál. A pretože ste trvali na spoločnej ceste..."

„Netrvala som na spoločnej ceste," prerušila ho pobúrené. „V tejto záležitosti sme hádam rovnoprávni partneri, nie?"

„Tak fajn, partnerka! Čo poviete na návrh, aby sme spo​lupracovali, až kým nebudeme mať ten poondiaty kryštál opäť bezpečne v rukách?"

„Definujte spoluprácu."

„Prirovnal by som to k pornu," povedal Jack. „Neviete, čo to je, kým to neuvidíte."

Kapitola 8
Drevený dom vyzeral až gýčovito rustikálne. Naleštené dre​vené steny, strmá sedlová strecha a štýlové okná, ktoré po​skytovali nádherný výhľad na okolie - to všetko vyzeralo ako z exkluzívneho cestovného katalógu, takmer neskutočne. Bola už noc, ale cez nezastreté okná prenikal dostatok zla​tého svetla aj na terasu, kde sa črtali obrysy vírivky. Pohodl​ne by sa tam zmestilo aj dvanásť ľudí, keby sa v takej počet​nej zostave cítili príjemne. Neďaleko stál masívny oceľový gril, ktorý bol rovnako umeleckým ako dokonalým technic​kým dielom. Vybavenie terasy dopĺňali kreslá s mäkkými matracmi a stôl.

A toto bol zatiaľ len pohľad zvonku.

Kto by to bol povedal, že Elizabeth si zoženie takýto luxus v beznádejne vypredanom dovolenkovom stredisku...

Jack znova pozrel na prekrytý horúci bazén. Hlavou mu prebleskla predstava nahej Elizabeth sediacej v bublinkách a takmer sa mu zakrútila hlava. Začal počítať od desiatich smerom dozadu. Keď prišiel k nule, uvedomil si, že ešte stá​le má slabú erekciu. Zhlboka sa nadýchol neuveriteľne os​trého horského vzduchu — nebolo jednoduché zvyknúť si na túto nadmorskú výšku.

Nasilu zahnal predstavy o horúcom kúpeli a sústredil sa na aktuálny problém. Nezáleží na tom, ako to docieli, ale musí vyzerať naozaj dobre. Cestovnú tašku postavil pred dvere a potom o ne niekoľkokrát udrel štýlovým mosadzným klopadlom v tvare vtáčej hlavy. Nebude to ľahké.

Rukou sa oprel o zárubňu a čakal, kým Elizabeth otvorí, medzitým študoval výhľad. Svetlá luxusných apartmánov penziónov na svahoch nad dedinou svetielkovali do tmy. Pod nimi rozoznal žiarivé svetlá obchodov a reštaurácií, ktoré sídlili v starostlivo zrekonštruovanej obchodnej oblasti viktoriánskych čias. Najjasnejšie žiaril vchod do impozantného kina Silver Empíre, kde sa konal filmový festival sprievodné podujatia.

„Kto je?" ozval sa Elizabethin hlas spoza masívnych dverí. Zastavilo sa mu srdce a prestal dýchať. „Jack." Chvíľu bolo ticho. Potom začul, ako sa otáča kľučka a po​voľuje bezpečnostná záklopka. Dvere sa otvorili.

Elizabeth bola oblečená v mäkkom čiernom pulóvri s ka​pucňou, ktorý jej siahal poniže bokov, a pohodlných čiernych legínach z elastického zamatu. Tmavé vlasy mala sčesané dozadu a zopnuté striebornou sponou.

Hľadela naňho s opatrným podozrievavým výrazom, pri ktorom sa mu chcelo škrípať zubami.

„Čo tu robíte?" spýtala sa. „Ak sa nemýlim, dohodli sme sa, že zájdeme na večeru niekam dole do dediny, keď sa vybalíme. A potom preberieme náš ďalší postup." „Mám problém."

Opatrnosť v očiach sa zmenila na podozrievavosť. „Aký problém?"

„Keď som sa chcel ubytovať, oznámili mi, že už nemajú voľné izby." „Ale čo?"

„Vážne," povedal. „Takže nemám kde bývať." Podozrenie sa zmenilo na nadradenú výčitku. „To hádam nie! Veď ste tvrdili, že máte vynikajúce kontakty." „Kontakty zlyhali."

„Aha." Oprela sa plecom a zárubňu a založila si ruky. čo teraz čakáte odo mňa?"

Pozrel ponad ňu dovnútra na vysoký drevený strop a na obrovskú, pohodlne zariadenú izbu za ňou. V peknom ka​mennom kozube veselo poskakovali plamene. Všimol si schodisko vedúce k dvom oddeleným spálňam nad obýva​cou miestnosťou na prízemí.

Odkašlal si. „Napadlo mi, či by som sa nemohol ubytovať u vás."

„Aha. A prečo by som s tým mala súhlasiť?" „Pretože musíme spolupracovať." Pozrel jej do tváre. „Po​zrite, je mi naozaj ľúto, ale celé mesto je obsadené do po​sledného miesta. V hoteli mi povedali, že teraz už nič nezoženiem. Sľubujem, že nebudem pohadzovať ponožky na dlážku a pokúsim sa nezabudnúť sklopiť dosku po použití záchoda."

Chvíľu uvažovala, ale v jej záhadnom pohľade nevedel prečítať nič z toho, čo jej práve vírilo hlavou. Potom rezig​novane vzdychla a uhla z dverí. „Mohla som tušiť, že sa niečo také stane. Dobre, môžete tu bývať. Sú tu dve spálne aj dve kúpeľne, takže je mi fuk, čo si budete robiť s doskou v tej svojej."

„Ďakujem!" V duchu pocítil obrovskú úľavu a nadšenie, až sa mu opäť zamotala hlava. Možno je to len tou nadmorskou výškou. Hádam si čoskoro zvykne. „Som vaším dlžníkom." „To teda ste." Celkom ustúpila, aby mohol vojsť dovnútra. Ale postarala sa o to, aby sa cítil ako Drakula, keď prijal pozvanie a prekročil prah domu svojho hostiteľa. Zdvihol zo zeme tašku a vošiel dnu.

Rozhliadol sa po naleštenej drevenej podlahe s mäkkým kobercom pred kozubom a plyšovým čalúneným nábytkom. „Nikde nevidím vypchatú sobiu hlavu. Nemala by tu byť kdesi na stene sobia hlava?"

„Ak túžite po sobej hlave, budete ju musieť dodať sám." „Netreba, zvyknem si aj tak. Prežijem to tu aj bez hlavy." Proti svojej vôli sa trochu zasmiala, až ho pichlo pri srdci. Spomenul si na jej nákazlivý smiech, ktorým kedysi nešetri​la - totiž PTK. Pred tou katastrofou.

Ukázala na schody. „Už som sa zložila v spálni naľavo. môžete sa ubytovať na pravej strane." „Rozkaz." Rýchlo prešiel cez miestnosť a zamieril k schodisku, aby si to náhodou nerozmyslela. „Potrebujem takých päť minút, aby som sa vybalil. Potom môžeme zísť do dediny a dať si niečo pod zub. Možno som to pobabral s ubytovaním, ale čoskoro si napravím povesť, uvidíte." „Vážne?" v hlase jej znela okatá skepsa. „A ako?" Kráčal hore schodmi a len tak ponad plece jej oznámil: „Dal som Larrymu poriadne zabrať - celé dni zbieral infor​mácie o všetkých, čo sa podieľali na produkcii Rýchlej kompánie.
„Kto je Larry?"

„Ten počítačový génius,  ktorého  som vám spomínal. Okrem toho je to môj nevlastný brat." Hore zastal.

Prekvapene naňho pozrela. „Nevedela som, že máte nevlastného brata."

„Mám dvoch. Je to trochu zamotané." Zamieril doprava a zložil si tašku k nohám postele. „To je jedno. Požiadal som Larryho, aby sa sústredil na ľudí, ktorí boli pri peniazoch. Najmä aby mi zistil všetko o scenáristovi, hercoch, režiséro​vi a všetkých, ktorí sú v akomkoľvek vzťahu k tomu filmu." „A?"

„A budete sa čudovať, ale všetci by mali byť tu, na festivale." Rozopol si tašku. „Napadlo mi, že keby sme sa na nich zavesili, niekto z nich nás dovedie až k Pageovi."

„Mesto je plné ľudí. Ako sa chcete zavesiť na všetkých, čo pracovali na jednom filme?"

Na posteľ si vyložil poskladanú košeľu, potom prešiel k zábradliu a pozrel sa dole. „Myslel som, že by sme mohli zajtra večer zájsť na večierok." „Na večierok?"

„Chlapík, čo organizuje ten večierok, je pravý investor. Je​ho meno nenájdete nikde v titulkoch, ale práve on dal k dispozícii najväčší balík peňazí na film. Volá sa Dawson Holland."

Zmocňoval sa jej zmätok. „Zaujímavé." „To nie je všetko." Oprel sa o zábradlie. „Victoria Bellamyová je Hollandova žena." „Hlavná hviezda filmu?"

„Správne. Chcete sa staviť, že viem, prečo financoval ten film?"

„Aby v ňom mohla hrať jeho žena?"

„Prečo nie?" Jack sa vzpriamil a vrátil sa k svojej taške. „Nebol by prvým mužom, čo financoval film iba preto, aby doň dostal ženu, ktorú miluje."

„Nie, myslím, že nie," Elizabeth sa odmlčala. „Ako sa chcete dostať na recepciu bez pozvánky?"

„Jednoducho. Keď sa nás niekto spýta na pozvánku, po​vieme pravdu." „Akú pravdu?" „Že poznáme producenta," odvetil Jack. „Tylera Pagea."

Prostredie kaviarne Reflections pôsobilo veľmi vkusným moderným dojmom aj napriek tomu, že stavba mala pôvod vo viktoriánskom období. Elizabeth sa rozhliadla okolo se​ba, až potom si sadla. Ako takmer všetko tu v Mirror Springs, aj reštaurácia žiarila zlatou aurou, ktorú si človek akosi podvedome spája s luxusnými cestovnými katalógmi -a neočakáva, že také niečo naozaj existuje.

V masívnom kozube praskal oheň. Plamene sa odrážali na drevenom strope a vytvárali množstvo záhadných obrazov. Hostia vyzerali, akoby práve prileteli z L.A. alebo New Yorku. Čierne nohavice, pohodlné lanové saká a čierne košele, zdanlivo nedbalo rozopnuté trochu hlbšie, ako je zvykom. Ženská móda uprednostňovala hladké čierne šaty. Kto nebol v čiernom, mal na sebe džínsovinu.

Toto nie je hollywoodska smotánka, uvedomila si Eliza​beth. Toto sú nezávislí filmári, ktorí sa venujú experimentál​nym okrajovým žánrom, a ich fanúšikovia. Ľudia oddaní menšinovým umeleckým filmom, ktoré sa nikdy nepremietajú v komerčných kinách nákupných komplexov. Toľko ešte vedela o nezávislom filme, aby si ľahko domyslela, že festivaly ako Neo Noir v Mirror Springs sú jednou z mala príležitostí a prezentáciu nezávislých nízkorozpočtových filmov.

Bolo zaujímavé počúvať útržky rozhovorov od vedľajších stolov, komentáre plné vášne a zanietenia.

„... neuveriteľná obrazotvornosť. To je pre ňu typické. Ne​uveriteľne narába s filmovým jazykom a vytvára celkom no​ru realitu..."

„Pripomína to Chandlera, bez debaty. Stojí to celé na obraze. Chýba naratívny záver..."

„... nemysliteľné, aby vrah unikol. Kdeže, na to mali mustru; vrah musí na konci zomrieť..."

Elizabeth pozrela ponad stôl na Jacka. Pravdepodobne robila veľkú chybu, keď dovolila, aby sa k nej nasťahoval, lenže čo mala za daných okolností robiť?

Všimla si jeho mocnú ruku a dlhé prsty; objímali pohár s punčom, ktorý mu pred chvíľou čašník postavil na stôl. Zbadal, že mu pozerá na ruky a zvedavo zdvihol obočie, stalo sa niečo?"

„Nie." Vzala do rúk jedálny lístok.

„Všimli ste si niečo zaujímavé na tomto meste?" spýtal sa. Ochutnala svoje Chardonnay a potom opatrne postavila pohár späť na stôl. „Myslíte to, že všetko je úhľadné a čisté, nikde ani stopy po bezdomovcoch a každý druhý podnik v meste je reštaurácia alebo umelecká galéria?" „Áno. Presne to som mal na mysli." Pokrčila plecami. „Najlepšie usporiadanie, aké sa za peniaze dá vymyslieť."

Jack prikývol. Chvíľku ju pozoroval ponad okraj svojho ohára. „Nemali by sme sa porozprávať?" „O usporiadaní mesta Mirror Springs?" „Nie." Úmyselne urobil krátku pauzu. „O nás." Zazdalo sa jej, akoby sa jej na chvíľu zastavilo srdce. Pria​ma konfrontácia bola to posledné, čo by od neho čakala, lenže toto je Jack Fairfax. Čakajte nečakané.

„Nie," povedala pomaly.

Pohľady sa im stretli. „Budeme tu spolu tráviť niekoľko dní. Možno by bolo lepšie vyčistiť vzduch."

Čo sa to tu deje? Čo to má znamenať? Pokiaľ vie, muži ne​znášajú tento typ rozhovorov. Potrebovala sa trochu predýchať, aby sa upokojila. Na toto nie je pripravená. No nič, musí byť v strehu.

„Prečo?" Potešilo ju, keď začula vlastný hlas. Znel veľmi vyrovnane a pokojne. Bežne. Uvoľnene. Bez vedľajších pod​tónov či skrytých významov. „Nevidím dôvod hrabať sa v minulosti. Budem radšej, keď to necháme tak."

Zrejme sa jej podarilo povedať to celkom bez emócií, pre​tože Jackovi stvrdol pohľad. Nahneval sa? V každom prípa​de pokračoval ďalej.

„Vyjasnime si jednu vec," povedal chladne. „To, čo sa sta​lo v Galloway, inc., nebolo nič osobné. Morgan ma najal, aby som navrhol stratégiu akvizície, a to som urobil. Som konzultant, Elizabeth. Robím tieto veci bežne."

A už je to tu! Všetky dobré predsavzatia vyleteli von oknom. Hnev, zlosť a urazená pýcha, ktoré vraj úspeš​ne potlačila a prekonala, z nej vytryskli ako láva cez ľa​dový pancier. Stálo ju nadľudské úsilie, aby sa jej netriasol hlas.

„Nie, nerobíte také veci bežne, Jack. Overovala som si is​té fakty a zistila som, kto naozaj ste."

„Kto naozaj som?" Pozrel na ňu posmešne. „Povedali ste to, akoby som mal tajnú identitu."

„Čo sa mňa týka, nie je to ďaleko od pravdy. Ako som po​vedala, trochu som si overovala isté veci a zistila som, že ak​vizícia firmy Galloway nebol váš bežný prípad. Vrhli ste sa na tú spoločnosť ako žralok. Neopovažujte sa tvrdiť mi do očí, že v tom nebolo nič osobné."

„Išlo o prácu."

„Zničili ste Galloway. Pri predaji utrpeli konkrétni ľudia. Napríklad aj istá milá dáma, ktorá im všetkým dala vo svo​jej firme zamestnanie."

„Pri každom predaji prichádzajú ľudia o zamestnanie,"

namietol nepríjemne pokojne. „Taký je život. Pozrite sa, ja viem, že Camille Gallowayová bola klientka fondu, a viem, že pre ňu pracoval aj váš švagor. Je mi ľúto, ale v podnikaní

sa to stáva."

„Toto sa nestáva! Camille Gallowayová bola viac ako náš klient. Bola naša veľmi dávna a dobrá rodinná priateľka. Ako malá som k nej chodila na koláčiky a kakao. Keď zostal môj švagor bez práce, ponúkla mu miesto vo svojej firme."

„Hovoríte o nej ako o svätici."

„Bola to veľmi milá stará dáma, ktorá po celý svoj život tvrdo pracovala, aby mohla raz prenechať firmu svojmu sy​novi Garthovi. Ale keď ste jej celoživotné dielo zničili, ako​by ste jej vytrhli srdce. A teraz to myslím doslovne. Pre prí​pad, že to neviete, Camille zomrela na infarkt len niekoľko mesiacov po tom, ako ste rozdupali jej firmu."

„Viem," povedal ticho.

Prstami kŕčovito zovrela svoj pohár. „To, čo ste urobili s Gallowayom, bolo len a len osobné a naháňa mi to hrôzu."

„Hrôzu?" Prudko sa nahol dopredu a dlaňami sa oprel o stôl. „Tak dobre, poviem vám, ako to bolo. Chcel som ich zničiť. A máte pravdu, bolo to osobné."

„Vedela som to." Lenže jeho náhle priznanie ju ani trochu neuspokojilo. Naopak, len ju podráždilo.

„Šiel som za Morganom a ponúkol sa, že mu prinesiem hlavu jeho konkurentky na striebornom podnose, a on si ma najal."

„Ale prečo? Čo vám urobila Camille Gallowayová?"

„Tak ma počúvajte, vy naivná bojovníčka za spravodlivosť. Tvrdíte, že som žralok? Milá, neškodná pani Gallowayová mi mohla dávať lekcie!"

„Čo tým chcete povedať ?"

„Pred piatimi rokmi vyhodila devätnásťročného chalana, ktorý čírou náhodou pre ňu vyvinul úplne nový a mimo​riadne inteligentný softvér. Dokázal plánovať veľmi sofistikované finančné operácie, pričom mu stačilo zadať obmedzené množstvo údajov. Už po roku aplikácie tohto progra​mu sa zisky firmy zdvojnásobili. Lenže ten chalan nedostal ani cent okrem piatich tisícok dolárov, ktoré mu Camille veľkodušne zaplatila za robotu. Rozhodol som sa, že oľutu​je, ako ho okradla a potom vyhodila z firmy, čo sa mi aj po​darilo. Takže tak. O tomto bol celý Galloway."

V hlase mal niečo, čo ju prinútilo urobiť pauzu. Tváril sa veľmi vážne. „Môžete dokázať, že toho chlapca okradla?"

„Nie. Zmluva, ktorú mu dala podpísať, bola absolútne le​gálna a ona ju dodržala bezo zvyšku. Nemalo význam ťahať ju pred súd. Bol som ju požiadať, aby sa s tým chalanom dohodla na licencii alebo podieloch. Vysmiala sa mi do očí." Pokrčil plecami. „Tak som zničil jej firmu."

Prebehol jej mráz po chrbte. „Ako ste sa dostali k tým fak​tom? Odkiaľ poznáte toho takzvaného chalana, o ktorom tvrdíte, že ho Camille zneužila, a prečo vám tak veľmi záleží, aby ho niekto takzvane pomstil?"

„Ten chalan je môj nevlastný brat. Larry." Nastalo ticho. Elizabeth potrebovala spracovať informá​cie, ktoré sa práve dozvedela, a utriediť si myšlienky. Zaklonila sa a pozrela na Jacka. „Takže váš brat." „Áno."

„Ten, o ktorom ste už hovorili. Ten, čo vám dodal infor​mácie o Hollandovi Dawsonovi a ďalších ľuďoch, ktorí sa podieľali na Rýchlej kompánii."
„Áno."

Pozorovala ho. „Zničili ste celú firmu, aby ste pomstili jedného človeka?"

„Nenazýval by som to pomsta, ale spravodlivosť."

„Ani sa vám nečudujem. Znie to oveľa civilizovanejšie, však?"

„Súčasťou mojej zmluvy s Morganom bol aj podiel na Larryho tantiémach z predaja softvéru. Teraz ich dostáva." „Aha." Uchlipla si z vína. „Takže rodinné záležitosti." Jack sa mierne zamračil. „Dá sa to tak povedať." „A bolo to osobné."

„Áno, bolo to osobné."

Spomenula si, čo povedal o hľadaní Tylera Pagea, aj keby

ukázalo, že na záchranu projektu je už neskoro. „Slová po​šta či reputácia sa akosi pričasto vyskytujú vo vašom slovníku, nie?"

Nepovedal nič, len ju ďalej pozoroval a vyčkával.

Naklonila sa dopredu. „Ale vedeli ste, kto som, keď ste prišli za mnou a žiadali o financovanie Excaliburu, nie?"

„Pravdaže som vedel, kto ste. Šéfka Aurorinho fondu."

„Nehrajte sa na slovíčka! Obaja vieme, o čom hovorím: vedeli ste, že fond spolupracuje s Camillou Gallowayovou, že je veľmi nepravdepodobné, aby som poskytla finančné krytie..." Neprichádzalo jej na um vhodné pomenovanie, preto rezignovane mávla rukou.

„Sviniarovi?" ochotne ju doplnil Jack.

„Človeku, čo zničil moju bývalú zákazníčku a rodinnú priateľku!"

Nadýchol sa a pomaly, ale veľmi dôrazne prehovoril. „Vždy si vopred preverím ľudí, s ktorými mám spolupracovať. Vedel som, že firma Galloway bola kedysi vaším klientom, a vedel som, že medzi vami a Camille Gallowayovou sú profesionálne aj osobné vzťahy. Netušil som však, že pre ňu pracoval aj váš významný príbuzný alias švagor. Je to poľahčujúca okolnosť?"

„Neopovažujte sa to celé zľahčovať a obracať na vtip. Pod​statné je, že ste dobre vedeli o vzťahoch medzi fondom a Gallowayom, a predsa ste to nespomenuli, keď ste mi na​vrhli spoluprácu. Je tak?"

„S našou zmluvou to predsa nijako nesúviselo!"

„Pokojne sa o tom presviedčajte ďalej, ak vám to urobí dobre, no nestrácajte čas tým, že o tom budete presviedčať mňa! Pravda je taká, že ste mi nepovedali, kto ste. Veľmi dobre ste vedeli, že keby som vo vás spoznala konzultanta, ktorý zorganizoval krach Gallowaya, nikdy by som s vami nepodpísala kontrakt."

„Už som vám povedal, že udalosti v Gallowayi nemajú s nami nič spoločné."

„Ako by ste sa cítili, keby ste boli na mojom mieste a zis​tili by ste, že som vám akosi pozabudla povedať, ako som len tak mimochodom zničila jedného vášho klienta?"

„Elizabeth..."

„Nenamáhajte sa! Obaja poznáme odpoveď." Pred závereč​nou rečou sa usmiala a pozrela sa mu rovno do očí. „Niečo vám poviem, Jack. Možno by som sa nechala presvedčiť, že ste naozaj úprimne verili, že máte právo zničiť Galloway za to, ako sa zachovali k vášmu bratovi. Aj ja mám rodinu. Viem si predstaviť, že láska k bratovi vám dodala pocit spra​vodlivej odplaty. A prijímam aj fakt, že ste netušili, že vaše konanie pripravilo môjho švagra o ďalšie miesto..." „O ďalšie miesto?"

„To je jedno. Možno by som mohla prijať fakt, že ste tak konali, aby ste spravodlivo pomstili svojho brata, aj keď nik​dy neodobrím spôsob, akým ste to urobili."

Zdvihol obočie a tváril sa, že netuší, čo bude nasledovať. „Ale?"

Všimla si, že stále má ten nadradený, trochu pobavený vý​raz na tvári. Nenávidela ho za to. „Nemôžete odo mňa chcieť, aby som prehliadla, že ste stáli za zničením firmy Galloway a nepovedali ste mi to predtým, ako ste žiadali o pôžičku pre Excalibur."

„Chceli ste povedať predtým, ako sme šli spolu do poste​le, nie?" Pozrel sa jej do očí. „To je to, čo mi neviete odpus​tiť? Že sme sa spolu vyspali, skôr ako ste zistili, že som stál za Gallowayom?"

Vzdorovité zdvihla bradu. „To tiež."

Chvíľu ju ticho pozoroval.

„Viete, čo si myslím?" spýtal sa konečne.

„Čo?"

„Myslím si, že sa nehneváte iba na mňa. Vy sa hneváte aj sama na seba. Možno dokonca ešte viac ako na mňa."

„No to snáď nie!"

„Ste zúrivá sama na seba, pretože máte pocit, že som vás podviedol. Myslíte si, že som vás dostal do postele, aby som dostal, čo chcem. Hneváte sa na seba, pretože si myslíte, že ste naleteli. Máte pocit, že ste sa správali ako hlúpa hus." Urobil krátku pauzu. „A preto obviňujete mňa." Usmial sa. Jednoduchá psychológia."

Pozrela naňho šokovaná a zlostná zároveň. „Odkedy sa venujete štúdiu psychológie?"

„Mal som dosť času, aby som premýšľal o tom, kde sa stala chyba. Šesť mesiacov, aby som bol presný." Mala pocit, že teraz udrel na jej najslabšie miesto. „Prekvapuje ma, že ste sa unúvali analýzou nášho vzťahu." „Medzi nami nebol nijaký vzťah. Bola to len kratučká aféra."

„Na jednu noc."

„Mohol z toho byť vzťah. To vy ste ho ukončili hneď po prvej noci, nie ja."

„Pretože som zistila, kto ste! Bohvie, ako dlho by sa to bolo ťahalo, keby mi Hayden Shaw nepovedal..." Zarazila sa, de už to bolo vonku. „Aha!" Jack prikývol, akoby mu práve potvrdila niečo, na čo prišiel aj sám. „Chcel som sa vás spýtať, kto bol ten dob​rodinec, čo vám potreboval oznámiť, že som stál za prípa​dom Galloway. Domyslel som si, že to bol on."

„Neobviňujte posla."

„Budem obviňovať, koho chcem." Vzal do ruky jedálny lístok a demonštratívne ho začal študovať. „Objednajme si a zmeňme tému. Opäť jeden z rozhovorov, pri ktorých si že​lám, aby som ich nikdy nebol vyprovokoval."

Vzala svoj jedálny lístok a zúrivo ho otvorila. „Niet nad pitvanie minulosti, keď treba niečo pokaziť."

„Presne to som mal na mysli," pozrel sa na ňu ponad dos​ky. „Už len jedna poznámka, kým to zmetieme zo stola."

Varovne naňho pozrela. „A to?"

„Rád by som len tak pre poriadok poznamenal, že som vás nikdy nepokladal za hus."

Kapitola 9
„Je to možné? Vyzerá presne ako na plagáte k Rýchlej kompánii" šepla Elizabeth s nefalšovaným obdivom, keď zbada​la Victoriu Bellamyovú.

Jacka väčšmi prekvapila jej reakcia. Predstava Elizabeth ohúrenej filmovými hviezdami ho celkom pobavila. Sledoval jej pohľad a tiež si všimol Victoriu.

Blondínka sa pohybovala pomedzi hlúčiky hostí s ladnos​ťou morskej panny, ktorá sa vznáša pomedzi kŕdle obyčaj​ných,  nezaujímavých rybičiek.  Bolo niečo po jedenástej a dom bol plný, ale nájsť Victoriu v dave bola hračka. Už aj preto, že patrila k skromnej hŕstke hostí, ktorí neboli v čier​nom. Mala oblečené svetlé ľadovomodré saténové šaty s hl​bokým nazberaným výstrihom, ktoré vyzerali, akoby ich šili v luxusnom dobovom salóne štyridsiatych rokov. Platinové vlasy jej padali na plecia v mäkkých vlnách a rámovali pek​né črty jej tváre. Pery mala plné a ich dokonalý tvar zvý​razňoval aj nápadný rúž. V ušiach a na krku sa jej trblietali diamanty.

„Áno, vyzerá ako na plagáte." Urobil pauzu, aby si ju lepšie obzrel. „Až na to, že nemá pri sebe zbraň. Čo ste čakali?"

Počas rozhovoru očami sústavne sledoval dav na večierku. Presklená miestnosť, v ktorej sa konal, bola nabitá na prask​nutie. Vyzeralo to, akoby sem dnes prišiel každý, kto má niečo do činenia s filmovým festivalom, Dawson Holland bol očividne dostatočne dôležitá ryba vo vodách filmového biznisu.

Jednoduchú výzdobu miestnosti tvorili najmä nadrozmer​né filmové plagáty na stenách, na ktorých boli zaujímavo nasvietené čiernobiele scény z filmu. Na väčšine z nich sa vy​nímala Victoria Bellamyová. Na stoloch bolo porozkladané na pohľad veľmi chutné jedlo a pri vchode na terasu bol pre hostí zriadený bar. Jack si na vinetách všimol, že sa podáva len prvotriedne víno.

„Neviem," povedala Elizabeth a odmlčala sa. Vždy sa tro​chu mračila, keď sa usilovala utriediť si myšlienky. „Vlastne som nečakala, že bude taká krásna a oslnivá aj naživo. Nakoniec, veď toto nie je Hollywood. Ale zdá sa mi, že ona by naozaj mohla byť hviezdou."

„Vyzerá síce ako hviezda, no to ešte neznamená, že vie aj hrať."

„Svätá pravda," pripustila Elizabeth.

Jack sa k nej naklonil pod zámienkou, že si chce vziať za hrsť orieškov zo stola. Náhle si uvedomil jej blízkosť a keď mu jej príjemný korenisto-kvetinový parfum vyslal signál k čuchovým bunkám, bleskovo zareagovalo celé telo.

Keď dnes večer zišla zo svojej spálne oblečená v krásnych priliehavých šatách a s vlasmi stiahnutými do elegantného rafinovaného uzla, pocítil túžbu hodiť niečo o zem a rozbiť to, aby uvoľnil napätie a frustráciu. Bude veľmi ťažké bývať s ňou celý týždeň pod jednou strechou. Ťažšie než čokoľvek predtým. Sústreď sa na svoju prácu, napomínal sa. Rob si svoju robotu.

„Aha, ako sa za ňou otáčajú všetky hlavy, keď kráča medzi ľuďmi," upozornila ho Elizabeth.

Jack sa znovu pozrel na Victoriu, ktorá sa práve zastavila pri chudom mládencovi s krátkymi kučeravými vlasmi a okuliarmi v kostenom ráme. „Je krásna. Ľudia sa bežne otáčajú za pekným človekom. Na tom nie je nič zvláštne."

„Zdá sa, že vy nie ste taký očarený ako ostatní muži na večierku."

„Som očarený," povedal s ústami plnými orieškov. „Ale nemám záujem."

„Je v tom rozdiel?"

„Veľký rozdiel!"

Elizabeth naňho prísne pozrela. „Vysvetlite mi to."

Prestal chrúmať a zamyslel sa.

„Neviem, či to viem vysvetliť," povedal konečne. „Môžem vám len povedať, že síce vyzerá super, ale zároveň vyzerá, že vie, že dobre vyzerá. Takže nakoniec nevyzerá sexi. Teda as​poň nie pre mňa."

„Hmmm."

Skúsil jej to vysvetliť ešte inak. „Pôsobí chladne. Akoby miesto krvi mala ľadovú..." zarazil sa uprostred vety.

Elizabethin smiech by zmrazil aj tropické more. „Hovori​li ste, že Victoria Bellamyová vyzerá chladne. Mohli by ste to dokončiť?"

„Obávam sa, že nie." Načiahol sa za orieškami.

„Chceli ste ju opísať ako ľadovú princeznú?" Elizabeth sa zatvárila, akoby bola naozaj len veľmi zvedavá a nemohla sa dočkať odpovede. „Alebo je to iný prípad? Koniec koncov, túto ženu nepoznáte až tak dobre. Možno je ešte príliš za​včasu zaškatuľkovať ju ako ľadovú princeznú."

„Dofrasa!" Prečo sa mu to stane vždy, keď sa usiluje viesť s ňou neutrálnu civilizovanú konverzáciu?

„Povedzte, Jack, v čom je vlastne problém? Je na svete tak veľa ľadových princezien, alebo to len vy vyvolávate u žien také reakcie?"

„Prišli sme sem pre niečo iné," povedal nevrlo. „Mali by sme začať pracovať."

„Odbiehate od témy."

„Presne tak." Vzal ju za lakeť a viedol k ďalšiemu bufeto​vému stolu. „Budeme sa tu pohybovať presne tak, ako včera na večierku v Seattli."

„Bolo by asi naivné čakať, že Page sa zjaví na večierku, ne​myslíte?"

„Usudzujúc podľa mojej smoly v poslednom období, tak áno. Ale nevylučujem to. Zdá sa, že Page túžil stať sa súčasťou filmového biznisu, preto je preňho asi veľmi dôležité byť dnes večer tu."

„Keď ho zbadáte, dajte na mňa pozor, aby som ho rovno nezaškrtila."
Scenárista sa predstavil ako Spencer West. Elizabeth ihneď zistila, že vypil priveľa tekily.

„Nápad," vyhlásil presvedčivo, aj keď pri tom takmer zhl​tol péčko uprostred slova. „O tom to celé je. Musíte mať úžasný nápad, inak v Hollywoode neprerazíte."

„Aha." Elizabeth robila, čo mohla, aby dala najavo svoj obdiv a záujem o tému.

Spencer bol štíhly a prehnane energický. Mal kučeravé vlasy a na nose okuliare v kostenom ráme. Vlnené sako mu viselo z chudých, mierne zhrbených pliec. Celkový dojem nie je zlý, pomyslela si Elizabeth, no po hodine úsilia viesť diskusie tohto druhu s absolútne neznámymi ľuďmi pomaly začínala strácať trpezlivosť.

„Celý nápad musíte sformulovať do jedinej vety." Spencer si dal poriadny hlt tekily. „Do jedinej poondiatej, sprostej vety."

„Niečo ako reklamný slogan?"

„Presne!" rozžiaril sa, keď zistil, že pochopila.

„To musí byť ťažké."

„Písať scenáre pre Hollywood môžu aj hlupáci, čo nemajú nijaké vízie a kašlú na to, že všetko, čo napíšu, im potom prepíše celý tím iných scenáristov. Lenže ja mám nápady, mám vízie. Preto robím nezávislé kino."

„Akú víziu ste mali v prípade Rýchlej kompánii"
Spencer urobil pauzu, aby umocnil dramatický efekt. „Keď sa pridáte k rýchlej partii, nemôžete sa zastaviť. A toto sa stalo mottom celého filmu."

Elizabeth prikývla. „Nešťastný záver. Alebo sa mýlim?"

Spencer zvážnel. „Realistický záver. Realistický!"

„Aha. Realistický. Ako scenárista určite musíte čeliť rôznym tlakom."

„Nepredstaviteľným tlakom!"

„Predpokladám, že každý, kto sa podieľa na filme, má svoju predstavu a chce si ju presadiť," nahrávala mu ďalej Elizabeth.

Spencer znechutene odfrkol. „Viac ako len jednu predstavu. Neverili by ste, čo všetko som musel preskákať pre Rýchlu kompániu. Všetci chceli zasahovať do deja. A nakoniec som musel prepísať celú ženskú rolu pre Vicky."

„Vicky?"

Spencer na ňu káravo pozrel. „Vicky Bellamyovú. Dawsonovu ženu."

„Aha, jasné, Vicky." Elizabeth sa veselo zasmiala. „Prečo ste museli jej postavu prepísať?"

Pohľadom jej dal najavo, že mu práve položila neuveriteľ​ne hlúpu, alebo zarážajúco naivnú otázku.

„Musel som to prepísať, pretože jej muž je Dawson Holland," vysvetlil jej so zdôrazňovanou trpezlivosťou. „Holland držal v rukách celý balík peňazí na film. Tie prachy dal do​kopy, aby v tom mohla hrať jeho žena. Samozrejme, že za to musel dostať všetko, čo chcel. Alebo presnejšie: čo chcela Vicky."

„Aha." Usmiala sa Elizabeth opatrne. „Vlastne aj ja som tu dnes večer len preto, že jeden z investorov je môj priateľ."

Spencer sa zatváril znechutene. „Frajeri s pokladničkou. Žaby na prameni."

Elizabeth uvažovala ako začať. „Pokúšajú sa všetci finanč​ní partneri nejako zasahovať do scenára? Povedzme ako Vic​ky alebo Holland?"

„Niektorí dokonca lozili až na pľac," rozvášnil sa Spencer. „Otravovali. Jeden z nich sa dokonca zo dva razy pokúsil zmeniť scenár, magor. Ale ja som ho ignoroval. Pochopte, čo vie taký človek o filme? Nejaký ťuťo zo Seattlu, čo sa chce hrať na bohéma."

Elizabeth sa takmer zakuckala minerálkou. „Vravíte, že zo Seattlu?"

„Hej, istý Page. Tyler Page."

„Aha, viem, producent."

Spencer prevrátil oči. „Page je v titulkoch, ale celé to dal dokopy Dawson. Na film treba strašné prachy. Dokonca aj na ten najmenší. Vždy je viac investorov."

„Lenže Page je uvedený v titulkoch sám. Prečo?"

Zdalo sa, že Spencera tento rozhovor nasmrť nudí. „Možno dal najväčší balík peňazí, čo ja viem. Alebo sa dohodol s Hollandom. Niektorí ľudia sú ochotní urobiť všetko, len aby sa ich meno ocitlo v titulkoch."

Z ničoho nič sa pri nich zjavila Victoria Bellamyová.

„Spencer!"

Hlas mala rovnako zaujímavý ako všetko ostatné. Zachrípnutý, hlboký, hrdelný. Ako Lauren Bacallová. Pozo​rovala, ako si Vicky a Spencer vymenili vzdušné bozky.

„Úžasný večierok, Vicky," povedal Spencer namiesto po​zdravu.

„Som rada, že si si to zariadil." Victoria sa zvedavo obzre​la na Elizabeth. „Zoznámiš ma so svojou priateľkou?"

Spencerovi zrejme až teraz došlo, že ani nevie, ako sa volá jeho spoločníčka. Elizabeth sa usmiala a natiahla ruku.

„Som Elizabeth. Obchodná spoločníčka jedného z inves​torov. Dúfam, že vám neprekáža, keď ma pozval na váš večierok, pani Bellamyová."

„Hovorte mi Vicky, prosím. Všetci ma tak volajú." Vicky sa usmiala. „Samozrejme, že mi to neprekáža. Zbožňujem ľudí ochotných financovať filmy. Aj ich obchodných partne​rov. Prišli ste na celý festival?"

„Áno. Zatiaľ som doslova nadšená." Vicky zrejme vôbec nechýbalo Elizabethino priezvisko, vystačila s jej menom. Elizabeth si rýchlo pripomenula knihu, ktorú prečítala v lie​tadle na ceste do Mirror Springs. „Film noir je úžasný žáner. Obdivujem spôsob, akým filmári pracujú so svetlom a tieňom a premieňajú ich na vizuálne metafory. Klasické filmy neuveriteľne vystihli esenciu morálnej pretvárky dnešnej doby. A využívanie temného mestského prostredia..." nedokončila. „A vôbec, nič nevystihuje Ameriku lepšie ako film noir. Nemám pravdu?"

Vicky sa zasmiala. „Zabudli ste na western!"

„Máte absolútnu pravdu. Western aj noir sú jednoznačne americké žánre."

„Zaujímavé," povedala Vicky.

Elizabeth sa zľakla, že to prehnala. „Čo je zaujímavé?"

„Väčšina ľudí, ktorí financujú film, nemá ani potuchy o umení."

„Ja som len priateľka jedného z takých ľudí. Som na festi​vale, pretože som filmový fanatik." „A kto je váš priateľ?"

Elizabeth sa zhlboka nadýchla. „Tyler Page. Pravdepodob​ne ste sa s ním stretli počas nakrúcania."

„Jasné, že sme sa stretli," zasmiala sa Vicky. „Bol celkom milý. Sústavne sa ponevieral po pľaci. Myslím, že veľmi rád sníva. Nemám pravdu, Spencer?"

Spencer pokrčil plecami. „Všetci, čo vrážajú peniaze do filmu, snívajú. Inak by to nerobili."

Vicky sa chrapľavo zasmiala. „Keď vezmeme do úvahy, že väčšina z nich neuvidí ani cent zo zisku, je rozhodne spra​vodlivé ponechať im aspoň sny. Súhlasíte so mnou, Eliza​beth?"

„Sny sú veľmi dôležité," prikývla Elizabeth. „Niekedy je to jediné, čo človeku zostane."

Vicky sa rozosmiala. „To znie ako veta zo Spencerovho scenára. Nechceli by ste si prečítať scenár k Rýchlej kompánii?"

„Veľmi rada," nadšene súhlasila Elizabeth.

„Spencer vám určite rád venuje jednu kópiu." Vicky naňho spýtavo pozrela.

Spencer zdvihol oči od pohára s tekilou. „Čo? Aha, jasné, kópiu scenára. Mám jednu so sebou. Prinesiem vám ju, kým odídete, Elizabeth."

„Vďaka," povedala Elizabeth. „Budem sa tešiť."

Spencer sa trochu zatackal a pozrel na Vicky. „Ako po​kračuješ s tým fanatikom? Počul som o tom incidente pred pár dňami v kúpeľoch.

Vicky sa zatvárila znechutene. „Postriekal mi šaty červe​nou farbou. Ako zvyčajne. Je to už tretí raz za tento mesiac, čo na mňa zaútočil. Myslím, že Dawson sa už o mňa veľmi bojí.

Elizabeth na ňu prekvapene pozrela. „Niekto vás ohrozuje?"

„Akýsi fanatik sa rozhodol, že som prevtelená biblická po​behlica. Asi pred mesiacom ma začal prenasledovať." Vicky si zaťukala na čelo. „Totálny blázon."
„Panebože!" zašepkala Elizabeth. „Neviem si predstaviť nič strašnejšie, ako keby ma niekto sústavne sledoval."
Vicky zvážnela. „Áno, pripúšťam, že to je dosť hrôzostraš​né, no myslím si, že Dawson sa bojí väčšmi ako ja."
„A čo hovorí na toho fanatického útočníka polícia?"
„Veľa toho nenarobia. Policajným šéfom v meste je neja​ký Gresham. Je to veľmi slušný a zodpovedný muž, ale má veľmi málo ľudí a ich vybavenie tiež nie je bohvieaké. A na​vyše, tento týždeň je tu strašne veľa festivalových hostí."
„Dawson by ti mal zaplatiť bodyguarda," ozval sa Spencer a tváril sa pri tom veľmi čudne. „Môže si to dovoliť."
„Už mi to navrhol," povedala Vicky neurčito. „Ibaže ja som ho poprosila, aby sme s tým zatiaľ počkali. Neviem si predstaviť, že by som všade chodila s ochrankou. Spolieham sa, že polícia ho chytí, skôr než budeme musieť niekoho najať."
„Držím ti palce," zamrmlal Spencer do svojho pohára.
„Ďakujem." Vicky ustúpila. „Takže ja sa rozlúčim a idem zase ďalej. Dobre sa bavte!"
Spencer hľadel, ako sa stráca v dave. Elizabeth si všimla, že ju pozorujú aj iní muži, dokonca aj niekoľko žien. Spome​nula si, čo jej pred chvíľou povedal Jack a rozhodla sa, že otestuje aj Spencera.
„Je naozaj krásna, však?" spýtala sa len tak.
„Je," prikývol Spencer. „Najzaujímavejšie na tom je to, že dokonca nie je ani zlá herečka. Nie práve hollywoodsky typ, ale je dobrá."
„Úprimne ju ľutujem. Tie nepríjemnosti s prenasledova​ním a útokmi, to musí byť strašné."
Spencer zaštekal, čo zrejme mal byť smiech. „Na vašom mieste by som si nerobil žiadne starosti. O Vicky ani o jej fa​natika a jeho útoky."
„Ako to myslíte?"
„Stavím sa, že je to všetko len teátro pre médiá. Vicky si to pravdepodobne celé vymyslela."

Elizabeth otvorila ústa. „To nemyslíte vážne!"

„Jasná vec!" Spencer sa úprimne bavil na jej zdesení. „Po​čujte, toto tu síce nie je Hollywood, ale aj tak je to šoubiznis, moja milá. Ľudia ako Vicky Bellamyová presne vedia, ako si robiť reklamu a využiť médiá. Má to v krvi."

„To znie trochu cynicky."

„Žartujete?" Spencer vyprázdnil svoj pohár. „Stavím sa, že Vicky musí každé ráno vypiť rozmrazovač, aby nezmrzla na kameň."

„Charakteristickým znakom noir je, že stavia na obraze. Ka​mera, svetlo a tieň," vyhlásil Bernard Aston. „Základom je kamera a svietenie."

„A peniaze," dodal Jack.

Prebehol pohľadom sálu, aby našiel Elizabeth. Dúfal, že má väčšie šťastie ako on. Zatiaľ sa rozprával len s osvetľo​vačom, pomocným kameramanom a dvoma ľuďmi, ktorí o sebe vyhlasovali, že hrali v komparze. Ani jeden z nich sa nezaujímal o Tylera Pagea a zjavne ani netušili, kto to je. Jack sa konečne prepracoval až k režisérovi, ale ten mu nebol o nič užitočnejší než ostatní.

Bernard Aston bol územčistý chlapík, trochu pri tele. Džínsovú košeľu mal rozopnutú trochu nižšie, než je vkus​né, a celkový dojem rozhodne nevylepšila ani strieborná náušnica a riedke šedivé vlasy, ktoré mu rástli už len z dolnej časti hlavy, ale zato si ich na zátylku sťahoval gumičkou do chudobného chvostíka.

„To je predsa producentova starosť, aby dal dokopy sluš​ný balík. Ako režisér sa sústreďujem na kameru a svetlo," vy​svetlil Bernard.

„Rozumiem. Čiže keď vás financoval Dawson Holland, určite ste si mohli dožičiť ten luxus a sústrediť sa len na tvo​rivú prácu, nie?"
„Prosím vás, Holland mi od samého začiatku znepríjem​ňoval život. Povedal mi na rovinu, že dá prachy, len ak do hlavnej postavy obsadím Vicky. Môžem vám povedať, že som sa riadne namakal, aby v tom vyzerala dobre. Tak sa ne​dá robiť - tu máš herečku a ona to zahrá."
Jack pozrel na obrovské plagáty, čo viseli zo stropu. „Vy​zerá na nich super."
„Kamera a svetlo." Aston hrabol prstami do pohára, vy​bral z neho olivu a strčil si ju do úst. „Vicky bola rovnako otravná ako on. V Hollywoode jej to nevyšlo, tak si lieči mindráky."
Jackovi napadlo, že Vicky tu dnes večer nie je jediná, kto​rej to v Hollywoode nevyšlo...
V duchu si pripravoval otázku, ktorá by preniesla tému rozhovoru na Tylera Pagea. Aston zrazu pozrel ponad jeho plece a zdvihol pohár, aby niekomu pripil.
„Výborný večierok, Holland," zazubil sa.
„Mne to nehovorte, poďakujte Vicky. Toto sú jej záleži​tosti. Som rád, že ste prišli, Aston."
Jack sa ležérne obrátil v smere suchého kultivovaného hla​su a pozrel na Dawsona Hollanda, aby jeho živý obraz po​rovnal s informáciami, ktoré mu dodal Larry.
Päťdesiatsedem rokov, o vyše dvadsať rokov starší od svo​jej manželky. Keby mu Larry nebol prezradil Dawsonov vek, Jack by ho ťažko odhadol. Mal jemné asketické črty a len kde-tu striebro vo vlasoch. Veľmi zachovaný je zrejme naj​výstižnejšie prirovnanie, aké možno použiť pri jeho opise. Holland sa pohyboval s ľahkosťou človeka, ktorý sa udržiava v dobrej fyzickej kondícii. Mal na sebe čiernu hodvábnu ko​šeľu a čierne nohavice, a predsa sa mu" darilo vyzerať inak ako všetci ostatní.
Pozrel na Jacka a mierne sa usmial. Sivé oči boli zdvorilo zvedavé. „Myslím, že my sa ešte nepoznáme."
„Jack Fairfax," povedal Jack a natiahol ruku. „Nie, nepo​známe sa. Vtrhli sme sem s priateľkou bez pozvánky. Na svo​ju obhajobu môžem povedať len toľko, že sa poznáme s producentom. Alebo aspoň mužom, ktorý je uvedený v titul​koch ako producent. S Tylerom Pageom."

„To je v poriadku, Jack," Holland mu pevne stisol ruku. „Sme radi, keď nás navštívia obchodní partneri tých, čo pod​porujú filmové umenie. Aj vy máte záujem o spoluprácu?"

„Neviem, zatiaľ som o tom neuvažoval," Jack pozrel významne na plagáty. „Zrejme je to dosť drahé. Navyše som počul, že nezávislý film má ďaleko od zárobkovej činnosti."

„Mne to hovorte!" Dawson sa úprimne zasmial. „Ale niet nad hotové dielo, čo vy na to, Aston?"

„Moja reč!" Astonove oči sa ihneď rozžiarili. „Niet nad filmarinu!"

„Prišli ste na festival, Jack?" pozrel Dawson na Jacka. „Priateľka má rada staré filmy, tak sme prišli na celý týždeň."

„Vaša priateľka má dobrý vkus," žmurkol Dawson. „Okrem toho, vypláca sa robiť žene radosť."

Jack pozrel cez miestnosť a zbadal Elizabeth. Rozprávala sa s nejakým mladým mužom v kostených okuliaroch.

„Lenže pri niektorých sa človek narobí ako kôň," vzdychol pre seba.

Kapitola 10
Dawson sa lenivo oprel o vankúše a pozoroval Vicky, ktorá práve vyšla z tyrkysovo-bielej kúpeľne v župane, ktorý si pred mesiacom priniesla z Paríža. Exkluzívny gaštanovohnedý hodváb zdobila náročná výšivka s kvetinovým motívom. Vlasy mala vypnuté vysoko na hlave.

Aj odlíčená vyzerala úchvatne. Jeho prvé dve ženy boli tiež krásne, ale ani jedna s ňou nemohla súperiť.

Pri pohľade na Vicky zareagovalo aj jeho telo. Vedel, že veľa mužov obdivuje Vickinu krásu, ale ani jeden z tých povrchných hlupákov si nikdy nevšimol jej bystrý rozum. On áno. Veď preto je s ním, a nie s iným. Vicky sa vždy spolie​hala na svoju krásu, ale pohŕdala mužmi, ktorí si popri tom nevšimli, čo je pod povrchom.
Letmo si spomenul na červenovlásku, s ktorou bol minu​lý mesiac v L.A.. Ani zďaleka sa krásou nevyrovnala Vicky. Ticho si vzdychol a znova sa zamyslel nad tým, prečo vlast​ne vyhľadáva vzťahy na jednu noc, keď má Vicky. Žiadna zo žien, s ktorými bol za posledné dva roky od svadby s Vicky, preňho nič neznamenala. Ženy bez mena a bez tváre. Aj keď s niektorou skončil v posteli, zvyčajne pri tom myslel na Vicky.
Tak prečo dofrasa s nimi vôbec stráca čas, keď má doma takúto ženu? Čoraz častejšie ho trápila odpoveď na túto otázku a kládol si ju najmä v posledných mesiacoch. Možno je cvok a mal by vyhľadať psychoanalytika.
Pozoroval, ako Vicky sedí na bielej zamatovej stoličke pred toaletným stolíkom, nohy preložené jedna cez druhú, a hompáľa papučkou na vysokom podpätku.
„Myslím, že večierok sa vydaril," ozval sa z postele. „Bola si nádherná. Ako vždy."
„Ďakujem." Oči sa im stretli v zrkadle. „Ale s tými útok​mi to nebude také jednoduché."
„Ako to myslíš?"
„Myslím, že ľudia si začínajú myslieť, že to robíme sami len pre reklamu. Naznačil mi to už aj Spencer West. Zdalo sa mi, že mi celkom neverí, a povedala by som, že nie je je​diný. Možno by sme s tým mali prestať."
„Potiahnime to ešte aspoň do konca festivalu. Miestne no​viny tomu predsa venovali niekoľko stĺpcov na prednej stra​ne, tak čo na tom, že zopár ľudí tomu neverí? Kašli na nich. Hlavné je, že máme reklamu a nevyhadzujeme peniaze na​darmo."
Usmiala sa. „Sú to tvoje peniaze."
„Ako myslíš. Ak to pomôže tvojej kariére, pokladám to za dobrú investíciu."
Vicky sa prestala usmievať a vážne pozrela na svojho man​žela. „Si na mňa veľmi dobrý, Dawson."

„Som rád, že môžem byť na teba dobrý, miláčik." Postavila sa a rozviazala, si opasok na župane. Nemala pod ním nič.

Dawson ihneď zareagoval. „Bože, ty si krásna." Usmiala sa, zhasla svetlo a potme prešla k nemu. Keď ho začala bozkávať, akoby sa vznášal na mori a príliv ho niesol na vlnách čoraz vyššie a vyššie. Pri iných ženách bolo všetko na ňom. Iba Vicky ho vedela pomilovať sama a s prirodzenosťou skúsenej kurtizány. Stačilo, aby si ľahol na posteľ a poddal sa jej.

Problém červenovlasej bokovky z L.A. sa mu vzápätí vy​paril z hlavy. Zaumienil si, že Vicky sa nikdy nesmie dozvedieť o jeho aférach. Vždy postupoval veľmi opatrne.

Páčila sa mu predstava, že je diskrétny z úcty k nej. Je predsa jeho žena, zaslúži si to.

Tesne predtým, ako mu celé telo ochablo po mocnom or​gazme, spomenul si, ako sa Jack Fairfax zadíval na jeden z plagátov k Rýchlej kompánii. Mal v očiach akýsi zvláštny zamyslený výraz. Pravdepodobne uvažoval, aké by bolo mať Vicky v posteli.

Fairfax sa to nikdy nedozvie. Na rozdiel od jeho predchá​dzajúcich manželiek Vicky ho nepodvádza.

Jej priority boli jasné od prvej chvíle, ako sa spoznali: túži​la po finančnej istote, akú jej mohli zabezpečiť práve jeho peniaze. A chcela hrať vo filme. Aj keď ako všetky ženy aj ona určite vedela zahrať orgazmus, Dawson si bol istý, že Vicky nemá veľký záujem o sex. Pre ňu to bol len tovar, kto​rý vymieňala za to, čo chcela a čo jej práve poskytoval on.

Je drahá, ale stojí za to. Mal už v posteli veľa žien, ale ani jedna nebola ako ona.

Keď klesol na posteľ načisto vyčerpaný sexom, znovu mu hlavou prebleskla otázka, prečo vlastne behá za inými.

Kapitola 11
Jack sa ponoril hlbšie do bublajúce] horúcej vody vo vírivke na terase. Paru, čo stúpala z horúcej hladiny, nebolo v tme vidieť, ale na tvári ju cítil ako príjemný teplý opar.
Keď pred niekoľkými minútami vyšiel von, nerozsvietil. Nezapol ani lampy vo vode. Mdlé svetlo na terase mu po​skytoval len studený mesiac a hviezdy.
Roztiahol ruky a vyložil si ich na okraj vane. Oprel sa do​zadu a zaklonil hlavu, aby videl nočnú oblohu. Bolo krátko po druhej. Okolo jednej sa s Elizabeth vrátili z večierka.
Mal pocit, že ona šla hneď do postele, čo ho z akéhosi ne​známeho dôvodu podráždilo. Ako môže tak rýchlo zaspať, zatiaľ čo on tam len tak sedí a ponad pohár hľadí na kopce ponorené v tme. Odpoveď je jasná: skutočnosť, že on leží v posteli len o pár metrov od nej, ju ani trochu nezaujíma. Je jej to jedno.
Nakoniec si povedal, že keď už nemôže zaspať, lepšie sa mu bude rozmýšľať tu vonku v horúcej vírivke. Spomenul si, že tie najlepšie nápady zvyčajne dostal práve uprostred noci. Nebolo to však bez rizika, pretože z noci pochádza aj veľa je​ho hlúpych nápadov. Napríklad rozhodnutie začať si s Eliza​beth bez toho, aby jej povedal, že má na svedomí Galloway. Na tú myšlienku prišiel pred šiestimi mesiacmi - o tretej v noci.
Započúval sa do tlmeného zvuku čerpadla a veselého bub​lania horúcej vody. Občas sa k tomu pridal aj ston vetiev ne​ďalekých stromov.
Cítil, že ako dospelý sa vždy dokázal sústrediť na konkrét​ny cieľ, ktorý si vytýčil. Jeho otec, Sawyer Fairfax, mu raz povedal, že je to dar od Boha. Presne ako schopnosť písať hudbu alebo maľovať obrazy. Je to ako s každým talentom, vravel mu otec, musíš ho stále rozvíjať, inak zanikne. Jack ho rozvíjal.

Jeho najväčšou chybou spred šiestich mesiacov bolo, že sa sústredil odrazu na dva ciele: na Elizabeth aj na Excalibur.

Prvý stratil a teraz nemá ďaleko od toho, aby prišiel aj o druhý.

Posuvné dvere za ním sa ticho otvorili. „Jack?" V Elizabethinom hlase sa miešalo prekvapenie a zvedavosť. „Čo to tam dočerta robíte?" „Uvažujem."

„Aha." Chvíľu bolo ticho. „Počkajte ma. Idem k vám." „Neviem, či je to dobrý nápad," povedal opatrne. Oveľa opatrnejšie, než by si želala.

Zmizla, vnútri a o chvíľu sa zasvietilo na poschodí. Za oka​mih už stála na terase. Jack ju pozoroval, ako kráča k nemu v mäkkom bielom froté župane.

Po tele sa mu rozliala horúčava, keď videl, ako si rozväzu​je opasok. Mala zhasnúť, kým vyšla von, napadlo mu rých​lo. Horné okno vrhalo dostatok svetla, aby ju mohol vidieť. Možno čakala, že keď pôjde do vane, on sa zdvorilo od​vráti. V tom prípade sa prerátala.

Župan skĺzol na zem a odhalil jej štíhle telo - v jednodielnych plavkách.

Takže to by sme mali, fantázie na tému nahé telá v horú​cej vode sa rozplynuli...

Opatrne liezla do vane. „Poviete aj mne, na čom sa sme​jete?" zamračila sa.

„Nie."

„Prečo nie?"

„Pretože sa smejem na sebe."

Venovala mu ďalší zo svojich ťažko čitateľných pohľadov a usadila sa na jednej zo sedačiek vo vode. Aj v skúpom svet​le mesiaca videl krivky jej pŕs, ale zvyšok zahalila bublinková voda. Rozhodol sa, že ten zvyšok si domyslí. A vlastne to​to tiež nie je zlý nápad.

„Nemohli ste zaspať?" spýtal sa.
„Chvíľku som spala. Ale pred chvíľkou som sa zobudila a začala som premýšľať." Zaklonila sa a oprela sa o okraj va​ne. „Ďaleko sme nepokročili, však?"
„Nepovedal by som. Zoznámili sme sa s mnohými ľuď​mi, ktorí poznajú Tylera Pagea z filmovačky. Niektorí z nich nám možno poskytnú informáciu, kde sa práve na​chádza."
„V Mirror Springs je plno národa. Ak sa ubytoval niekde v meste, znamená to, že izbu si musel rezervovať už pred niekoľkými týždňami. Možno by sme mohli..."
„Zabudnite na to. To bolo prvé, čo som kázal Larrymu zistiť. Nikde nemajú záznamy o nijakom Tylerovi Pageovi. V hoteli, moteli, ani na privátoch. V Mirror Springs, ani v okolí. Ak je tu, ubytoval sa pod iným menom. A podľa Larryho naďalej nepoužíva kreditné karty."
Elizabeth chvíľu uvažovala. „Ak si rezervoval ubytovanie pod iným menom už pred niekoľkými týždňami a ak na to použil inú kreditnú kartu alebo šek, musel plánovať krádež kryštálu už veľmi dávno. Určite to nebolo zo dňa na deň."
„Nie. Zdá sa, že ten sviniar to mal naplánované už dlhší čas."
„Lenže celé to detailné plánovanie a dlhá príprava sú v rozpore s tým, čo ste hovorili o jeho povahe. Vraveli ste, že je roztržitý a nepraktický. Nemožný vo všetkom, okrem svo​jej práce."
„Možno považoval krádež za súčasť svojho výskumu a ve​deckého bádania," uvažoval Jack, „a venoval jej rovnakú po​zornosť ako práci v laboratóriu."
„Alebo mu niekto pomáhal," pokojne povedala Elizabeth.
Jack zastonal a ponoril sa hlbšie do vane. „Usiloval som sa nemyslieť na takú možnosť. Ak je v tom zapletených viac ľu​dí, bude to všetko oveľa zložitejšie."
„Ale je to možné."
„Áno, je. Dobrá správa je, že nikto iný z laboratória ne​zmizol. Zdá sa, že Page nemal nijakých blízkych príbuzných ani priateľov."
„A čo milenka?"

Jack pokrútil hlavou. „Každý, kto ho v Excalibure poznal, tvrdil, že nemá nijaký ľúbostný život. Neprejavoval záujem o ženy."

„O mužov?"

„Ani o mužov. Staral sa len o Soft Focus a filmy."

Privrela oči. „A čo ak ho nenájdeme?"

„Nájdeme ho. Určite sa na festivale ukáže. Neodolá."

„Ste si tým akosi istý. Prečo?"

„Už som povedal; keď poznáte mužovu najväčšiu vášeň, poznáte aj jeho slabosť. Rýchla kompánia je Pageova vášeň. Skôr či neskôr, ale príde. A naďalej som presvedčený, že sa pokúsi ten kryštál predať nám."

„Prečo?"

„Nemôže s ním urobiť nič iné, len ho predať. A ja som je​ho najistejší zákazník."

Otvorila oči a pozrela priamo naňho. „Pred pár dňami ste hovorili, že nedovolíte, aby vám Tyler Page pokazil profesio​nálne meno. Čo zamýšľate urobiť, ak včas nezískame vzorku na prezentáciu pre Veltran?" „Musím zachrániť Excalibur." „A svoju reputáciu," dodala. „A svoju reputáciu," prisvedčil.

„Máte pred sebou ťažkú úlohu, Jack, no väčšina vašich úloh bola zrejme ťažká, či nie?"

Zdvihol obočie. „O čom teraz hovoríme?" „O vašej práci. Za posledný polrok som si /.opar vecí ove​rila. Excalibur nie je prvý rodinný podnik, ktorý sa usilujete zachrániť. Prečo?"

V duchu uvažoval, o čo jej vlastne ide. Prečo mu kladie ta​ké otázky a nalieha, aby na ne odpovedal? „Áno, mojou špe​cializáciou je kriesiť spoločnosti ako Excalibur."

„Možno, ale napadlo mi, že ste predsa len príliš šikovný na to, aby ste strácali čas s firmou, ktorá má také veľké prob​lémy ako Excalibur." „Mám rád problémy."

„Aj keď získame Soft Focus naspäť, kde máte istotu, že fir​ma bude mať dostatok peňazí, aby ho uviedla na trh?"
„Ak ho dostaneme späť, dostanem ho aj na trh."
„Prečo nežiadate náhradu škody a nenájdete si iného klienta?"
Pozrel sa na ňu ponad horúci opar nad vodou. „Neodchá​dzam od klienta, s ktorým mám podpísanú zmluvu."
„To vyvoláva ďalšiu otázku. Absolvovala som zopár telefo​nátov. Vypytovala som sa na vaše predchádzajúce kontrakty. A našla som vzorec."
„O čo vám vlastne ide? Strávili ste šesť mesiacov zhro​mažďovaním údajov o mojej osobe?"
„Nestrávila som tým celých šesť mesiacov. Len istý čas."
Zarazilo ho to. Tak ona si robila spis? O ňom? Nevedel, či sa má hnevať, alebo mu to má lichotiť.
„Aha..." zamrmlal neutrálne.

„Všimla som si, že takmer vždy podpisujete zmluvu s ma​lou rodinnou firmou zápasiacou o prežitie. Zmluva s Morganom, podľa ktorej ste vypracovali stratégiu ako získať Galloway, bola výnimkou."
Pozrel na oblohu. „Potreboval som veľkú firmu, ako je Morganova, aby sa to podarilo. Malý podnik by nemal do​statok finančných prostriedkov ani dôvod pustiť sa do toho."
„A vy ste sa predsa potrebovali pomstiť, no nie?"
Neodpovedal.
„Tak povedzte," pokračovala, „prečo pracujete len pre malé rodinné firmy? Povedala by som, že čím väčšia firma, tým vyššia môže byť odmena pre konzultanta. Každý pred​sa vie o zlatej bani, ktorá čaká na riaditeľa ako ste vy, keď sa ujme kormidla vo veľkej firme. Dokonca aj keď firma ide do krachu, on z toho vyviazne s obrovským bonusom k platu. Lenže vy nepodpisujete spoluprácu tohto typu. Prečo?"
„Viete to naisto?"
„Mám v spise kompletný prehľad vašej profesionálnej čin​nosti."
„Aha." Takže predsa spis.

„Vysvetlíte mi to?" naliehala.

Opatrne volil slová. „Rád pracujem s malými rodinnými firmami. Mám väčšiu možnosť kontroly. Viac príležitostí ovplyvniť výsledok. A nie sú tam večne nervózni akcionári, ktorých treba sústavne ofukovať."

V jej pohľade bolo pobavenie aj pochybnosti. „Chcete mi nahovoriť, že radšej rokujete s rozhádanými členmi rodiny ako v prípade v Excalibura?"

Pochybovačný tón v jej hlase ho rozosmial. „Pripúšťam, že zvládnuť Ingersollovcov, najmä Angelu, je veľké umenie. Chcete poznať jedno veľké tajomstvo?"

„A to?"

„Za posledného pol roka som veľakrát ďakoval sám sebe za to, že som vás presvedčil, aby ste prijali miesto v rade."

Tušila, že vraví pravdu. „Využívate ma, aby som vám kry​la chrbát."

„Presne tak."

„Je príjemné vedieť, že nie som tŕňom vo vašej päte."

„Nepovedal som, že nie ste tŕň. Vravím len, že ste užitoč​ný tŕň."

Chvíľku ho ticho pozorovala. „Takže pre vás je to výzva. A zrejme aj pocit moci."

„Kam zasa mierite?"

„Hovorím o dôvodoch, prečo takmer vždy pracujete pre malé firmy. Máte rád výzvy a pocit, že všetko máte pod kon​trolou."

„Ako som povedal, je to moja práca."

„Dokonalý frajer!" Mierne skrivila ústa. „Moderná verzia najatého pištoľníka z divokého západu. Oddaný svojmu za​mestnávateľovi v dobrom i v zlom. Keď vykoná svoju prácu, odkráča k západu slnka."

„Mohli by ste mi prezradiť, prečo to vlastne rozoberáme?"

„Možno preto, lebo sú dve hodiny v noci." Odmlčala sa. „Asi som sem nemala chodiť."

„Asi nie."
Prudko vstala. Mokré plavky jej priľnuli k telu a odhalili pás aj krivky bokov. „Náš rozhovor sa zvrtol nespráv​am smerom. Idem spať." Pozoroval ju, ako vychádza z vírivky. „Naozaj ste si založili môj spis?"

„O tom nepochybujte." Vkĺzla do župana. „Ja len verím,

záujme nás oboch, že ste aspoň taký dobrý ako správy o vás.

Obrátila sa a vykročila k dverám do domu.

„Aj ja." Postavil sa a vo vode prešiel ku schodíkom z vane potom na terasu.

„Pre Kristove rany, Jack!"

Prestal sa baliť do uteráku a pozrel k dverám. „Čo sa stalo?"

Chvíľu naňho nemo hľadela, potom sa prudko obrátila.

„Nič." Hlas jej znel veľmi čudne.

„Tak čo sa stalo?"

„Nevedela som..." Stála chrbtom k nemu. „Predpokladala som, že máte na sebe plavky."

„A načo by mi boli? Ani som si ich nepribalil."

„Tak ste mi to mali povedať," hnevala sa.

„No tak si urobte poznámku a priložte mi to do spisu: V horúcej vírivke nenosí trenírky. Bodka."

Prešiel k ovládaciemu panelu a vypol vodné čerpadlo. Ne​ponáhľal sa, akoby jej chcel dať čas na únik.

Lenže keď sa otočil, stála ešte vo dverách. Pozerala priamo naňho, ruky mala založené na hrudi. Pozorovala ho, ale vý​razu v jej očiach nerozumel.

„Prepáčte," povedala odmerane. „Zrejme som to prehnala."

„Nerobte si starosti," povedal a rukou si prehrabol vlhké vlasy. Kráčal k nej a na terase po ňom zostávali kvapky vody.

„Obaja sme pod veľkým tlakom."

„Áno." Zamračila sa, akoby sa len teraz dozvedela niečo, čo by ju malo znepokojiť. „To je pravda. Asi. Obaja musíme robiť ústupky."

„Veď robíte ústupky. Idem spať." Chcel prejsť popri nej dovnútra.

„Jack?"

Zastal a spýtavo sa na ňu pozrel. Bola tak blízko, že sa jej mohol dotknúť. Tak blízko, že stačilo vystrieť ruky a mohol ju vziať do náručia. Dosť blízko na to, aby si všimol vy​strašený výraz v jej očiach.

„Čo je?" spýtal sa nežne. „Máte strach, ako to spolu zvlád​neme celý týždeň?"

„Nie."

„Tak to vám závidím." Podišiel bližšie a rukou sa oprel o rám posuvných dverí nad jej hlavou. „Pretože ja mám."

„Prečo?" Zdvihla bradu, ale nepokúsila sa prešmyknúť po​pod jeho ruku. „Bojíte sa, že budem vystrájať, vždy keď vás nájdem sedieť v horúcej vani?"

„Nie." Nahol sa bližšie. „Pretože vždy keď vás vidím, chcel by som pokračovať tam, kde sme pred polrokom prestali."

„A prečo by ste to chceli? Nazvali ste ma predsa Ľadovou princeznou. Už sa nepamätáte?" „Bol som naštvaný." „A už nie ste?"

„Som..." povedal a zamyslel sa. „Som, ale to neznamená, že nechcem pokračovať tam, kde sme pred polrokom pre​stali."

„To by bolo veľmi hlúpe."

„Veľmi." Jednou rukou sa stále opieral o dvere a druhou jej pohladil tvár. „Ibaže ja som známy tým, že robím hlúpe veci."

„Pravdepodobne nie až také hlúpe." „Na to by som sa nespoliehal."

„Nič sa nedá zopakovať," povedala rozhodne. „Aspoň nie teraz."

Spomenul si na ich jedinú spoločnú noc. Živo si pamätal naliehavú túžbu, ktorá ho celkom zaslepila a spôsobila ka​tastrofu. Bol zvyknutý milovať sa rovnako, ako keď riadi podnik — všetko absolútne pod kontrolou a venovať pozornosť každému detailu. Preto vedel, že toto totálne zbabral. Vôbec si nevšimol veľavravné signály, ktoré ho mali včas va​rovať, že postupuje prirýchlo. Lenže, keby mal byť úprim​ný, musel by priznať, že aj keby si ich všimol, pravdepo​dobne by sa nedokázal ovládnuť a spomaliť. Nie hneď prvýkrát. Lenže dnes už vedel, ako draho zaplatil za to, že v jeho náručí nenašla uspokojenie. Na druhý deň ráno zis​tila, že stál za odkúpením Gallowaya a nedala mu druhú šancu v posteli.
„Posledné, čo by som si želal, je zopakovať to, čo sa medzi nami stalo pred šiestimi mesiacmi."
„Jack..."
„Máte moje slovo, že druhý raz to bude celkom, celkom iné."
Odkašľala si. „Uniká vám podstata."
„Nemyslím." Sklonil sa nižšie, až sa im pery takmer dotý​kali. „Všimol som si, že predo mnou neutekáte a nekričíte."
„Mala by som?"
„Zistime to."
Priložil svoje pery na jej.
Okamžite pocítil reakciu svojho tela. Presne ako vtedy pred polrokom. Ale teraz bol na to pripravený, rozhodnutý vydržať silný nápor vášne, ktorý ho doslova oslepil. Tentoraz to zvládne. Teraz bude všetko iné.
Ten bozk bol ako test. Skúška vlastného tela a jej reakcie. Neodtiahla sa, ale ani sa mu nehodila okolo krku. Priblížil sa k nej ešte tesnejšie. Ucítil jemné krivky jej malých pŕs pod županom. Ešte bola trochu vlhká z vírivky.
Položila mu ruky na plecia a jemne sa odtiahla.
Odrazu sa mu zazdalo, že ho testuje. Alebo možno seba. Bola ochotná strčiť do mora palec, ale príliš opatrná na to, aby sa tam vrhla po hlave ako pred polrokom.
Odrazu sa ho začali zmocňovať pochybnosti. Uvedomil si, že po celý čas živil svoju fantáziu. Kdesi vzadu v mysli sa pre​svedčil, že keby dostal druhú šancu, vedel by v nej zapáliť oheň. Lenže čo ak sa mýli?
Pustil rám dverí a objal ju. Pritiahol si ju bližšie k sebe. Vydala akýsi hrdelný zvuk — nebol to protest, ale nebol to ani signál, že sa mu poddáva. Napriek tomu si bol istý, že pocítil prvý náznak jej úprimnej reakcie.

Zintenzívnil bozk. Pritisla sa k nemu. Pocítil úľavu a ne​smiernu radosť.

„Ak to má byť test," zašepkal uprostred bozku, „urobím čokoľvek, aby som uspel."

Vzápätí pochopil, že všetko pokazil. Stuhla a jemne sa odtiahla. V tme jej nevidel do očí. „Ďakujem za varovanie."

Opäť sa oprel o dvere. Z celej sily zovrel rám. Inak by ju musel znova strhnúť do náručia, a to by nebolo rozumné.

„Čo sa stalo?" spýtal sa. „Rozhodli ste sa predsa len kričať a ujsť?"

„Pôjdem, nebudem utekať. A nebudem kričať." Zohla sa popod jeho natiahnuté rameno a vošla do šera obývačky. Za​mierila ku schodom.

Odchádza. Ide spať. Sama. Zovrelo mu hrdlo. Dnes večer mu druhú šancu nedá.

„Ako dlho nás chcete oboch trestať za to, čo si myslíte, že som vám urobil pred polrokom?" ozval sa.

Zastala pri schodoch a obzrela sa. V tme nevidel výraz jej tváre.

„Viete, Jack, myslela som si, že máte plné ruky práce s hľa​daním kryštálu. Ale ak pociťujete túžbu dostať druhú šancu, prečo neskúsite niečo iné a zaujímavejšie, než je opakované zvádzanie Ľadovej princeznej?"

„Myslíte si, že chcem začať odznova, lebo vás považujem za výzvu?"

„Áno, presne to si myslím." „Mýlite sa. Nie je to tak." Nepohla sa. „Čo odo mňa chcete?" „Druhú šancu." „Prečo?"

„Pretože ťa chcem a ty mňa tiež. Alebo som si to len pred​stavoval, čo sa stalo teraz na terase?"
Nepovedala nič, len tam stála a pozorovala ho. Zdalo sa mu, že celú večnosť. Potom sa bez slova obrátila, vyšla po schodoch a zamierila do svojej spálne.
Vydýchol, hoci až dovtedy si ani neuvedomil, že zadržia​va dych. Takže nijaká druhá šanca. Už nikdy?
„Jack?" ozvala sa z tmy na poschodí.
Otvoril oči a pozrel sa hore. Opierala sa o zábradlie. V tme sa črtal jej svetlý župan.
„Prosím?"
„Porozmýšľam o tom."
Telefón vyzváňal a vytrhol ho zo spánku. Otvoril oči a po​zrel na budík. Pol piatej.
Telefón znova zadrnčal.
Natiahol sa za slúchadlom. „Fairfax, prosím?"
„Bolo od vás veľmi múdre, že ste prišli do Mirror Springs, pán Fairfax, no zbytočne ste si robili starosti. Bo​li ste na zozname. Boli by sme vám včas oznámili miesto aj hodinu."
V momente sa prebral.
„Aký zoznam?"
„Zoznam ľudí pozvaných na aukciu. Nemal som v úmys​le predávať Soft Focus bez vás."
„Kedy? Kde?"
„Len pokojne, pán Fairfax, všetko vám včas oznámim. A kým ste v meste, užívajte si festival. Zabavte sa!"
„Kto ste?"
„Ja? Ja som predsa aukcionár. A mimochodom, nepo​kúšajte sa zistiť, odkiaľ volám, nemá to význam. Volám totiž z búdky."
Ozvalo sa šťuknutie a nastalo ticho.
Vtom sa rozsvietilo. Jack sa zdvihol na lakti a zbadal Elizabeth, ktorá práve vošla do jeho spálne. Strapaté vlasy sa jej neposlušne vlnili okolo tváre a opasok zo županu jej voľne visel z pútka.
„Kto to bol?" spýtala sa nedočkavo.

„Povedal, že je aukcionár. Vraj som na zozname ľudí, kto​rých pozve na aukciu, keď bude dražiť Soft Focus."

„Dražiť? Chcete povedať, že bude dražba?"

„Vyzerá to tak."

Zatvárila sa kyslo. „Takže toľko k vašej teórii, že by ste bo​li schopný dať dokopy výkupné za kryštál. Dražba vyženie jeho cenu oveľa vyššie."

„Asi tak."

Pozrela mu do očí. „Bol ten človek v telefóne Tyler Page?"

Pripomenul si ten zvláštny, mechanicky zmenený hlas na druhom konci linky. „Mohol to byť hocikto."
„Kto to bol?" spýtala sa nedočkavo.

„Povedal, že je aukcionár. Vraj som na zozname ľudí, kto​rých pozve na aukciu, keď bude dražiť Soft Focus."

„Dražiť? Chcete povedať, že bude dražba?"

„Vyzerá to tak."

Zatvárila sa kyslo. „Takže toľko k vašej teórii, že by ste bo​li schopný dať dokopy výkupné za kryštál. Dražba vyženie jeho cenu oveľa vyššie."

„Asi tak."

Pozrela mu do očí. „Bol ten človek v telefóne Tyler Page?"

Pripomenul si ten zvláštny, mechanicky zmenený hlas na druhom konci linky. „Mohol to byť hocikto."

Kapitola 12
Eden sedí pred svojím toaletným stolíkom a študuje vlastný ob​raz v zrkadle. Má obuté strieborné nášuchovacie papučky na vysokých podpätkoch a župan z lacnej imitácie strieborného la​me. Manžety a výstrih zdobí umelá kožušina. Mejkap zmenil jej tvár na krásnu záhadnú masku.
Cez jediné okno v izbe presvitá chladné blikotavé svetlo neó​novej reklamy. Harry, ktorý je zjavne veľmi nervózny, sa nepo​kojne prechádza hore-dolu popred okno.

HARRY:
Polícia si myslí, že som zabil tvojho muža. Chcú ma zatknúť.

EDEN:
To je nepríjemné.

HARRY:
Ako to môžeš povedať tak pokojne? Zavrú ma na doživotie, ak mi nepomôžeš.

EDEN: 
Momentálne nemám čas, nevidíš? 

HARRY:    Preboha, Eden! Som nevinný. To predsa vieš!

EDEN: 
(pozerá zamyslene do zrkadla) Nevinný. Ako sa to píše? S dvoma „en", alebo s jedným?

HARRY: 
(prestane pochodovať a prudko sa obráti, aby sa pozrel na Eden. Jeho tvár vyjadruje zdesenie a pre​kvapenie) Čo ťa po tom, ako sa píše nevinný?

EDEN: 
Nikdy si to neviem zapamätať. Ako sa mám naučiť, ako sa to píše, keď ani neviem, čo to slo​vo znamená?

Filmová ukážka sa skončila a vzápätí nasledoval búrlivý potlesk. V hotelovej konferenčnej sále sa rozsvietili svetlá a odhalili štyroch hostí, usadených za stolom vpredu.

„Ďakujem Bernardovi Astonovi, režisérovi Rýchlej kompánie, za premietnutú ukážku," začal moderátor. „Postava Eden je nádherným príkladom modernej osudovej ženy v žánri neo noir. A my sme nesmierne radi, že môžeme me​dzi nami privítať hviezdu tohto filmu Victoriu Bellamyovú."

Počas nasledujúceho už miernejšieho potlesku sa Elizabeth naklonila k mladej žene, čo sedela vedľa. „Spravili ste jej úžasný mejkap. Dokonalý vzhľad filmu noir."

„Ďakujem," usmiala sa Christy Barnsová, najskôr prekva​pená, potom polichotená komplimentom.

Elizabeth sa s ňou zoznámila na Hollandovej recepcii. Štíhla červenovlasá vizážistka mohla mať najviac dvadsaťtri--dvadsaťštyri rokov. Keď ju ráno Elizabeth zbadala vchádzať do miestnosti, kde bol ohlásený seminár na tému Femme Fatale: osudové ženy vo filmoch noir, rozhodla sa využiť príleži​tosť a sadla si vedľa nej.

Kým predstavovali ďalších hostí - okrem Vicky tam bol autor knihy, akýsi profesionálny terapeut a jeden filmový kritik - Elizabeth očami prebehla publikum. Chýbal nízky, trochu plešatejúci mladý muž s okuliarmi v kostenom ráme.

A bolo by naivné čakať, že sem príde Tyler Page, hoci sa tu premietali práve ukážky z filmu, na ktorom sa podieľal, a prišla sem aj hlavná predstaviteľka.

„Hlavná ženská postava klasického filmu noir je pavúčia žena," pokračoval moderátor. „Nebezpečná zvodkyňa s vlast​nými záujmami, záhadná agresívna žena, ktorá ohrozuje všetkých mužov. Manipuluje, zvádza — a ničí. A predovšet​kým, je nevypočítateľná. Prírodná sila, ktoré priťahuje a od​pudzuje zároveň."

Vicky, ktorá sedela na konci stola, sa po týchto slovách usmiala a ujala sa mikrofónu. „Ako herečka musím dodať, že je veľmi zábavné hrať ju."

Publikum sa súhlasne zasmialo.

Autor sa zamračil a vzal si druhý mikrofón. „Osudová že​na je jadrom filmu noir. V mojej knihe Temné svety: história filmu noir, poukazujem na to, že v takom či onakom prevleku, femme fatale vždy ohrozuje patriarchálny establišment. Využíva svoju sexualitu, ktorou muža zvádza, aby ho pri​viedla do záhuby. Keď hovoríme o archetypálnych osudo​vých ženách, máme na mysli zlomyseľné bohyne alebo čier​ne vdovy."

Elizabeth prestala počúvať debatu pri stole a v mysli sa vrátila k dnešnému ránu. Spomenula si na Jackovu po​chmúrnu náladu pri raňajkách. Rozhodol sa, že nebude ča​kať na nejakú aukciu, a vyhlásil, že začne realizovať vlastný plán ako nájsť Tylera Pagea. Dosť ho poburovala predstava, že má platiť za to, aby sa kryštál vrátil tam, kam patrí. A ne​čudovala sa mu.

Vedela však, že jeho zlá nálada má aj iný dôvod. Nočné odmietnutie. Uvažovala, či ju teraz pokladá za zlomyseľnú bohyňu, alebo čiernu vdovu. Obidve možnosti sú lepšie než Ľadová princezná. Keď nič iné, aspoň znejú zaujímavejšie.

Jedno však vedela naisto: Jack sa nikdy nedozvie, aké bo​lo pre ňu ťažké odísť od neho po tom horúcom bozku. Mu​sela pozbierať všetky zvyšky pevnej vôle, aby dokázala vyjsť po tých schodoch do svojej spálne.

Druhá šanca. Naozaj chce druhú šancu? A prečo o ta​kej možnosti čo i len zauvažovala? Veď po celých šesť me​siacov si prisahala, že už nikdy mu neuverí. Lenže keď si potom preverovala záznamy o jeho práci a konkrétnych zmluvách, musela svoju predstavu o ňom pozmeniť. Ne​milosrdný žralok, ktorý je schopný zachrániť firmu tesne nad priepasťou, sa sústreďuje na veľké korporácie. Špecia​listi Jackovho kalibru vedeli zarobiť majetok, keď pracova​li pre veľké spoločnosti. Len zriedka strácali čas s malými podnikmi.

Zvedavosť jej nedávala spať niekoľko mesiacov. Preto sa včera v noci pokúsila prinútiť Jacka, aby jej to vysvetlil. Mohla to predpokladať. Jack nie je typ, čo v horúcej vani vy​klopí svoje najväčšie tajomstvá.

Medzitým sa pri stole debatovalo ďalej a mikrofónu sa ujal terapeut. „Femme fatale, čiže osudová žena, je archetyp, kto​rý stelesňuje hrozivú predstavu autoritatívnej matky."

Vicky sa znovu zasmiala a nahla sa k mikrofónu. „Eden je všelijaká, ale rozhodne to nie je materinský typ."

Publikum ju odmenilo potleskom. Terapeut hľadel na Vicky.

Autor sa rozhodol využiť chvíľku ticha. Zrejme sa stal obeťou starého pravidla reklamy, ktoré hovorí: kedykoľvek máš príležitosť a robíš rozhovor, aspoň trikrát spomeň názov svojej knihy.

„Vo svojej knihe Temné svety: história filmu noir tvrdím, že autoritatívna matka je neprípustné zjednodušenie mimo​riadne komplexnej úlohy femme fatale."

„Eden nie je komplexná," smiala sa Vicky. „Je veľmi jed​noduchá, vážne. Ide jej len a len o vlastné prežitie. Nič iné ju nezaujíma."

Terapeut aj filmový kritik sa pokúsili dostať k mikrofónu, ale ten bol pevne v autorových rukách.

„Vo svojej knihe Temné svety: história filmu noir venujem niekoľko kapitol objasneniu rôznych úloh femme fatale v príbehu."
Terapeut si uvedomil, že nemá šancu dostať sa k mikrofó​nu, preto aspoň zvýšil hlas: „Je dôležité uvedomiť si, že femme fatale pochádza z vážne narušeného nefunkčného pro​stredia. Zvyčajne sexuálne zneužitá ako dieťa, preto hľadá možnosť, ako cez sex manipulovať iných."

„Nie, nie, nie. Nechápete podstatu archetypov," zvolal kritik proti mikrofónu, ktorý nekompromisne držal vo svo​jich rukách autor. „Sú oveľa zložitejšie, než ich veľmi obme​dzene poníma moderná psychológia."

Elizabeth pozorovala Christy. Zdalo sa jej, že mladá vizážistka sa začína, nudiť. „Myslím, že už mi stačilo. Nezájdeme spolu niekam na kávu? Veľmi rada by som sa s vami porozprávala o technikách líčenia."

Christy sa rozžiarila. „Jasné, prečo nie?" O štyridsaťpäť minút už sedeli pri okne malej prekúrenej kaviarničky a Elizabeth si uvedomila, že sa práve dozvedela o filmovom mejkape oveľa viac, než by jej kedy bolo napad​lo. Nebolo ťažké primäť Christy k tomu, aby začala rozprá​vať o svojom remesle. Problém bol zastaviť ju.

„Zdá sa mi, že vo filmoch ako Rýchla kompánia výzor her​ca kompletne závisí od mejkapu." Elizabeth sa úchytkom pozrela na hodinky a uvažovala, či má Jack na producent​skom seminári, kam sa rozhodol ísť, viac šťastia.

„Len málo ľudí to chápe." Christy si namočila čajo​vé pečivo do veľkého hrnčeka s horúcim mliekom a troš​kou kávy. „Každý si myslí, že ten efekt sa dá dosiahnuť tým, že jednoducho robíte čiernobiely film. A pritom to tak nie je. Musela som sa poriadne pripraviť, aby som ma​la predstavu o správnom výzore hercov. Základom je obo​čie, viete?"

„Vicky Bellamyová vyzerá ako stvorená pre tento štýl."

Christy prevrátila oči. „Vo viacerých ohľadoch."

„Tomu nerozumiem."

„Vždy mala o všetkom vlastnú predstavu, aj o mejkape. Privádzala ma do šialenstva. Stále ma kritizovala, že som jej nesprávne nakreslila obočie, alebo sa sťažovala, že som jej nenamaľovala oči presne tak, ako to chcela ona. Ako keby som neštudovala klasické filmy."

„To hej, herečky sú povestné svojimi vrtochmi a nálado​vosťou."

„Asi áno." Christy sa uškrnula. „A keď vezmeme do úva​hy, že jej muž financoval film, mohla si na pľaci robiť, čo chcela."

„Keď už spomínate financovanie filmu," Elizabeth sa chy​tila príležitosti, „stretli ste sa niekedy aj s producentom?"

„Dawsonom Hollandom? Uhm."

„Nie. Myslím toho, čo je uvedený na plagátoch. Tyler Page.“
„Jaj, ten? Príšerne nervózny, ufrflaný malý chlapík, čo sa sústavne plietol popod nohy? Poznám ho."

„To sa presne podobá na Tylera," zasmiala sa Elizabeth. „Som jeho známa. Hľadám ho, odkedy som tu, ale akosi nemám šťastie."

„Ťažko ho nájdete medzi toľkými ľuďmi, ak neviete, kde býva.

„Veď to, že neviem," vzdychla Elizabeth a rovno sa spýtala: „Vy ste ho nevideli?"

Christy pokrútila hlavou.

„Bavili ste sa s ním niekedy počas nakrúcania?"

„To má byť vtip?" Christy znova prevrátila oči. „Veď má aspoň päťdesiat, ak nie aj šesťdesiat! A je odo mňa nižší."

„Aha."

Odrazu Christy vyvalila oči na Elizabeth. „Počujte, há​dam len nie ste Anjelská tvár? V tom prípade sa vám ospra​vedlňujem. Nechcela som ho uraziť alebo ohovárať."

Elizabeth zadržala dych. „Anjelská tvár?"

Christy sa očividne uľavilo, keď zistila, že Elizabeth je niekto iný a teda sa nedopustila spoločenského faux paux. O to ochotnejšie hovorila ďalej.

„Tak oslovoval nejakú svoju priateľku. Počula som ho, keď s ňou telefonoval. Postavil sa za náš príves s maskérňou. Vsi chcel mať súkromie, lenže tie steny sú ako z papiera."

„Takže ste ho počuli?"

„Uhm. Bol to fakt trapas. Ako sa správal a tak." Christy urobila pauzu. „Ale fakt ste to neboli vy?"

„Nie. Som jeho známa, ale nie milenka. Čo bolo na tom telefonáte také trápne?"

Christy vystrúhala grimasu. „Neviem... To, ako s ňou ho​voril, akoby recitoval repliky z nejakého lacného filmu."

„Nerozumiem. Čo jej hovoril?"

„No napríklad už len to, že ju oslovoval Anjelská tvár. A potom jej povedal, že pre ňu je ochotný urobiť čokoľvek. A vraj budú navždy spolu, keď sa všetko skončí."

„Čo keď sa skončí?"

„Čo ja viem, možno nakrúcanie, neviem," pokrčila pleca​mi Christy. „Viac si už ani nepamätám. Boli to fakt samé kraviny."

„Takže ste tú jeho priateľku nikdy nevideli?"

„Nie. Akurát som ho vtedy raz počula, ako si s ňou hrkú​ta. Prečo?"

„Ja len... napadlo mi, že keby som našla aspoň ju, pove​dala by mi, kde nájdem jeho. Takže neviete ani to, ako vyzerá?"

„To fakt nemám šajnu. Ale poviem vám, musí byť do nej blázon," Christy sa zamyslela. „Aj tak sa mi to zdalo divné."

„Čo?"

„No, že ju volá Anjelská tvár."

„Čo je na tom zvláštne? Trochu gýčové, ale inak..."

„Nie, nie, nerozumiete mi," prerušila ju netrpezli​vo Christy. „Anjelská tvár je názov klasického filmu noir s Róbertom Mitchumom a Jean Simmonsovou v hlavných úlohách. To bol jeden z filmov, ktoré som študovala, aby som vystihla správny štýl mejkapu pre Rýchlu kompániu."

„A čo je na tom?"

„No viete, Jean Simmonsová tam hrá osudovú ženu, kto​rá nakoniec všetkých zničí vrátane postavy, ktorú hrá Mitchum. Zdalo sa mi trochu čudné, že človek ako Page, kto sa vyzná vo filmoch noir, volá svoju frajerku Anjelská tvár ťažko to môžete považovať za kompliment. Tá ženská vo filme bola totiž psychopatická vrahyňa. A on to predsa musí vedieť."

Dawson Holland sa rozhliadol po publiku a kyslo sa usmial, myslím, že sme urobili, čo bolo v našich silách, aby sme povedali všetko o strastiach produkcie nezávislého filmu. Ak chcete zaručený návod, ako sa zbaviť peňazí, financovanie filmu je na zozname hneď za kasínom a hracími automatmi." Urobil významovú pauzu. „Všimol som si, že napriek tomu nikto z vás neodišiel."

Publikum, ktoré zaplnilo takmer všetky miesta v sále, sa zasmialo. Jack stál celkom vzadu so založenými rukami, mierne opretý o stenu, a pozoroval Hollanda, ktorý práve sumarizoval závery producentského seminára. „Film prináša obrovské finančné riziko. Dvojnásobne to platí o malých nezávislých filmoch, pretože neexistujú štúdiá s bohatým finančným zázemím, ktoré by stáli za vami a znášali straty. Takže ak nechcete prísť o svoje peniaze, ruky preč od filmu."

„Ale čo ak nejaké veľké štúdio odkúpi už hotový film postará sa o jeho celoplošnú distribúciu?" ozval sa nejaký hlas z obecenstva.

Dawson potriasol hlavou. „To je krásny sen, ale realita býva iná. Také čosi sa nestáva. Áno, váš film sa môže dostať aj do videopožičovní, kde ho strčia niekam na spodné police dozadu, alebo sa dostane na festival ako tento, občas dokon​ca aj na zahraničný festival, ale ak máme byť realisti, tak je​dinou odmenou bude vaše meno v titulkoch. Tak je to."

Znova sa ktosi prihlásil. „A nenakrúcajú v súčasnosti aj mnohí významní nezávislí režiséri vynikajúce experimentál​ne filmy?"

Jeden z filmárov za rečníckym stolom zafučal. „Zapamä​tajte si, že na experimentálnych filmoch ešte nikto nezbohatol. Ak chcete robiť filmy, robte to z lásky k filmom, nie pre​to, aby sa vám vrátili investície."

„Môj kolega povedal čistú pravdu," prisvedčil Dawson. „A ešte jedna rada na záver." Urobil dramatickú pauzu. „Pre prípad, že by váš film predsa len mal raz zarobiť, zapamätaj​te si jedno: presvedčte sa, či máte v zmluve napísané, že do​stanete percentuálny podiel z hrubého zisku, nie čistého! Pretože s rovnakou istotou, ako že zajtra ráno opäť vyjde sln​ko, vám môžem povedať, že nijaký čistý zisk nikdy nebude."

Obecenstvo sa znova rozosmialo a prešlo do potlesku. Jackovi sa zdalo, že nikto z prítomných nezostal zaskočený ale​bo sklamaný tvrdou pravdou o tvorbe nezávislých filmov. Všetci chcú robiť filmy. Obrátil sa na odchod. Nevedel sa pridať k všeobecnému nadšeniu a odhodlaniu stať sa súčas​ťou filmového priemyslu.

Tyler Page zrejme podľahol rovnakému zápalu. Jackovi napadlo, že Page zrejme chce použiť zisk z predaja kryštálu na financovanie ďalšieho filmu.

Ešte mi hovorte niečo o hlupákoch!

A predsa to nie je také jednoznačné. Môže on, ktorý vče​ra v noci zo seba urobil korunovaného hlupáka pred Elizabeth, odsudzovať iného muža pre jeho bláznivé sny?

Vyšiel zo sály a pustil sa dlhou presvetlenou chodbou k hale. Pozrel sa na hodinky a uvedomil si, že už desať mi​nút mešká na schôdzku s Elizabeth. Dohodli sa, že napo​ludnie sa stretnú a pôjdu spolu na obed.

„Tak ako, Fairfax?" ozvalo sa spoza neho. „Podarilo sa nám znechutiť vás?"

Jack prerušil svoje úvahy a obzrel sa na Dawsona Hollanda. „Podarilo sa vám vykresliť všetky negatívne stránky ne​závislého filmu. Lenže keď je to taký zaručený návod, ako prísť o peniaze, prečo sa toho potom stále držíte?"

Holland si strčil ruky do vreciek na saku. Sebaisto, uvoľ​nene. „Ako som povedal, človek musí milovať film. Neexis​tuje nič na tomto svete, s čím by sa dal film porovnať. A po​tom, samozrejme, ide aj o Vicky."

„Správne, Vicky."
„Moja žena je pre mňa veľmi, veľmi dôležitá, Jack," pove​dal Holland. „Urobím hocičo, len aby som jej spravil radosť. A jej robí radosť hrať vo filme."
„Takže jej vlastne plníte sny?"
„Je to veľmi nízka cena za potešenie z jej spoločnosti," Holland urobil pauzu. „Je vaša šarmantná slečna Cabotová tiež nádejnou herečkou?"
„Nie."
„Takže váš záujem o film je osobný?"
„Dá sa to tak povedať."
„Potom máte veľa spoločného s ďalšími ľuďmi, ktorí sa zúčastnili dnešného seminára. V bežnom živote sú to zubá​ri, burzoví makléri, manažéri."
„A výskumní pracovníci."
„Ako prosím?"
„Producent Rýchlej kompánie Tyler Page pracuje vo vedec​kom laboratóriu v Seattli."
„Aha, Page," Holland mimovoľne prikývol. „Myslím, že to raz spomenul. Totiž, že býva niekde v Seattli. O svojej profesii sa nezmienil."
„Musel investovať veľké peniaze, keď sa jeho meno dosta​lo do titulkov."
„Bola to jeho podmienka. Hneď na začiatku oznámil, že sa nemieni s nikým deliť a žiada, aby v titulkoch bolo uve​dené len jeho meno. Bol ochotný zaplatiť si to."
,A čo ostatní investori?"
Holland pokrčil plecami. „Nikto iný nebol ochotný dať na film toľko peňazí."
Jack pocítil profesionálnu zvedavosť, preto sa spýtal na ďalšie podrobnosti. „Povedzte mi, ako to funguje v prípade človeka, ktorý zháňa celý balík peňazí a hľadá jednotlivých investorov?"
„Myslíte človeka v mojej pozícii, áno?"
„Predpokladám, že nenesiete rovnaké riziko ako investori, je tak?"
„Za svoju prácu dostávam percentá," povedal Holland. „Je to štandardný postup." Zmĺkol, pretože sa pred nimi zra​zu objavil nejaký človek.

Neznámy muž čudne poskakoval dozadu s rukami vystre​tými oproti Jackovi, akoby ho chcel odstrčiť. Mal strednú postavu a hlavu vyholenú na ružové koleno. Oblečený bol v čiernom roláku, čiernych nohaviciach a obuté mal nízke čierne čižmy. V jednom uchu strieborný krúžok a na nose sl​nečné okuliare, ktoré mu boli v šere chodby dobré len na to, aby dodali jeho inak okrúhlej tvári dramatický efekt.

„Budúci noir," ozval sa muž.

Jack nespomalil. „Čo?"

„Vidím svoj budúci film noir," doplnil muž a ustupoval chodbou pred Jackom. „Gotický realizmus. Temná noc duše v temnej budúcnosti. Morálna dvojtvárnosť. Vraždy z vášne. Večná femme fatale. To všetko na pozadí čiernobielych fu​turistických obrazov."

„Mohli by ste mi ustúpiť z cesty?" Jack sa znova pozrel na hodinky na ruke. „Mám stretnutie."

Dawson Holland sa uchechtol. „Dovoľte, aby som vás zo​známil s Leonardom Ledgerom. Filmár. A rovnako ako všet​ci filmári tu na festivale, aj on hľadá niekoho, kto bude fi​nancovať jeho budúci film."

„ Východ temného mesiaca," doplnil Leonard.

Jack naňho spýtavo pozrel. „ Východ temného mesiaca?"

„Je to len pracovný názov," vysvetľoval Leonard Ledger. „Vidím to ako klasický príbeh noir prerozprávaný na pozadí čiernobielej budúcnosti. Neuveriteľné svetelné efekty. Minimálna dekorácia. Uhly, línie, tiene."

Jack prikývol. „A potrebujete peniaze."

Filmár ďalej cúval pred Jackom. „Mám ohromnú víziu. Film, po ktorom by ihneď chňapli všetky veľké štúdiá a da​li ho do distribúcie. Pre taký film sú ochotní pobiť sa."

„Ozvem sa vám," povedal Jack. Pozrel na Hollanda. „Tak sa to hovorí, nie? Ozvem sa vám?"

„Máte talent," zasmial sa pobavený Holland.

Jack sa pozrel na Ledgera. „Prepáčte, ale povedal som vám, že mám stretnutie."

„Jasné, jasné," chlapík neochotne ustúpil Jackovi z cesty. „Mám hotový scenár. Dám vám ho prečítať. Určite sa vám bude páčiť."

Jack kráčal ďalej, kým sa Ledgerov hlas celkom nestratil V diaľke.

„Zvykajte si," poradil mu Dawson Holland. „Len čo vás zaregistrujú ako potenciálny zdroj peňazí, bude za vami behať veľa takých Leonardov Ledgerov."

„Dám si pozor, do čoho stúpim," povedal Jack.

Chcel sa ešte spýtať na niečo ohľadom financovania Rých​lej kompánie, lenže práve zahli za roh a vošli do elegantnej haly hotela Mirror Springs. Vzápätí uvidel Elizabeth. Stála pri veľkom kamennom kozube a nebola sama. Muž, ktorý sa k nej dôverne nakláňal a družne s ňou debatoval, bol Hayden Shaw.

„Ten sviniar," uľavil si Jack ticho.

„Mrzí ma to trápne nedorozumenie," húdol Hayden Shaw a významne pokračoval. „A v mene svojej verím-že-už-čoskoro-exmanželky sa vám ospravedlňujem za všetko, čo vám natárala počas tej recepcie. Nesúhlasí s návrhom na naše vy​rovnanie. Právnici jej otca tvrdia, že má dostať viac, ale to neprichádza do úvahy."

Elizabeth sa usilovala pozrieť mu ponad plece, či neuvidí Jacka. „Naozaj sa mi nechce rozoberať váš rozvod, Hayden."

Naklonil sa k nej bližšie a Elizabeth si uvedomila, že sa jej nepáči jeho dôvernosť a vnucovaná blízkosť.

„Chcem len, aby ste vedeli, že v prípade záujmu som de facto slobodný muž."

„Nie celkom," významne naňho pozrela. „Ale aj keby to bola pravda, nepokladám to za dôležité, pretože to nemení moju situáciu. Neprišli ste sem ani za mnou, ani preto, že ste v sebe zrazu objavili lásku k nízkorozpočtovým filmom."

„Podceňujete sa."

Zamračila sa, pretože jej niečo napadlo. „Ako ste vôbec zohnali ubytovanie? Všetko bolo rezervované a predané už niekoľko mesiacov pred festivalom."

Mávol rukou. „Maličkosť. Poznám generálneho manažéra tohto hotela."

„Rozhodili ste sieť, je tak? Žiaľ, zbytočne ste merali cestu."

„Čo tým chcete povedať?"

Podráždene naňho zazrela. „Prestaňte hrať divadlo, Hayden! Prišli ste sem pre tie klebety, ktoré ste počuli o Excalibure. Je tak?"

„Preto ste tu aj vy s Fairfaxom?" odpovedal protiotázkou. „Chcete dohliadnuť na svoje investície?"

„Do toho vás nič."

„Gillian prišla za mnou hneď po tom, ako ste s Fairfaxom odišli z večierka." Zatváril sa výsmešné. „Bola nadšená. Ne​vedela sa dočkať, aby mi oznámila, že idete s Jackom na do​volenku. Lenže mne je nad slnko jasnejšie, že vy by ste sa ne​rozhodli len tak z ničoho nič skočiť mu znova do postele po tom, čo vám vyviedol pred šiestimi mesiacmi. Ste príliš inte​ligentná, aby ste mu znovu sadli na lep."

„V jednom máte pravdu, som inteligentná. Dosť inteli​gentná na to, aby som vedela, že ste tu kvôli Soft Focusu, a nie kvôli mne." Odrazu sa jej začali úlomky skladať do celku. „No jasné, pochopila som! Dostali ste pozvanie, je tak?"

Venoval jej zdvorilo zvedavý úsmev. „Pozvanie na čo?"

„Viete veľmi dobre, o čom hovorím."

Dával si načas, kým začal opatrne hovoriť. „Nevidím dô​vod, prečo by sme nemohli spojiť naše sily a postupovať spo​ločne. Spolu môžeme prebiť aj Jacka. Bez vás nemá dosť peňazí."
Jej najhoršie obavy sa potvrdili. Hayden dostal pozvanie na dražbu.

„Povedzte mi aspoň jeden dôvod, prečo by som mala po​škodiť svojho klienta a spojiť sa s vami?" spýtala sa ho.

Hayden sa pokojne usmial. „Pomsta?"

Chvíľku naňho hľadela s otvorenými ústami. On to na​ozaj myslí vážne! „Mám poškodiť Excalibur, aby som sa po​mstila? Panebože, Hayden, myslíte si, že som idiot? Ja som podnikateľka, na to ste zabudli? Mojou úlohou je pomáhať klientom, ktorí majú ťažkosti. Je to veľmi jednoduchá mate​matika; fond nebude zarábať, ak nezarobia oni."

Spokojne sa rozhliadol naokolo, potom sa opäť naklonil k nej a pokračoval v nepríjemne dôvernom tóne. „Ak má Soft Focus len polovicu z vlastností, o ktorých som počul, existujú aj iné cesty, ako na ňom zarobiť, okrem tej, že ho necháte v rukách bezvýznamnej malej firmy, ktorá zápasí o svoje prežitie a pravdepodobne aj tak skončí na tanieri pr​vej veľkej spoločnosti, ktorá na ňu dostane chuť."

Striaslo ju. „Nemôžem uveriť tomu, čo počujem. Ne​chcem tomu veriť. Naozaj ma nahovárate, aby som odsabotovala svojho vlastného klienta? V mene nejakej hlúpej a bezvýznamnej osobnej pomsty?"

Haydenovi stvrdol pohľad. „Na tom nie je nič hlúpe ani bezvýznamné."

Skúmavo mu pozerala do tváre. „Čo vám vlastne Jack uro​bil, keď ho tak strašne nenávidíte?"

Hayden neodpovedal. Svoju pozornosť preniesol na niečo, čo zbadal za jej chrbtom.

Elizabeth nepotrebovala, aby jej oznámil, že prišiel Jack. Ozvalo sa dobre známe chvenie na zátylku a spoľahlivo jej oznámilo, že je tam.

Obrátila sa a zbadala ho, ako prechádza halou plnou ľudí. Hneď vedela, že ich zazrel, pretože kráčal rovno k nim. Vý​raz jeho tváre však nedokázala prečítať.

„Zdá sa, že prišiel váš spoločník," skonštatoval Hayden a jeho výraz bol jednoznačný - zlomyseľná nenávisť. „A zrejme nemá radosť, že vás vidí so mnou. Porozmýšľajte o mo​jej ponuke, Elizabeth."

Jack sa zastavil až tesne za Elizabeth. Veľmi tesne. Ucítila majetnícke gesto, ktoré ju znepokojilo, ale v duchu si pove​dala, že teraz nie je čas na vysvetľovanie. Rozhodne nemala v úmysle zvyšovať hladinu testosterónu okolo, pretože at​mosféra už aj tak zhustla na maximum.

Jack zazrel na Haydena. „Tušil som, že sa tu skôr či neskôr objavíš."

„Vždy som rád chodil do kina."

„V tom prípade ti poradím, aby si čo najviac sedel v ki​ne." Pozrel na Elizabeth. „Poďme. Aj tak už meškáme."

Rukou ju objal okolo pliec. Už-už mu niečo povedala, ale spamätala sa. Posledné, čo si teraz želala, bola scéna pred Haydenom.

„A kam ideme?" spýtala sa nevinne. „Myslela som si, že sa najeme tu."

„Najeme sa u nás," povedal a jemne zdôraznil u nás. „Musím ešte niečo dokončiť."

Prinútila sa k úsmevu. „Uvidíme sa neskôr, Hayden."

„To sa teda uvidíme," precedil chladne.

Elizabeth sa nechala viesť k východu z haly. Vrátnik pri​skočil, aby im podržal ťažké presklené dvere.

Len čo boli vonku, udrel im do tváre svieži horský vzduch a oslepujúce slnečné lúče. Elizabeth si z kabelky vytiahla sl​nečné okuliare.

Jack držal okuliare už v ruke. Keď si ich nasadil, kamen​ný výraz jeho tváre ešte väčšmi stvrdol.

„Kde sa ubytoval?" spýtal sa bez úvodu.

Nebola to otázka, ktorú čakala. „A záleží na tom?"

„Veľmi." Pozrel na ňu, ale nevidela mu do očí, pretože mal okuliare. „Nedá sa tu predsa len tak zohnať ubytovanie, ne​mám pravdu?"

Zrazu si uvedomila, kam mieri svojou otázkou. Zamrači​la sa, keď jej to došlo. „Povedal mi, že býva priamo v hoteli Mirror Springs."

„Zaujímavé." Jack sa ironicky usmieval. „Ako sa mu to podarilo tak narýchlo?"

„Povedal mi, že rozhodil siete."

„Kravina."

„Prečo?" Cítila chladné rozčarovanie. „Zdá sa, že aj vy ste hovorili niečo o kontaktoch a sieťach. Zrejme sú tie jeho lep​šie ako vaše. Fungujú."

Jack ignoroval jej poznámku. Zastavil sa pri aute na stra​ne spolujazdca a pozrel na ňu spoza slnečných okuliarov. „Bolo by zaujímavé zistiť, kedy si Hayden rezervoval ubytovanie."

„Prečo?"

„Pretože ak si to miesto rezervoval skôr ako v utorok, zna​menalo by to, že o krádeži vedel vopred." Jack otvoril dvere auta. „Možno dokonca pomáhal pri jej plánovaní."

Elizabeth sa lepšie zakrútila do plášťa. „Ak máte v úmys​le skúmať Haydena, ušetrím vám čas aj námahu. Som si stopercentne istá, že nevedel o krádeži vopred a dozve​del sa o nej až v utorok neskoro večer z klebiet. Myslím si, že je tu, lebo dostal pozvánku na dražbu." Sadla si do auta.

Jack ju nemo pozoroval.

„Doriti," zaklial celkom potichu.

Elizabeth si nebola istá, či dobre počula. Zdalo sa, že v tom bolo ešte niečo viac. „Čo?"

„Rozmýšľam, koho ešte pozvali..."

Jack za ňou zavrel dvere a obišiel auto. Sadol si za volant. Koho ešte pozvali na dražbu? Tá otázka ho znervóznila.

Jack naštartoval a zaradil rýchlosť. Požičané strieborné au​to zamierilo k východu z parkoviska.

„Pozrite, ak prišiel Hayden na dražbu," začala Elizabeth nahlas uvažovať, „určite nebol zapletený do krádeže." Neve​dela síce, prečo je to dôležité, ale zdalo sa jej, že je.

Jack vzdychol. „Takže sa vám uľavilo?"

„Áno."

„Prečo?"

„Lebo sa mi páči." Povedala a oprela sa dlaňou o bradu. „Nechcela by som odrazu zistiť, že som sa mýlila..." Rýchlo zmĺkla.

Ale nie dosť rýchlo.

„Nechceli by ste odrazu zistiť, že ste sa mýlili - aj v ňom? Jack nespustil oči z cesty pred sebou. „Tak ako ste sa zmýlili vo mne? To ste chceli povedať?"

„Ako by povedala teta Sybil, je čas zmeniť tému."

Jack zatínal zuby. „Hayden pokojne mohol byť zapojený do krádeže. A sem mohol prísť na dražbu napríklad preto, že sa mu to vymklo z rúk."

„Prečo si to myslíte?"

„Pouvažujte o tom. Možnože tú krádež vymyslel Hayden v spolupráci s Pageom. Ale čo ak sa neskôr Page rozhodol, že Haydena nepotrebuje? Čo ak zistil, že vie predať kryštál aj bez jeho pomoci?"

„Naznačujete tým, že mohlo ísť aj o hádku medzi komplicmi? A Hayden sa teraz usiluje nájsť Pagea a kryštál?"

„Presne ako my."

Elizabeth chvíľu pozorovala horskú cestu pred autom. „Bojím sa, že ten problém môže byť ešte väčší."

Jack na ňu krátko pozrel. „Prečo?"

„Predtým, než som narazila na Haydena, mala som veľmi zaujímavý rozhovor s istou mladou ženou. Volá sa Christy a pracovala na filme ako umelecká maskérka."

„No a?"

„Podľa nej bol Tyler Page šialene zaľúbený."

Jack vydal akýsi znechutený pazvuk. „Page? Zaľúbený? Neverím."

Ani nevedela prečo, ale jeho pohŕdavá reakcia ju podráždila. „Čo je na tom také neuveriteľné? Tým by sa predsa da​lo vysvetliť, prečo ukradol kryštál. Page je totálne posadnutý filmom. Možno má slabosť na tú ženu a kryštál ukradol kvô​li nej."

„Chcete tým povedať, že Page ukradol kryštál, aby ho pre​dal za veľký balík peňazí a ohúril ním nejakú ženu?"

„Christy ho počula, ako telefonoval s niekým, koho oslo​voval Anjelská tvár. Sľuboval jej, že keď sa všetko skončí, bu​dú navždy spolu."

Jack odtrhol oči od vozovky a krátko, zvedavo na ňu po​zrel. „Naozaj si myslíte, že by v tom mohla byť žena?"

„Page miluje film noir. Viete, čo sa hovorí o umení, ktoré vychádza zo života? Čo ak sa zaľúbil do svojej femme fatale? Do nejakej ženy, ktorá ho zviedla a nahovorila na krádež, aby mohli spolu ujsť oproti západu slnka. To by možno vy​svetľovalo jeho bizarné správanie."

Jack na chvíľu stíchol. Očividne horúčkovito uvažoval. Zazdalo sa jej dokonca, že priam vidí, ako Jack vstrebáva a ukladá informácie.

„Nemyslím si, že je to tak," ozval sa konečne.

„Prečo nie?"

„Také niečo sa možno stáva vo filmoch, ale v reálnom ži​vote muž predsa neodhodí všetko, na čom roky pracoval, pre nejakú ženu. Pre peniaze, to si viem predstaviť. Pre peniaze, ktoré sa dajú použiť na nakrútenie filmu, to áno. Ale nie pre ženu."

Elizabeth sa hlbšie ponorila do svojho sedadla spolujazd​ca. Čo sa jej porobilo? Vážne nedávno uvažovala, že Jack je romantik?

Práve keď Elizabeth krájala sendviče, čo narýchlo pripravila na obed, Jackovi zazvonil telefón. Odložil dve fľaše minerálky, ktoré práve vybral z chladničky, a z vrecka si vybral mobil.

„Fairfax," ozval sa a po chvíli pokračoval. „Nerob si sta​rosti, Milo. Povedal som ti predsa, že máš volať, keby bolo niečo nové. Čo sa stalo?"

Elizabeth mimovoľne počúvala. Hotové sendviče naložila na podnos a niesla ich okolo pultu, ktorý oddeľoval kuchyňu od obývačky.

„Je si tým Durand istý?" Jackov hlas znel veľmi naliehavo. „Kto vlastne najímal Kendla? Nie, nie, nemusíš mi odpovedať. Viem, ako sa dostal na výplatnú listinu. Nikomu nena​padlo  preveriť si jeho  referencie,  však?  Povedz  Scottovi z osobného, že mi bude musieť niečo vysvetliť." Elizabeth položila sendviče na stôl.

„Zabudni na to," zahučal do telefónu. „Na to je už trochu neskoro. Povedal Durand ešte niečo o Kendlovi?" Ďalšia krátka pauza.

„Hm, zaujímavé." Jack prešiel k oknu a mimovoľne pozo​roval okolité kopce. „Nie, nie je to dôležité. Len zaujímavé. A čo Avantgarda zajtrajška?."

Jack urobil pauzu a pozorne počúval. „Vôbec nič v médiách? Vyzerá to tak, že sme mali šťastie. Dobrá práca, Milo. Áno, Veltranovým ľudom si to povedal dobre. Dobrá práca... Áno, dosť sme pokročili. Nájdeme ho, Milo. Zavolaj, keby sa čokoľvek zmenilo."

Elizabeth takmer rozosmial pokojný, vyrovnaný, chlácholivý tón Jackovho hlasu. Muž v riadiacej funkcii, napadlo jej. Presvedč všetkých, že vieš, čo treba robiť, ;i pôjdu za tebou ako ovce až na kraj sveta.

Jack skončil hovor a strčil si mobil späť do vrecka. Pozrel sa cez miestnosť na Elizabeth a spýtal sa jej: „Pamätáte si tú skupinu, čo zničila laboratórium v Excalibure?"

„Avantgarda zajtrajška?" Sadla si k stolu. „Čo je s nimi?" „Neprihlásili sa k tomu." Jack si sadol oproti nej. „Nekon​taktovali sa s médiami, dokonca sa tým nepochválili ani na svojej webovej stránke. Zdá sa mi to veľmi čudné, čo poviete?" Premkla ju zlá predtucha. „Chcete povedať, že zničenie zariadenia v laboratóriu by mohlo mať priamu súvislosť s krádežou?"

„Neviem. Možno šiel Page na druhý deň po krádeži kryš​tálu do laboratória, aby zakryl stopy a získal čas na útek."

„Lenže vy ste zistili, že kryštál zmizol niekoľko hodín predtým, ako niekto zničil laboratórium. Išli ste za Pageom a zistili, že už je preč."

„To je pravda. Ale to bola len náhoda, že som skontrolo​val kryštál." Jack sa načiahol po sendvič. „Page nemohol tušiť, že na to prídem tak rýchlo. Bolo by logické, keby pred​pokladal, že na to ešte aspoň deň-dva neprídeme. Preňho bolo najväčšie nebezpečenstvo, že zavolám políciu."

Elizabeth sa nad tým zamyslela. „Keby ste to urobili, prav​depodobne by usúdili, že ide o tých bláznov z Avantgardy zajtrajška"

„Presne. Vandalizmus by ich poslal opačným smerom. Ši​kovné zavádzanie. Maskovanie skutočného motívu. Lenže je v tom ešte niečo."

Elizabeth už tušila, že je v tom čosi viac. „Čo je to?"

„Milo povedal, že dôvod, prečo sme nemohli nájsť nija​kých príbuzných Ryana Kendla, je ten, že všetky jeho do​klady sú falošné. Meno, adresa, všetko. Polícia sa teraz usilu​je zistiť, kto to vlastne bol.

„To sa stáva. Ľudia dosť často klamú vo svojom životopise."

„Uhm," Jack sa napil minerálnej vody. „Niektorí klamú napríklad preto, lebo majú policajný záznam."

„Možno mal. Spomenuli ste predsa názor polície, že bol zapletený do drogovej siete. Tvrdili, že ho zabili pri prebera​ní zásielky s drogami."

Jack pozrel na ňu. „Detektív z oddelenia vrážd povedal Milovi niečo iné."

„Čo?"

„Niekde vyhrabali svedka. Opitý tulák, čo spal pred dve​rami. Nevidel priamo streľbu, ale počul vraj, ako sa Kendle s niekým rozprával tesne pred výstrelmi."

„S kým?"

Jack na chvíľu zaváhal. „So ženou."

Žena! Elizabeth si spomenula, čo jej Christy povedala o ženskej filmovej postave Anjelská tvár. Osudová žena, kto​rá na konci zničí všetkých okolo seba. Potajme stisla ruky v päsť, aby ovládla mrazenie, ktoré jej prebehlo po chrbte. „Hádam len nepredpokladáte, že Kendle má nejakú súvislosť s krádežou, alebo?"

„V súčasnej situácii nechávam otvorené všetky možnosti - aj takú, že je v tom nejaká žena."

„Jack, toto je predsa hospodárska kriminalita, priemyselná špionáž, už ste zabudli? V takýchto prípadoch sa nevraždí."

„Ku každému pravidlu existujú výnimky."

Elizabeth zmeravela pri myšlienke, ktorá sa jej práve pre​hnala hlavou. Pozrela na Jacka, ale nepovedala nič.

Zamračil sa. „O čom rozmýšľate?"

„Napadlo mi, že muž ako Tyler Page zrejme nestretol vo svojom živote veľa osudových žien."

„Verte mi, v Excalibure nie je zamestnaná ani jedna. Taká je naša firemná politika." Jack zmĺkol a zamyslel sa. „Ibaže..."

„Ibaže čo?"

„Existuje predsa jedna žena, ktorá má vzťah k Excaliburu, a sústavne sa usiluje zmeniť smerovanie firmy," pozrel Eliza​beth do očí. „Angela Ingersoll Burrowsová."

Elizabeth o tom chvíľu uvažovala. „Pochybujem. V po​slednom čase som s ňou dosť veľa hovorila. Pripúšťam, že za vhodných okolností by sa z nej mohla stať femme fatale. Je na to dosť atraktívna a dokonca vie aj veľmi vášnivo bojovať za práva svojho syna na majetok, má teda motív..."

„Ak si myslí, že sabotovanie projektu Soft Focus jej zaručí predaj alebo zlúčenie firiem..."

Elizabeth potriasla hlavou. „Nie. Rozhodne by neurobila nič násilné, nehovoriac už o vražde. Okrem toho, neviem si ju predstaviť, ako zvádza Tylera Pagea." „Naozaj?"

Zhlboka sa nadýchla. „Napadá mi len jedno miesto, kde by mohol stretnúť skutočnú femme fatale." Jack ju pozorne sledoval. „Kde?" „Pri nakrúcaní filmu Rýchla kompánia."

Jack chvíľu uvažoval. „Máte na mysli Victoriu Bellamyovú?"

„To mi len tak napadlo, nič viac." Elizabeth striaslo. „No nedáva to zmysel. Je herečka, nie priemyselná špiónka. Čo môže herečka vedieť o zriedkavom, veľmi modernom materiáli, nehovoriac už o jeho hodnote?"

„Zrejme nič," uvažoval Jack spolu s ňou. „Ale čo ak Dawson Holland. Viac o ňom zistíme, keď mi ho Larry trochu preťukne."

„Pravdepodobne strata času."

„Aj tak nemáme čo robiť."

„Ja mám," Elizabeth si vzala ďalší sendvič. „Budem čítať filmový scenár."

Niečo po polnoci ho začula schádzať dolu schodmi. Pred niekoľkými minútami dočítala scenár Rýchlej kompánie a vypla svetlo, že ide spať.

Keď začula tlmené kroky, napadlo jej najskôr, že ide do vírivky. Potom však začula, ako otvoril vchodové dvere a vzá​pätí ich ticho zatvoril.

„Dokelu!" Rýchlo si sadla a odhodila prikrývky. To by si netrúfol! Bez toho, aby jej niečo povedal?

Lenže zvuk motora ju vyviedol z omylu. Jack odchádza.

Bola si viac než istá, že vie, kam sa vybral. Zachvátila ju panika. Vyskočila z postele a schmatla džínsy.

Kapitola 14

Sedel v tme pri okne a čakal. Chladný mesiac sa predieral cez privreté žalúzie a kreslil čudné tiene na hotelovom koberci. Pozeral na geometrické obrazce na zemi a v myšlienkach sa vracal ďaleko do minulosti.

Po chvíli si otvoril malú fiasku, čo si vybral z hotelového minibaru. Len zriedka pil škótsku - ale pravidelne, keď stál proti múru.

K dnešnému večeru patrila škótska. Nielen preto, že sa chystal preraziť múr, ale aj preto, lebo škótskej holdoval aj je​ho otec. A toto sa týkalo predovšetkým jeho.

Dvere sa otvorili. Na koberci sa zjavil kužeľ svetla z osvet​lenia na chodbe a tieň človeka. Vo dverách stála silueta Haydena Shawa.

„Musíme sa porozprávať," ozval sa Jack z tieňa pri okne. „Poď dnu a zavri dvere. Nebude to trvať dlho."

„Čo tu dofrasa robíš? Ako si sa dostal do mojej izby?"

„Požičal som si náhradný kľúč."

„Ha! Takže si sa nezmenil, čo?" Hayden zavrel dvere, ale nezasvietil. „Jablko nepadlo ďaleko od stromu."

„Neprišiel som sem debatovať o minulosti."

„Nie? Tak o čom?" Hayden prešiel krížom cez izbu k minibaru. Otvoril ho a siahol dnu. Malé fľaše zacinkali o seba. „To sa vážne tak veľmi bojíš, že dostanem Elizabeth do postele?"

„Elizabeth z toho vynechaj!"

„Ale čo?" Hayden zavrel minibar a narovnal sa. Potom prešiel ku kreslu na opačnej strane a sadol si. Mriežka me​sačného svetla dopadla na jeho tvár. Zdvihol fľaštičku škót​skej a teatrálne pripil Jackovi. „Teraz je v tom už aj ona. Je to tvoja chyba, nie moja."

„Nemá nič spoločné s tým, čo sa stalo. Vynechaj ju z toho." Hayden vyzeral pobavený. „A čo máte vy dvaja spolu, mi​mochodom? Akosi mi to nedochádza." „Ani nemusí. Do toho ťa nič."

„To vieš, keď som jej povedal, že si stál za krachom Gallowaya, dúfal som, že s tebou vyrazí dvere. Nevedel som, že v tom čase ti už podpísala zmluvu." Hayden sa napil. „Vý​borne načasované. Vždy si v tom bol majster."

„Povedal som ti, aby si do toho neplietol Elizabeth." „Bolo už neskoro prekaziť ti financovanie, ale niečo to predsa len prinieslo. Váš krátky románik sa skončil tak rých​lo, ako sa začal. Skutočná bleskovka." Hayden sa uchechtol. „Tá scénka z klubu Pacific Rim vošla do dejín." „To stačí, Hayden."

„Nezdá sa ti, že si prestrelil, keď si ju verejne nazval Ľa​dovou princeznou? To nebolo veľmi taktné."

Jack bol prekvapený, že sklená fľaška, ktorú zovrel v ruke, j nepraskla. „Drž hubu!"

„To si mohol rovno napísať na dvere mužských záchodov: Ak si chcete užiť, nevolajte Elizabeth - Ľadovú princeznú."

„Povedal som ti, aby si sklapol!"

„Zrejme sa rýchlo rozšírilo, že s ňou v posteli nie je žiad​na psina. Všimol si si, že za posledného pol roka si veľmi nezarandila? Povedz mi, len tak pre zaujímavosť, fakt je frigidná?"

Vzduch v izbe zhustol. Strieborné pruhy mesačného svitu na koberci oslepujúce zasvietili a tmavé čiary medzi nimi po​temneli. Nič v miestnosti odrazu nevyzeralo tak, ako malo. Jack vstal z kresla. Do hlavy mu stúpal adrenalín a mozog prikázal telu konať. Zahodil nedopitú fľašu a schmatol Haydena za klopy saka. Ako handrového panáka ho vytiahol z kresla.

„Toto si prehnal. Neskúšaj moju trpezlivosť," zasyčal. „Eš​te jedno slovo o Elizabeth a rozmlátim ti ksicht."

„Len pokojne. Nechceš sa predsa dostať na titulné strán​ky bulváru: Manažér Excalibura zatknutý za ublíženie na zdraví. Po takejto skvelej reklame sa ti v budúcnosti ponuky ia prácu len tak pohrnú, čo?"

Jack ho odsotil k stene. „Naozaj si myslíš, že ma zastrašíš novinármi?"

Nastalo krátke napäté ticho. Hayden sa prestal uškŕňať.

„Prestal si sa ovládať, Jack. To nie je tvoj štýl."

„Možno. Ale vieš, čo je zvláštne? Že sa mi to páči."

Hayden zúžil oči. „Ak si sem neprišiel kvôli Elizabeth, tak čo tu chceš?"

Jack zahnal prvotný nával zlosti a z hotelovej izby sa pomaly začali vytrácať znaky čiernobielej temnej scény z filmu noir a nadobudla reálne črty. Jack pustil Haydenovo sako ustúpil o krok vzad.

„Avantgarda zajtrajška" povedal krátko.

Hayden si ponaprával sako. „Radikálna skupina, ktorá ničí technologicky vyspelé zariadenia. Čo s nimi?"

Jack prešiel k oknu. Pozrel von na tiene, v ktorých sa strá​cala rieka vyvierajúca z kaňonu v horách. „V noci z utorka na stredu zničili jedno z laboratórií v Excalibure, ale k činu sa dodnes neprihlásili."

Hayden akoby na chvíľu zaváhal, kým stručne zareagoval: „Ak?"

„Preto sa nemôžem ubrániť dojmu, že s tým Avantgarda nakoniec nemá nič spoločné. Ale možno ty."

V izbe zostalo ticho.

„Dokáž to," ozval sa napokon Hayden.

„Nemusím nič dokazovať. Keď sa rozhodnem, že si to bol ty, stačí mi to."

„A čo? Čo by si mi chcel urobiť, keby si si vymyslel, že som to bol ja?" V Haydenovej otázke bol náznak nefalšova​nej zvedavosti.

„To nechci vedieť."

„Vyhrážaš sa?"

„Ber to ako sľub," Jack sa obrátil od okna a pozrel Haydenovi rovno do tváre. „Excalibur je môj klient. Ingersollovci sú dobrí ľudia. Nedovolím, aby si im ublížil len, preto, že chceš dostať mňa."

„Ja v tom nemám prsty." Haydenov hlas stvrdol. „Do​konca som ani nevedel, že vám zničili laboratórium. Dozve​del som sa to až teraz od teba. Mne to neprišiješ. Ak chceš ísť na políciu, prosím."

„Nepôjdem nikam." Jack sa pohol k dverám. „Aspoň za​tiaľ nie. No ak zistím, že tvoja túžba po pomste ťa nezastaví ani pred tým, aby si ubližoval nevinným ľuďom, prestanem ťa chrániť."

„Nepotrebujem tvoju poondiatu ochranu! Nikdy som ťa nepotreboval!"

„A ešte niečo," Jack položil ruku na kľučku. „Predpokla​dám, že si v Mirror Springs, pretože si myslíš, že sa dostaneš k Soft Focusu. Zatiaľ neviem, akú úlohu hráš v tomto filmo​vom scenári, ale poviem ti jedno; neopováž sa - a myslím to vážne, neopováž sa zneužívať Elizabeth na svoje špinavé ciele."

Hayden sa chrapľavo zasmial. „A prečo by som mal po​čúvať tvoje rady? Veď sa pozri na seba; ty si urobil presne to isté."

Jack mlčal. Otvoril dvere a vyšiel na chodbu. Zavrel za se​bou a prešiel chodbou k výťahom. Kým čakal plecom opre​tý o stenu, zazrel svoj odraz vo veľkom zrkadle oproti. Po​zerali z neho otcove oči.

„Nie je ľahké napraviť to svinstvo, čo si nám po sebe za​nechal," povedal ticho odrazu v zrkadle.

Dvere výťahu sa nehlučne otvorili. Nastúpil a o niečo ne​skôr prešiel cez stíchnutú nočnú hotelovú halu a vyšiel von do chladnej mesačnej noci.

Vykročil k autu.

„Už mám dosť toho divadla, Fairfax," ozval sa ženský hlas spoza neho. „Chcem, aby ste mi odpovedali na niekoľko otázok. Dlhujete mi to."

Elizabeth stála pri jeho aute zahalená v dlhom čiernom plášti. Aj v slabom svetle mesiaca videl jej zlostný pohľad.

Pozrel na ňu a mysľou mu preblesklo, čo povedal Hay​den. To si mohol rovno napísať jej meno na dvere mužských záchodov.

„Dobre." Povedal a rukou si prehrabol vlasy. „Myslím, že vám to naozaj dlhujem."

Vrátila fľašu s koňakom do baru, vzala dva plné poháre a od​niesla ich do obývačky osvetlenej len plameňmi z kozuba. Zastala pri kávovom stolíku a spýtavo sa pozrela na Jacka.

Stál pred kozubom, rukou sa opieral o rímsu a hľadel do ohňa.

Bez slova mu podala pohár. Chvíľu naň nechápavo poze​ral, akoby sa potreboval prebrať zo zamyslenia. Potom jej ho vzal z rúk.

„Boli ste za Haydenom, však?" ozvala sa ticho.

Pokrčil plecami a bez slova sa napil.

„Prečo?" študovala jeho tvár. „Čo ste si od toho sľubovali?"

„Neviem." Povedal a pomaly odložil pohár. „To je veľmi dlhá história."

„Máme na to celú noc."

Ich pohľady sa stretli. A jej sa zazdalo, že za celý ten čas, čo sa poznajú, toto je prvýkrát, čo má šancu dostať sa mu hlbšie pod povrch. Tá možnosť ju trochu vydesila.

„Môj otec bol Sawyer J. Fairfax. Vynikajúci stratég na ak​vizície a fúzie. Špecializoval sa na odkúpenie malých firiem. Počas svojej kariéry zničil veľké množstvo malých rodinných podnikov, pretože vedel, ako na nich dobre zarobiť. A zaro​bil naozaj veľké peniaze."

„Pokračujte."

„Vedel nielen zarobiť, ale aj klamať. Zomrel na služobnej ceste v Európe. Mal som vtedy dvadsaťštyri. Prisahám na všetko, čo mi je sväté, že až do jeho pohrebu som bol pre​svedčený, že som jeho jediný syn. A moja mama tiež."

Elizabeth zvraštila čelo. „Takže ani jeden z vás nevedel o existencii Larryho?"

„Nie." Jack pozrel na pohár, čo držal v ruke. „Vyšlo naja​vo, že ani Larry a jeho mama nevedeli o mne. Bývali v Bo​stone. Vedeli len to, že otec je ženatý a veľa cestuje."

„Čím mohol kedykoľvek ospravedlniť svoju častú neprí​tomnosť."

„Presne. No ani jeden z nás netušil, že existuje ešte aj tre​tí syn. Až dovtedy, kým sa neukázal, keď sa mala čítať otco​va posledná vôľa."

Elizabeth sa nadýchla. „Chcete povedať..."

„Áno. Hayden."

„Panebože! Vyrazili ste mi dych!"

„Hayden neprišiel ani na pohreb. Vo svojom hneve zašiel až tak ďaleko, že klamstvá nášho otca považuje za príčinu samovraždy svojej matky. Žiaľ, otec zomrel skôr, ako sa mu Hayden stihol pomstiť." Jack sa odmlčal. Ja som zostal."

Elizabeth zavrela oči. „Aha."

„Stal som sa vykonávateľom otcovej poslednej vôle. Do​stal som na starosť vyriešiť všetky jeho právne, finančné a osobné záležitosti. Napríklad viedol niekoľko súdnych spo​rov. Zostalo po ňom niekoľko ďalších nedokončených ob​chodných kontraktov. A samozrejme všetci tí ľudia, ktorým počas svojho života stihol ublížiť. Malé firmy, ktoré zničil. Rodiny, ktoré zruinoval."

Odpovede začali zapadať do mozaiky. Elizabeth otvorila oči. „Tak preto ste sa rozhodli chrániť malé podniky a ro​dinné firmy. Má to byť kompenzácia za otcovu bezohľad​nosť?"

Napil sa. „Nemýľte sa v názoroch. Nie som ľudomil. Vy​bral som si špecializáciu a ukázala sa ako výhodná."

Nechala to tak. „Povedzte mi aj zvyšok toho príbehu."

„Ako som povedal, nebolo jednoduché doriešiť otcove ob​chodné záležitosti. Ale to nebolo najťažšie."

„A čo teda?"

„Rodina."

„Aha." Chvíľku ho pozorovala. „Rodinné záležitosti sú vždy najcitlivejšie."

„Jedno musím ešte povedať na otcovu obranu. Vo svojej poslednej vôli sa k nám všetkým zachoval rovnako." Po​usmial sa. „Larry je najmladší. Nemáme takmer nič spoloč​né, ale vychádzame spolu dobre."

„Ale vy a Hayden ste si v mnohom podobní, však? Oba​ja ste bystrí, inteligentní a máte zdravý inštinkt pre ob​chodné záležitosti. Obaja máte úžasnú schopnosť sústrediť sa na svoj cieľ alebo konkrétny problém. Panebože, keď o tom teraz premýšľam, obaja máte rovnaký vkus v oblie​kaní aj v jedle."

Jackovi stvrdol výraz v očiach. „Nie sme predsa dvojčatá, čo roztrhli pri pôrode."

„To nie," súhlasila rýchlo. „Veď sa ani nepodobáte."

Jack sa na ňu lakonicky pozrel. „Chcete mi tým ohľadu​plne naznačiť, že Hayden vyzerá oveľa lepšie?"

„Nevyzerá lepšie. Vyzerá inak."

„Veľmi diplomatické!" pokrčil plecami Jack. „Nemôžem za to, že som sa podal na otca. Larryho matka je taký ten zdravý, starostlivý materinský typ. Zrejme ju ani neprekva​pilo, že existujem. Zato Haydenova mama nemala toľko po​chopenia. Vedela, že môj otec je ženatý, ale verila, že raz sa rozvedie a vezme si ju. O mne nevedela."

„Muselo to byť pre ňu ťažké, keď zistila, že muž, ktorého milovala, zomrel, skôr než sa stihol rozviesť, ako jej to sľúbil, a navyše má syna, o ktorom sa akosi zabudol zmieniť."

Jack si znova trochu uchlipol. „Vivien Shawová po otco​vej smrti prepadla depresiám a upla sa na predstavu, že mo​ja existencia je oveľa väčšia zrada ako sám fakt, že Sawyer sa zabudol rozviesť a vziať si ju. Nakoniec užila tabletky. Pre​dávkovala sa."

„Takže Hayden presmeroval svoju nenávisť zo Sawyera na vás.

„Priklonil sa k verzii svojej matky. Podľa nej som bol zvýhodňovaným deckom, čo zlízalo smotanu, zatiaľ čo jemu zostali len plevy." Jack dopil svoj koňak. „Nenávidí ma."

„Hovorí sa, že nenávisť v rodine je najúprimnejšia zo všet​kých vášní."

„To môžem potvrdiť."

„Prečo používa Hayden iné priezvisko?"

„Vyrástol v malom meste v Kalifornii. Jeho mamu tam poznali ako pani Shawovú. Vyrastal s jej menom. A používa ho dodnes. Predpokladám, že aj toto je spôsob, ako sa chce pomstiť rodine Fairfaxovcov."

„Aha." Na chvíľu zaváhala. „A čo vlastne povedal Hayden? Priznal sa, že dostal pozvánku na dražbu?"

„Nehovorili sme o tom."

Prekvapene naňho pozrela. „Tomu nerozumiem. O čom ste teda debatovali?"

„Šiel som za ním, pretože mi napadlo, že môže mať na svedomí zničenie laboratória."

„Čože?"

Jej tón Jacka podráždil. „Napadlo mi, že si chcel vybiť svo​ju nenávisť voči mne a nechal zničiť zariadenie môjho klien​ta. Čo je na tom?"

„Na to existuje presný termín."

„Vedľajšie škody."

„Nie." Zavrtela hlavou. „Nezmysel. Neverím, že by Hay​den zašiel tak ďaleko."

„Neviete, čoho je schopný, aby sa pomstil."

Elizabeth sa začala prechádzať po izbe. „Naozaj si neviem predstaviť, že by spôsobil Ingersollovcom niekoľkotisícovú škodu len preto, aby si s vami vyrovnal účty. Nesedí to k to​mu, čo o ňom viem."

„Nespoliehajte sa veľmi na to, čo o ňom viete." Jack na ňu zazrel spod prižmúrených viečok. „Čo si myslíte, prečo sa tak veľmi usiloval dostať vás do postele?"

„Aby vás naštval?" Zachvátil ju hnev. Usilovala sa zakryť ho za úsmevom. „Tak kto teraz nie je diplomat?"

Jackovi stvrdol profil - ostré hrany, uhly, nehybná socha. „Samozrejme, že za vami doliezal len preto, aby vás zneužil proti mne."

„Chcete tým povedať, že to nebolo pre moje dokonalé te​lo a sexi pohľad?" Zahrala nešťastný vzdych. „Len do toho, nabúrajte mi sebavedomie a sny o tom, že by som mohla byť osudová žena!"

„Dopekla, Elizabeth, usilujem sa vysvetliť vám..."

„Ja som si po celý čas myslela, že dvaja muži bojujú o mo​ju priazeň a odrazu zistím, že nielen jeden, ale obaja ma chcú využiť len na to, aby si navzájom niečo dokázali!"

Jack sa na ňu uprene zadíval. „Nepovedal som vám o svo​jej účasti na prípade Galloway, pretože som sa bál, že si to vysvetlíte inak."

Usmiala sa, ale nebolo to úprimné. „Am váš brat nespo​menul, že je ešte stále ženatý len preto, aby som si to nevy​svetlila inak."

„Neporovnávajte ma s Haydenom!"

Ignorovala ho. „Aby ste vedeli, nemám záujem stáť vo vašom ringu." Prudko položila prázdny pohár. „Oslabuje to moje sebavedomie."

Vykročil k nej. „Elizabeth..."

„Možno predsa len radšej zainvestujem do nejakých prvo​triednych erotických pomôcok a prestanem sa raz a navždy usilovať o normálny vzťah."

Podišiel bližšie. Nepočúvala vnútorný hlas, ktorý ju nabá​dal ustúpiť. Keď bol tak blízko, že ucítila horúčavu jeho te​la, zastal. Nedotkol sa jej.

„To by som vám rozhodne neodporúčal."

„Prečo? Už ste to skúsili?" Odvrátila tvár.

Jemne ju pohladil po zátylku. „Možno."

Jeho šepot aj odpoveď oživili predstavy, ktoré v nej pre​budili všetky zmysly. Usilovala sa ich zahnať, ale blízkosť je​ho tela jej v tom bránila. Vždy to bolo tak, len čo sa jej do​tkol. Stačila dokonca aj jeho bezprostredná blízkosť. Počaril jej. Inak si to nevedela vysvetliť.

„Čo sa stalo?" spýtala sa. Uvedomila si, že hlas sa jej chveje.

„Nič..." Prstami jej nežne pohládzal krk a bradu. „Nič, až kým nezačala pracovať moja fantázia."

Jazykom si navlhčila pery a prehltla. „A čo ste si predstavovali?"

„Teba. So mnou."

Keď mu vtedy v noci otvorila dvere a našla ho stáť na te​rase, vedela, čo by sa mohlo stať. Včera v noci, keď ho ne​chala stáť pri schodoch s neistým prísľubom, vedela, čo sa stane. Skôr či neskôr. Ale predsa len nepredpokladala, že to bude tak skoro.

Bez varovania sa sklonil k jej perám. Jemne sa ich dotýkal, kĺzal po jej suchých perách svojimi. Špičkou jazyka jej ich navlhčil, prešiel po nich a jemne vkĺzol dnu v nežnom boz​ku, ktorý dráždil starostlivo kontrolovanú vášnivosť ich tiel. Objal ju a naliehavo si ju pritiahol bližšie. Položila mu ruky okolo krku a prstami mu zvierala plecia.

„Jack."

„Zbláznil som sa." Šepkal a neprestával ju bozkávať. „Cel​kom som sa pomiatol."

Zavrela oči a vdychovala dráždivú vôňu jeho tela. Telom jej preletela vlna vzrušenia. Pocítila jeho ruky na gombíkoch blúzky a vzápätí padol prvý kus oblečenia na zem. Dlaňami jej objal prsia. V snahe dobehnúť ho a zistiť, kam sa v noci vybral, nestrácala čas obliekaním podprsenky.

„Tak predsa som sa nemýlil," šepkal. „Vedel som, že ju ne​máš."

„Jack..."

„Toľkokrát som sa usiloval vybaviť si, akú máš jemnú po​kožku."

Prestala ho objímať a rukami mu nadvihla pulóver, aby sa pritisla o jeho nahú hruď. „Toľko času som premárnila spo​mienkami na to, aké príjemné je cítiť tvoju nahú pokožku na svojej."

„Obaja sme premárnili pol roka."

„Nepremárnili."

„Ale áno."

Prudko sa odtiahol a zdvihol ju do náruče, aby ju opatr​ne položil na mäkký koberec pred kozubom. Nebola si is​tá, či je to blízkosťou ohňa, alebo vlastnou vášňou, keď ňou prešla ďalšia vlna horúčavy. Jack sa práve hral s gombíkmi na jej džínsach. A predsa najväčšia horúčava sálala z jeho pohľadu.

„Odkedy nenosíš ani nohavičky?"

„Ponáhľala som sa."

Víťazoslávne sa uškrnul. „Aj ja." A rozopol si džínsy. Všim​la si ešte, že z vrecka vybral prezervatív. Na ten nezabudol?

Konečne si ľahol nad ňu a sústredil sa už len na jej nahé telo. Zacítila jeho prsty medzi stehnami a vzdychla. Zľakla sa vlastného hladu po jeho intímnych dotykoch, s ktorým žila celých šesť mesiacov. Na zlomok sekundy sa cítila trápne, keď si uvedomila, že Jack o chvíľu zistí, ako veľmi po ňom túži, ale ani to nestihla domyslieť. Jack ucítil na prstoch jej vlhkosť a z hrdla sa mu vydral priam zvierací ston.

Omámená vlastnou rozkošou prechádzala mu rukami po svaloch na chrbte a vyžívala sa v kontúrach jeho mocného mužného tela. Privierala oči v slastných pocitoch, keď ju bozkával na prsia a obratnými prstami ju privádzal na pokraj bezvedomia. Objala ho ešte tuhšie a túžila si navždy pri​vlastniť to telo, ktoré jej spôsobovalo takú rozkoš.

„Sľúbil som ti, že teraz to bude iné," šepkal, zatiaľ čo ju bozkával na krk. Vlhká stopa bozkov prechádzala z krku na prsia a na brucho. Kým postupoval stále nižšie, Elizabeth mu hladila plecia a potom jej ruky postupovali spolu s ním čo​raz nižšie po jej tele. Prstami mu vošla do vlasov. Keď ucítila jeho bozk, preletel ňou elektrizujúci kŕč.

„Jack!" vykríkla a podvedome ho potiahla za vlasy.

Ale on si to vôbec nevšímal. Elizabeth napadlo, že nikto sa nevie sústrediť na svoj cieľ tak ako Jack Fairfax. Strácala nad sebou kontrolu. V hlave sa jej zahmlievalo a zároveň sa obávala, že vybuchne. Hladila ho po vlasoch a striedavo škriabala a ťahala.

„Jak, prosím ťa..."

Vedela, že to ďalej nevydrží, ale Jack ju nepočúval a ne​prestával sa s ňou láskať. Chcela zakričať, ale nevládala ani dýchať.

„Jack, prosím ťa, pomôž mi, pomôž..."

Vtom ňou prešla neovládateľná vlna rozkoše a celé telo sa jej zachvelo v nádhernom kŕči. Bol to pocit, aký nikdy pred​tým nezažila. Nevládala ani dýchať. Jack sa presunul vyššie a bozkával ju na vlhké čelo a ona ho pevne objímala, akoby sa potrebovala uistiť, že po bezhlavom páde do neznáma má opäť pevný bod.

Uvedomila si, ako ľahko do nej vkĺzol a privrela oči. Na​mýšľala si, že si pamätá každý detail z ich prvej noci. Ale mý​lila sa. Už zabudla, ako chutí pocit, že jeho telo je súčasťou jej tela. Túžila, aby to už nikdy nezabudla, aby to už nikdy nebolo inak.

„Sľúbil som ti, že ak mi dáš ešte príležitosť, urobím všet​ko pre to, aby som si ťa zaslúžil."

Kapitola 15

Stlačil pauzu a nahol sa dopredu, aby si lepšie prezrel zasta​vený obraz. Pomyslel si, že Vicky je v tej scéne nádherná. Bol to ten moment, keď Eden so svojím milencom plánovala vraždu svojho brutálneho manžela. Aj nasvietenie scény bo​lo dokonalé. Zvýrazňovalo jej lícne kosti a prehlbovalo tiene pod očami. Je krásna. Vystrašená. Zúfalá. Bol si istý, že na tohtoročnom festivale vyhrá cenu za najlepší ženský herecký výkon.

Ďalej pozorne študoval zastavenú scénu a popri tom pre​žúval hamburger, ktorý si krátko predtým pripravil na záhradnom grile. Nesmie zabudnúť všetko po sebe upratať. To ona mu poskytla tento nádherný dom. A nezabudla ho upozorniť, že to tu má udržiavať v čistote. Neznášala jeho staromládenecké spôsoby. Rád jej robil radosť, ale nie vždy sa mu darilo. Je veľmi náročná. Veľmi náladová. V posled​nom čase sa jej nálady striedali čoraz častejšie. Vedel však, že je pod ustavičným tlakom. Preto ju chápal. A usiloval sa byť tolerantný.

Je taká nádherná. Najkrajšia žena, akú kedy stretol. Moh​la by mať mužov, akých sa jej len zachce. Vedel, že ho nemi​luje, rozhodne nie tak, ako on ju. Len málokto dokáže mi​lovať tak ako on - vášnivo, presvedčivo, oddane. Málokto je ochotný zriecť sa všetkého pre človeka, ktorého miluje, ako to práve teraz robí on. »

Ale potrebuje ho. Áno, presne tak, potrebuje ho. Nikto iný jej nemôže dať to čo on, dar, ktorý si cení najviac zo všet​kých - pomstu. Len on má schopnosť dať jej ten dar a pre​to mu patrí viac než ktorémukoľvek inému mužovi na svete.

Dojedol a bezmyšlienkovito zmietol omrvinky pod stôl. V mysli sa mu vynorili názvy starých filmov. Nahlas ich šepkal do tmy, pretože veril, že vystihujú jeho súčasnú si​tuáciu.

„Som na Nebezpečnom území. Niet východiska." Dokonalé! Práve pre toto miloval film noir. Vystihoval život.

Tyler Page ešte chvíľu sedel, potom stlačil ďalší gombík na diaľkovom ovládači. Videonahrávka Rýchlej kompánie sa opäť rozbehla a z malej obrazovky sa ozvali hlasy.

„Sú veci, ktoré robíš v mene lásky, Harry. Sú veci, ktoré robíš v mene pomsty. Nezáleží na tom, aký más dôvod. Tak či onak si nakoniec všetci pomyslia, že si sa zbláznil. "

Kapitola 16

Zobudil sa, keď mu mesačné svetlo zablúdilo na tvár. Otvo​ril oči a pozrel do okna. Cez pootvorené žalúzie uvidel strie​borný kotúč mesiaca na nočnej oblohe. Bolo mu teplo a cí​til sa príjemne. Spokojne. Toto slovo možno ešte lepšie vystihovalo jeho pohodu.

Elizabeth sa mu zamrvila v náručí a natiahla sa. Prikrýv​ka, čo stiahol z gauča, jej skĺzla z pliec a zastavila sa až na bo​koch. V spánku zrejme ucítila jeho pohľad na svojich pr​siach, pretože sa načiahla dolu a prikryla sa prúžkovanou vlnenou látkou až po krk.

„Ten koberec nie je až taký mäkký, ako sa zdal, však?" zamrmlala.

 „To nie.

Zdravý rozum mu velil, aby bol teraz ticho, alebo aspoň nekládol otázky. Pýtať sa by znamenalo pokúšať osud. A dnes v noci mu šťastie žičilo. Nie každý dostane druhú šancu. Mal by sa poďakovať osudu a mlčať.

Namiesto toho sa obrátil, oprel sa o lakeť a pozrel na ňu.

„Prečo?" spýtal sa.

Prekvapene otvorila oči. Miestnosť bola osvetlená len pla​meňom z kozuba a svitom mesiaca. Nevidel jej do očí.

„Prečo nie je koberec mäkký?"

„Vieš dobre, na čo som sa ťa pýtal. Prečo práve teraz? Pre​čo dnes v noci? Prečo si sa rozhodla dať mi ešte šancu?"

„Povedala som ti predsa, že o tom porozmýšľam." Deka sa jej opäť zošmykla z pliec a ona si ju rýchlo potiahla naspäť. „Porozmýšľala som."

„Bolo to preto, lebo som ti porozprával o Haydenovi a svojej minulosti, však?"

 „Záleží na tom?" „Záleží." „Prečo?" „Pretože chcem teba, a nie tvoj súcit."

Prekvapene naňho vyvalila oči. „Preboha živého, Jack!"

„Nechcem, aby si so mnou spala len preto, že ma považu​ješ za šľachetného bojovníka za nápravu toho, čo tu domrvil môj otec, a pretože mám problémy s nevlastným bratom, čo túži po mojej krvi. Počuješ, nepotrebujem, aby si ma ľuto​vala!"

Oči sa jej zúžili. „Keby som sa mala vyspať s každým, ko​ho som stretla a pochádzal z nefunkčnej rodiny, mala by som sa čo obracať."

Jej tón ho prebral. Možno to naozaj prehnal.

„Asi máš pravdu."

Chytila ho za plece a jemne ho pohladila. „Nespala som s tebou preto, aby som ti urobila láskavosť. Nezvyknem ni​koho utešovať týmto spôsobom."

„Veď ja viem." Uvedomil si, že sa správal ako somár. Je načase prestať a ustúpiť. No nevedel sa zastaviť. „Tak prečo si to potom urobila?"

Objala ho okolo krku a usmiala sa. V jej úsmeve bola ne​ha, hravosť aj náznak príjemného uspokojenia. „Milovala som sa s tebou, pretože som počas celých tých dlhých šesť mesiacov túžila zopakovať si s tebou. A cítila som, že druhý raz nám to vyjde. A vyšlo."

„Takže si myslíš, že ide len o sex?"

„Nie o hocijaký sex," nezbedné sa usmiala a prstom mu poklopkala po perách. „Tu ide o veľmi-veľmi-veľmi príjem​ný sex."

Po celom tele sa mu rozlialo príjemné teplo. „V tom sa na​ozaj zhodneme."

„Fajn. Pretože nemám náladu na hádky." Pritiahla si ho k sebe a náruživo ho začala bozkávať. Skôr ako by sa stihol vypytovať ďalej.

Zmocnil sa ho dobre známy pocit a na všetko zabudol. Túžil ju opäť celú cítiť a ochutnávať. Sklonil sa, aby ju mohol bozkávať na prsia, keď si uvedomil, že ho od seba odtláča.

Pobavene sa usmial a ochotne sa prevalil na chrbát. Zve​davo pozoroval, ako sa naňho vyškriabala, prstami mu obja​la zápästia a pritlačila o koberec. V očiach mala výzvu.

„Mám sa báť?"

„Pol roka si si listoval v pánskych časopisoch. Nemám pravdu? Aj ja som sa trochu vzdelávala. V časopisoch pre dá​te my.

Ruky mu pridržiavala mierne pokrčené na koberci za hla​vou a pomaly sa na ňom kĺzala. Cítil, ako pod jej nežnými stehnami rastie a mocnie.

Pozrel jej do tváre. „Patrí k tomu aj toto rajtovanie?"

„Máš niečo proti?"

„Nie, ak sa budeme striedať."

„Neviem nič o striedaní. Páči sa mi to takto."

„Aj mne," uškrnul sa spokojne. „Vidím, že tie vaše babské časopisy prinášajú aj zaujímavé informácie."

„Moja reč," usmiala sa a pobozkala ho na bradavku. „A navyše - politicky veľmi korektné."

„Politicky korektné? Aha! Máš na mysli ženu v pozícii nad mužom? Súhlasím s takou hierarchiou - aspoň v situáciách ako je táto."

Znova sa usmiala a pohryzla ho do ucha.

Slastne sa zasmial a vychutnával si sladké mučenie.

„A teraz ja," povedal po chvíli.

„Ešte nie," rozhodla nekompromisne.

Ďalej ho bozkávala a nežne hrýzla. Cítil, ako mu horúčka stúpa do hlavy.

„Teraz," povedal, zdvihol sa a jemne ju položil na chrbát. Sklonil hlavu, aby ju pobozkal.

„Počkaj ešte," zastavila ho tesne pred tým, ako do nej vo​šiel. „Môžem si ešte zajazdiť?"

„Aj k tomu sa dostaneme," zašepkal.

Až neskôr si uvedomil, že to urobila zámerne. Použila veľmi účinný úskok, aby odviedla jeho pozornosť. A vyšlo jej to. Ale faktom zostáva, že ešte stále nevie, prečo sa s ním nakoniec vyspala a ukončila tak šesťmesačné obdobie studenej vojny.

Povedal si, že na tom predsa aj tak nezáleží. Ale čosi mu vravelo, že záleží. A veľmi.

Bol si absolútne istý, že keď dostane druhú šancu v poste​li, všetko bude tak, ako má byť.

A teraz bol naozaj úprimne vďačný, že tú príležitosť do​stal. Aby napravil, čo im nevyšlo v sexe. A teraz, keď zvládli sex, mal pocit, že nezvládli celý problém. Akoby mu niečo chýbalo.

Dokelu, čo to je? Čo vlastne od nej chce?

Elizabeth si pomyslela, že nočný klub Zrkadlo by mohol slúžiť aj ako scéna pre nakrúcanie filmu noir. Atmosféra v klube bola temná a dusná, a možno trochu dekadentná. Na stenách viseli starožitné zrkadlá všetkých možných tvarov a veľkostí. Vytvárali zvláštne odrazy a dezorientovali náv​števníkov.

Nie je to presne ako v scéne z Casablanky, ale podobá sa to, napadlo jej.

Na malom pódiu vo svetle jediného reflektora stála zmy​selná červenovláska v obtiahnutých šatách. Hlbokým za​chrípnutým hlasom spievala clivú milostnú pieseň.

Pri troche fantázie si človek ľahko predstavil pri stole v ro​hu Humphreýho Bogarta s pohárom pred sebou, pohrúže​ného do spomienok na Paríž.

Keď sa Jack trochu rozhliadol po meste, zvolil tento klub. Niežeby mal veľmi na výber. Mirror Springs je vychytené, ale predsa len malé mesto. Nie je v ňom veľa nočných klu​bov. Zrkadlo je určite najznámejší a najživší nočný klub v meste.

Jack si bol istý, že sem chodí aj najviac prominentných festivalových hostí. Len čo sa rozhliadli okolo seba, zistili, že sa nemýlil. Neďaleko pódia sedeli pri stole Vicky Bellamyová a Dawson Holland. Elizabeth zazrela aj Spencera Westa, scenáristu s neodmysliteľnou tekilou v ruke. Bol obklopený hlúčikom vážne vyzerajúcich ľudí v čiernom, ktorí sa tiež statočne nalievali.

Bol to Jackov nápad zastaviť -sa tu po premietaní úvod​ného festivalového filmu s názvom Cudzinec v aleji. V záve​re filmu všetci zomreli.

Elizabeth sa mierne naklonila ponad stôl osvietený len skúpym svetlom sviečky a stíšila hlas na úroveň šepotu. „Ne​chcem, aby si si myslel, že pochybujem o tvojich schopnos​tiach, ale vieš, čo robíš?"

„Dôveruj mi," povedal a nespúšťal oči zo speváčky. „Už veľakrát sa mi potvrdilo, že nič tak nerozviaže ľuďom jazyk ako menšia hotovosť."

„Ale ty nehovoríš o menšej hotovosti. Tu ide o dosť vyso​kú sumu."

„Neľutujem ani cent, ak nás dovedie k Pageovi, skôr ako začne s dražbou.

„Jack, ale veď..."

Odvrátil sa od speváčky a pozrel na Elizabeth. V prítmí klubu mu tiene prekreslili črty tváre po svojom. V hlase mal odhodlanie.

„Nemáme veľmi na výber," povedal. „A predovšetkým ne​máme dosť času."

„Ja tvrdím, že sa určite zjaví na premiére alebo na odo​vzdávaní cien. Takže budeme mať minimálne tieto dve príležitosti dostať sa k nemu."

„Ak toto vyjde, nebudeme sa musieť spoliehať, že ho za​zrieme na slávnosti alebo premietaní." Jack sa odmlčal. Privrel oči a sústredene pozeral na niečo za jej chrbtom. „Vidím Ledgera. Zdá sa, že ide na záchod. Ak dovolíš, mám schôdzku."

Elizabeth sa uškrnula. „Príjemné prostredie na pracovné stretnutia."

„Len sa nesmej," napomenul ju Jack a vstal. „Niektoré zo svojich najlepších kontraktov som uzavrel práve na pánskych záchodoch."

„Prečo práve na záchodoch?"

„Pretože tam na veľkosti nezáleží."

Nechápavo za ním pozerala a neochotne si uvedomovala, že aj taká hlúpa poznámka z jeho úst ju dokáže rozpáliť. V duchu poďakovala za prítmie v bare, ktoré nepriznalo čer​veň, čo sa jej nahrnula do tváre. Jack sa napriek tomu vševediaco zazubil a vydal sa pomedzi labyrint stolov k dverám na pánsku toaletu. V blikotavom svetle sviečok obdivovala jeho peknú postavu. O chvíľu zmizol z dohľadu.

Pri uvoľnenej stoličke zastal muž.

„Nerád vidím dámu sedieť osamelo pri stole," začal Hayden bez pozdravu. „Môžem si prisadnúť?"

Jack nasledoval Leonarda Ledgera na pánsku toaletu. Rých​ly prieskum mu potvrdil, že sú v miestnosti sami. Aj tu boli na stenách zrkadlá. Tri starožitné exempláre zavesené v rade nad umývadlami vyzerali celkom ordinárne. To sa však ne​dalo povedať o širokom pruhu reflexných sklených kociek, osadených na stene s pisoármi. Boli umiestnené tak, že kaž​dý muž, čo si sem prišiel uľaviť, mohol pohodlne sledovať odraz vlastného penisu na stene pred sebou.

A presne to teraz robil Leonard Ledger. Zdalo sa dokon​ca, že sa mu páči, čo vidí.

Jack sa pozrel lepšie a uvedomil si, že zrkadlá poskytujú zväčšený odraz reality. Možno tam mal autor umiestniť ta​buľku s upozornením: Pozor! Predmety v zrkadle môžu byť v skutočnosti menšie, ako sa vám zdá.

Jack sa obrátil a zamkol za sebou. Na šťuknutie kľúča sa Leonard obzrel. Keď zbadal, kto stojí za ním, vystrašený vý​zor v tvári sa mierne uvoľnil.

„Jack, to je náhoda," ozval sa veselo. „Včera som mal v úmysle zájsť za vami. Mám pre vás scenár k Východu tem​ného mesiaca."

„Naozaj?"

„Máte šťastie. Náhodou som vzal jednu kópiu so sebou. Môžete si ho doma prečítať. Určite sa vám bude páčiť."

„Ako veľmi potrebujete peniaze na ten film?"

Leonard prevrátil oči a zapol si nohavice. „Žartujete? Peňazí nikdy nie je dosť."

„Vážne?"

Leonard Ledger sa zjavne naľakal, že sa dopustil nejakého chybného ťahu, preto sa rýchlo usiloval vec napraviť. „To ne​znamená, že neviem dodržať rozpočet. Toho sa naozaj ne​musíte obávať. Zaručujem vám, že nakrútim Východ temného mesiaca včas a dodržím rozpočet. Spoľahnite sa."

„Beriem vás za slovo. Mám totiž záujem investovať do vášho filmu."

Leonardova vyholená lebka zružovela od nadšenia. „To je úžasné. Nebudete ľutovať, Jack. Môj film bude vynikajúci. Skvelý! A to sme ešte vôbec nehovorili o možnostiach zahra​ničnej distribúcie. Nič nám nestojí v ceste preraziť aj v za​hraničí. Verte mi."

„O distribučných možnostiach mi porozprávate neskôr. Najskôr si chcem s vami dohodnúť podmienky zmluvy."

Leonard zažmurkal. „Podmienky?"

„Podpíšem s vami zmluvu o financovaní vášho filmu, ak mi pomôžete nájsť istého muža."

Leonard chcel už-už súhlasiť, ale zrazu si to rozmyslel. Za​vrel ústa a odkašlal si.

„Muža?"

„Muža."

„Tak moment, moment. Nepochopte ma zle," Leonard rozhodil rukami. „Neprekáža mi vaša sexuálna orientácia, naozaj nie. To je každého osobná vec. Len neviem, či som ten pravý, čo vám vie pomôcť v tejto veci. Ja totiž nie som nijaký dohadzovač. Možno by som vás mohol zoznámiť s niekoľkými zaujímavými ľuďmi, ale..."

Jack sa zasmial. „Nepotrebujem nikoho dohadzovať. Nej​de mi o milenca. Hľadám chlapíka, ktorý mi niečo ukradol."

Leonard sa naľakal ešte väčšmi ako predtým. „Čo vám ukradol?"

„Na tom nezáleží. Dôležité je len to, aby som ho čo naj​skôr našiel."

Jeho slová vyvolali ďalšie zdesenie v Leonardových očiach. „Ale nebavíme sa tu o drogách alebo o niečom podobnom, dúfam? S tým nechcem mať nič spoločné."

„Nijaké drogy. Nič nezákonné. Ani nebezpečné. Išlo o priemyselnú krádež."

„Zdá sa, že potrebujete skôr detektíva."

„Nikto nevolá políciu, keď ide o priemyselnú krádež."

„Aha. To som už počul. Negatívna reklama, čo?"

„Presne tak."

Leonard sa zamračil. „Prehľadali ste miestne hotely?"

„Áno. Nie je tu nikde zaregistrovaný."

„A ste si istý, že je tu?"

Jack si spomenul na telefonát, ktorým ho pozvali na draž​bu. „Určite je niekde tu. Potrebujem niekoho, kto ma tro​chu zorientuje, kto je kto v Mirror Springs."

Leonard sa zatváril dôležito. „Niekoho, kto sa vyzná."

„Povedzme." Jack sa rozhodol položiť konkrétnu otázku. „Keď vám poviem meno chlapíka, čo produkoval Rýchlu kompániu, vedeli by ste ho nájsť?"

Leonard podozrievavo pozrel na Jacka. „Možno. Ak tu niekde je. To je všetko, čo odo mňa chcete?"

„Už len maličkosť."

Leonard nešťastne zakvílil. „Presne toho som sa bál."

Jack sa pousmial. „Nie je to nič mimoriadne. Potrebujem len, aby ste o tom s nikým nehovorili. To je všetko. Potre​bujem toho chlapa nájsť, nie vystrašiť ho."

Leonard si vydýchol a zdalo sa, že je opäť veselý. „Rozu​miem. Nebojte sa, neuverejním inzerát. Ako sa volá ten chlapík, čo ho hľadáte?"

„Tyler Page."

„V živote som o ňom nepočul. V našej brandži určite nič neznamená."

„To teda nie. Zato má ambície.

„Nemáme ich všetci? Tak dobre. Uvidíme, čo sa mi podarí zistiť." Leonard zvážnel. „Ako sa s vami spojím?"

„Môžete mi zavolať na niektoré z týchto čísel." Jack vybral z vrecka svoju vizitku a pripísal na ňu číslo do domu, v kto​rom sa s Elizabeth ubytovali, a číslo svojho mobilu. Potom ju podal Leonardovi. „Môžete mi volať vo dne v noci. Ale zapamätajte si: nijaký rozruch. Zmizne, keď zistí, že ho hľa​dáme. A ja stratím záujem o financovanie vášho filmu."

Leonard študoval vizitku a potom pozrel na Jacka. „Predpo​kladám, že je pre vás mimoriadne dôležité nájsť ho, je to tak?"

„Áno." Jack prešiel k dverám a odomkol. „Mimoriadne."

„Počkajte ešte," zavolal Leonard a vybehol za ním na chodbu. „Mám pre vás ten scenár."

Jack sa zastavil a obzrel. „Mohli by ste si najskôr umyť ruky?

„Rada by som vás upozornila, že nemienim byť trofejou vo vašej vojne s Jackom," povedala Elizabeth.

„Aj nevinní pozorovatelia doplácajú na jeho blízkosť." Hayden sa škaredo usmial ponad stôl. „Ale to vy predsa vie​te, nie?"
„O čo vám vlastne ide, Hayden?"

„O Soft Focus."

„Nemienim sa vracať k tejto téme."

Nepočúval ju. „Prišli ste na dražbu. Ste Jackova šeková knižka. Nemôže si dovoliť dražiť bez vášho fondu."

„Zmiznite, Hayden!"

„Včera som nemal možnosť dokončiť svoj návrh. Obaja sa môžeme neuveriteľne nabaliť, ak budeme spolupracovať."

„Tento rozhovor ma začína nudiť."

Sklonil sa k nej bližšie a v očiach sa mu odrazil plameň sviečky. „Hovorme o tom. Spolupracujme, Elizabeth!"

„A prečo?"

„Pretože Jackovi nemôžete dôverovať. To predsa viete. Spolupracujte so mnou a uvidíte, že sa vám to vyplatí. Máte moje slovo."

„Čo vlastne odo mňa chcete?"

„Nič."

„Ako prosím?"

Uškrnul sa a ten úsmev jej dokonca na chvíľu pripomenul Jacka. „Stačí mi, ak ho na aukcii nepodržíte. Bez vás ma neprebije."

„Myslím, že som vám to povedala už dosť jasne. Nemám v úmysle poškodiť svojho klienta. A vôbec nie v mene neja​kej osobnej pomsty."

„Sklamali ste ma, Elizabeth. Považoval som vás za ener​gickú ženu s fantáziou."

„Ľudia sa často mýlia."

„Ak sú prekážkou len peniaze, môžem to ľahko vyriešiť. Moja firma má hodnotu desaťnásobne vyššiu ako Excalibur. A má vlastné vývojové oddelenie, už ste zabudli? Aspoň dva z našich projektov sú zaručené trháky. Dávam vám svoje slo​vo, že ak mi teraz pomôžete, dohodneme sa s Auroriným fondom na veľmi zaujímavých podieloch."

Pozorne ho študovala. „Viem, že ste nevlastní bratia, Hay​den. Povedal mi to. Nemám vôbec záujem riešiť vaše rodin​né hádky."

Hayden zrazu zmenil taktiku. „Prestávam tomu rozumieť, Elizabeth. Čo je s vami? Veď vás zneužíva! Čo to nevidíte?"

„Vidím len to," povedala opatrne, „že túžba po pomste vás celkom zaslepila. K pocitu krivdy z minulosti pribudli súčasné problémy s rozvodom a to všetko určite prispieva k vášmu stresu."

„Prestaňte ma analyzovať! Neviete vôbec nič o mojej mi​nulosti. Viete len to, čo vám vykvákal Jack. Stavím sa, že to boli samé klamstvá. A čo sa týka môjho rozvodu, nemáte ani šajnu, o čo ide. Nikto tomu nemôže rozumieť. Pretože nikto z vás ani len netuší, čo to je stáť proti rozmaznanej babe, kto​rá sa spolieha, že jej prachatý foter zariadi čokoľvek, na čo si zmyslí."

Náhly výbuch hnevu v jeho hlase ju znepokojil. „Hay​den..."

„Jack mal viac rozumu, keď zdrhol, kým bol ešte čas. Kým stihol Ringstead zatiahnuť slučku na krku. To sa musí uznať. Ja som sa nechal nachytať."

„O čom to hovoríte?"

„Vidím, že Jack sa vám nepochválil, že chodil s mojou teraz-už-takmer-bývalou. Áno, Jack a Gillian, to ste nevedeli, všakže?"

„Och, bože!"

„Vybrala si ho, pretože sa páčil jej ocinkovi. Ringstead sa rozhodol pre Jacka, pretože mal všetko, čo potreboval, aby riadil Ring, Inc. A ja blázon som ju presvedčil, že mňa si jej foter obľúbi ešte viac. A viete, čo sa stalo?" Skrivil ústa. „Obľúbil si ma."

Elizabeth zastenala. „Takže ste vlastne Jackovi prebrali Gillian?"

„No a? Bola to hračka." Oprel sa o stôl. „A viete prečo?"

„Prečo?"

„Pretože Jackovi práve došlo, že by sa oženil s celou ich posratou rodinou. V deň mojej svadby sa pravdepodobne výborne zabával. A teraz sa rehoce ešte viac, keď vie, koľko ma bude stáť, aby som sa z tej rodiny dostal."

„Nemôžete predsa obviňovať Jacka z toho, že ste si vzali Gillian Ringsteadovú. To je váš problém, aj keď tvrdíte niečo iné." Impulzívne ho chytila za ruku, akoby ho chcela upo​kojiť. „Viem, že pociťujete krivdu z minulosti, ale nikdy ne​nájdete pokoj, ak budete myslieť len a len na to, ako sa po​mstiť svojmu bratovi."

„Nevlastnému bratovi!" Hayden vyskočil na rovné nohy. „A zničím ho, Elizabeth. Presne tak, ako jeho otec zničil mo​ju mamu. Vo vašom vlastnom záujme, nestojte príliš blízko, keď sa to stane. Verte alebo nie, naozaj vám nechcem ublížiť."

Obrátil sa a zamieril k východu.

Speváčka spustila ďalšiu smutnú baladu, príbeh o láske a riziku. Elizabeth nepoznala tú pieseň, ale melanchóliu a smútok, ktorý zaznieval z textu, poznala veľmi dobre.

„Radšej áno ako nie radšej padnúť do neznáma radšej aspoň kúsok lásky ako zostať navždy sama. "

Započúvala sa do hudby, slová piesne sa vznášali okolo nej a kĺzali po povrchu. A zrazu, bez varovania, vliezli jej až pod kožu a vyvolali spomienky na predošlú noc.

Sama sa tak rozhodla. Bude sa sústrediť len na fyzickú roz​koš a uspokojenie, ktoré našla v Jackovom náručí. Nevpustí si ho pod kožu. Lenže slová piesne zaliezali hlbšie a hlbšie a vyvolávali nebezpečné pocity.

Usilovala sa zahnať nepríjemné spomienky a bolesť, ktorú jej spôsobovali. Neprítomné hľadela na ružový neónový ná​pis, ktorý označoval toalety, a uvedomila si, že Jack sa ešte nevrátil. Ako dlho je vlastne preč? Koľko môže trvať uzatvo​renie zmluvy na záchode?

Pozrela na hodinky. Vrátila sa pohľadom k chodbe, čo ve​die k toaletám, a stihla ešte zazrieť, ako sa v chodbe mihol atraktívny platinový účes na ladne nesenej hlave. Vicky Bellamyová mierila na dámsku toaletu.

Elizabeth ihneď vstala. Kabelku si prehodila cez plece a zamierila pomedzi stolíky k ružovej neónovej tabuľke. Ces​tou sa usilovala vymyslieť nejaký šikovný úvod k rozhovoru. Veľmi sa mi páčili vaše vyjadrenia počas seminára na tému femme fatale... Ozaj, zviedli ste Tylera Pagea, aby ste ho po​tom prinútili ukradnúť vzácny kryštál pre svojho manžela...? Hm, to nie je bohvieaký úvod. Na druhej strane, aspoň by ušetrila čas a prešla rovno k veci.

Chodbové steny boli natreté na veľmi tmavý odtieň fialo​vej a v slabom osvetlení vyzerali takmer čierne. V mieste, kde visel neón, sa chodba rozdvojovala. Svetelný nápis informo​val hostí, že mužské záchody sú vľavo. Pozrela tým smerom, ale dvere boli zavreté. Jack asi ešte stále rokuje...

Vydala sa doprava.

Otvorila dvere na dámskej toalete a zbadala tri kabíny. Ani z jednej netrčali nohy. Toaleta bola prázdna.

Vycúvala na chodbu a znova sa poobzerala. Zbadala ešte tretie dvere. Vykročila k nim a otočila guľovú kľučku.

Ocitla sa na malej nákladnej rampe za klubom.

Do tváre jej udrel ostrý nočný vzduch. Do tmy skúpo blikala jediná špinavá žiarovka nad dverami. Elizabeth civela do tmy, kým v šere konečne rozoznala úzku prístupo​vú cestu a malé služobné parkovisko pre zamestnancov. Napravo uvidela veľký železný kontajner. Zápach nebol sil​ný, ale neomylne informoval o prítomnosti odpadkov v kontajneri.

Elizabeth nenašla Victoriu, ale zachytila tlmené hlasy pri​chádzajúce odkiaľsi, kam z rampy nedovidela.

Zavrela za sebou, rukami sa objala okolo ramien, aby sa trochu zohriala, a zišla dole z rampy. Hnevala sa sama na se​ba, že si nevzala kabát. Ale ako mohla vedieť, že Vicky Bellamyová vykĺzne z klubu zadným východom?

Odrazu ju premkla zlá predtucha. Čo ak je Vicky naozaj zapletená do vlámania a krádeže kryštálu? Čo ak sa rozhod​la, že ujdú s Tylerom Pageom aj s kryštálom práve teraz, kým Jack rokuje na záchode?

Nie, to je nezmysel. Má byť predsa dražba. Ak v tom má Vicky prsty, určite neujde, kým sa dostane k peniazom.

Elizabeth sa rozhodla netrápiť sa otázkami, na ktoré aj tak niet odpovede, a pomaly vykročila k tmavému parkovisku. Opatrne sa zakrádala tesne popri rade odstavených áut. Ke​by sa niekto zjavil a opýtal, čo tam robí, môže mu povedať, že sa chcela len nadýchať čistého vzduchu.

Usilovala sa pôsobiť prirodzene, hoci systematicky nakú​kala do áut. Medzičasom si privykla na tmu a dokonca sa jej zdalo, že mesiac dostatočne osvetľuje aj interiér vozidiel. Ke​by Vicky sedela v niektorom z nich, určite by ju neprehliadla.

Lenže autá boli prázdne. Zato pri zadnom kolese starého Forda ležalo na asfalte nehybné telo.

Elizabeth v hrôze onemela. Neschopná pohybu pozerala na rozhodené ruky, ktoré v mesačnom svetle vyzerali ako z vosku. Otvorila ústa, ale nevládala ani zakričať. Inštinktív​ne ustúpila o krok späť k dverám do klubu.

Vzápätí ovládla túžbu utiecť a s roztrasenými kolenami sa pohla k telu. Na smrť vystrašená sa zohla, aby nahmatala pulz.

„Stalo sa vám...?" zašepkala so stiahnutým hrdlom.

To je ale hlúpa otázka! Samozrejme, že sa tej žene niečo stalo! Vyzerá snáď dobre? Vyzerá mŕtva!

Zo zmätených úvah ju prebral oslepujúci lúč ostrého svetla z reflektoru.

„Nedotýkajte sa jej!" zahrmel varovný mužský hlas. „Tr​valo mi polhodinu, kým som to celé pripravil."

Elizabeth mala nervy už aj tak napnuté na prasknutie. Ne​čakaná hrozba z tmy bola na ňu priveľa. Vykríkla a vyskoči​la na rovné nohy. Bolestivo sa udrela o nárazník.

„Čo... čo...?" Nedochádzal jej dych. Konečne dostala zo seba súvislejšiu vetu: „Čo to tu... čo tu, preboha, robíte?"

„Film," zasmiala sa Vicky Bellamyová.

Elizabeth sa prekvapene zvrtla. Pred očami sa jej ešte ro​bili kruhy od ostrého svetla, ktoré ju oslepilo, ale aj tak rozoznala Vickinu siluetu. Herečka stála medzi dvoma auta​mi a v mesačnom svetle vyzeral jej platinový účes ako po​striebrený.

„Ospravedlňujem sa vám," kričal nejaký muž z tmy, ale podľa tónu v hlase sa vôbec neospravedlňoval. Naopak, bol dokonale podráždený. Vošiel do svetla reflektoru. V ruke držal akýsi dokonalý model digitálnej videokamery. „Nemal som v úmysle vystrašiť vás, ale zničili ste nám záverečnú scénu.

Telo na asfalte sa pohlo. „Môžeme to dokončiť? Začína mi byť zima.

„Jasné, hneď to bude. Hlavne sa nehýb, dobre?" Muž s ka​merou odbehol späť do tmy.

Niekto iný upravil šibenicu s mikrofónom.

Vicky sa ticho zasmiala. „Chcú sa zúčastniť na súťaži."

„Na akej súťaži?" spýtala sa Elizabeth.

„Noir naživo," vysvetlila Vicky. „Koná sa každoročne po​čas festivalu. Účastníci dostanú filmový materiál a techniku a majú za úlohu priamo počas festivalu vytvoriť scenár a po​tom nakrútiť a postrihať krátky film."

„Aha," spamätávala sa Elizabeth. Aj jej dych sa pomaly vracal do normálu. „Telo na zemi vyzeralo absolútne reálne."

„Vo filme nič nie je tak, ako to vyzerá," povedala Vicky ti​cho. „Dokonca ani v reálnom živote. Zdanie klame." Urobi​la krátku pauzu a pozrela priamo na Elizabeth. „Možno by ste si to malí zapamätať."

Elizabeth zmeravela. Varovný tón v tých slovách bol viac ako skutočný. „Ďakujem. Zapamätám si to."

„Je trochu chladno, však?" rozhliadla sa Vicky a zamierila k dverám na nákladnej rampe. „Mali ste si vziať kabát."

Elizabeth ju dobehla. „Nemala som v úmysle zostať tu dlho."

„A čo ste mali v úmysle?"

„Chcela som sa nadýchať čerstvého vzduchu," prehodila Elizabeth civilne a rozhodla sa pridať nejaké detaily, aby to znelo dôveryhodnejšie. „Sedíme síce v nefajčiarskej časti klubu, ale veľmi to nepomáha, keď všade naokolo sedia fajčiari. Veď viete, ako to je. „

„Uhm," súhlasila Vicky. „Viem, ako to je. A na vašom mieste by som tu nezostávala dlho. Za normálnych okolnos​tí tu nie je takmer nijaká zločinnosť, ale počas festivalového týždňa sem prichádza veľa cudzích ľudí. Nikdy neviete, čo sa môže stať."

Elizabeth preskočil mráz po chrbte - hoci nemal nič spo​ločné s chladnou nocou. Zo všetkých síl si udržala na perách úsmev. „Zdá sa, že dnes v noci nešetríte dobrými radami, slečna Bellamyová."

„Dúfam, že ste dávali pozor. Zvyčajne nestrácam čas ra​dami, ale vo vašom prípade som urobila výnimku."

„Prečo?"

„Ani presne neviem," Vicky sa záhadne usmiala. „Možno preto, ako sa pozeráte na svojho priateľa Jacka Fairfaxa."

„Ako to súvisí?"

„Nesúvisí. Ide len o to, že kedysi veľmi dávno som aj ja túžila pozerať sa tak na muža."

„Ako?"

„Akoby ste sa nevedeli rozhodnúť, či sa doňho máte zaľú​biť." Vicky sa sucho zasmiala. „Moja ďalšia rada v tomto prí​pade znie: nie."

Elizabeth sa potkla o kameň na ceste. Sykla od bolesti a po dvoch neistých krokoch opäť získala rovnováhu.

„Mám tomu rozumieť tak, že ma chcete varovať?" spýtala sa priamo.

Vicky sa na ňu dlho zahľadela, akoby nad niečím uvažo​vala. „Žena s minulosťou nemá čo stratiť. Ale žena s budúc​nosťou musí byť opatrná."

Elizabeth zastala, no neodpovedala. Vicky vyšla po scho​doch na rampu a o chvíľu sa stratila za dverami do klubu. Neobzrela sa.

Čo to malo celé znamenať? Elizabeth zamyslene hľadela na dvere. Zo zmätených úvah ju prebral nepríjemný nočný chlaď. Uvedomila si, že teraz jej je už naozaj zima, a zamierila k rampe. Takže to by sme mali na tému ako priškripnúť Vicky a dostať z nej informácie o Pageovi.

Vtom sa otvorili dvere a do tmy sa ozval mužský hlas.

„Elizabeth?" Bol to Jack. „Čo tu dopekla robíš?"

„Nevyskakuj tak na mňa! Už som sa raz naľakala."

„Čo sa stalo?" Jack jej rýchlo podal ruku. Všimol si, že vzadu na parkovisku sa čosi deje. „Čo sa tam robí?"

„Filmujú. Na nejakú festivalovú súťaž." Pozrela sa naňho spýtavo. „Ako si ma tu našiel?"

„Stretol som na chodbe Vicky. Povedala mi, že ťa videla ísť von. Vraj na čerstvý vzduch alebo čo."

„Nebolo to celkom tak. Ona išla prvá, ja som ju sledova​la."

„Sledovala? Prečo?"

„No, mala som to tak pekne vymyslené. Chcela som ju donútiť k priznaniu, že sa zaplietla s Pageom. Nevyšlo mi to."

„Čo sa stalo?"

„Dostala som niekoľko veľmi dobrých rád," povedala su​cho.

Jack na ňu prekvapene pozrel. „Prosím?"

„A potom povedala niečo veľmi zaujímavé."

„Čo?"

„Povedala mi, že žena s minulosťou nemá čo stratiť, ale že​na s budúcnosťou musí byť opatrná."

„Čo je na tom také zaujímavé?"

„Tak napríklad to," začala Elizabeth, „že je to citát zo sce​nára k Rýchlej kompánii."

„No a?"

„No a Vicky je jedna z mala ľudí, ktorí vedia, že mám kó​piu scenára, a teda môžem zistiť, že tá veta je odtiaľ. Do​konca to bola ona, kto mi navrhol, aby som si ten scenár prečítala."

Jack na ňu stále pozeral nechápavo. „A pointa?"

Elizabeth sa zahľadela do tmy, kde pokračovalo filmova​nie. „Myslím si, že to malo byť varovanie."

Jack sa zamyslel.

„Ale prečo by to robila?" spýtal sa po chvíli.

Možno preto, ako sa pozeráte na svojho priateľa Jacka Fairfaxa. Kedysi dávno som sa aj ja chcela takto pozerať na muža...

„Neviem," povedala Elizabeth nahlas.

„Hm, možno si mala pravdu, keď si vravela, že je Pageovou osudovou ženou. Ak sa ťa naozaj pokúšala zastrašiť, tak v tom môže byť namočená až po uši."

„Asi."

,Ale prečo by sa chcela prezradiť? A prečo by sa chcela zbaviť akurát teba? Ak o tom všetkom vie, potom musí pred-

vedieť aj to, že máš v rukách financie Excalibura."

„Áno." Elizabeth si uvedomila, že otázok je naozaj dosť.

„A prečo si myslí, že nejaký citát z filmu bude pre teba do​statočne účinným varovaním?"

„Možno preto, čo sa nakoniec stalo s tou naivnou ženou vo filme, ktorá sa zaľúbila do muža, ktorého chcela aj femme fatale."

„Okej, počúvam." Jack jej pozrel do tváre. „Čo sa s ňou stalo?"

Elizabeth sa mu pozrela do očí. „Zabili ju."

„Prestaň!" Elizabeth rozhodila rukami. „Už ani slovo! Už mám tých hádok naozaj dosť. Nevrátim sa do Seattlu a bodka."

Jack stál pred kozubom na koberci, kde sa len včera v no​ci milovali, a pozoroval Elizabeth, ako nervózne pobieha po miestnosti.

Keď sa pred niekoľkými minútami začali hádať, mala ru​ky založené v bok, ale teraz nimi divo gestikulovala, strieda​vo si ich zakladala na hruď a v bok, strkala ich do vreciek pohodlných džínsov a mávala nimi vo vzduchu. Ani na chvíľu sa nezastavila.

Usiloval sa hovoriť pokojne a logicky, no bola to len fasá​da. Vnútri pociťoval zmes hnevu, napätia a strachu. Keby sa jej niečo stalo...

Zarazil sa uprostred tej predstavy, neschopný domyslieť ju ďalej. Ani len netušil, ako by zareagoval. Možno by sa aj po​miatol. Nie možno. Určite.

Rozhodol sa nemyslieť hneď na najhoršie. Netreba to zby​točne preháňať. Niet dôvodu. Toto predsa nie je filmový sce​nár. Toto je hospodárska kriminalita, špinavý konkurenčný boj, nič viac. V takýchto prípadoch ľudia nezomierajú. Teda zvyčajne nie.

To však neznamená, že to nie sú nebezpečné záležitosti. „Vyhrážala sa ti," zopakoval hádam už po tridsiaty krát. „Musíme to brať vážne."

„Nevyhrážala sa mi." Elizabeth naňho zlostne zazrela. „Len ma varovala."

„To predsa nedáva zmysel! Ak je v tom aj ona, vie presne, kto si. Vie, že držíš v rukách peniaze fondu, a vie aj to, že je​dine ty môžeš dať svojmu klientovi peniaze na dražbu. Tak prečo by ťa chcela odohnať ešte pred dražbou? Iba ak..." Za​myslel sa.

„Iba ak čo?" Elizabeth zastala a spýtavo sa naňho pozrela. „Ak je v tom zapletená Vicky, potom je veľmi pravdepo​dobné, že je v tom aj Dawson Holland."

„To je možné.

„Som rád, že sme sa konečne v niečom zhodli a neháda​me sa. Povedzme, že je to tak. Ešte vždy nám zostávajú dve možnosti. Prvá: Za krádežou stoja Vicky a Dawson. A na​plánovali to celé spoločne."

„Čo by zodpovedalo mojej teórii, že Vicky je Pageovou osudovou ženou."

„Alebo," Jack pokračoval ďalej, „možnosť číslo dva: prišli do Mirror Springs pre ten istý dôvod ako my. Alebo aspoň Dawson."

„Pretože dostali pozvanie na dražbu?" „Správne. Uvažujme spolu; Page nemôže pozvať veľa ľudí. Je vedec. A samotár. Nepohybuje sa v kruhoch, kde by sa mohol stretnúť s prachatými investormi, ktorým je jedno, že sa bude dražiť ukradnutý predmet, pretože sú schopní bez problémov ho predať za hranicami. Takí ľudia sa vyznajú v tlačenici. Ak Pageovi niečo chýba, určite to je prehľad."

„Súhlasím s tebou." Pozrela naňho nadšene. „Inak by predsa musel počítať s tým, že ho odhalíme." „Že na nás si nepríde," zašomral Jack.

Nepočúvala ho a uvažovala ďalej. „Pravdepodobne vie aj o tvojom dlhoročnom nepriateľstve s Haydenom a domyslel si, že Hayden ťa počas dražby bude chcieť prebiť."

„Správne. A ďalší človek, s ktorým Page prišiel v posled​nom čase do styku a ktorý má dosť peňazí a málo zábran, je Dawson Holland."

Elizabeth sa zamračila. „Tak by sme sa dostali aj k motí​vu, prečo ma Vicky chcela odstrašiť. Možno pomáha Dawsonovi tým, že zastrašuje a odháňa potenciálnych konkurentov.“
Jack sa na chvíľu zamyslel. „To znie logicky. A pozdáva sa mi to lepšie ako tvoja teória o osudovej žene."

„To preto, lebo nemáš zmysel pre romantiku." Smutne naňho pozrela. „Nedokážeš si predstaviť, že by nejaký muž riskoval a obetoval celý svoj život a kariéru v mene lásky. Je tak?"

Výčitka v jej hlase ho očividne zaskočila. „Usilujem sa vi​dieť veci reálne."

„Veď ako inak?" Mávla rukou a zmenila tému. „Vieš, čo je náš najväčší problém?"

Zdvihol obočie. „Mám ti dať zoznam?"

„Myslím to vážne. Náš problém je v tom, že nemáme dosť informácií."

Uprel pohľad do povaly, akoby prosil boha o trpezlivosť. „No to si teraz objavila Ameriku!"

„Musíme sa dozvedieť čo najviac o Vicky a Hollandovi.

„Už som ti povedal, že Larry Hollanda oťukne.

Prešla k telefónu na stolíku v izbe. „Poprosil si ho, aby ti ho preklepol po finančnej stránke, nie?"

„Pretože podľa mňa je to jediná zaujímavá informácia v tomto prípade."

„Možno." Zdvihla slúchadlo a navolila číslo. „A možno nie."

Pozrel na hodinky. „Je po polnoci. Komu chceš teraz vo​lať?"

„Svojej asistentke Louise. Dvadsať rokov písala pre bul​vár. Má prehľad a veľa užitočných kontaktov v šoubiznise. Možno pozná niekoho, kto by..." Odmlčala sa, keď jej kto​si zdvihol telefón. Jej tvár vyjadrovala ohromné prekvape​nie. „Prepáčte, asi som si pomýlila číslo. Volám Louise Luttrelovú."

Jack prešiel k oknu a pozrel na blikajúce svetielka noč​ného Mirror Springs.

„Áno, počkám chvíľu," povedala zmätená Elizabeth do te​lefónu. „Louise? Kto to bol?" Opäť počúvala. „Ako to mys​líte, že istý redaktori A kde bol, keď tu istý čas nebol? To vám len tak zavolal? Koľko má rokov?"

Jack ju pobavene pozoroval a počúval.

„Ale prosím vás! Jasné, že som si nemyslela, že žijete v ce​libáte, len som... nečakala, že mi to zdvihne nejaký chlap, to je všetko." Elizabeth pozrela na Jacka a zistila, že ju pozorne sleduje. Obrátila sa mu chrbtom. „Nie, totiž... vlastne nie, nie. Jack mal nejaké problémy so svojou rezerváciou, padlo mu ubytovanie, takže musel..."

Znova sa odmlčala a vzápätí očervenela. Jack zachytil hys​terický smiech, ktorý vychádzal zo slúchadla. V duchu sa za​smial aj on.

Elizabeth si nervózne odkašľala a začala hovoriť veľmi rýchlo. „Dúfam, že sa neurazíte, Louise, no volám vám pra​covne. Potrebovala by som, aby ste vyhrabali všetko, čo sa bude dať o mladej herečke Victorii Bellamyovej a jej manže​lovi Dawsonovi Hollandovi. Myslím, že obaja sa pohybujú v šoubiznise už pekných pár rokov a tu na festivale sú do​konca niečo ako miestne hviezdy."

Jack trpezlivo čakal, kým dohovorí.

„Tak," vydýchla spokojne, keď zavesila, a obrátila sa k Jackovi. „To by nám malo zabezpečiť dostatok informácií. Loui​se vie vysnoriť špinu o každom. Mohlo mi to napadnúť už včera.

„To teda mohlo," skonštatoval Jack.

„Ďakujem za pochvalu."

„Keď už hovoríme o problémoch, rád by som sa vrátil k predchádzajúcej téme."

„Ktorej?"  
„K tebe. A tvojmu pobytu v Mirror Springs."

Oprela sa pohodlne o sedačku a ešte aj v šedé si odhodlane založila ruky v bok. „Máš to márne. Ani sa odtiaľto nepohnem.

„Elizabeth, mám už dosť starostí aj bez toho, aby som sa musel strachovať o to, či Vicky bude pokračovať v zastrašo​vaní. Celé sa to tu môže priostriť. Nechcem nič riskovať."

„Inými slovami si mi práve oznámil, že som pre teba kom​plikácia navyše."

Vystrel ruku, akoby ju tým gestom chcel zastaviť. „Kom​plikuješ mi život, odkedy sme sa stretli."

„Zvládaš to celkom dobre," usmiala sa akosi prisladko.

„Možno. Lenže teraz ide o niečo iné."

„Tak sa budeš musieť vyrovnať s ďalšou komplikáciou, pretože táto debata pre mňa skončila." Čudne naňho pozre​la. „Nabudúce pôjde možno za tebou."

Usmial sa. „Aby ma zastrašila?"

„Aby ťa zviedla," povedala Elizabeth pomaly a uprene ho pozorovala. „Ak sa vžila do úlohy osudovej ženy, možno sa o to pokúsi."

Prekvapene zažmurkal. Potom sa škodoradostne uškrnul. „Tak toho sa bojíš?"

„Bojím." Pozerala mu rovno do očí. „Pretože nepotrebu​jeme ďalšie komplikácie. Ak ťa Vicky začne baliť, stratíš hla​vu... a ešte len potom nastanú problémy."

Ticho sa zasmial. „Nemá šancu."

„Chceš tým naznačiť, že nepodľahneš pokušeniu, keď ťa bude zvádzať žena ako Vicky Bellamyová?"

„Áno, presne to ti chcem naznačiť. Nikdy som nebol dob​rý v striedaní žien. Je to oveľa zložitejšie, ako sa zdá. A mo​mentálne mám plné ruky práce."

„Hovoríš o mne?"

„Áno, hovorím o tebe. Vidíš tu ešte nejakú inú ženu?"

Zaváhala. „Nie."

„Už som ti povedal, že som celého pol roka po tebe niko​ho nemal."

Obrátila sa mu chrbtom a pozerala von do tmy. „Mal si veľa práce s Excaliburom."

Pozoroval rovnú líniu jej chrbta a uvedomil si, že aj taká strohá a odmeraná ho veľmi priťahuje. „Nie tak veľa, aby som nemohol niekoho zbaliť, keby som to chcel alebo potreboval. Dobrý manažér si vie určiť priority a zadeliť čas."

„Aha."

„A čo ty?"

„Aj ja som mala veľa roboty," povedala rýchlo. „Niekoľko pracovných obedov, nič viac."

V ušiach mu zazneli Haydenove posmešné slová. Mohol si jej meno napísať rovno na stenu v pánskych záchodoch: ak sa chcete dobre zabaviť, nevolajte Elizabeth, Ľadovú princeznú.

Prešiel cez miestnosť a zastal tesne za ňou. Ale nedotkol sa jej. „Hayden mi vyčítal, že len mojou vinou si v posledných mesiacoch nenadviazala nijakú vážnu známosť."

„Tvojou vinou?" Nepodarilo sa jej ukryť podráždenie. „Milostivý bože! To si naozaj obaja myslíte, že som za tebou smútila celých šesť mesiacov?"

Taký výsmešný tón nečakal. „Nie celkom. Hayden tvrdí, že od tej scény v klube sa o tebe začali šíriť isté fámy. Mojou zásluhou."

„Aha. Ľadová princezná?"

„Myslí si, že to odradilo tvojich potenciálnych nápadní​kov."
Pohŕdavo odfrkla. „Prečo si myslíš, že by som mala záu​jem o mužov, ktorí sa tak ľahko nechajú odradiť?"

Pozoroval jej hrdo zdvihnutú bradu a musel sa usmiať. Chvalabohu, mýlil sa, keď ju označil za studenú. Ale tá prin​cezná sedí. Je v nej niečo panovačné.

„Nie," odpovedal na jej otázku.

„Počuj, akosi sme odbočili od témy. Hovorili sme o Vic​ky a Dawsonovi."

„Potrebujem to vedieť," nedal sa odbiť Jack.

„Čo potrebuješ vedieť?"

„Bola to tá scéna z klubu? Preto si s nikým nechodila?"

Unavene vzdychla. „Môžeš byť pokojný, Jack. Či veríš ale​bo nie, našlo sa zopár mužov, ktorí nabrali odvahu a pozva​li ma na schôdzku aj napriek tomu, že si celému svetu po​treboval oznámiť, že som frigidná. A som presvedčená, že im išlo o viac, ako len prediskutovať so mnou opatrenia vlády v sadzbách úrokovej miery na tento rok."

Usiloval sa nevšímať si jej sarkazmus. Prstami ju nežne po​hladil po zátylku. „Tak prečo si s nikým nechodila?"

„Nemala som čas." Otočila sa a pozrela mu do tváre. Išlo jej však o iné. „Čo sa týka Vicky..."

Vedel, že ju zahnal len tam, kam mu dovolila. Neochotne sa vzdal ďalších otázok. „Ak nechceš hovoriť o balení a ceste do Seattlu..."

„O tom nemienim diskutovať!" prerušila ho rázne. „Ni​kam nejdem. Potrebuješ ma, Jack."

Uvedomil si, že má pravdu. Naliehavo ju potrebuje. Veľ​mi nežne ju objal okolo krku a prstami ju pohladil po vzdo​rovitej brade.

„V tom s tebou súhlasím," zašepkal.

Pohľad jej zmäkol a znežnel. „To sa mi uľavilo!" Zdvihla hlavu a nastavila horúce pery.

Tentoraz stihli vyjsť hore do jeho spálne, až potom jej ro​zopol džínsy.

O niekoľko hodín sa zobudil a pozoroval ju, ako spí v jeho náručí. Ležal na chrbte opretý o vankúše a ticho sa spýtal na to, čo nestihol predtým. A ty ma potrebuješ?

Dawson vzal dva poháre a jeden podal Vicky. „Musíme na​plánovať ďalší útok fanatika."

„Bojím sa, že to nefunguje," namietla Vicky. „Ľudia si už začínajú šepkať, že sme si to celé vymysleli v záujme publici​ty. Dokonca aj masérka v kúpeľoch sa ma včera pýtala, či to nie je reklamný ťah."

„Nehráš to dosť presvedčivo. Nie si dostatočne zdesená, keď zaútočí."

Vicky krútila pohárom s likérom. „Možno to je moja vi​na, no aj tak to chcem zrušiť. Aspoň do konca festivalu. Pro​sím ťa, Dawson. Je to pre mňa veľmi dôležitý týždeň, chcem si ho užiť."

Váhal, kým sa rozhodol. „Máš pravdu. Je to tvoj veľký týž​deň. Na chvíľu si dáme pokoj."

Celá sa rozžiarila. „Si na mňa veľmi dobrý, Dawson. Ďa​kujem."

Pozrel sa na ňu. Mala na sebe ľahučký krátky župan, v kto​rom vyzerala ako nevinná žiačka zo stredovekého kláštora. Dobre vie, ako veľmi sa mu páči taká predstava, l Dopekla, vie o mne všetko. Všetko o mojich sexuálnych chúťkach, napad​lo mu. Vedel, že si ho naštudovala, aby zistila, čo sa mu páči v posteli. Mohla by z nej byť vynikajúca m i len ká. Namiesto toho je z nej vynikajúca manželka. Jeho manželka. Všetci muži, ktorých pozná, mu ju závidia. Každý, kto ju videl, mu závidel. Každý muž by ju rád dostal. Ale nedostane. Kým si ju môže dovoliť sám, nemieni sa jej vzdať. Patrí mu.

Tak prečo potom potrebuje iné ženy? Čo vlastne hľadá u tých bezmenných tiel s nezapamätateľnými tvárami? Ani jedna predsa nesiaha Vicky ani po päty. Keby s tým zašiel za psychiatrom, určite by mu povedal, že sa zbláznil.

Vicky sa naňho usmiala a potom pomaly, s pohľadom upretým do jeho tváre, si kľakla pred neho.

Biela látka jej županu padla Hollandovi na topánky. Poze​rala naňho spod dlhých mihalníc - nevinne ako novicka, čo zbožne kľačí pred svojím učiteľom, prahnúc po rozlúštení záhad, do ktorých ju môže zasvätiť jedine on.

Cítil, ako v ňom narastá vzrušenie. Akoby nad ním mala nejakú zázračnú moc. Nemusí robiť vôbec nič. Všetko vždy urobí zaňho. Vicky je agresor, aj keď sa hrajú na novicku a uči​teľa. Koľkí muži by sa pozabíjali, len aby boli na jeho mieste!

Jemne ho chytila za kolená a roztiahla mu nohy. Župan sa mu otvoril.

Tesne pred vyvrcholením na chvíľku otvoril oči. Pozrel dole na Vicky a odrazu mu to došlo. V tej istej sekunde si uvedomil, prečo vyhľadáva iné ženy.

Potrebuje istotu. Aspoň občas si potrebuje dokázať vlast​nú mužnosť tým obyčajným, klasickým starým spôsobom. Potrebuje si dokázať, že on je ten, kto riadi.

Pretože keď je s Vicky, je to vždy ona, kto má situáciu v rukách. Dáva mu všetko, ale nič zo seba. Môže ju mať, ale nemôže ju vlastniť.

Je inteligentná. Občas má strach, že dokonca bystrejšia ako on. Navyše ho znepokojuje, že sa vždy perfekte ovláda. Nikdy veľa nevypije, nikdy sa nepreje - a nikdy sa naplno neoddá sexu. Zrazu si bol istý, že je frigidná.

Neprišiel na nijaké jej slabosti okrem túžby hrať vo filme. Dokonca ani v tejto oblasti to nepreháňala. Herectvo bolo pre ňu vždy dôležité, ale nie natoľko, aby mu obetovala všet​ko. Možno aj preto jej to nevyšlo v Hollywoode.

Náhle poznanie ho zaskočilo.

A vydesilo. Tak ako Vicky. Občas má z nej príšerný strach.

Elizabeth postávala na chodníku pred výkladom malého ob​chodu s exkluzívnymi, ručne robenými šperkami a tvárila sa, že si prezerá originálnu retiazku za sklom. Jej pozornosť však priťahoval odraz Vicky Bellamyovej v čírom skle výkladu. Elizabeth zaregistrovala, že práve vošla do butiku s odevmi na druhej strane ulice.

Sledovať niekoho v reálnom živote sa ukázalo oveľa nud​nejšie ako vo filme. Elizabeth si pomyslela, že ešte je aj ta​ká možnosť, že Vicky má akurát dnes veľmi nezáživný program.

Napriek tomu sa nemohla sťažovať. Sama si to vymyslela. Jack ju vopred upozornil, že to bude pravdepodobne strata času. On zostal doma a telefonoval Milovi Ingersollovi a Larrymu. Keď odchádzala, bol zabratý do rozhovoru so svojím bratom. Témou boli Hollandove posledné finančné operácie.

Jack zdvihol zrak od telefónu a zamračil sa, keď zistil, že Elizabeth mieri k dverám.

Rukou prekryl mikrofón slúchadla a poprosil ju: „Nevy​veď nejakú hlúposť!"

Vystrúhala grimasu a vyšla von.

Nájsť Vicky v meste vôbec nebolo ťažké. Elizabeth si pre​študovala festivalový program a všimla si herecký seminár, na ktorom prisľúbila účasť aj Vicky - a jednoducho si na ňu počkala.

Keď sa seminár skončil, Vicky sa vybrala na nákupy. Pre​šla už hodina a Vicky jednostaj behala z jedného butiku do druhého na hlavnej ulici v Mirror Springs.

Centrum mesta bolo plné festivalových návštevníkov, kto​rí si odskočili z kina alebo seminárov, a predsa nebolo ťažké sledovať Vicky. Mala na sebe snehovobiely rolák, široké bie​le nohavice a dlhý biely kabát. Vynikala ako maják v mori denimu a čiernej. Elizabeth napadlo, že Vicky nielen chce, aby si ju každý všimol. Ona to potrebuje. Dožaduje sa toho. Je to súčasťou jej života herečky.

Alebo je to preto, aby ju bolo ľahké sledovať?

Elizabeth sa celkom sústredila na Vicky a vôbec si ne​všimla veľkého hrmotného muža, ktorý zastal v jej tesnej blízkosti.

„Lizzie? To je ale náhodička! Práve som bol na ceste za tebou."

Prekvapene sa obrátila za známym hlasom. Zabudla na Vickin odraz vo výkladných skriniach a sústredila sa iba na muža vedľa seba. Na chvíľku jej zovrelo žalúdok.

Jej švagor jej vždy pripomínal dobrosrdečného veselého bernardína. Mal v sebe niečo nevinné a bodro žoviálne. Ne​bolo jednoduché odolať jeho priateľskej, čarovné nepeknej tvári. Červené vlasy a veselé modré oči mu dodávali úprim​ný výzor, ktorý neklamal.

Bol naozaj svojský, neuveriteľne energický, večne plný ná​padov a plánov. A na dôvažok - veľmi oddaný manžel a troj​násobný otec.

Škoda len, že je taký babrák, pomyslela si Elizabeth. Več​ný smoliar. Kedykoľvek sa usiloval zrealizovať niektorý zo svojich úžasných nápadov, niečo sa pokazilo. Kým spoznal Elizabethinu sestru Rowenu, vystriedal aspoň dvanásť za​mestnaní, trikrát sa pokúsil rozbehnúť vlastný biznis a prišiel o značné peniaze na burze.

Smoliar a babrák, ale rodina. Jednoducho Merrick.

Od prekvapenia a šoku sa dostala do štádia bezmocného zmierenia s osudom.

„Čo tu robíš, Merrick?"

„To je predsa jasné, nie?" zasmial sa trošku krivým úsme​vom, pri ktorom mu pravý kútik úst ubehol o kúsok viac ako ľavý. Jasnomodré oči sa zúžili na dve čiarky. „Prišiel som za tebou! Počuj, Lizzie, odkedy sa zaujímaš o staré filmy, čo?“
„To nemyslíš vážne!" nechápavo naňho pozrela. „Ty si prešiel toľkú cestu až sem, aby si ma našiel?"

„Práve som dorazil," vysvetľoval a šúchal si tvár. „Riadna cesta, to ti poviem! Autobusom do Denveru a potom som si požičal auto. Strašné, tá horská cesta. Zastavil som sa len na kávu, kým nenájdem adresu, kde bývaš. Našťastie som ťa zbadal, práve keď som vychádzal z kaviarne. Bol som na ces​te k autu, keď som ťa zazrel."

Ruky vo vreckách bezmocne zatínala v päsť. „Kto ti dal moju adresu?"

„No predsa Louise. Zavolal som jej."

„To si s ňou ešte vybavím."

„Čo sa vlastne stalo, Lizzy?" Merrick naklonil hlavu. „Už mesiac sa mi vyhýbaš. Vôbec nedvíhaš telefón. Potom prí​dem za tebou do Seattlu a zistím, že si náhle odcestovala na festival do Mirror Springs. A vraj si tu s chlapom, s akýmsi Fairfaxom?"

Elizabeth sa rozhodla odpovedať len na jednu, a to mo​mentálne najjednoduchšiu otázku. „Áno, som tu s Jackom Fairfaxom."

Merrick zvraštil červené obočie. „Nevedel som, že s nie​kým chodíš."

„Pretože sme spolu dávno nehovorili."

„Kto je to?"

„Fairfax? Okrem iného je výkonný riaditeľ v Excalibure. Aurorin fond do tej firmy investoval slušné peniaze."

Merrick vyvalil oči. „Ty spíš s klientom?"

„No dovoľ?" urazila sa. „Bola by som rada, keby si nepo​užíval slovo spíš. Nie je to presné."

„Prepáč, Lizzie, ja len že toto nie je tvoj štýl. Trochu ma šokuje, že sa vláčiš s klientom."

„Nie je to celkom klient. Aj keď, technicky vzaté, asi je. Asi." Konečne našla správny výraz. „Považujem ho skôr za obchodného partnera."

„Dobre, dobre, hovor mu ako chceš. A o čo vlastne ide? Je to vážne? Rowena sa ma bude na všetko vypytovať, keď jej to poviem."

„Merrick, nechcem o tom hovoriť. Môj súkromný život ťa nemá čo zaujímať. Je to moja záležitosť. Povedz, čo chceš, a potom môžeš odísť."

Zatváril sa sklamane. „Povedala si to tak, akoby som za te​bou prišiel, len keď niečo potrebujem."

„Myslím, že najčastejšie sme sa stretávali práve vtedy, keď si hľadal niekoho, kto by financoval tvoje nápady."

„Vieš dobre, že takto to nie je," povedal veľmi vážne. „Sme predsa rodina, Lizzie."

„Ja viem. Viem," usmiala sa. Má pravdu. Sú rodina. „Tak o čo ide teraz? Ale varujem ťa, na technológiu mrazeného metánového hydrátu, či čo si to vymyslel naposledy, nedám už ani cent. Metán získaš oveľa lacnejšie a rýchlejšie zo zad​ku prvej kravy na farme, než ako si to mal v úmysle ty - vŕtať sa kdesi na morskom dne."

Merrick na ňu pozrel veľmi sklamane. V modrých očiach sa zjavilo dobre známe svetielko. „Hydráty metánu sa stanú palivom budúcnosti, Lizzie. Je v tom neuveriteľný potenciál. Problém je len v tom, že firma, do ktorej som investoval, predbehla svoju dobu, nič viac. V priebehu nasledujúcich piatich rokov niekto určite príde s efektívnou a finančne výhodnou technológiou vŕtania."

„Na to si počkám."

„Lenže ja som za tebou prišiel pre niečo iné," povedal rýchlo. „Chcel by som sa s tebou porozprávať o tom bezpeč​nostnom kódovaní počítačov, o ktorom sme začali už minu​le. Ide o celkom nový pohľad na problematiku. Ide o me​chanický zámok, nie softvérový, chápeš? Navyše super sa hodí k najnovšej technológii."

„Prepáč, Merrick," povedala a postavila sa na špičky, aby videla ponad jeho široké plecia. „Stojíš mi v ceste."

Zbadala Vicky, ktorá práve vyšla z butiku. V tmavých okuliaroch sa odrazilo ostré slnečné svetlo a herečka prešla po chodníku k zaparkovanému bielemu Porsche.

„Tentoraz mám perfektný podnikateľský zámer, Lizzie," pokračoval Merrick. „Hovoril som už s nejakými chalanmi od počítačov. Sú to všetko profíci, hackeri a crackeri. Vrave​li, že je to celkom dobrý nápad. Budem potrebovať niečo na rozbeh..."

„Momentálne nemám čas, Merrick."

„Pozri, povedzme si to na rovinu." Nedal sa odbiť. „Viem, že nemám bohvieaké odporúčania, ale nemám nikoho iného, koho by som mohol osloviť. Si moja jediná nádej."

„Uhmm." Elizabeth vyrazila vpred. „Zavolaj mi, keď sa vrátim do Seattlu, dobre?"

Vicky medzitým prišla k svojmu Porsche, nasadla a odišla.

„Dokelu!" zahrešila Elizabeth pomedzi zuby.

„Lizzie?" Merrick ju nechápavo pozoroval. „Stalo sa niečo?"

Elizabeth chvíľu zvažovala, či má utekať k svojmu autu, ale zrejme to nemalo význam. Vicky je už určite na ceste domov.

Takže hra na súkromného detektíva sa skončila neúspe​chom. Zmierená s prehrou obrátila sa na Merricka.

„Tak poď," vzdychla a vykročila po chodníku, „zájdeme niekam a porozprávame sa."

Ustarostený výraz z Merrickovej tváre sa v zlomku sekun​dy stratil. Opäť z nej vyžaroval optimizmus a neutíchajúca veselosť. Elizabeth potlačila ďalší vzdych. Poznala ten výraz. Už zase má istotu, že všetko sa vyrieši. Porozpráva jej o svo​jich plánoch, ona mu dá peniaze a on si veselo pobeží ďalej za svojimi modrookými snami.

„Potrebujem len takú menšiu podporu fondu," utešoval ju. „Peniaze na rozbeh. Len na čas, kým získam ďalších po​tenciálnych investorov. Vieš, ako to chodí. Peniaze priťahu​jú peniaze. Keď sa ostatní dozvedia, že nás podporuje Aurorin fond, sami sa budú chcieť dostať k nám. Ten projekt nemá chybu. Zaručená návratnosť investícií. Ibaže chvíľku potrvá, kým sa to rozbehne."

„Presne to isté si hovoril aj naposledy." „Viem. Tentoraz mi to vyjde, Lizzie. Cítim to." „To si hovoril aj naposledy," zopakovala Elizabeth. Ale celkom tichučko.

Merrick prekvapene zdvihol oči, keď na kapotu jeho prena​jatého auta dopadol tieň muža. „Poznáme sa?"

„Volám sa Hayden Shaw," povedal neznámy a usmial sa. „Videl som, že ste sa rozprávali s Elizabeth Cabotovou."

Merrick sa zvedavo obrátil k mužovi. „Poznáte Lizzie?"

„Podnikám v Seattli. Sme členmi rovnakého podnikateľ​ského klubu. Aj vy ste jej priateľ?"

„Švagor. Vzal som si za ženu jej sestru Rowenu." Merrick natiahol ruku. „Som Merrick Grenville."

Haydenov úsmev sa pomaly zväčšoval. Spokojne potriasal Merrickovi rukou. „Aká náhoda! Prišli ste na festival?"

„Na filmy a tak?" Merrick vystrúhal veľavravnú grimasu. „Nie. Prišiel som len na deň. Večer sa vraciam do Phoenixu."

„Ak máte zvyšných pätnásť minút, pozývam vás na kávu."

„Ďakujem, ale trochu sa ponáhľam. Mám pred sebou ces​tu na letisko."

„Nebude to dlho trvať," naliehal Hayden. „Som presved​čený, že to, čo vám chcem povedať, vás bude veľmi, ozaj veľ​mi zaujímať."

„O čo ide?"

„Ide o vzťah vašej švagrinej s istým Jackom Fairfaxom."

Merrick sa zamračil. „Vy ho poznáte?"

„Áno," usmial sa Hayden. „Poznám ho veľmi dobre. Ale niečo z toho by ste sa mali dozvedieť aj vy."

Kapitola 18

Jack zbadal Elizabeth, len čo vošla do reštaurácie. Pozrel na hodinky na ruke a zamračil sa. Nechala ho čakať celých dvadsať minút. Vždy bola presná.

Takmer vždy.

„Čo sa stalo?" vyskočil od stola v boxe a vzal jej kabát. „Stratila si sa v meste pri stopovacej akcii?"

„Pst," zahriakla ho Elizabeth, keď si sadala. „Pre živého boha, nehovor tak nahlas!"

„Prepáč."

„Myslíš si, že je to strata času, však?"

„Uhmmm. Oveľa viac sa dozvieme od Larryho než z tej tvojej hry na súkromného detektíva. Prečo vlastne meškáš?"

„Vicky s tým nemá nič spoločné. Meškám, lebo tu mám švagra. Merrick sa tu zjavil ako blesk z jasného neba."

Merrick Grenville. Švagor, ktorý prišiel o prácu, keď Mor​gan zhltol Galloway. Dopekla! Toto mu ešte chýbalo! Ďalšia komplikácia. Len nie teraz!

„A to prišiel len tak? Aby ťa pozdravil?" spýtal sa bojovne.

„Chce so mnou predebatovať nejaké podnikateľské plá​ny." Otvorila jedálny lístok a už ten prudký pohyb prezrá​dzal jej vnútorné napätie. „Bola som s ním poldruha hodi​ny. Odišiel pred niekoľkými minútami. Ponáhľal sa na lietadlo."

„Čo chcel?"

Ďalej sústredene študovala jedálny lístok. „Bola to osobná konverzácia. Rodinné záležitosti."

„Takže pýtal peniaze."

„Už som ti povedala, že to boli rodinné záležitosti," od​sekla.

Natiahol sa a vzal jej jedálny lístok. Chvíľu sa oň takmer bili, pretože ho nechcela pustiť. Keď ho konečne odložil na​bok a pozrel jej do tváre, nepáčil sa mu ten výraz.

„Povedala si mu o nás?"

„Vie, že spolu bývame."

„Neuhýbaj, Elizabeth. Povedala si mu, že som pracoval ako konzultant v prípade Galloway?"

Natiahla sa cez stôl a vzala jedálny lístok. „Nebola o tom reč." Nahla sa nad ponuku predjedál, akoby v nej hľadala božie znamenie.

„Takže si mu to nepovedala. Nevie, že spávaš s mužom, ktorý zničil Galloway."

Nezdvihla oči od lístka. „Nepokladala som to v danej si​tuácii za podstatné."

„Prečo si mu to nepovedala?"

„Myslím, že si dám šalát," uzavrela debatu. „Nie som veľ​mi hladná."

Naklonil sa ponad stôl. „Prečo si mu o mne nepove​dala?" Zavrela jedálny lístok a zdvihla tvár. Ľadová maska bola opäť na svojom mieste. „Lebo som vedela, že ho to naštve, a ja som nemala náladu na rodinné scény. Mohli by

sme už konečne zmeniť tému? Podarilo sa ti hovoriť s Larrym?

„Bojíš sa povedať mu o nás, je to tak? Aby si nemyslel, že ťa využívam?"

Prešla ju trpezlivosť. „Už som ti povedala, že o tom ne​chcem hovoriť!"

„Ako dlho budeš môcť držať náš vzťah v tajnosti pred svo​jou rodinou?"

„Nepovedala by som, že medzi nami ide o vzťah."

„A čo by si povedala?"

Zúžila oči. „Momentálne by som to nazvala flirt na slu​žobnej ceste."

„Takže flirt? Tak?" Ovládol ho hnev. „Ako by si potom de​finovala ten tvoj flirt na služobnej ceste?"

„Božemôj, presne ako ktorýkoľvek iný flirt. Obmedzený v rozsahu aj trvaní."

„Predpokladáš, že to, čo je medzi nami, sa pominie tak rýchlo, že sa o mne vôbec nebudeš musieť zmieniť svojej ro​dine? Tak si si to naplánovala?"

„Nechápeš, že na to teraz nemáme čas?" precedila zlostne pomedzi zuby. „Teraz máme iné priority. Už si zabudol? Radšej mi povedz, čo si sa dozvedel od Larryho?"

Chcel sa s ňou ďalej hádať. Chcel, aby aj ona priznala, že to, čo je medzi nimi, nie je obmedzené v čase ani prie​store. Chcel ju prinútiť, aby povedala svojej rodine o ich vzťahu.

Stačil mu však jediný pohľad na zanovitý výraz jej tváre a vedel, že to nemá význam. Prišiel čašník, aby si zapísal ich objednávku. Jack sa oprel dozadu, zhlboka sa nadýchol a sústredil sa na problém ukradnutého kryštálu.

Keď čašník odišiel, pozrel na Elizabeth. „Larry zohnal ďal​šie údaje o Hollandových podnikateľských aktivitách. V minulosti mal lepšie aj horšie obdobia, ale v takýchto prípa​doch to nie je nič zvláštne. Najzaujímavejšie je, že minulý rok zaznamenal výrazné straty. Mal veľký podiel v istom me​dzinárodnom investičnom fonde, ktorý sa položil."

Elizabeth sa zamyslela. „Zaujímavé. Možno si chcel po​môcť predajom kryštálu."

„Možno. Ale na to by ho musel dostať za hranice." Jack si vzal kúsok chleba z košíka na stole.

„Predpokladám, že po Tylerovi Pageovi sa zľahla zem." „Asi. Ten odporný červ zmizol z povrchu zemského." Čašník sa vrátil a priniesol im šalát pre Elizabeth a plá​tok grilovaného lososa, ktorý si objednal Jack. Jack si vzal vidličku. Práve si vložil do úst prvé sústo, keď si všimol, že Elizabeth sa vystrašene pozrela ponad jeho plece a zmera​vela. Stihol si ešte všimnúť, že otvorila ústa v nemom vý​kriku.

Okamžite reagoval. Položil vidličku a vyhŕkol: „Čo je? Vi​díš Pagea?"

„Nie, ja..." nedokončila. „Jack, počkaj, nevstávaj!" Obzrel sa presne do cesty natiahnutej mužskej pästi. Mal asi pol sekundy na to, aby ju zaregistroval a uhol. Podarilo sa mu to len čiastočne a zovretá päsť mu dopadla na sánku a chrupavky v nose. Aj to však stačilo, aby stratil rovnováhu. Zatackal sa a udrel sa o okraj boxu, v ktorom s Elizabeth se​deli.

„Merrick!" zakričala zdesená Elizabeth. Konečne sa jej vrátil hlas. „Čo to má znamenať?"

Elizabeth ho pozná, preblesklo Jackovi mysľou. Podvedo​me vedel, že by sa nemal brániť. Nakoniec by z toho mohol vyjsť ako agresor a to sa ženám nepáči. Inštinktívne natiahol ruku a chytil sa stoličky, aby nespadol.

Reštaurácia ticho zhíkla. Všetky oči sledovali troch ľudí.

Výborne. Ďalšia reštaurácia, ďalšia scénka. Aj v takejto si​tuácii stihol Jack uvažovať nad tým, že Elizbaeth ho prav​depodobne obviní aj z tohto divadla, hoci ho nevyprovoko​val. Uvidel veľkého červenovlasého hromotĺka, ktorý sa chystal na ďalší útok. Sťažka dychčal a zatínal päste. Jack pozrel poza neho a zbadal Haydena, ako sa náhli von z reš​taurácie.

Zachytil Jackov pohľad, uškrnul sa a zdvihol dva prsty ako na pozdrav. Potom sa obrátil a odišiel preč.

„Čo si to dovoľuješ k mojej švagrinej?" hrmel Merrick na celú reštauráciu.

Jack si opatrne chytil sánku a v duchu horúčkovito prebe​ral najvhodnejšie odpovede. „Zvláštne, že sa pýtaš. Práve som dohováral Elizabeth, že by ma mala konečne predstaviť svojej rodine."

„Lenže ja už viem, kto si, Fairfax! Tá sviňa, čo zničila Galloway!

Elizabeth vyskočila spoza stola. „Merrick, prosím ťa! Ničomu nerozumieš! Radšej buď ticho."

„Vieš vôbec, kto to je, Lizzie?"

„Viem, kto to je," povedala tlmeným hlasom. „Sme upro​stred reštaurácie a všetci sa na nás pozerajú. Nechcem už po​čuť ani slovo, rozumel si?"

„Ja som rozumel," ozval sa Jack.

Merrick zúrivo zovrel pery a zazeral na Jacka, akoby bol had, ktorý môže každú chvíľu zaútočiť.

Jack si opatrne jazykom skontroloval zuby a s úľavou skonštatoval, že všetky sú pevne na svojom mieste. Necítil ani chuť krvi v ústach. Tomu sa hovorí šťastie!

Elizabeth otvorila kabelku a vybrala za hrsť banko​viek a drobných. Položila ich na stôl, kabelku si prehodila cez plece a vstala. Pozrela z jedného muža na druhého. „Obaja poďte za mnou a láskavo buďte ticho, kým nevyj​deme z reštaurácie." Vykročila k dverám bez toho, aby sa obzrela.

Jack pozrel na Merricka: „Až po tebe."

Merrick zaváhal, potom sa obrátil a pohol sa za Elizabeth.

Všetky hlavy sledovali trojicu na odchode. Elizabeth a Merrick prešli cez dvere bez toho, aby si všimli nechápavý pohľad čašníčky, ktorá zostala vydesená stáť medzi stolmi a k hrudi si pritláčala jedálny lístok, akoby to bola biblia, ktorá ju má ochrániť pred diablom a upírmi.

Jackovi jej prišlo ľúto.

„Nebojte sa," prihovoril sa jej. „Bežná rodinná hádka. Človek si na to po čase zvykne."

Vyšiel za Elizabeth a Merrickom. Stáli na chodníku pred hlavným vchodom. Zachytil už len koniec tlmenej hádky.

„Shaw mi všetko povedal," opakoval Merrick. Jeho slová boli ešte plné ťažko potláčaného hnevu. „Aj to, ako ťa Fairfax dostal do postele, aby získal prachy na svoj projekt v Excalibure, a potom ťa zhodil pred celým Seattlom v klu​be."

„Nebol tam celý Seattle, ak to chceš vedieť presne," od​vrkla Elizabeth.

Jack na ňu pozrel. „Ak to chceš uviesť na pravú mieru ta​kýmito poznámkami, dovoľ, aby som to urobil radšej sám."

Obaja sa prekvapene obrátili.

Jack vzdychol. „Elizabeth, najlepšie by si urobila, keby si sa vrátila k nám domov a my sa s Merrickom prejdeme do​lu k rieke a vyjasníme si zopár vecí."

„Nie, nie, nie," neverila, že je to dobrý nápad. „Nikam nejdem. Nenechám vás spolu bez dozoru. Neželám si už žiadne primitívne frajerské scény."

„To znie dosť smiešne, keď to povie dáma, ktorá mi vylia​la na hlavu džbán ľadovej vody a vynadala mi do obyčajných sviniarov ,pred celým Seattlom'!" protirečil jej Jack.

Elizabeth naňho škaredo zazrela. „Nedovolím, aby ste sa​mi niekam chodili."

„Dávam ti čestné slovo, že sa nepozabíjame." Otvoril dve​re na aute. „Nastúp, prosím ťa."

„Už som ti povedala, že nikam nejdem."

„Toto si musíme vydiskutovať sami," opakoval Jack trpez​livo. „Tvoja prítomnosť by to len komplikovala."

Na chvíľu akoby zaváhala. Pozrela na kamennú tvár svoj​ho švagra. Mlčal.

„Nepokladám to za dobrý nápad," trvala na svojom.

„Ver mi," povedal Jack mäkko.

Ešte chvíľku váhala a potom si sadla za volant. Nasadila si slnečné okuliare a zazrela naňho.

„Choď opatrne," povedal Jack. „Si rozrušená, dávaj si ešte lepší pozor než zvyčajne, dobre?"

„Neboj sa, zvládnem to aj bez tvojho memorovania."

„To rád počujem." Zavrel dvere a ustúpil.

Keď Elizabethino auto zmizlo za zákrutou, Jack pozrel na Merricka. „Poďme sa prejsť."

Elizabeth hodila kľúče na stolík v hale a zúrivo za sebou zapleskla dvere. Aspoň takto si uľavila, keď už nechcela kričať od zlosti. Čo všetko by sa ešte mohlo pokaziť?

Vošla do kuchyne, napustila vodu do kanvice a postavila na čaj. Akoby nejaká zlá sila marila každý pokus nájsť kryš​tál. Alebo chcela zničiť aspoň jej vzťah s Jackom. Tak či onak, výsledok je stále rovnaký. Nepohla sa ani o krok vpred pri pokuse nájsť Pagea a kryštál, ani nevyriešila najťažšiu otázku svojho vzťahu s Jackom.

Prečo si Merrick musel vybrať práve tento týždeň, aby si pýtal peniaze? Je to jej chyba! Mala mu zavolať, kým odišla zo Seattlu. Teta Sybil by jej určite povedala, že to má za to, že sa vyhýbala riešeniu problémov.

Práve keď si zalievala zelený čaj, zazvonil telefón. Voľnou rukou vzala slúchadlo.

„Prosím?"

„Volám Jacka Fairfaxa," ozval sa naliehavý mužský hlas. „Povedzte mu, že je to dôležité."

V pozadí počula nejaké hlasy. Znelo to, akoby tam bežal nejaký film. „Kto volá?"

„Len ho zavolajte, dobre? Musím s ním hovoriť. Čaká na to. Ide o obchodné záležitosti."

Vtom zaúradovala jej ženská intuícia. „Ozaj, a nie ste náhodou Leonard Ledger?"

Na druhom konci linky zostalo ticho.

„Musím hovoriť s Fairfaxom," ozval sa hlas znova.

„Jack tu teraz nie je. Nechcete mu nechať odkaz?"

„Nie, nie, nie, potrebujem s ním hovoriť osobne. Skúsim mu zavolať na mobil."

„Počkajte, zdá sa mi, že počujem prichádzať auto," pove​dala Elizabeth a pripravila sa na úskok. „Počkáte na linke, pán Ledger?"

„Áno, samozrejme," povedal automaticky. „Počkám."

Fajn, toto jej vyšlo. Práve potvrdil svoju totožnosť. Kto povedal, že nemá talent na detektívku?

„Prepáčte, pán Ledger, nebol to on."

„Dopekla, no nič. Skúsim ten mobil."

V slúchadle sa ozvalo hlasné cvaknutie a hovor sa skončil. Vrátila ho na miesto a zahľadela sa na čajník. Keď sa jej už zdalo, že dala Ledgerovi dosť času na rozhovor s Jackom, na​tiahla sa znova za slúchadlom. Skôr než sa ho dotkla, telefón znova zazvonil.

Rýchlo zdvihla presvedčená, že je to Jack.

„Prosím?"

„Ospravedlňujem sa za tú scénu v reštaurácii," povedal pokojne Hayden Shaw. „Chcel som len, aby ste vedeli, že v tom nebolo nič osobné."

„Nič osobné?" počula vlastný hlas plný narastajúceho hne​vu. „Bolo to nanajvýš osobné, aby ste vedeli. Čo to máte s Jac​kom medzi sebou? Vy predsa nie ste hlupák. Nemôžem uve​riť, že si chcete skaziť celý život bláznivou túžbou po pomste."

„Nerozumiete tomu, Elizabeth."

„To sedí," odsekla a buchla slúchadlom.

„Shaw mi povedal, čo si urobil Lizzie." Merrick stál na bre​hu rieky a pozoroval mocný prúd vody valiacej sa kaňonom. „Ako si ju oklamal, aby si sa dostal k podpore fondu. Dostal si ju do postele, aby si z nej vytiahol prachy pre Excalibur. Zneužil si ju. A ponížil. Mal som ti rozmlátiť ksicht." „Neoklamal som ju," povedal Jack. „A to, čo sa stalo pred šiestimi mesiacmi, nebolo o posteli. Bol to začiatok vážneho vzťahu."

Merrick naňho zlostne zazrel. „Vážneho vzťahu?"

„Pripúšťam, že to nešlo celkom hladko, ale zostali sme spolu." Mal na mysli zasadania rady raz za mesiac. „Pravi​delne sa stretávame."

„Hovno! Využívaš ju. S nikým vážne nechodila, odkedy sa rozišla s Garthom Gallowayom."

Jack zostal stáť, akoby ho mechom udrel. „S Garthom Gallowayom? Camilliným synom? Finančným manažérom firmy?"

„Presne tak. Bola s ním zasnúbená."

„Zasnúbená s Camilliným synom?" Nemohol tomu uve​riť. Vždy keď sa pohne o kúsok vpred, akoby sa znova chytil do nejakej slučky. Ďalšie a ďalšie komplikácie.

„Prečo sa s ním rozišla?"

Merrick vzdychol. „Všetkým povedala, že stres pri preda​ji firmy poznačil aj ich vzťah. A tak to aj bolo, myslím si. Keď si zničil ich firmu, Camille obvinila Gartha, že firma zostala finančne zraniteľná. A Garth obviňoval všetkých na​okolo. Najskôr zúril, potom ho zachvátili depresie a nako​niec začal spávať s niekým iným."

„Aha." Jack pozoroval rýchlo plynúcu vodu. „Netušil som, že Galloway a Elizabeth boli zasnúbení."

Merrick naňho pochybovačné pozrel. „A zmenilo by sa tým niečo?"

Zamyslel sa. „Nie."

„Nakoniec obvinila Gartha z nevery a zrušila zasnúbenie." Merrick si zrazu na niečo spomenul. „A Garth jej potom ne​zabudol povedať, že s ňou bol zasnúbený aj tak len preto, le​bo jeho mama mu silou-mocou chcela nájsť dobrú partiu. Garthovej mame sa páčila predstava, že Aurorin fond bude patriť do rodiny. Počítala s tým, že to bude veľmi výhodná finančná istota pre ich rodinný podnik."

Jacka striaslo. „Inými slovami si ju chcel vziať len pre pe​niaze?"

„Chcel ju využiť," povedal Merrick bez obalu. „Presne ako ty. Ale jedno musím Gallowayovi uznať. Na rozdiel od teba ju nezosmiešňoval verejne."

„Myslíš si, že ho milovala?"

„Rozhodne," súhlasil Merrick bez premýšľania, ale potom sa zamračil. „Veď s ním bola zasnúbená, no nie?"

„Keď myslíš."

„Jasné, že doňho bola zamilovaná, čo stále máš?" Merrick sa zakrútil do kabáta. „Nakoniec sa z toho dostala, ale chvíľu jej to trvalo, to ti poviem. A potom si sa zjavil ty - a zase ju niekto využíva."

„Ver či nie, ale ja ju nechcem využiť."

Merrick naňho skúmavo pozrel. „Tak o čo ti ide?"

„Na to sa usilujem prísť už celých šesť mesiacov."

„A už vieš?"

„Nie."

„Možno ti s tým trochu pomôžem. Je to jednoduché. Po​trebuješ finančné zdroje pre Excalibur. A tak spávaš s babou, ktorá podpisuje šeky. A čo sa stane, keď už nebudeš potre​bovať jej peniaze?"

„Vidíš?" reagoval Jack, akoby mu to práve teraz došlo. Čo urobí, keď ich už nebude spájať pracovný záujem?

„Nerozumiem tomu. Nedáva mi to zmysel." Merrick sa naňho zadíval. „Takže je v tom aj niečo iné. Čo je to?"

„Nič, čo by sa ťa týkalo."

„Ale čo! Sme rodina. Mám právo vedieť..."

Ozvalo sa zvonenie mobilného telefónu a Merrick stíchol. Jack uvítal zvonenie ako vhodnú príležitosť skončiť rozho​vor. Vybral z vrecka mobil.

„Fairfax."

„Tu je Leonard Ledger. Pamätáte sa na toho chlapíka, čo ho hľadáte? Tylera Pagea?"

Jack stuhol. „Počúvam."

„Myslím, že mám stopu."

„Kde je?"

„Nemôžem hovoriť. Príďte dnes večer do mojej izby. Povedzme o pol dvanástej. Ja musím ísť do kina, potom ešte na pohá​rik s nejakými ľuďmi, ktorí chcú investovať do mojich filmov." „Ledger, ak chcete prachy na film, radím vám..."

„Nepovedali ste mi, že s tým človekom budú problémy." Ledger mal v hlase ufňukanú výčitku. „Nemôžem si dovoliť obabrať istých ľudí, rozumiete? Musím byť veľmi opatrný."

„Počúvajte, Ledger..."

„Izba tristopäť. Hotel Mirror Springs, pol dvanástej. Ne​choďte skôr. Nebudem tam."

Telefón zmĺkol.

„Nepáči sa mi to, Lizzie," Merrick si prstami prečesal vlasy a podozrievavo zazrel na Jacka. „Nechcem, aby si tu zostala s ním."

Jack varil kávu a tváril sa, že sa ho to netýka.

Elizabeth vyčarila úsmev pre Merricka. „Neboj sa o mňa. Viem sa o seba postarať."

Toto už Jack počul. Pozrel na Merricka. „Moja rada znie - nechaj ju. Je dospelá. Múdra. Vie, čo robí. A je tvrdohla​vá. Mne môžeš veriť."

„Je tu niečo, čo mi nesedí."

„Keď ti poviem pravdu, dáš mi svoje slovo, že si to necháš pre seba?" ozvala sa Elizabeth.

Jack na ňu vrhol varovný pohľad. „Elizabeth..."

„To je v poriadku, Jack," povedala pokojne. „Ja som ti tiež verila, keď si povedal, že sa potrebuješ rozprávať s Merrickom osamote. Teraz teda musíš veriť ty mne."

Jack ustúpil, ale netváril sa nadšene.

„Vedel som to," Merrick sa obrátil na Elizabeth v nadše​nom očakávaní. „Niečo sa deje. Čo?"

„Čo tak asi?" usmiala sa Elizabeth. „Je v tom biznis, to ti nedošlo? Ide o obchod."

Merrickovi sa očividne uľavilo. „Teraz to už vyzerá logic​kejšie. Hneď mi bolo jasné, že si príliš inteligentná na to, aby si zase naletela nejakému sviniarovi."

Elizabeth si dala dobrý pozor, aby sa nepozrela na Jacka. „Teší ma, že tak oceňuješ moje IQ, Merrick."

„Prosím ťa, čo za obchody uzatvárate v Mirror Springs? Len mi nehovorte, že to má niečo spoločné s filmom!"

„Nepriamo," pripustila Elizabeth. „Usilujeme sa uzavrieť obchod s človekom, ktorý je na festivale. Chcel tu stráviť týždňovú dovolenku. A my sme sa s ním potrebovali stret​núť, preto sme tu."

„Hm," zaváhal predsa len Merrick. „Tak vravíš, že biznis. A prečo mi potom ten Shaw povedal, že spolu spíte?"

„Hayden Shaw má zálusk na ten istý obchod ako my," po​vedala Elizabeth popravde. „Má svoje dôvody, prečo nám to chce prekaziť."

Merrick neprestal pochybovať a plný podozrenia zazrel za​se na Jacka. „Tak prečo potom bývate s Fairfaxom pod jed​nou strechou?"

„V meste je všetko vypredané, rezervované dlho pred fes​tivalom." Elizabeth si uvedomila, že už sa ospravedlňovala Louise, teraz Merrickovi. „Keď Jack prišiel do hotela, ozná​mili mu, že jeho rezerváciu stratili. Takže nemal kde bývať. Dovolila som mu nasťahovať sa sem. Je tu dosť miesta."

Merrick pozrel hore na dve spálne tesne vedľa seba. „Nie je tu veľa súkromia."

„Dávame si pozor," ozval sa Jack z kuchyne.

Merrick zazrel tým smerom, potom sa obrátil na Eliza​beth. „Čo za biznis máte spolu rozrobený, keď je v tom Excalibur aj fond? Zmluvu o licencii?"

„Niečo podobné," potvrdila Elizabeth. „Naozaj ti teraz nemôžem povedať viac. Je v tom veľa peňazí. Ak uzavrieme zmluvu, do Aurorinho fondu sa vrátia všetky investície a eš​te aj zarobí."

,Aha." Merrick tomu teraz už vôbec neveril.

Elizabeth sa rozhodla využiť jeho narastajúcu neistotu. Nápadne sa pozrela na hodinky. „Je neskoro, Merrick. Máš pred sebou ešte dlhú cestu. Mal by si ísť, ak chceš stihnúť lie​tadlo. Rowena ťa bude čakať."

Merrickovi sa v očiach nakrátko zjavila úzkosť. „Ja viem."

„Odprevadím ťa k autu," povedala nežne a prešla ku vcho​dovým dverám. Merrick pozrel na otvorené dvere, potom na Jacka.

„Biznis, čo?" povedal a čakal, že ho ešte niekto bude pre​sviedčať.

„Počul si Elizabeth," Jack vypol kávovar a vrátil sa k baro​vému pultu v obývačke. „Biznis."

„A nijaký iný dôvod, prečo je tu s tebou, čo?"

„Nie," jednoznačne povedal Jack. „Neviem o nijakom inom dôvode, prečo by tu mala byť so mnou."

Merrick sa konečne obrátil a vyšiel von. Elizabeth šla za ním na terasu. Zavrela dvere a zišla dolu schodmi k cestičke, kde stálo zaparkované požičané auto." Cítila nepríjemné na​pätie a bola dojatá.

„Neboj sa, Merrick, postarám sa o seba," V duchu si povedala, že si musí držať palce, aby to tak naozaj bolo.

„Keď to hovoríš." Merrick zastal pri aute a uprel na ňu váž​ny pohľad. „Ale keby sa čokoľvek stalo, zavoláš mi, dobre?"

Upravila si rozfúkané vlasy. „Zavolám, keď ťa budem po​trebovať."

„Máme ťa s Rowenou radi a vo všetkom ti pomôžeme, Lizzie, to predsa vieš."

„Viem." Otvorila náruč a mocne ho objala. Bol pevný ako skala, a kým človek nevidel do jeho účtovníctva, vyzeral aj rovnako spoľahlivý. Navždy bude žiť v snoch plných plánov a nápadov, ktoré zrejme nikdy nevyjdú, ako by si želal. No kedykoľvek by ho potrebovala, určite príde. To vie naisto. Rovnako ako jej sestra.

Vrátil jej objatie a kamarátsky ju potľapkal po chrbte. Otvoril dvere a sadol si za volant.

„Pošlem ti do kancelárie zrevidovanú kópiu svojho podni​kateľského zámeru," povedal a pozrel na ňu.

Vzdychla. „Ďakujem. Prezriem si to, len čo sa vrátim."

V očiach mal nefalšovaný optimizmus. „Ďakujem. Po​viem Rowene, že všetko je vybavené."

Elizabeth si uvedomila, že niektoré veci sú dôležitejšie ako zarábanie peňazí. Rodina je jednou z nich.

„Zavolám ti na budúci týždeň," sľúbil Merrick.

Zavrel dvere auta, naštartoval a vyrazil na trojprúdovú cestu. Elizabeth za ním pozerala, až kým jej nezmizol z do​hľadu.

Po chvíli sa obrátila k domu a zistila, že Jack stojí v otvo​rených dverách za ňou.

„Požičiaš mu tie peniaze, však?" spýtal sa, akoby ho to ani nezaujímalo, no vopred poznal odpoveď.

„Možno." Pohla sa ku schodom. „Nerob si starosti. Teba sa to netýka. Fond má špeciálny účet na rodinné pôžičky. Te​ta Sybil bola veľmi prezieravá."

„Neurobíš mu tým nijakú láskavosť. Nikdy sa nenaučí byť sám zodpovedný za svoje obchody, ak mu budeš sústavne pomáhať."

Prešla popri ňom. „Už som povedala, že teba sa to netýka."

Vošiel za ňou dnu, zavrel dvere a zostal stáť, akoby chcel zablokovať únikovú cestu.

„Nevedel som, že si bola zasnúbená s Garthom Gallowayom."

Otvorila chladničku. „Zmenilo by sa tým niečo?"

Nastalo dlhé ticho. Napokon zdvihla hlavu a pozrela naňho.

„Tvoj švagor mi položil tú istú otázku."

Zdvihla obočie. „Takže?"

Neodpovedal.

„Ja myslím, že nie," odpovedala sama. „Čo keby sme si urobili obložené chlebíčky? Nestihli sme sa ani naobedo​vať."

„Elizabeth, ani som ťa nepoznal, keď som vypracoval stra​tégiu odkúpenia Gallowaya."

„Nie, ale vedel si, že tým ublížiš mnohým nevinným ľuďom."

Zaťal zuby. „To sa v biznise stáva, a ty to dobre vieš."

Z mrazničky vybrala syr a pozrela sa von oknom. Všimla si, že lístie na stromoch začína žltnúť a červenieť. Onedlho budú celé svahy v pestrých jesenných šatách.

„Dopekla, Elizabeth!"

„Keď už spomíname biznis," povedala akoby mimocho​dom popri príprave chlebíčkov, „prečo nehovoríme o tom našom? Povedz, čo mal podľa teba Ledger na mysli, keď po​vedal, že nechce niektorých ľudí podráždiť?"

„Neviem." Jack opustil strážnu pozíciu predo dvermi a prešiel k nej do kuchyne. Vzal si svoju nedopitú kávu. „To sa ho chcem večer opýtať. Elizabeth, čo sa týka tvojho švagra...

„Mrzí ma, že ťa udrel." Oplachovala paradajku pod tečú​cou vodou. „Nikdy taký nebol. Je to veľký dobrák. Musel byť poriadne nahnevaný. Ublížil ti, bolí ťa niečo?"

Jack zaváhal. Elizabeth zatajila dych.

Lenže Jackovi bolo jasné, že bojuje vopred prehratú bitku. Bol veľmi dobrý stratég, preto vedel, kedy je čas ustúpiť - a zmeniť taktiku.

„Neboj sa, dám ho na súd."

„To sa mi uľavilo," zasmiala sa. „Obávam sa, že poistenie fondu neráta s podobnými prípadmi. Zrejme nás privedieš k bankrotu."

Jack ju pozoroval ponad svoj pohár. „To by som nechcel."

„Viem, že nie." Osušila paradajku a začala ju krájať. „Po​tom by vám s Merrickom už fond nebol na nič."

Jack sa odmlčal.

„To teda nie," povedal konečne. „Na nič."

Elizabeth zbadala na noži červenú kvapku, ale bolesť sa dostavila až o sekundu neskôr. „Au!"

„Čo sa stalo?"

„Porezala som sa."

Položil pohár a prešiel okolo pultu. Pustil studenú vodu a chytil ju za zápästie.

„Čítal som o podobnom prípade," povedal, kým jej držal poranený prst pod tečúcou vodou.

„Akom prípade?"
„Ako sa princezná pichla do prsta. Zjavila sa kvapka krvi a princezná upadla do hlbokého spánku. Zobudiť ju mohol iba bozk žabiaka."

„Žabiaka? Nie náhodou princa?"

„Ty vážne nečítaš rozprávky, moja milá. Inak by si vedela, že aby sa zo žabiaka stal princ, musíš ho najskôr pobozkať."

Kapitola 19

„Ako to myslíš, že zomrel prirodzeným spôsobom? Veď si ho prá​ve zabila, Verná. Chladnokrvne si ho zastrelila. "

„Keby si poznal Joeyho tak dobre ako ja, vedel by si, že dať sa zabiť bola preňho tá najprirodzenejšia vec na svete. Navyše, bo​la to tá lepšia možnosť."

„Áno? A bola aj iná možnosti"

„Že by som sa zaňho vydala. Zvíťazila však lepšia stránka mojej povahy."

„Lepšia stránka?"

„Nenávidím týranie. Nechcela som, aby Joty trpel."

Čiernobiely obraz sa rozostril a odišiel dostratena. Na čiernom pozadí sa začali odvíjať záverečné titulky filmu Pri​rodzená príčina. Za záhlavím režisér sa zjavilo meno Leonarda Ledgera. Publikum začalo nadšene tlieskať.

Elizabeth sa nahla k Jackovi. „Vyzerá to, akoby celý film nakrútil v kuchyni. Prisahala by som, že tú scénu z tunela, kde to Joey dostal, nakrútil pri dverách do mrazničky."

„Musím uznať, že Ledger naozaj vie robiť filmy aj s ob​medzeným rozpočtom," povedal Jack, keď sa v sále rozsvietilo.

Sedeli spolu na balkóne, aby mali lepší výhľad na divá​kov. Elizabethinu pozornosť upútal majestátny stĺp, z kto​rého plasticky vystupovala elegantná pozlátená socha. Silver Empire, Toto divadlo bolo skutočne krásne zreštauro​vanou pamiatkou na viktoriánske obdobie. Podľa letáka, ktorý si predtým naštudovala, bolo pôvodne postavené ako opera. Na ničom sa nešetrilo. Na stoličkách v hľadisku bo​lo červené zamatové čalúnenie, drahé závesy na oknách, obrovské lustre a všade majstrovsky vypracované pozlátené dekorácie.

Divadlo bolo postavené na konci osemnásteho storo​čia, keď zlato a striebro tieklo potokom z kolorédskych vrchov. Čerství zbohatlíci, úspešní zlatokopi sa predháňa​li, aby predviedli svoj majetok, a zrejme v túžbe podať dô​kaz o svojej rovnako bohatej kultúre investovali svoje pe​niaze do emblémov civilizácie, ako je táto budova opery, či divadlá a kúpele. Elizabeth sa zdalo, že prezdobené divad​lo predsa len vyzerá trochu čudne uprostred hôr a lyžiar​skeho strediska, ale zároveň musela uznať, že má svoje ča​ro. Počas festivalu sa v ňom premietali súťažné filmy. Názov Strieborná ríša zrejme súvisel s pojmom strieborné plátno.

Zdalo sa, že Jackovi môže byť ukradnuté nádherné pro​stredie, v ktorom sa praví- nachádzajú. Nahol sa dopredu, rukami sa oprel o balkónové zábradlie a uprene pozoroval dav pod sebou. Elizabeth sa videlo, že sleduje ľudí ako dra​vec, čo striehne na svoju korisť. Hľadal Ledgera. Bol to jeho nápad pokúsiť sa nájsť Ledgera už v kine a sledovať ho ces​tou do hotela. Znervóznilo ho, že sa mu celé popoludnie ne​podarilo zavolať Ledgerovi späť.

Elizabeth bolo jasné, že sa nevie dočkať, aby zistil, čo mu chce Ledger vlastne povedať. Tieto posledné dve hodiny bo​li ťažké aj pre ňu. Pociťovala nepokoj a vnútorné napätie. Bola to všetko jeho chyba, pretože jeho nervozita sa celkom zákonite preniesla aj na ňu.

Začala uvažovať, čo by vlastne urobil, keby našiel Tylera Pagea. Ako by ho prinútil vrátiť kryštál? Vyhrážkami? Nási​lím? Jack vie byť veľmi nepríjemný, keď chce. Určite by Pagea vedel vystrašiť nasmrť, keby chcel.

„Je jedenásť," pripomenula mu ticho. „Máme už len pol hodiny. Aj keď sme ho tu nenašli, o chvíľu sa s ním stretne​me."

„Nepáči sa mi, ako to celé zorganizoval," povedal Jack a očami ďalej sledoval divákov. „Na môj vkus je to príliš me​lodramatické."

„Je filmár. Scenárista aj režisér. Čo čakáš?" Elizabeth vsta​la a vzala si kabát. „Tak poď, pôjdeme. Kým sa dostaneme k autu, vyberieme auto z parkoviska, dorazíme do hotela a nájdeme jeho izbu, bude už pol."

„Máš pravdu." Jack nespúšťal oči z filmového publika. „Poďme."

Pripojili sa k davu na červenom koberci, ktorý pokrýval schody vedúce do haly na prízemí. Elizabeth zazrela v dave aj Vicky s Dawsonom, ale oni si ich nevšimli.

Odchádzajúci diváci sa miesili s tými, ktorí práve dora​zili a čakali na polnočné premietanie nízkorozpočtového filmu Pravda zabíja. Elizabeth zachytávala úryvky rozho​vorov.

„...absolútny majster filmového jazyka, človeče..."

„...skvelá kamera... tie zábery z ruky..."

„Má vraj úžasný scenár na nový film, ale chýbajú mu pe​niaze..."

„...nepochopený symbolizmus. Tá kľúčová scéna, to ti po​viem..."

Prúd divákov sa výrazne stenčil, keď vyšli pred vchod. V diaľke si všimli jasné svetlá a hlúčik ľudí. Zdalo sa, že sú absolútne pohrúžení do nejakej činnosti a okolie si veľmi ne​všímajú.

„Pozri, zase niečo nakrúcajú," upozornila Elizabeth Jacka. „Asi niečo do súťaže."

„Dúfam, že tými rárohami nezatarasili výjazd z parkoviska," frflal Jack bez toho, aby sa pozrel tým smerom. „Nechcem prísť neskoro na stretnutie len preto, že niekto sa rozťahuje s kamerami po parkovisku."

Elizabeth sa lepšie zadívala tým smerom. „Výjazd je voľný.

Sú rozložení tesne vedľa. Už zase nejaká vražda, vidíš to telo na zemi?"

„Vo všetkých filmoch, čo sme tu zatiaľ videli, boli mŕtvo​ly." Jack vytiahol z vrecka kľúč od auta. „Zdá sa, že vražda je základný prvok tohto žánru."

„To si zistil až teraz? Nič si sa za ten týždeň nenaučil? Noir je predsa o temných stránkach moderného života. Je to ref​lexia urbanistickej dekadencie a morálnej pretvárky. Americ​kí filmári v štyridsiatych rokoch dvadsiateho storočia nakrú​cali filmy na túto tému tak prirodzene, že si ani neuvedomili, že vytvárajú nový žáner. Až Francúzi im preň vymysleli meno."

„Nezačínaj," vzdychol Jack a otvoril jej dvere auta. „Ne​mám náladu na prednášku z teórie filmu."

„To som si všimla."

Jack zavrel dvere a obišiel auto. Sadol si za volant, naštar​toval a pohol sa k výjazdu z parkoviska.

Elizabeth spustila okno, aby lepšie videla na filmovačku. Na chodníku ležala skrútená nehybná postava. Nad „mŕtvo​lou" stáli dvaja muži v maskách. Jeden držal kovovú tyč, druhý zvieral pištoľ. Okolo scény krúžil človek s videokame​rou a nejaká žena držala mikrofón na šibenici.

„Pijánko, detičky," zakričal pupkatý chlap v bejzbalovej čapici. „Dáme si to celé odznova. Potrebujem, aby celá tá bitka trvala dlhšie, kým Calvin potiahne kohútik. Nezabú​dajte, že toto je potkan, čo podrazil svojho parťáka a vyspal sa s jeho starou, jasné? Tu ide o pomstu, tak nech to tam cí​tiť. Kamera, klapka, o tri štart!"

Vyšli z parkoviska. Elizabeth sa oprela dozadu a vytiahla okno.

„Na nakrúcanie v exteriéri je trochu zima, nie?" pozna​menala.

„Povedal by som, že týmto filmárom je to jedno. Nepo​znajú prekážky, sú to fanatici."

Elizabeth sa zamyslela. „Myslím, že ich treba obdivovať za to, akí sú zabratí do umenia."

„Ty tomu hovoríš umenie?"

Usmiala sa. „Vzhľadom na to, že sa chystáš podpísať pro​ducentskú zmluvu na niečo ako Východ temného mesiaca, očakávala by som od teba viac pochopenia."

„Už som tu za ten týždeň videl dosť, aby som pochopil, že film je viac o biznise ako o umení."

„Ha! Stavím sa, že zmeníš názor, len čo uvidíš svoje meno v titulkoch."

„Pochybujem, ale necháme sa prekvapiť. Povedz, Elizabeth, pôjdeš so mnou na premiéru?"

To pozvanie ju zaskočilo. Žeby preto, že je v ňom prí​sľub spoločnej budúcnosti? Nenapadlo jej, že by Jack mo​hol uvažovať tak dlho dopredu. Ona sa takým úvahám bránila.

Odkašľala si. „Hm, asi nevieš, že nakrútiť film chvíľu trvá. Dokonca aj nezávislý. Leonardovi sa len ťažko podarí dostať ho na plátno skôr ako na budúcoročnom festivale. To je až o rok."

„Správne." Jack pribrzdil, aby zaparkoval pred hotelom Mirror Springs. „Takže si dáme rande o rok?"

Myslí to vážne? Hovorí o rande na budúci rok. Akoby po​čítal s tým, že budú spolu ešte aj o dvanásť mesiacov. Uve​domila si, že sa jej zrýchlil dych. Presne ako v situáciách, keď je napätá alebo vystrašená. Alebo nadšená?

„Uvidíme," povedala pomaly.

Zastavil auto, vytiahol kľúče zo zapaľovania a s úsmevom poznamenal: „Zbožňujem, keď si taká rozhodná."

„Dobre, dobre, tak sme si dohodli rande. Spokojný?" Po​ložila ruku na kľučku. „Ak budeš produkovať film, pôjdem s tebou na premiéru."

„Buď na mňa dobrá," zatiahol a v hlase mal škodoradost​né vydieranie, „a ja ti možno vybavím nejaký komparz."

„A budeš robiť casting na gauči?"

V očiach mu zasvietilo. „Že váhaš! Kde inde?"

„Poďme radšej za Ledgerom." Otvorila dvere a rýchlo vy​stúpila.

Jack vystúpil tiež a pripojil sa k nej. Spolu vošli do vy​svietenej hotelovej haly. Mladý vrátnik v červenej košeli s čiernym motýlikom a čiernych nohaviciach im podržal dvere.

Hala bola ľudoprázdna, až na niekoľkých zamestnancov za pultom recepcie. Jack sa neunúval zavolať Ledgerovi naj​skôr na telefón. Vybral sa rovno k výťahom. Mala čo robiť, aby s ním udržala krok.

Celou cestou vo výťahu neprehovoril a Elizabeth pociťo​vala nepríjemné chvenie v žalúdku. Mala by byť predsa nad​šená a príjemne vzrušená z možnosti, že sa už čoskoro dostanú k informáciám, ktoré ich dovedú k Pageovi. Namiesto toho sa jej zmocňoval čoraz väčší nepokoj a strach. Vystúpili na treťom poschodí.

„Myslíš, že ho naozaj našiel?" spýtala sa, keď kráčali po chodbe k izbe tristopäť.

„Dúfam, že niečo má. Lebo ak zistím, že nás vodí za nos, nedostane ani cent."

Zastali pred dverami Ledgerovej izby. Elizabeth začu​la spoza dverí tlmený zvuk televízie. Jack zdvihol ruku a chystal sa zaklopať. Vtedy zbadala, že z úzkeho otvoru pri kľučke trčí magnetická odomykacia karta. „Jack, počkaj!"

Všimol si jej pohľad a pozrel tým istým smerom. „Prečo ju nechal vo dverách?"

„To sa predsa môže stať každému," namietla Elizabeth a sucho prehltla. „Keď človek myslí na iné veci, stane sa, že zabudne kľúč vo dverách."

„Aha." Jack zaklopal. Ticho, ale rozhodne.

Nič.

Elizabeth cítila, že nevoľnosť v žalúdku narastá. „Nepáči sa mi to."

„Ani mne." Jack vytiahol kartu a znova ju vsunul do otvoru. V zámke cvaklo.

Otvoril dvere a potlačil ich dnu. V izbe bola tma a jedi​né blikotavé svetlo pochádzalo z televíznej obrazovky. Elizabeth sa usilovala nemyslieť na všetky filmy, v ktorých niekto prišiel na polnočné stretnutie len preto, aby vzápätí zistil, že ten, s kým sa mal zísť, bol len pred chvíľou za​vraždený.

Zvuk z televízora bol teraz hlasnejší. Video. Ihneď spo​znala dialóg. Prirodzená príčina. Film Leonarda Ledgera.

„ Veril som ti, Verná. "

„ Urobil si chybu. Priťahujú ma muži, čo majú niečo v hla​ve. Nikdy by som sa nezaľúbila do chlapa, ktorý je natoľko hlú​py, aby mi veril."

Z miesta, kde zostali stáť, bolo už jasné, že izba je prázd​na. Aspoň trochu sa jej uľavilo. Potom si všimla dvere do kú​peľne. Boli dokorán. Ale vnútri bola tma a nič nebolo vidieť.

Jack šťukol vypínačom na stene. „Ledger? Ste tu?"

Odpoveďou mu bol len zvuk televízora. Pohľady sa im stretli. Jack vykročil ku kúpeľni a zasvietil. Potlačil dvere a obaja uvideli vaňu, skrinku a umývadlo.

Prázdna. Elizabeth nahlas vydýchla.

„Čo je?" Jack sa pokúsil o úsmev, ale nevyšlo mu to. „Ča​kala si mŕtvolu vo vani?"

„Ty nie?"

„Napadlo mi to. To máme z tých filmov, čo sme tu vide​li." Otvoril skriňu. Žiadne oblečenie. Ani mŕtvola. Nič.

Elizabeth sa lepšie pozrela do kúpeľne. Na zemi sa vá​ľali mokré uteráky, ale nikde ani stopa po mužských toa​letných potrebách. Ani holiaci strojček, ani mydlo či zub​ná pasta.

Vrátila sa do izby a pozorovala Jacka, ktorý práve otváral zásuvku pod posteľou.

„Nič?"

„Nie." Jack vstal. Na tvári mal kyslý úsmev. „Ten sviniar zdúchol. Mal tak naponáhlo, že si zabudol kartičku vo dve​rách."

„Si si istý, že ju zabudol?"

„Nič iné mi nenapadlo." Jack pohľadom prebehol miest​nosť. „Niekto mu zrejme ponúkol viac peňazí ako ja."

„Podrazila si ma, Verná. "

Hlasy z televízora ich začali znervózňovať. Elizabeth sa rozhliadla po ovládači a zbadala, že leží na posteli hneď ve​dľa škatule s videokazetami. Zdvihla ho a vypla zvuk. Potom sa lepšie pozrela na škatuľu s páskami.

„Nechal to tu." Otvorila ju a zbadala, že vnútri je len jed​na kazeta. Vytiahla ju a prečítala rukou načmáraný nápis. „Zrada."

Jack natiahol ruku. „Podaj mi ju."

Vzal jej z ruky kazetu a šiel ku skrinke, v ktorej bol umiestnený hotelový videorekordér.

„Čo chceš urobiť?" nechápala.

„Čo by si povedala, že robím? Chcem si pozrieť tú kazetu."

„Ale prečo, preboha?"

„Toto je jediná vec, čo tu nechal. A ležala tak, aby sme si ju určite všimli."

Bez slova pozorovala, ako zastavil video, vybral prvú kaze​tu a vložil do otvoru druhú. „Myslíš si, že Ledger chcel, aby si ju našiel?"

„Za daných okolností mi to pripadá ako logické vysvetlenie.

Jack stlačil gombík. Ozval sa tichý zvuk prístrojovej me​chaniky. Potom sa na obrazovke zjavili čiernobiele zábery.

Obraz bol zrnitý a očividne ho nakrútil amatér, pretože sa chvel. Napriek tomu Elizabeth hneď spoznala prostredie. Pozerali na dvere hotelovej izby. Zrejme vo veľmi drahom hoteli. Bolo vidieť aj kúsok luxusného koberca na chodbe. Popred dvere prešla chyžná s vozíkom.

Do záberu vošla iná postava. Hayden Shaw.

Elizabeth stuhla. Zovrelo jej žalúdok. Pozorovala Haydena, ako vyťahuje z vrecka hotelovú kartu, otvára si ňou dve​re a mizne vovnútri.

„Jack, čo to má byť?"

„To zatiaľ neviem." Jack nezdvihol oči od obrazovky. „Ale začína to byť zaujímavé."

Vtom sa pred kamerou objavil ďalší muž. Nízky, guľatý a veľmi nervózny. Plešatá hlava a vzadu na temene riedky chvost. Mal na sebe vyťahané bavlnené nohavice a niekoľko zlatých retiazok. Na nose okuliare v tenkom zlatom ráme. V ruke držal kufrík.

Jack ticho zahvízdal. „Tyler Page."

Elizabeth si všimla, že Page dvakrát rázne zaklopal. Dvere sa vzápätí otvorili a Page zmizol vnútri.

„Ten podrazák," uľavil si Jack. „Vedel som, že za tým bu​de on."

„Page? Ale veď to sme vedeli dávno!"

„Hovorím o Haydenovi." Jack pozeral na obrazovku. „Ve​del som, že ma nenávidí, no netušil som, že až takto."

Elizabeth nevedela, čo povedať vo chvíli, keď človek od​halí takú krutú zradu. Mohla si len domýšľať, čo predstavu​je zistenie, že vlastná krv je schopná niečoho takého ako Hayden. Dotkla sa Jackovho ramena. Takmer to nezaregis​troval.

Na obrazovke sa nič nedialo, ale kamera ďalej snímala za​tvorené dvere. Elizabeth uvažovala, či chce kameraman na​krútiť aj odchod oboch mužov z izby.

Prešla ďalšia minúta či dve. Elizabeth pozrela na dvere ho​telovej izby, v ktorej stáli.

„Niekto sem môže každú chvíľu vojsť, Jack. Čo keby sme si tú kazetu vzali so sebou a dopozerali si ju doma?"

„Máš pravdu." Pohol sa k videu, aby ho vypol.

Práve keď sa natiahol, aby zastavil prehrávanie, vošla do záberu tretia postava.

Elizabeth sa najskôr nespoznala.

Keď si uvedomila, že sa pozerá sama na seba, pohla sa s ňou zem. Celá sa roztriasla.

Takmer prestala dýchať, keď uvidela, ako Elizabeth na ob​razovke zastala pred dverami a dvakrát na ne zaklopala.

Nie. To predsa nie je možné!

Dvere sa otvorili. Elizabeth nemo pozerala, ako postava mizne za dverami, za ktorými už čakali Hayden Shaw a Ty​ler Page.

Videozáznam náhle skončil. Spomenula si na názov. Zrada.

„Už to nebude trvať dlho," povedala mierne zachrípnutým hlasom, po ktorom mu po chrbte prebehli príjemné zimomriavky. „Potom môžeme byť spolu. Mysli na to, Tyler. Paríž, Rím, Madrid. Svet bude náš."

„Áno." Tyler Page si jednou rukou pridržiaval telefónne slúchadlo. Druhou si naberal ďalšie zemiakové lupienky z veľkého vrecka pred sebou.

Dom bol tmavý, osvetlený len modrým blikotaním tele​víznej obrazovky, na ktorej sa prehrával nejaký videofilm.

Muž pred obrazovkou chrúmal zemiačky a pozeral film s Bette Davisovou List. Je dobrá, keď je zlá.

„Tyler?"

„Tu som, Anjelská tvár."

Davisová v úlohe Leslie Crosbieovej práve na obrazovke zo žiarlivosti zabila svojho milenca.

„Nemôžeme sa stretávať, kým sa to neskončí. Musíš to chápať."

„Chápem," povedal.

„Je to ťažké pre nás oboch."

„Áno," povedal. „Veľmi ťažké." A nudné, pomyslel si. Zdalo sa mu, že v tom dome sedí už celú večnosť.

„Dobrú noc, môj milý."

„Zbohom, moja milovaná Zavesil a hľadel na obrazovku. Vedel, čo sa stane. Leslie Crosbiovú na súde oslobodia, ale na konci aj tak zomrie. Schému treba dodržať. Vrah musí za svoj čin zaplatiť.

Uvažoval nad tým, či aj on bude musieť platiť.

Siahol do vrecka po ďalšie lupienky.

Uvažoval o Anjelskej tvári. Obetoval jej všetko. Vymenil všetko, čo mu kedy bolo drahé, za ženu, ktorá ho udržiava​la v poddanej poslušnosti. Keď sa všetko skončí, nebude ces​ty späť.

Niet cesty späť. Striaslo ho.

Niet cesty späť.

Hlboko vnútri si musel priznať, že mu už chýba každo​denný kolotoč v laboratóriu. Vtedy bolo všetko také jedno​duché. Ľudia naokolo si už zvykli na jeho excentrické sprá​vanie. Nechali ho pracovať a veľmi si ho nevšímali. Chýba mu tá práca. Aj ticho a pokoj v jeho dome. Tam ho nikto ne​hrešil za omrvinky na stole a mastný riad v dreze. Špinavé ša​ty sa mohli povaľovať na dlážke celé mesiace, keď sa mu za​chcelo.

Ale jej sa také správanie nepáči. Keď sa toto všetko skončí a oni budú konečne spolu, stane sa pre ňu Carym Grantom. Vzdelaný, múdry a predovšetkým nápadne elegantný. Lenže toto je preňho strašná predstava.

Napriek tomu sa ubezpečoval, že to bude stáť za to. Ona je jeho Gildou, Laurou, Ženou v okne, Dámou z jazera.

Lenže občas mu naháňala príšerný strach. Možno aj pre​to si pred pár týždňami kúpil zbraň.

Elizabeth už ďalej nezniesla to ticho. Dusila sa ním. Odtrh​la pohľad od úzkej kľukatej cesty pred nimi a pozrela na Jacka. Zdalo sa, že je plne sústredený na šoférovanie. Zdalo sa, akoby cesta späť do ich spoločného domu bola jediným, na čom mu teraz záleží.

Neprehovoril, odkedy odišli z hotela. Ani jedno jediné slovo. Uvedomila si, že ani ona nie.

Až teraz sa začínala postupne spamätávať zo šoku. Na je​ho miesto sa dostavil rozhorčený hnev. Hádam ho len zvlád​ne. Musí ho zvládnuť.

„Čo si o tom myslíš?" spýtala sa.

Jack sa zamračil, akoby si až teraz uvedomil, že niekto sedí vedľa neho. Vrhol na ňu krátky pohľad a opäť sa zahľadel na kľukatú cestu pred sebou.

„Rozmýšľam o tom videu, čo sme našli," povedal.

„Čo si o tom myslíš?"

„Uvažujem, kto nám ho tam podstrčil."

Pozorovala stromy pozdĺž cesty. „Niekto, kto chce, aby si si myslel, že Hayden, Tyler Page a ja sme sa spojili proti te​be a spolu sme ukradli kryštál."

„Nebudeš mi veriť, ale na to som prišiel aj sám." Pribrzdil pred ostrou zákrutou. „Otázne je, kto mi chcel poskytnúť tieto informácie a prečo práve teraz."

„Tá informácia predsa nie je pravdivá!" namietla veľmi ostro.

„Viem, že nie! Lenže tým sa zoznam ľudí, ktorí mohli pás​ku nastrčiť do Ledgerovej izby, len rozrástol. Je určite dlhší, ako keby to bola pravda."

Na zlomok sekundy mala pocit, že mu celkom nerozu​mie.

Obrátila sa, koľko jej umožňoval bezpečnostný pás. „Tak moment. Chceš povedať, že neveríš tomu, čo si videl na ka​zete?"

„Prosím ťa!" Pohľad upieral na cestu, ale ústa sa mu roztiahli do grimasy povzneseného pobavenia. „Sme tu obklo​pení profesionálnymi filmármi a videoexpertmi všetkého druhu. Okrem toho všade naokolo v blízkom okolí Mirror Springs býva ixypsilon filmových fanatikov, ktorí pravdepo​dobne tiež vedia, ako postrihať videonahrávku. Pravdaže ne​verím tomu, čo som videl na kazete."

Zo srdca jej spadol taký obrovský kameň, až sa začudova​la, že rovno nevzlietla. Naozaj sa bála, že by ju mohol podo​zrievať? Nateraz sa musí uspokojiť aj s tým, že o nepravosti kazety ho presvedčili technické možnosti falšovania. Odmie​tol uveriť tomu, čo videl, a to je najdôležitejšie.

„Aha." Nenapadlo jej, čo iné by mala povedať.

Rýchlo si ju premeral. „Stalo sa niečo?"

„Nie. Je mi fajn," povedala bodro. „Cítim sa úžasne."

„Keď prídeme domov, hneď zavolám Larrymu. Mal už dosť času, aby získal ďalšie informácie."

„A ja zavolám Louise."

„Keby sme si to všetko dali na papier a pozreli sa na to, možno by sa nám otvorili oči a videli by sme aj..." Zarazil sa a rezignovane zastonal, keď zložil nohu z pedála a začal brzdiť. „Dofrasa, už zase? Na toto už fakt nemám náladu."

„Čo sa stalo?" Elizabeth pozrela tým istým smerom. Až te​raz si všimla ostré svetlá a dodávku, ktorá čiastočne blokova​la úzku cestu.

Dvere na strane vodiča boli dokorán. V lúči svetla zbada​li nehybné telo zvalené na volant. Všade naokolo bola krv.

Okolo scény bola porozkladaná filmárska technika. Eliza​beth si všimla dva stojany so svetlami, ukotvené vrecami s pieskom. Svietil len jeden. Boli tam aj akési káble a gene​rátor.

Muž s kamerou na pleci krúžil okolo dodávky a pravde​podobne hľadal najlepší uhol na nasnímanie scény. Bol k nim otočený chrbtom, ale keď sa dostal do svetelného kužeľa, všimla si, že je oblečený v čiernom denime. Mal na sebe bundu do pása a džínsy. Tvár mal odvrátenú, no aj tak mu ju takmer celú zakrýval šilt bejzbalovej čapice. Polkruh lesklého kovu, ktorý zdobil jeho kožené čižmy, sa pri kaž​dom kroku zablysol.

„Zase mŕtvola, zase film," hundral podráždene Jack. Auto zastalo.

„Asi sa tiež zapojili do súťaže," uvažovala Elizabeth.

„Ale čo to má znamenať, že si len tak zablokujú verejnú cestu?"

„No tak, Jack! Buď trochu nad vecou!" Nad vecou? Dnes večer je akosi nadmieru pozitívne naladená. Jack neuveril vi​deu v Ledgerovej izbe. Život je fajn. „Som si istá, že nepočí​tali s tým, že by tadiaľto niekto išiel tak neskoro v noci."

„Akýsi malý štáb, nie?" Jack si rozopol bezpečnostný pás a vyšiel z auta. „Viďím len dvoch .ľudí."

Vykročil k dodávke.

Elizabeth otvorila dvere a vystúpila.

„Ako dlho vám to potrvá?" spýtal sa Jack, keď prišiel bližšie k dodávke.

Kameraman sa neobrátil. Zostal stáť chrbtom a ďalej sní​mal krvavú scénu. „Ešte chvíľu. Mohli by ste zhasnúť svetlá? Kazia mi scénu."

„Prepáčte," povedal Jack. „Počkáme niekoľko minút, ale to je všetko. Ponáhľame sa."

„Daj sa vypchať. Ako vidíš, robíme kino." Muž ukázal ru​kou k svetelným rampám a dodávke. „Stavali sme to hodinu.

„Keby ste posunuli aspoň jeden stojan," navrhol Jack,

„Mohol by som prejsť popri vás."

Elizabeth sa cítila trápne. „Nechaj ich, Jack," usilovala sa zmierniť napätie, „nech dokončia ten záber. Môžeme predsa chvíľu počkať."

Zastal a obzrel sa. V diaľkových svetlách auta videla jeho prekvapený pohľad.

„Prosím ťa," povedala pevne, „vráť sa do auta. Nechceme im to predsa pokaziť, nie?"

Zaváhal, ale vzápätí si s úľavou vydýchla, keď zistila, že prestal klásť odpor. „Nie, rozhodne im to nechceme poka​ziť."

V tej istej chvíli sa herec, ktorý hral mŕtveho za volantom dodávky, zdvihol a pozrel na Elizabeth. Tvár mal celú od fil​márskej krvi.

„Žena?" zvolal veselo. „Mohli by sme ju využiť v zábere. Čo vy na to? Hej, chceli by ste hrať vo filme, slečna?"

Elizabeth otvorila ústa, aby mu povedala, že nemá záu​jem, ale nestihla, pretože si všimla kameramana, ktorý zložil kameru z pleca a vykročil k svetelnému stojanu.

„Dotkni sa toho a dám ťa zabasnúť," zreval na Jacka.

Jack sa obzrel ponad plece. „Ničoho sa nedotýkam. Dá​vam vám ešte chvíľu, aby ste dokončili záber."

„Dokončíme to, rozumieš?" rozbehol sa za Jackom. „Poď​me, Benny!"

Benny vyskočil z dodávky a rozbehol sa za svojím kamošom.

„Jack," skríkla Elizabeth. „Za tebou!"

Jack sa obzrel a zbadal dvoch mužov rútiacich sa naňho.

Kameraman dobehol Jacka a zahnal sa päsťou proti nemu. Jack sa uhol, ale skrvavený herec z dodávky ho schmatol za lakeť a zhodil ho na cestu.

Jack sa zviezol na zem. Akosi ľahko. Herca však strhol so sebou. Ten dopadol surovo na tvrdú zem, zatiaľ čo Jack pa​dol naňho.

„Drž ho," kameraman poskakoval okolo mužov na zemi. „Doriti! Drž ho!"

Elizabeth sa rozbehla k dodávke.

„Zostaň pri aute!" kričal na ňu Jack.

Ale ona ho nepočúvla. Až vtedy si lepšie všimla kamera​mana. Pod šiltom stiahnutým hlboko do čela mal lyžiarske okuliare.

Kameraman chcel zaútočiť na Jacka nohou v ťažkej čižme, ale ten sa uhol a surový kopanec zasiahol hava rovno medzi rebrá.

„Ty magor!" zreval herec a chytil sa za bok. „Schytal som to!"

Elizabeth zistila, že Jack je už opäť na nohách a chystá sa zaútočiť na kameramana. Chytila najbližšie svetlo a pohla prvým reflektorom.

„Moje svetlá!" vykríkol zúfalo herec. Jeho zdesenie bolo oveľa väčšie teraz, než keď dostal bolestivý kopanec namies​to Jacka. „Nedotýkaj sa mojich svetiel!"

Prudko trhla. Uchytenie svetla povolilo a reflektor padol na zem. Pri páde na asfalt vybuchol. V ruke jej ostal kus ko​vového ramena. Zahnala sa ním v prudkom oblúku smerom k mužom bojujúcim obďaleč.

Herec zreval v hrôze, ktorú znásobila nočná ozvena.

„Moje svetlá!"

Elizabeth ho ignorovala. Videla Jacka, ako sa práve uhol pred ďalším kameramanovým úderom. Natiahol sa, schma​tol ho za zápästie a prudko ním trhol.
Kameraman preletel dopredu a so strašným stonom do​padol na brucho. Jack sa naňho vrhol.

Herec vrieskal na Elizabeth. Otočila sa a zbadala, že sa rú​ti proti nej. Zamávala kovovou tyčou a trafila ho rovno do pleca.

„Zmizni od mojich svetiel, ty suka!"

Ustúpila, ale tyč držala vztýčenú v oboch rukách, akoby to bol bojový meč.

„Neopováž sa jej dotknúť!" zakričal Jack.

Nechal kameramana a vyrazil za hercom.

Kameraman vyskočil na rovné nohy a keď zistil, že bez​prostredné nebezpečenstvo pominulo, vrhol sa k dodávke.

„Počkaj ma, ty magor!" Herec sa vykašľal aj na svetlá a utekal k autu.

Jack ho zdrapil a zastavil.

„Nie, nie, nie!" Herec sa zúfalo pokúšal dostať k dodávke.

Motor naskočil a zapli sa svetlá. Vzápätí zapískali pneu​matiky a dodávka vyrazila do noci s plieskaním otvorených zadných dverí.

„Kretén!" hrešil herec za vzďaľujúcim sa autom. „Poondiaty, smradľavý kretén!"

A potom všetko stíchlo. Elizabeth meravo stála na bielej stredovej čiare na ceste a pozorovala Jacka.

„Si v poriadku?" spýtal sa jej ustarostené.

„Som." Uvedomila si, že ešte stále drží ,meč' pripravená pobiť sa. Opatrne položila kovovú tyč na zem vedľa seba. „Áno, som v poriadku, nič mi nie je. A ty?"

„Všetko v poriadku." Zazrel na svojho zajatca. „Povieš mi láskavo, čo to malo celé znamenať? Alebo ideme rovno na políciu?"

„Čo?" Aj pod nánosom filmárskej krvi bolo vidieť, ako herec zbledol. „Políciu?"

„Presne to mám teraz v úmysle," povedal Jack presvedčivo.

„Tu sa nehovorilo nič o polišoch," takmer plakal herec. „Vraj je to zicher a nikto sem nebude ťahať polišov. Aj keby to nevyšlo."

„Ale? A čo vám nevyšlo?"

Herec vyzeral veľmi nešťastne. „Ja neviem. Ponúkol mi päť stoviek, ak mu helfnem. A pozri, ako som dopadol. Zničené svetlá. Oprava bude stáť oveľa viac ako tých mizer​ných päť stoviek."

Elizabeth podišla bližšie k nemu. „Ako sa volá váš komplic?"

„Nemám šajnu. Všetci ho volajú Ollie."

„Viete aspoň, čím sa živí?" skúsil Jack z inej strany.

„Je kaskadér. Vyrazili ho z veľkých štúdií. Dostal padáka, lebo chľastal."

Elizabeth zastala vedľa Jacka. „A vy sa ako voláte?" spýta​la sa miernejšie.

„Benny. Benny Cooper." Benny na ňu prosebné pozrel. „Malo to byť len varovanie. Nič viac. Chceli sme ho len tro​chu postrašiť, aby si zbalil kufre a vypadol z mesta."

„To je všetko?" spýtal sa Jack. „Vystrašiť ma, aby som odišiel z mesta?"

„To sedí." Benny vzdychol. „Ale všetko sa to poondilo. Ollie vravel, že sem nikto nebude ťahať polišov."

Jack sa chladne usmial. „Máš šťastný deň, Benny. Ollie ti neklamal."

Už o pätnásť minút Jack zaparkoval na úzkej ceste pred ich dočasným spoločným domom a vypol motor. Elizabeth zo​stala sedieť. Zamyslene hľadela pred seba.

„Ďalšie varovanie," povedala ticho. „Žeby aj toto bolo od Vicky a Dawsona Hollanda?"

„Možno." Ani Jack neotvoril svoje dvere. Sedel vedľa Eli​zabeth a pozoroval dvere domu.

„Možno sme predsa len mali zavolať políciu, Jack."

„Ak to urobíme," povedal bezvýrazné, „všetko je v háji. Všetci ľudia, čo sú v tom zapletení, sa vyparia. A môžeme sa rozlúčiť s tým, že ešte niekedy uvidíme Pagea a kryštál."

„Asi máš pravdu."

„Polícia s tým, čo sa stalo dnes v noci, veľa nenarobí. Aku​rát nám poradí, aby sme podali trestné oznámenie."

„Lenže kým príde nejaký detektív, zmiznú všetky stopy a svedkovia."

„Presne," súhlasil smutne.

Ešte niekoľko minút mlčky sedeli v aute.

„Zvláštne, ako dvaja inteligentní ľudia, za akých sa pokla​dáme, sedia uprostred noci v aute a zdôvodňujú si sami pred sebou, prečo nemajú ísť na políciu, keď išlo o jednoznačný útok a pokus o ublíženie na zdraví," povedala nakoniec Eli​zabeth.

Jack otvoril dvere auta. „Nie sme predsa inteligentní pre nič za nič."

Kapitola 20
Elizabeth sa lepšie zakrútila do bieleho plášťa a otvorila presklené posuvné dvere na terasu. Do tváre jej udrel stu​dený horský vzduch a vyrazil jej dych. Uvedomila si, že na​novo pochopila význam prídavných mien ako čistý, svieži či ostrý.

Pozrela k horúcej vírivke. V mesačnom svetle uvidela Jac​ka. Sedel opretý o stenu vane a rukami objímal okraj. Hlavu mal zaklonenú a privreté oči.

„Určite ťa nič nebolí?" spýtala sa ho.

„Nie." Otvoril oči a usmial sa na ňu. „Vďaka tebe. Výbor​ný trik s tými svetlami. Rozhodne sa ti podarilo upútať Bennyho pozornosť. Mali sme šťastie."

„Ako to šťastie?"

„Ollie a Benny sú len bezvýznamné figúrky v malom fil​movom priemysle, nie profesionálni nájomní zabijaci." Jack si ohmatal rebrá.

„Naozaj nechceš ísť na pohotovosť?"

Znechutene zavrčal. „Naozaj nechcem." „Šťastie, že sa venuješ bojovému umeniu." „Otec ma prihlásil na tréningy, keď som mal osem. Larry mi povedal, že tiež ho zapísal asi v tom veku. Vôbec by ma neprekvapilo, keby som zistil, že aj Hayden chodil na tréningy bojových umení od ôsmich rokov. Otec robil všet​ko veľmi metodicky. Celé roky som dodržiaval zásadu, že bojovať sa má len na žinenke. Až dnes som urobil výnim​ku."

„Rozmýšľam, či aj Hayden dostal nejaké varovanie," ozva​la sa Elizabeth.

„To je vynikajúca otázka. Ale je tu aj iná možnosť." „A to?"

„Že je to on, kto nám poslal pozdrav v podobe tých dvoch. Možno má vlastnú predstavu, ako sa zbaviť konku​rencie."

„Nehnevaj sa, ale tvoja paranoja začína byť chorobná." „Ako?"

„Jack, dávaj pozor a dobre ma počúvaj. Ak neveríš tej scé​ne, ako vchádzam do izby na stretnutie s Tylerom Pageom, prečo potom veríš, že Hayden tam naozaj šiel? Veď aj to môže byť len filmový trik."

Jack zavrel oči, znova sa zaklonil a oprel o okraj vane. „To, že ty v tom nemáš prsty, neznamená, že v tom nie je zaple​tený Hayden."

„Nechávaš svoje osobné pocity zvíťaziť nad logickým uvažovaním? Keby bol Hayden v spolku s Palcom, prečo by sa potĺkal po Mirror Springs? Vzal by predsa kryštál a sadol by na prvé lietadlo do Amsterdamu alebo Berlína alebo na stredný východ."

„Pomsta nepoteší, ak sa objekt nedozvie, kto sa mu po​mstil."

„Hayden nemá s krádežou nič spoločné." Sadla si na okraj vane a bosou nohou rozhŕňala teplú vodu. Prišiel sem pre to isté ako my. Na aukciu."

„Ako to môžeš vedieť?"

„Viem-. V ten deň, keď priletel, a aj na druhý deň večer v bare, kým si ,rokoval' na záchode, navrhol mi, aby som s fondom na dražbe pomohla jemu, nie tebe."

Jack otvoril oči. „Ten sviniar! Prečo si mi to nepovedala?"

Pokrčila plecami. „Nechcela som prilievať olej do ohňa, ktorý už aj tak medzi vami horí dosť dlho."

„Ten sviniar!" zopakoval Jack. „Mala si mi to povedať."

„Sama som sa rozhodla takto."

„Dopekla, Elizabeth..."

„Podstatné je," prerušila ho rázne, „že by za mnou ne​prišiel s takým návrhom, keby sem neprišiel na dražbu. Vra​vím ti, Jack, on ten kryštál neukradol. Prišiel na dražbu."

Jack sa s ňou ešte chcel hádať, ale radšej zmenil taktiku. „Keď ťa minulý utorok Hayden vzal na večeru, prezradil ti, ako sa dozvedel o strate kryštálu?"

„Aby som ti povedala pravdu, bola som tou správou taká zhrozená, že som sa ho asi zabudla spýtať na podrobnosti." Usilovala sa spomenúť si na ten večer. „Ale keď o tom teraz uvažujem, som si takmer istá, že spomenul nejaký anonym​ný telefonát."

„To nie je veľmi originálne. Čudujem sa, že si nevymyslel niečo technologicky na úrovni dnešnej doby. Napríklad záhadný e-mail alebo fax."

Elizabeth pokrčila plecami. „Lenže keď sa nad tým zamys​líš, telefonát je oveľa jednoduchší a bezpečnejší spôsob komu​nikácie. A navyše sa veľmi jednoducho dá meniť farba hlasu."

„To máš pravdu."

Pozrela naňho. „Dnes večer si navrhol, aby sme si spolu sadli, všetko si spísali a potom si to prešli. Myslím, že je to dobrý nápad."

„Aj ja, ibaže nie dnes večer. Potrebujem sa trochu vyspať, kým sa pustím do tohto projektu."

„Ja tiež.

Posadil sa hlbšie do vody. „Budeš tam len tak sedieť a na​máčať si prsty na nohách, alebo sem vlezieš celá?"

„Odpovieš mi na jednu otázku, kým sa rozhodnem?"

„Ak nemusím používať logické myslenie. Nie som mo​mentálne v najlepšej forme."

„Je to ľahká otázka." Urobila pauzu, aby nabrala odvahu. „Ešte predtým, ako sme narazili na tých dvoch na ceste, pove​dal si mi, že si neuveril tomu, čo si videl na videu. Myslím to, že som sa dala dokopy s Haydenom a Pageom. Povedal si, že tomu neveríš, lebo to mohol hocikto prestrihať a sfalšovať."

„No a ďalej?"

„Ale nie si ochotný pripustiť, že Hayden a Page mohli byť takisto spojení len filmovým trikom."

„A ďalej?"

Toto bude nepríjemné, pomyslela si Elizabeth, no teraz už nemohla cúvnuť. „Tak mi napadlo, prečo si tak rýchlo spo​chybnil dôkazy proti mne?"

„Jediný možný motív, prečo by si sa mohla podieľať na krádeži kryštálu, je pomsta."

Teraz nechápala zase ona. „A ďalej?"

„A taká prešpekulovaná, starostlivo vykalkulovaná po​msta, ktorá sa dotýka spolupracovníkov a využíva rozsiahle zastieracie manévre, nie je tvoj štýl."

„Ale?" Prekvapene uvažovala nad tým, čo povedal. „A čo je môj štýl?"

Otvoril oči a veselo sa uškrnul. V mesačnom svetle mu zasvietil dokonalý biely chrup. „Oko za oko. A rovno na vec, to je tvoj štýl. Vynadať mi pred všetkými do sviniarov, to je tvoj štýl."

Zastenala. „Už sa toho nikdy nezbavím, čo?"

„Nie, kým sa mi bude chcieť o tom hovoriť."

„Takže môj štýl pomsty je bez fantázie, nudný a vopred jasný?"

„Nič na tebe nie je nudné."

„A vopred jasné?" útočila.

„Len tak, ako sa mi to páči."

„Predpokladám, že toto mi na útechu musí stačiť." Upre​ne ho pozorovala. V tme nebolo vidieť pod spenenú vodu. „Máš plavky?"

„A čože ťa to tak zaujíma?"

„Takže nemáš, však?"

„Ako vidíš, tak aj v mojom prípade sú isté veci vopred jasné."

,Ale nie nudné," zašepkala.

Rozviazala si opasok na župane a nechala ho padnúť k nohám. Studený vzduch objal jej nahú pokožku, až jej vy​razilo dych. Rýchlo sa ponorila do horúcej vody.

Jack sa usmieval a pozoroval ju, ako si sadá k nemu na la​vičku pod vodou. „Ako vidím, ani ty už nechodíš do vírivky v plavkách."

Dotkla sa jeho stehna. „Ale nechcela by som, aby ti bolo na mne všetko vopred jasné."

Prstami mu jemne krúžila po vnútornej strane stehna.

Chytil ju za ruku a zdvihol si ju k ústam. Bozkával ju na mokré prsty a pozoroval ju spod privretých viečok. V očiach mu uvidela hlad a vzápätí sa jej zdala voda vo vírivke stude​ná v porovnaní s túžbou, čo jej rozpálila telo.

Jemne ju hrýzol do palca a potom do prstov na ruke. Ti​cho vzdychla a posunula sa ešte bližšie k nemu. Pomaly jej stiahol ruku späť pod vodu a priložil si ju tam, kam sa bez jeho vedenia sama neodvážila. Jemne ho objala. Keď v prs​toch ucítila jeho vzrušenie, objala ho pevnejšie. Telom mu prebehol slastný kŕč.

„Najjasnejšia vec na svete je moja reakcia na teba," šep​kal jej počas bozku. „Jasnejšia ako že zajtra zase vyjde sln​ko."

Pootvorila ústa a ich jazyky sa okamžite vrhli na seba ako divé zvieratá. Jemne ho uhryzla do spodnej pery. Prekvape​ný náhlou zmenou taktiky a nežne bolestivým útokom šťastne zastonal. Niečo nezrozumiteľne zamrmlal a pritiahol si ju nad seba. Nenásytné sa do nej vpíjal, akoby sa toho bozku nevedel dostatočne nabažiť.

Objala ho stehnami a nechtami sa mu jemne zaryla do vlhkých pliec. Pod sebou pocítila jeho okamžitú reakciu. Nenapadlo jej, že by mohol byť ešte väčší.

Rukou jej prešiel po línii chrbtice až hlboko pod vodu a potom sa šikovnými prstami bez námahy prebil až tam, kde bola najcitlivejšia. Od rozkoše sa jej zahmlilo pred oča​mi a telom jej prebehol kŕč. A potom ešte jeden. Nedokáza​la sa ovládnuť. Horúca extáza, oslepujúca rozkoš a náhle vy​vrcholenie ju zaskočili.

„Jack!"

„Nebráň sa," zašepkal. Bozkával ju na krk a na prsia a keď si uvoľnil prsty, opatrne si ju posadil na seba. „Mám toho pre teba ešte dosť."

Ostrý zvuk budíka jej vpadol do sna, ktorý sa odohrával v akejsi nekonečnej chodbe, husto poprekrižovanej menšími chodbičkami, ktoré ústili do prázdnych stien.

Budík bol nepotrebný rušivý prvok, ktorý veci len zhoršil.

Nepotrebovala, aby ju zvonenie upozornilo na nebez​pečenstvo. Pridobre si uvedomovolala, že obaja sú ohrození. Musí sa sústrediť. Musí uvažovať jasne a logicky. Ale ako sa to dá, keď ten prekliaty budík stále zvoní?

Elizabeth sa náhle zobudila. Zažmurkala do skúpeho svetla zatiahnutej oblohy, ktorá nakúkala do spálne cez okná. Načiahla sa za telefónom a priložila si ho k uchu.

„Čo je?

„Ale, ale! Ktosi vstával hore zadkom," ozvala sa bodro Louise.

„Ušetrite ma vtipných poznámok, Louise. Nemám na to náladu." Pocítila, že Jack sa predral nohou pomedzi jej steh​ná a pevnejšie ju objal.

Uvedomila si, že to predtým bol iba zlý sen. Uštipni sa, Elizabeth, preber sa.

„Máte pre mňa niečo?"

„To ešte neviem," zaváhala Louise. „Možno nič. Ale ho​vorila som s niekoľkými ľuďmi, ktorí už roky píšu o filmových festivaloch. Kedysi to boli len podujatia ako Cannes, Santa Fe či Benátky, ale dnes len čo majú v meste kino, už si organizujú vlastný festival."

„Mohli by ste prejsť k veci, Louise?"

„Mohla. Dawson Holland sa už roky pohybuje vo filmo​vom šoubiznise. Odjakživa preťahoval nádejné herečky. A robí to až dodnes, napriek tomu, že je ženatý."

„Čože?" Elizabeth sa prudko posadila. „Spáva s inými že​nami, napriek tomu, že má za manželku Vicky Bellamyovú?"

„Presne tak. Ale nemá nikoho konkrétneho. Sú to všetko len také rýchlovky na jednu noc. Ako by som to povedala... Preťahuje ich, ale nemá žiadnu stálu milenku, takže je Vicky vlastne verný. Dá sa to tak povedať?"

„Verný?"

„Posledných osemnásť mesiacov určite."

„Sú svoji len rok a pol?"

„Uhm."

Elizabeth uvažovala, či Vicky vie o Hollandových aférach na jednu noc. „Ešte niečo o Hollandovi?"

„Uhm." Louise sa odmlčala, aby vypointovala nasledujú​cu informáciu. „Pred Vicky bol ženatý dvakrát."

„To viem. Na tom nie je nič zvláštne. V jeho brandži teda rozhodne nie."

„Ha!" zareagovala víťazoslávne Louise. „A viete aj to, že je dvojnásobný vdovec?"

Louise stíchla a čakala na reakciu.

Elizabeth si všimla, že Jack ju uprene pozoruje.

„Prirodzená príčina?" spýtala sa Elizabeth pomaly.

„Kdeže! Autonehoda. Prvá žena sa zabila takmer pred dvadsiatimi rokmi. Druhá spadla z útesu pred ôsmimi rok​mi. A teraz príde niečo naozaj zaujímavé. Holland v oboch prípadoch zdedil obrovské peniaze. Prvá žena mu zanechala niekoľkotisícový podiel na akciách v elektrotechnickom priemysle, ktoré krátko pred jej smrťou prudko stúpli."

„A druhá?"

„Tiež veľmi záhadné," skonštatovala Louise sucho. „Tesne pred smrťou jej uzavrel vysokú životnú poistku."

Elizabeth tuho stískala slúchadlo. „Bolo nejaké vyšetrovanie?“

„Samozrejme. Podľa mojich informácií to poisťovňa dala prešetriť, ale nič mu nedokázali a poisťovňa mu musela vy​platiť celú poistnú sumu a všetko ostatné."

Elizabeth sa upokojila. „Má Vicky nejaký vlastný maje​tok?"

„Nie. Preverila som si to. Žiadne rodinné peniaze. Vyzerá to tak, že využíva len svoj rozum a šarm. Veľa som toho o nej nezistila, ale vlastné peniaze rozhodne nemá." Louise sa pre​hŕňala v nejakých papieroch. „Ale bolo by zaujímavé zistiť, či Holland aj pre ňu uzavrel životnú poistku.

„Hrozná predstava," striasla sa Elizabeth.

„Dawson Holland je totiž hrozný chlap. A profesionálny sviniar."

„A možno ešte niečo horšie, ak ste mali pravdu v prípade jeho prvých dvoch žien."

„Lenže ako som povedala, nenašiel sa proti nemu nijaký dôkaz. Ale môj zdroj mi potvrdil, že v tom aj tak môže byť niečo viac, než len náhoda." Louise sa odmlčala a po chvíľ​ke sa ozvala znova. „To je všetko. Mám snoriť ďalej?"

„Áno," zamyslene odpovedala Elizabeth. Prstami bubno​vala Jackovi po pleci. „Zavolajte mi, len čo zistíte niečo no​vé."

„Zavolám." Louise sa nadýchla. „A ako pokračujete s tým vaším sviniarom?"

Elizabeth pocítila, ako sa jej po celom tele rozlieva prí​jemné teplo. Pozrela von oknom, aby sa vyhla Jackovmu po​hľadu. „Fajn. Veľmi fajn."

„Je tam, čo? Leží v posteli vedľa vás, čo?"

„Musím už končiť, Louise."

„Nechcem byť bezočivá, ale moja novinárska zvedavosť sa nikdy neuspokojí, kým sa vás nespýtam." Louise si odkašľala. „Stojí za to robiť to s takým skúseným sviniarom?"

Elizabeth rýchlo položila. Jack sa na ňu spýtavo pozrel. „No?" „Myslíš, že by Larry vedel zistiť, či Holland uzavrel pre Vicky životnú poistku?"

„Asi áno." Oprel sa o lakeť. „A ty si čo myslíš?" „Mám taký zlý pocit."

O dve hodiny Jack odložil slúchadlo a pozrel na Elizabeth. V tvári mal nečitateľný výraz.

Elizabeth si odpila kávy. „Čo ti povedal?"

„Povedal mi, že tvoje tušenie bolo správne." Jack prešiel okolo kuchynského pultu a nalial si kávu. „Dawson Holland uzavrel na Vicky vysokú životnú poistku. Asi pred štyrmi mesiacmi."

Naskočili jej zimomriavky. „Potvrdil ti, že úmrtia jeho pr​vých dvoch žien boli podozrivé?"

„V záznamoch nenašiel nič o tom, že by bolo niečo zvlášt​ne na smrti jeho prvej manželky." Jack sa napil. „A v dru​hom prípade poisťovňa nakoniec zaplatila. Oficiálne sa nik​dy nepotvrdilo, že by šlo o podozrivý prípad, ale..."

„Počúvam."

„Ale v oboch prípadoch niekoľko mesiacov pred smrťou manželky utrpel Holland vysoké finančné straty. Prvýkrát sa z toho vylízal vďaka akciám, ktoré zdedil po prvej žene. A ži​votná poistka uzavretá na pani Hollandovú číslo dva ho vy​tiahla z kaše druhýkrát."

Pohľady sa im stretli. „Keď ti Larry naposledy volal, vra​vel, že Holland má finančné problémy. Dobre si pamätám? Hovoril, že prišiel o peniaze v zahraničnom investičnom fonde, nie?"

„Áno." Jack zdvihol obočie. „Na čo myslíš?"

V hlave si preberala, čo jej práve napadlo.

„Uvažujem nad tým," povedala po chvíli, „že za užitočné varovanie sa treba odmeniť - tiež varovaním."

Kapitola 21
Dawson vyšiel z kúpeľne a Vicky ho pozorovala v zrkadle. Všimla si, že aj jeho posledný facelifting pomaly stráca efekt a koža na brade mu opäť povädla. Udržiava si štíhlu posta​vu, ale ani pravidelný pobyt v telocvični s osobným tréne​rom mu nemôže vrátiť pevné pružné telo mladíka. Akosi rýchlo sa na ňom začali prejavovať stopy starnutia.

Nechápala, čo na ňom ostatné ženy vidia. Veď ani s jednou z nich nebol dostatočne dlho na to, aby si užili jeho peniaze. Žeby mu naleteli na jeho trápne sľuby? Skutočne boli natoľ​ko hlúpe a naivné, aby mu zhltli, že ich dostane k filmu?

Nakoniec, veď aj ona mu kedysi verila...

Keď sa stretli prvýkrát, Dawson mal veľa peňazí a všetky predpoklady na to, aby ťahal nitky, lenže nemal záujem hrať hollywoodsku hru. Držal sa radšej bokom od filmovej brandže, ale udržiaval posteľové vzťahy s nádejnými herečkami a začínajúcimi hviezdičkami, pri ktorých sa ubezpečoval o svojej večnej mladosti. Dnes jej je jasné, že nikdy by ne​riskoval veľké peniaze na skutočný veľkofilm.

A v poslednom čase nemal ani dosť peňazí. Nepoznala všetky detaily, no nebola ani hlúpa. Dawson síce držal infor​mácie o svojej finančnej situácii vždy v tajnosti, ale ona aj tak zistila, že má problémy. Verila mu, že sa z toho dostane. Zdalo sa jej totiž, že Dawson má schopnosť kráľa Midasa. Žiaľ, medzičasom zistila, že čoraz častejšie sa spolieha len na svoj šarm a dobrú povesť.

Dnes už vie aj to, že si nikdy nezahrá inde ako v bez​významných malých filmoch ako Rýchla kompánia. Možno pozná pravdu už oveľa dlhšie. Vždy sa pýšila svojím realis​tickým pohľadom na svet, ale teraz musí sebakriticky uznať, že pokiaľ ide o jej túžbu hrať, stráca súdnosť.

No a čo? Každý má právo na nejakú slabosť.

Dawsonovou slabosťou sú pekné hlúpe ženy. Výborne sa zabávala na tom, ako všemožne sa pred ňou usiluje ututlať svoje bezvýznamné aférky. Dokonca sa jej to videlo perverz​né dojímavé. Určite sa bál, že by ho opustila, keby mu na to prišla.

Nemala v úmysle presviedčať ho o opaku. Keby sa jej to podarilo, stratila by nad ním moc. A moc je predsa jediná skutočná devíza vzťahu. Naučila sa to už veľmi dávno.

„Zajtra je tvoj veľký deň, miláčik." Dawson si naprával golier na hodvábnej košeli pred druhým zrkadlom. „Tešíš sa?"

„Trochu."

Usmial sa na ňu. „Upokoj sa. Viem, že vyhráš."

„Naozaj si to myslíš?"

„Nepochybujem o tom." Odvrátil sa od zrkadla a uškrnul sa. „Obávam sa, že Rýchla kompánia nevyhrá cenu za najlep​ší film neo noir, ale porota nemôže prehliadnuť tvoj skvelý výkon. Bola si fantastická."

„Vďaka tebe."

Vstala od stolíka a prešla ku skrini, aby sa nemusela poze​rať na jeho zvädnutú usmiatu tvár.

Nenávidela ho, keď sa takto usmieva. Príliš jej pripomína úsmev otca. Bol to ten istý úsmev, akým ju vítal otec ráno po tom, čo strávil noc v jej posteli. Úsmev založený na straš​ných klamstvách a tajomstvách, ktoré nezniesli svetlo dňa. Úsmev, ktorý ju strašil a mrzol jej v žilách až na kosť. Vede​la, že toto sa v nej nikdy neroztopí.

Vybrala si zo skrine ľadovomodrú blúzku a bledomodré nohavice. Usilovala sa sústrediť na oblečenie, aby odohnala desivý obraz otcovho úsmevu z Dawsonovej tváre.

„Aké máš dnes plány?" spýtal sa Dawson s nedbalým záuj​mom manžela.

„Chcela som ísť do kúpeľov, zaplávať si a potom na masáž." Obrátila sa na Dawsona a venovala mu jeden zo svo​jich najkrajších úsmevov. „Dawson, čo sa týka zajtrajška..."

„Nepochybujem o tom, že vyhráš, miláčik."

Karhavo naňho pozrela. „Len mi nepovedz, že si podpla​til porotu!"

„Nebolo treba," usmial sa galantne. „Museli by byť slepí, aby nevideli, aký výkon si podala. Oblečieš si tie bielo-strieborné šaty?"

„Áno."

„Výborne. Vyzeráš v nich nádherne."

Zaváhala, kým mu položila otázku. „Dawson, povedal si už Olliemu, že s tými útokmi fanatika sme zatiaľ skončili, áno? Nechcem, aby ma zajtra polial farbou. Je to pre mňa veľmi dôležitý večer."

„Ale samozrejme, že som mu to už povedal, moja drahá," zasmial sa Dawson. „Reklama je výborná vec, ale nedovolím predsa, aby ti niečo skazilo zajtrajší večer."

„Ďakujem." Uľavilo sa jej, vyzývavo prešla k nemu a zľah​ka ho pobozkala na ústa.

Som dobrá herečka, napadlo jej. Škoda len, že nikto iný to nemôže oceniť.

A pritom musí hrať neprestajne. Napríklad aj preto, aby zakryla, že keď sa milujú, vidí v Dawsonovej tvári duchov svojho otca. Aj preto ho radšej zvádza, akoby sa mala nechať zviesť. Kým ho má v moci, cíti sa bezpečne.

A moc je všetko - jediná vec, ktorá pomáha prežiť.

Jack si prezeral úhľadne urovnané predmety na Hollandovom stole. Vedľa koženej písacej podložky stálo v stojane tlsté, zlatom zdobené pero.

Rozhodnutie prehľadať Hollandov byt si nechal pre seba. Mal pocit, že Elizabeth by vystrájala, keby zistila, čo má v úmysle. Neveril síce, že objaví niečo významné, naj​mä nie teraz, keď zistil, že sa mu nedostane do počíta​ča. Ale aspoň nejaká možnosť tu bola. Nemal však v úmys​le nečinne čakať, kým sa Tylerovi Pageovi uráči usporiadať dražbu.

Sklamane zazrel na Hollandov laptop. Už sa pokúsil na​tiahnuť aspoň časť súťaže na disketu, ale hneď zistil, že počí​tač je zabezpečený heslom. Žiaľ, nemohol si sem so sebou ziať Larryho, pre ktorého by to istotne bola hračka.

Práve chcel otvoriť jednu zo zásuviek, keď začul prichá​dzať auto.

Pred pätnástimi minútami trčal ešte v neďalekom lesíku a odtiaľ videl Dawsona a Vicky odchádzať každého v inom aute. Možno si niektorý z nich niečo zabudol.

Počul, že auto zastavilo.

To neveští nič dobré. Bol si istý, že by si vedel poradiť s políciou, ale nechcel si ani len predstaviť, ako by vysvetľo​val Elizabeth, že ho zatkli pre vlámanie do cudzieho bytu.

Prešiel k oknám na južnej stene spálne a medzierkou me​dzi žalúziami vykukol von. Na príjazdovej ceste stál ojazde​ný pick-up. Ani Vickino Porsche, ani Hollandov majestátny terénny voz tam neboli.

Jack pozoroval ženu v stredných rokoch, ako zoskočila z auta a zamierila k dverám. V ruke mala kľúče. Napadlo mu, že je to upratovačka.

Uľavilo sa mu.

Potom počul, ako vošla do domu. O chvíľu už bola na schodoch.

Dopekla!

Pohľadom rýchlo preletel izbu. Nenašiel nijakú možnosť úkrytu. Skrine aj kúpeľňa boli príliš nebezpečné. Pod posteľou nebolo dosť miesta.

Musí zmiznúť na terasu. Nedalo sa z nej zísť dole, ale vši​mol si odkladací priestor pod rímsou. Ak bude mať šťastie, upratovačka doň nepôjde.

Chytil kľučku posuvných dverí, otvoril ich a opatrne vy​šiel na terasu a zavrel za sebou.

Prešiel k dvierkam skladu. Boli zavreté ale našťastie nie za​mknuté. Opatrne ich otvoril a vtiahol sa dnu. Postavil sa k hadici na polievanie, poskladaným stoličkám a konve na polievanie. Bolo tu dosť miesta aj preňho.

Zavrel za sebou a zostal stáť v prítmí. Počúval zvuky oko​lo seba.

Upratovačka sa dlho nezdržala. O krátky čas počul, ako pick-up hlučne naštartoval a vyrazil preč.

Otvoril dvere skladu a chcel vykročiť na terasu. Nohou zavadil o nejaký predmet.

Pozrel sa na zem a zbadal tri malé plechovice, úhľadne na​stavané jedna na druhej vedľa hadice.

Červená farba.

Elizabeth sa zastavila pri pohodlnej posteli. „Môžem sa k vám pripojiť?"

Vicky Hollandová otvorila oči. Mala na sebe turban a hrubý kúpači plášť. Ak aj bola prekvapená, keď nad sebou zbadala Elizabeth, nedala to najavo.

„Nech sa páči."

„Ďakujem." Elizabeth položila pohár s ovocnou šťavou, čo si kúpila v bufete, a ľahla si na susednú posteľ.

Rýchlo sa rozhliadla, aby sa uistila, že nablízku nie je ni​kto, kto by ich mohol počuť. Našťastie bazény sú o tomto čase takmer prázdne. Bola tu len hŕstka kúpeľných hostí, väčšina z nich v rovnakom župane, ako mala na sebe Vicky alebo Elizabeth. Zopár ľudí sedelo na schodíkoch v horúcich vírivkách. Zamestnanci v bielych uniformách prechádzali medzi jednotlivými miestnosťami, kde poskytovali návštev​níkom rôzne druhy terapie - zábaly, masáže.

„Včera v noci na ceste z Mirror Springs som mala taký sil​ný pocit, že ste ma chceli varovať," začala Elizabeth. „Mám pravdu?"

Vicky privrela oči. „Môžete si to vysvetliť, ako chcete."

„Fajn. Takže sa spoľahnem na svoju intuíciu. Chceli ste ma varovať a zastrašiť. Čo znamená, že viete, kto som."

„Ste riaditeľka Aurorinho fondu."

„A vy ste vydatá za Dawsona Hollanda," povedala Eliza​beth pokojne.

„Čo s tým má spoločné môj manžel?"

„Myslím si, že je tu pre to isté, prečo sme tu aj my s Jackom. Možno aj vy ste tu z toho istého dôvodu. Všetci sme sem prišli na dražbu."

„Netuším, o čom hovoríte. Ja som prišla na festival."

„Viete," povedala Elizabeth, „niektorí muži nie sú dobrí manželia. Počula som, že Dawson Holland patrí k nim."

Vicky konečne otvorila oči. Skúmavo pozrela na Eliza​beth. „Viem, že bol už dvakrát ženatý, ak vám ide iba o to. A viem aj to, že má ľúbostné aféry. Nemám s tým problém. A vás do toho rozhodne nič nie je."

„A viete aj to, že obidve jeho ženy zomreli v aute? A že Dawson Holland po ich smrti zakaždým prišiel k veľkým pe​niazom? Viete o tom, že poisťovňa mala veľké pochybnosti v prípade úmrtia jeho druhej manželky? Viete, že Dawson vám pred štyrmi mesiacmi uzavrel veľmi vysokú životnú po​istku?"

Vickina krásna tvár sa zmenila na záhadnú masku. „Prečo mi to všetko hovoríte?"

„Vy ste ma varovali prvá. Chcem vám vrátiť vašu láska​vosť. Pripúšťam, že moje varovanie nie je obalené metaforou, ale na druhej strane, ja nemám scenár. Som nútená impro​vizovať.

Vicky ju najskôr dlho skúmala. Potom sa chladne usmia​la. „Spíte s Fairfaxom."

„Je to dôležité?"

„Pre mňa nie." Vicky opäť zavrela oči. „Ale vyvoláva to vo mne otázky vzhľadom na motív vášho varovania. Viem, čo vám urobil Fairfax, aby ste vedeli. Dawson mi povedal, že vás pretiahol, aby z vás dostal prachy na svoj projekt."

„Dawson vie, čo sa stalo v Seattli?"

Vicky sa zasmiala, ale neotvorila oči. „V istých kruhoch to vedia všetci."

Elizabeth pozorovala jedného z hostí, ako opatrne vchá​dza po schodíkoch do bazéna s krištáľovo čistou liečivou vo​dou. Jemná vôňa vody bohatej na minerály nasýtila vzduch v kúpeľnej dvorane. Od bielo-modrých obkladačiek na ste​nách bazénov sa v tichej ozvene odrážalo čľapkanie vody.

„Preto ste ma včera chceli varovať?" spýtala sa nakoniec. „Ľutujete ma, pretože si myslíte, že som sa zaľúbila do muža, ktorý ma chce chladnokrvne využiť?"

„Naivita je celkom milá vlastnosť, Elizabeth. No platí sa za ňu vysoká cena."

Kapitola 22
Až na tretí pokus sa mu podarilo správne zasunúť kartičku do otvoru. Dvere konečne povolili a on vošiel do tmavej ho​telovej izby. Keď vyťahoval z baru miniatúrnu fľašku škót​skej, znechutene si uvedomil, že sa mu trasú ruky.

„Doriti!"

Ešte vždy pociťoval nepríjemné mrazenie ako dôsledok klesajúcej hladiny adrenalínu. V žalúdku pociťoval ľadový chlad a krútila sa mu hlava.

Bolo to o chlp. Určite bude mať nejaký čas nočné móry. V hlave ešte počul hvízdanie vzduchu okolo auta, ktoré ho minulo len o niekoľko centimetrov. Keby sa celkom náho​dou nebol práve vtedy obzrel...

Keby nebol inštinktívne zareagoval v tej istej stotine se​kundy...

Keby nemal zautomatizované bleskové reakcie z tvrdého tréningu bojových umení...

Nechcel radšej ani domýšľať, čo by sa bolo stalo, ale neve​del sa tých úvah zbaviť. Strieborné auto malo dymové sklá, preto nemohol rozoznať, kto sedí za volantom. Ale to nič. Dobre vie, kto jazdí po Mirror Springs na požičanom aute so striebornou metalízou.

Položil škótsku a prešiel k oknu. Hľadel do čierneho lesa poz​dĺž kaňonu a čakal, kým sa mu alkohol rozleje do celého tela.

Mama mala pravdu. Jeho nevlastný brat ho nenávidí. Ale až do dnešného večera by mu nenapadlo, že Jack ho nenávi​dí tak, aby sa ho pokúsil zabiť.

„Mne sa asi sníva!" Elizabeth sa prehnala krátkou chodbou medzi ich spálňami. „Zbláznil si sa? Šiel si do ich domu? Prekutával si im spálňu?"

„Čo ti mám na to povedať?" Otvoril skriňu a vybral si čis​tú košeľu. „Považoval som to za dobrý nápad."

Vyvalila naňho oči. Od hnevu a šoku nebola schopná slova. Za iných okolností by sa bola potešila pohľadom na to, ako sa prezlieka. Nepozná muža, ktorý by vyzeral zau​jímavejšie bez košele ako práve Jack. Ale keď jej povedal, že sa poobede vlámal do cudzieho domu, vydesilo ju to na​toľko, že si ani neuvedomila, že pred ňou stojí do pol pása nahý.

„Veď ťa mohli zavrieť!" vyčítala mu.

„Pochybujem." Navliekol si košeľu a začal sa zapínať. „Holland by do toho nerád zaťahoval políciu."

„Tým si nemôžeš byť istý." Uvedomila si, že začína zúrivo gestikulovať. To nikdy nebolo dobré znamenie. „Jack, bolo to obrovské riziko."

„Upokoj sa. Nič sa nestalo."

„Naozaj? Ak to nebolo riskantné, prečo si mi to nepove​dal, kým si tam šiel?"

Ďalej sa pokojne obliekal. „Pretože som vedel, že to budeš komentovať."

„Mám právo to komentovať! Svätá matka, keď si predsta​vím, čo všetko sa ti mohlo stať! A to všetko pre nič! Abso​lútne pre nič."

„Nie tak doslova." Podarilo sa mu zatváriť urazene. „Po​vedal som ti predsa, že som našiel červenú farbu."

„Je tam toho!" odsekla. „Aj tak sme ich dávno podozrie​vali, že tie príbehy o obťažovaní a útokoch sú vymyslené pre publicitu. Nemá to nič spoločné s krádežou."

„Možno nie. A možno áno."

Založila si ruky v bok. „Čo to má znamenať?"

„To presne neviem," pripustil. „Ale zdá sa mi, že ak sa Dawson Holland chce zbaviť manželky číslo tri, ktovie, či mu nenapadne spraviť z nej obeť šialeného fanúšika."

Elizabeth nasucho prehltla. „Máš pravdu. Určite si ne​môže dovoliť ďalšiu autonehodu."

„To teda nie." Jack sa pohol k nej. „A ako zareagovala Vicky, keď si jej povedala o Dawsonových prvých dvoch že​nách?"

„Zostala pokojná." Elizabeth sa odvrátila. „Mám dojem, že ma nepokladá za veľmi inteligentnú, pokiaľ ide o mužov."

Jack zastal tesne pri nej. Chytil ju za plecia. „A dôvod? To, že si práve so mnou?"

Odkašľala si. „Áno. Niečo v tom zmysle."

„A čo ty, Elizabeth? Aj ty si stále myslíš, že som z teba pred šiestimi mesiacmi urobil blázna? Že som ťa zneužil?"

Pozerala uprene pred seba, hoci si veľmi intenzívne uve​domovala teplo jeho rúk na svojich pleciach. „Teraz nie je vhodný čas na takéto debaty."

„Milovala si Gartha Gallowaya?"

„Gartha?" Tá otázka ju natoľko prekvapila, že ihneď vykĺzla spod jeho rúk a obrátila sa. „Čo má Garth spoločné s tým, čo sa tu deje?"

„Tvoj švagor povedal, že si Gartha milovala, ale po zniče​ní firmy si zistila, že sa chcel s tebou oženiť len preto, aby po​tešil svoju matku. Merrick mi povedal, že Camille Gallowayová chcela dostať Aurorin fond do rodiny."

Elizabeth zastenala. „Merrick strašne veľa rozpráva."

„Je to pravda?"

„Záleží na tom?"

„Áno. Záleží."

Podozrievavo naňho pozrela. „A prečo?" „Pretože ma zaujíma, ako veľmi ťa zranili udalosti spred dvoch rokov a do akej miery ma z toho obviňuješ." Pozeral jej priamo do očí. „Zaujímalo by ma, či si myslíš, že Vicky má pravdu, keď tvrdí, že si hlúpa, ak spíš so mnou. Zaují​malo by ma tiež..."

Prerušilo ho tiché zvonenie mobilu. V očiach sa mu zjavil nedočkavý výraz. Rýchlo siahol po mobile na stole.

„Fairfax, prosím?"

Výraz tváre mu stvrdol, kým počúval toho, kto hovoril na druhom konci linky. Jack jemu alebo jej neodpovedal, na nič sa nespýtal, bez slova počúval. O niekoľko sekúnd hovor ukončil a zostal bez slova stáť. Pozeral na ňu, akoby neveril tomu, čo práve počul.

„To bol Hayden." Jack sa zhlboka nadýchol. „Myslí si, že som sa dnes popoludní pokúsil zabiť ho. Z toho, čo mi povedal, usudzujem, že niekto ho chcel vytlačiť z cesty. Bolo to práve v tom čase, keď som sa vracal od Hollanda."

„Je to strata času," vzdychol Jack, keď vyšli z výťahu.

„Prestaň fňukať," zahriakla ho Elizabeth a viedla ho dlhou chodbou k dverám Haydenovej izby. „Už si mi to povedal. A ja som ti zase povedala, že nemáme čo stratiť."

Pred dverami Haydenovej izby sa zastavila. Jack stál za ňou a tváril sa znechutene. Zaklopala.

Hayden otvoril dvere. Vyzeral podráždený a nevrlý. Eliza​beth si uvedomila, že tú náladu musel mať aj predtým, ako zistil, kto stojí za dverami.

Znechutene pozrel na Jacka a potom ho demonštratívne začal ignorovať a obrátil sa na Elizabeth.

„Čo tu robíte?" spýtal sa miesto pozdravu.

Elizabeth zacítila závan alkoholu v jeho dychu. Uvedomila si, že pil, ale zatiaľ nie je opitý.

„Myslím, že je čas, aby sme sa všetci traja porozprávali," povedala Elizabeth.

„Veľmi rád sa s vami porozprávam," usmial sa afektova​né, „v príjemnejšej situácii. Ale s ním si nemám čo pove​dať."

Elizabeth sa rukou zaprela do dverí a potlačila ich dnu.

„Ak nechcete, aby som vás označila za chudáka, tak s nami spolupracujte."

Hayden uhol z dverí. „Prečo by som mal byť chudák?"

„Niekto tu hrá špinavú hru a vy nie ste jeho jediná obeť."

Vošla do izby a Jack šiel bez slova za ňou. Zavrel dvere.

„Sadnite si," zavelila Elizabeth. „A správajte sa ako dospe​lí ľudia. Hayden, potrebujem, aby ste mi odpovedali na nie​koľko otázok."

Hayden sa zvalil do kresla a tváril sa vzdorovito. „Nevidím dôvod, prečo by som sa vám mal spovedať z toho, čo viem a prečo to viem a od koho to viem."

Jack ostentatívne mlčal. Stál obrátený k oknu a chrbtom k nim.

Elizabeth vzdychla. Bolo to ťažšie než čakala. Vďaka bo​hu, že jej rodinné vzťahy sa nedostali do tohto stavu. Zaumienila si, že len čo sa vráti do Seattlu, pošle Mcrrickovi tuč​nú sumu na jeho účet. Istota, že nech by sa čokoľvek stalo, má rodinu, na ktorú sa môže spoľahnúť, je predsa hodna oveľa-oveľa viac.

„Niekto sa nás usiluje zastrašiť," povedala Haydenovi. „Zdá sa, že dnes popoludní ste boli adresátom vy. My sme dostali výstrahu včera v noci."

„Neviem, o čom hovoríte."

„Včera v noci nám zablokovali cestu dvaja muži a pokúsi​li sa zbiť vášho brata."

„Nevlastného brata," opravil ju Shaw automaticky. „A ne​verím vám ani slovo. Vyzerá zdravý."

„A predsa je to pravda," odsekla Elizabeth. „Nemusíte ve​riť Jackovi, ale hádam len viete, že mne môžete."

„Áno? A odkiaľ by som to mal vedieť?"

Elizabeth naňho bez slova pozrela. Našťastie, ešte mal tro​chu hanby v tele, pretože sa začervenal. Všimla si, že v rohu stojí hotelový podnos s konvicou kávy a chlebíčkami. V minibare našla čistý pohár a naliala si kávu.

„Predpokladáme, že niekto, kto prišiel do Mirror Springs na dražbu, sa rozhodol zastrašiť svoju konkurenciu, aby sa jej zbavil," ozval sa Jack od okna.

„Napríklad ty?" zaútočil Hayden. „Prekvapuje ma, že si použil auto, Jack. Nabudúce skús revolver. Na ceste zvyčaj​ne zostáva veľa stôp."

„Ak si presvedčený, že som ťa chcel vytlačiť z cesty, prečo nejdeš na políciu?"

„S čím?" uchechtol sa Hayden. „Nemôžem nič dokázať a ty to veľmi dobre vieš. Ale videl som auto. Striebornú me​talízu. Viem dobre, na čom tu jazdíš."

„Tento týždeň tu musí byť niekoľko desiatok prenajatých áut v striebornej metalíze."

„Prestaňte!" Elizabeth prudko postavila pohár na stolík. „Nebudem počúvať vaše hlúpe obviňovanie. Jack nemá nič spoločné s tým, čo sa vám stalo."

„Naozaj?" Hayden na ňu spýtavo pozrel. „A vy ste s ním boli celé popoludnie, Elizabeth? Môžete mu potvrdiť alibi okolo štvrtej poobede?"

Jack sa obrátil k nej s lakonickým úsmevom. Vedela, čo si myslí. Ona šla práve z kúpeľov, on sa vracal od Hollanda, takže s ním nebola.

„Nebola som s ním," pripustila ticho. „Ale viem, že by nikdy neurobil to, z čoho ho obviňujete."

„Kde beriete tú absolútnu istotu? Dokonca po tom, ako sa zachoval k vám?"

„Čo to s tým má spoločné?" prekvapene naňho pozrela. Netušila, ako hlboko je v ňom zakorenená nenávisť k brato​vi. „Zobuďte sa už konečne! Jack dokáže byť trochu tvrdý, keď ide o biznis, ale..."

„Trochu tvrdý!" napodobnil ju Hayden a zaškeril sa. „To je výborný fór, Elizabeth. Veď sa len pozrite, čo urobil Gallowayovcom. Dopekla, zabudli ste, čo urobil vám ani nie pred polrokom? Nemôžem uveriť, že ste mu to všetko zhlt​li. Vždy som vás pokladal za inteligentnú ženu, Elizabeth. Keď už nič iné, čakal by som aspoň, že sa poučíte na vlast​ných chybách."

„A ja si myslím, že ste dostatočne inteligentný na to, aby ste sa nenechali zaslepiť nenávisťou a zlosťou a nevideli fak​ty," vrátila mu jeho útok. „Nie, nepáči sa mi, čo urobil Jack s Gallowayom. Ale teraz aspoň viem, aký mal na to dôvod. Chcel spravodlivosť pre svojho brata Larryho. Za daných okolností by som možno urobila to isté."

Jack na ňu prekvapene pozrel, ale nič nepovedal.

„Nechápem, ako to mení váš názor," zatiahol afektované Hayden Shaw. „Počul som, že ste boli zasnúbená s Garthom Gallowayom a práve stres zo straty ich rodinného podniku zničil váš vzťah. To vás nemrzí?"

„Garth nebol práve ukážkou ľudských cností. Chcel sa so mnou oženiť len preto, aby získali do rodiny peniaze z Aurorinho fondu."

Hayden odfrkol. „Stavím sa, že toto vám nahučal Jack."

„Nie," povedala celkom pokojne. „Toto mi povedal Garth. Osobne."

Nastalo trápne ticho. Hayden sa tváril záhadne.

„Ospravedlňujem sa vám," ozval sa po chvíli. „Viem, ako to je, keď vás niekto takto oklame. Ako to je, keď niekomu zhltnete návnadu aj s navijakom. Tiež som veril, že Gillian... Ale nič, teraz to nebudeme riešiť. Už je to jedno."

„Máte pravdu," pokračovala Elizabeth. „Teraz je to už jed​no, no mali by ste konečne prestať obviňovať Jacka zo všet​kého, čo vám v živote nevyšlo. Začnite posudzovať veci reálne. Všetci traja máme problém. Môže to byť oveľa vážnejšie, ako sme tušili."

Hayden na ňu urazene zazrel. „Čo môže byť vážnejšie, ako to, že ma dnes niekto takmer zabil?"

Jack sa konečne obrátil od okna. „Keby ťa naozaj zabil."

Hayden prekvapene zažmurkal. „Čo to má znamenať? Vy​hrážaš sa mi?"

„Nie," pokojne povedal Jack. „Nevyhrážam. Vravím len, že je možnosť, a to úplne mimo mňa, že situácia môže byť oveľa nebezpečnejšia, ako sme čakali. Myslíme si s Elizabeth, že aj Dawson Holland prišiel na aukciu. Ak je to pravda, musíme si všetci dávať pozor. Niektorí ľudia sú presvedčení, že Holland zaranžoval smrť svojich prvých dvoch manželiek, aby sa dostal k ich peniazom."

„Dawson Holland?" Haydenovi vyrazilo dych. „Ten seladón, čo sa motá okolo filmu? Kde si, prosím ťa, nabral takú somarinu, že prišiel na dražbu technologicky vyspelého kryš​tálu?"

„Povedala mi to jeho žena," ozvala sa Elizabeth.

Hayden sa zamračil. „Spomenula konkrétne dražbu a kryštál?"

„No, nie celkom, ale naznačila mi, že by som sa mala stiahnuť. A včera v noci, keď nás prepadli na ceste domov, jeden z tých chlapov priznal, že ich najali, aby nám .doruči​li odkaz'."

„To sú kraviny!" Hayden vstal z kresla. „Samé kraviny."

„Okrem varovania a zastrašovania," ozval sa pokojne Jack, „je tu aj možnosť, že zničenie laboratória predsa len súvisí s krádežou kryštálu."

„Nechápem ako," povedal Hayden.

„Avantgarda zajtrajška sa nechce prihlásiť k zodpovednos​ti za čin, hoci inokedy to robia veľmi ochotne a radi. Takže treba hľadať iný motív a páchateľa. Keďže k vlámaniu došlo niekoľko hodín po strate kryštálu, možno išlo o úmysel od​viesť pozornosť od krádeže a zastrieť stopy."

Hayden sa ironicky uškrnul. „Hráte sa tu na detektívov, alebo o čo vám ide?" No zdalo sa, že predsa len začína uvažo​vať nad tým, čo počul.

„Je tu ešte jedna vec, ktorú sa zatiaľ nepodarilo uspokoji​vo vyriešiť," povedala Elizabeth. „Vražda."

Hayden zbystril pozornosť. „Aká vražda?"

„V tú noc, keď nám zničili laboratórium, niekto zavraždil laboratórneho technika Ryana Kendla," povedal Jack. „Polí​cia usudzuje, že tá vražda súvisí s drogami. Ukázalo sa však, že Kendle robil v Excalibure pod falošným menom."

„Zrejme preto, že bol zapletený do obchodu s drogami, nie?" pokúsil sa Hayden otázkou im vysvetliť, čo podľa neho mali pochopiť už dávno. „Pravdepodobne mal záznamy v registri. Je predsa normálne, že títo ľudia si falšujú dokla​dy a životopis."

„Možno nejaké detaily, ale nie komplet celú svoju identitu."

„Prečo nie?"

Jack pokrčil plecami. „Tak dobre, stáva sa to. A pri​púšťam, že sme nenašli nijakú súvislosť medzi Tylerom Pageom a Ryanom Kendlom, ale ja jednoducho nemám rád náhody. A neverím na ne."

Elizabeth sa postavila za kreslo a chytila sa operadla. „Chceme vám len vysvetliť, že situácia sa dostala za hranice bežnej hospodárskej kriminality, nekalej súťaže či špinavého konkurenčného boja. Nazvite si to, ako chcete. Preto by sme mali všetci traja držať pokope a spolupracovať."

Hayden zazrel na Jacka. „Na to zabudni." Obrátil sa na Elizabeth. „Vám som ponúkol obchod, ale on nech so mnou neráta. S ním spolupracovať nebudem."

„Ani ja nemám záujem dávať sa s tebou dokopy," vrátil mu to Jack. „Ale si tu. Takže si v tom s nami. Povedz nám, čo vieš, Hayden."

Hayden ešte chvíľu vzdoroval, potom akoby si to predsa len rozmyslel a rezignovane pokrčil plecami. „Aj keby som vám chcel pomôcť, čo samozrejme nechcem, tak nemám ako. Neviem nič, čo by vám mohlo pomôcť. Som tu, preto​že niekto mi zavolal a pozval ma na dražbu. To je všetko."

„Kontaktoval vás niekto, odkedy ste tu v Mirror Springs?" spýtala sa bez okolkov Elizabeth.

„Raz. Hneď v tú noc, keď som prišiel. Ktosi mi oznámil, že keď bude dražba pripravená, ozvú sa mi. Nič viac." Hay​den zazrel na Jacka. „Až na to, že dnes sa ma voľakto pokú​sil zabiť."

„Ja som to nebol," zvýšil hlas Jack. „Ale varujem ťa, Hay​den. Keby sa ti nejakým zázračným spôsobom podarilo siah​nuť na náš kryštál, poženiem ťa pred súd, aj keby som to mal platiť z vlastného vrecka. Nikdy nebudeš používať našu tech​nológiu vo svojom laboratóriu, to si píš."

Hayden sa naňho pobavene uškrnul. „Jack, Jack, nič si nepochopil. Kašlem ti na tvoj kryštál. Stačí mi, keď sa k ne​mu nedostaneš skôr, ako bude prezentácia pre Veltran, to je všetko."

Elizabeth zvraštila obočie. „Vy viete o prezentácii pre Vel​tran?"

Jack urobil krok k Haydenovi. „Kto ti to vyzvonil?"

„Ten istý človek, čo ma pozval na dražbu. Zrejme chcel, aby som mal silný motív zúčastniť sa na dražbe. Pre vás je najdôležitejší čas, nemám pravdu? Ak nedostanete kryštál včas do rúk, zrúti sa vám celý projekt aj zmluva s Veltranom."

„Tyler Page." Jack pozrel na Elizabeth. „On jediný vedel o dátume prezentácie."

„To vieme predsa od začiatku, že on je zlodej," vzdychla Elizabeth. „Žiadna novinka." Pozrela na Haydena. „Ešte jedna vec. Stretli ste sa niekedy s Pageom v hotelovej iz​be?"

„Nie! V živote som ho nevidel. Nevedel som ani, že taký človek existuje, až kým mi niekto nezavolal a neoznámil, že z Excalibura sa stratil životne dôležitý materiál."

Elizabeth pozrela na Jacka. Zdvihol obočie, ale nič nepo​vedal.

Znova uprela pohľad na Haydena. „Zvážili ste dôsledky svojho konania? Keď nám zabránite pripraviť prezentáciu pre Veltran, neublížite tým len Jackovi. Položí sa celý Excalibur. Bude trpieť veľa nevinných ľudí. Zničíte rodinné de​dičstvo."

„Viete, čo sa hovorí o príprave omelety," uškrnul sa Hay​den. „Najskôr treba rozbiť zopár vajec."

„To je skutočne nechutné," Elizabeth zdvihla kabelku. „Jack mal pravdu. Ste posadnutý túžbou po pomste a neza​stavíte sa pred ničím. A nehanbíte sa nazvať svojho brata chladnokrvným."

„Ako ho môžete obraňovať po tom, Čo vás nie raz, ale dva​krát podviedol?" vybuchol Hayden.

„Naše názorové rozdiely vyplývali z toho, čo sa stalo pred dvoma rokmi pri akvizícii firmy Galloway," zdôraznila. „Ne​páčilo sa mi, čo urobil, ani ako to urobil. Ale viem pochopiť jeho motív."

„Výborne zarobiť," posmešne zatiahol Hayden.

Elizabeth zúfalo rozhodila rukami. „Už som vám poveda​la, že to urobil pre svojho brata Larryho!"

Hayden zaťal zuby. „Pokojne mu hltajte tie jeho táraniny, ale ja nebudem."

„Tak prečo nezdvihnete telefón a nespýtate sa na to Lar​ryho?" Elizabeth pozrela na Jacka. „Mám toho dosť. Poďme preč.

„Ako si želáte," povedal Hayden a ochotne im šiel otvoriť dvere.

Ani jeden naňho nepozrel. Vyšli na chodbu a pobrali sa k výťahom. Mlčky čakali na kabínu. Keď sa otvorili dvere, bez slova vošli dnu.

Vo výťahu Elizabeth hľadela uprene na dvere. „Je to moja vina."

„Tvoja vina?"

„Tá scéna s Haydenom. Prepáč mi to. Naozaj som verila, že mu otvorím oči. Nečakala som, že bude taký... zadu​bený."

„Vravel som ti."

„Viem. .Spomenul si to raz či dvakrát."

„Elizabeth, Hayden ma nenávidí."

„Súhlasím s tebou, že vnútri ho niečo veľmi žerie a on všetku tú zlobu, čo ho zadúša, nasmeroval na teba. No ne​myslím si, že ťa skutočne nenávidí."

„Povedal tí už niekto niekedy, že tvoja naivita je na zožranie?"

„Predstav si, že áno. Aj Vicky mi dnes poobede povedala niečo podobné. Ona to považuje za nešťastnú vlastnosť."

Jack sa pomaly usmial. Jemne jej nadvihol bradu a zohol sa, aby ju pobozkal. Bol to rýchly hladný bozk, ktorý jej tak​mer vyrazil dych. Prekvapene naňho pozrela.

„Za čo?"

„Za to, že si sa ma zastala a obhajovala moju česť a cha​rakter."

Začervenala sa. „Nebuď trápny. Nikdy by mi nenapadlo, že by si bol schopný zastrašovať Haydena a vytláčať ho z cesty."

„Viem," usmial sa Jack. „Kde berieš takú istotu? Veď si so mnou nebola."

„Jednoducho to nie je tvoj štýl," odsekla. „Ty by si šiel rovno za ním. Vlastne si aj šiel. Nepoužíval by si zastrašova​nie, a už vôbec nie niečo, čo by sa mohlo skončiť zranením, nedajbože... ešte horšie."

„Takže to nie je môj štýl?"

„Nechápem, čo je na tom také smiešne."

„Nič. Len som si spomenul, že čosi podobné som ti pove​dal aj ja, keď sme dopozerali to video."

V kabíne výťahu sa znova rozhostilo ticho. Mlčali, aj keď vyšli z výťahu a prechádzali cez halu von a na parkovisko. Počkala, kým obišiel auto a sadol si vedľa nej.

„Ešte niečo o Garthovi Gallowayovi," povedala ticho.

Nechal kľúč v spínacej skrinke, no nenaštartoval. Pozrel sa na ňu, ale cez slnečné okuliare mu nebolo vidieť do očí. „Čo je s ním?"

Pozerala rovno pred seba. „Len pre úplnosť, mali sme s Garthom problémy dávno pred tým, ako si sa vrhol na Galloway. Už vtedy som ho podozrievala, že... ale to teraz nie je dôležité."

„Dozvedela si sa, že ťa podvádza?"

„Áno." Zhlboka sa nadýchla. „Chcem tým len povedať, že naše zasnúbenie by sa zrušilo aj tak. Trochu som to oddiali​la, lebo som nechcela nechať Camille a Gartha vo chvíli, keď mali problémy. Predsa len, naše rodiny sa dlho priatelili. Oboch som poznala veľmi dlho."

Jack si položil ruky na volant a pozeral pred auto. „Neod​povedala si na moju otázku. Milovala si ho?"

„Nech som k nemu cítila čokoľvek, bolo to založené na klamstvách a chybnom úsudku. Mojom chybnom úsudku. Ako mi raz povedala Vicky Bellamyová, nič nie je presne ta​ké, ako to vyzerá. Vo filmoch, ale ani v skutočnosti."

Prudko sa k nej obrátil a chytil ju za plecia. „Prestaň ma už vodiť za nos a povedz mi pravdu. Milovala si ho?"

Ledva sa odvažovala dýchať. „Myslíš na začiatku? Áno. Áno, milovala som ho. To si chcel počuť?"

Zovrel ústa. V tmavých sklách okuliarov videla svoj vlast​ný vystrašený obraz.

„Nie," povedal. „Nechcel som to počuť. Iba chcem vedieť pravdu."

„Prestaň s tým," poprosila ho ticho.

„S čím?"

Prstami sa jemne dotkla jeho líca. „Garth zničil našu lás​ku oveľa skôr, než si sa zjavil na scéne ty. Je niekoľko vecí, za ktoré by si si mal spytovať svedomie, pokiaľ ide o Galloway, ale zrušenie môjho zasnúbenia k nim nepatrí. Je to jasné?"

„Bola to tvoja životná láska?"

„Nie." Zaváhala. „Bolo to pekné, kým som tomu verila. Ale keď sa na to pozerám spätne, nikdy to nefungovalo tak, ako by malo."

Dlho sa nehýbal, len sedel a nespúšťal z nej oči.

„Raz som ti povedal, že keby som sa mal znova rozhodo​vať, či ísť do likvidácie Gallowaya, urobil by som to isté," povedal, akoby sa chcel uistiť, že to naozaj pochopila.

„Viem. Robil si to pre svojho brata."

Zazdalo sa jej, že chce ešte niečo povedať, ale vzápätí zme​nil rozhodnutie. Natiahol sa k nej a pobozkal ju.

Bol to celkom iný bozk. Iný ako všetky, čo od neho dote​raz dostala. Nebol v ňom sex a fyzická túžba, ale čosi celkom iné. Čosi oveľa viac.

Nevedela presne, čo to je, ale pocítila naliehavú túžbu opätovať jeho bozk. Objala ho okolo pliec a pobozkala. V jej bozku nebola vášeň ani dravosť. Pobozkala ho nežne a jem​ne, akoby mu ponúkala odpustenie, ktorého sa dožadoval. Rozhrešenie?
Trvalo dlho, kým povolil objatie. Potom otočil kľúčom, naštartoval a vycúval z parkoviska.

Nič nepovedal, ale na tvári mu videla zmes sklamania a prehry. Nedostalo sa mu, čo od nej čakal. Ale čo vlastne od nej čakal?

Ak netúžil po odpustení, čo potom hľadal v jej bozku?

Na druhý deň krátko pred ôsmou večer sedeli obaja v prvom rade na balkóne divadla Silver Empíre a pozorovali festivalo​vých návštevníkov, ktorí postupne prichádzali na záverečnú ceremóniu spojenú s udeľovaním cien. Elizabeth bola pre​svedčená, že tu bude aj Tyler Page. Určite bude chcieť vidieť, ako dopadne jeho film a hlavná ženská predstaviteľka. Jack súhlasil s ňou, že Page konečne vylezie zo svojho úkrytu.

Pozorovala ho, ako si sadal vedľa nej na stoličku do ulič​ky. Mal na sebe drahé sako, ktoré mu veľmi dobre sedelo, čierny pulóver a čierne nohavice. Štýlom sa neodlišoval od väčšiny mužov v sále, ale na rozdiel od nich Jack v tom pô​sobil ako nesmierne významný a vplyvný človek. Nebola to otázka peňazí alebo konexií, ale mužnosť a rozvaha, ktoré z neho vyžarovali. Napadlo jej, že to je to, čo ho robí príťaž​livým a nebezpečným zároveň.

Stále nevedela prísť na to, čo nepochopila v tom bozku v aute, ale v jednom si bola istá - nebude ho žiadať o vy​svetlenie.

Pozorovala jeho profil, zatiaľ čo on pozoroval ľudí usádza​júcich sa na svoje miesta v hľadisku. Cestou do divadla ne​prehovoril. Šoféroval rutinne, ale myšlienkami bol niekde inde. Elizabeth cítila napätie, ktoré z neho sálalo. Vedela, že stretnutie s Haydenom ho veľmi rozrušilo, no napriek tomu ju prekvapila zmena v jeho správaní. Zostal chladný a rezer​vovaný.

Presne ako kedysi, uvedomila si. Za uplynulých šesť me​siacov si musela privyknúť presne na takéto prejavy a zaob​chádzanie.

„Mieniš mať takúto náladu celý večer?" spýtala sa bodro.

„To sa uvidí."

„Podľa čoho?"

„Podľa toho, či sa tu ukáže Tyler Page."

„Lenže to nie je pravý dôvod, prečo si bez nálady," pripo​menula mu. „Súvisí to s Haydenom, nie? Chceš sa o tom po​rozprávať?"

Zamračil sa a vrhol na ňu krátky prekvapený pohľad.

„Nie," povedal krátko.

Vzdychla. „To je typické."

Zazrel na ňu. „Pre mužov?"

„Nie, pre teba konkrétne. Vždy sa takto správaš, keď všet​ko nejde tak, ako si si naplánoval."

„Napríklad?"

„Napríklad teraz." Už zase začína gestikulovať. Rýchlo si prisadla ruky. „Stiahneš sa, oduješ a zazeráš. Ťažko sa potom s tebou dá rozumne komunikovať."

,Ale čo? Netušil som, že sme mali rozumnú komunikáciu."

Urazilo ju to, ale hnev zamaskovala studeným úsmevom. „Poviem ti rovno, že aj psychoanalytik by sa zapotil, keby chcel pochopiť vzťah medzi tebou a tvojím bratom."

„Pochybujem, že by sa tým vôbec zaoberal."

„A prečo nie?"

„Pretože ani ja, ani Hayden by sme nedali ani cent na to, aby sa v nás rýpal. A neverím, že by to bol ochotný robiť za​darmo."

„To nie. Najmä keby zistil, že pacientov nezaujíma výsle​dok."

Moderátor večera oznámil divákom, že nasledujúca ukážka z Rýchlej kompánie]e približne z tretej štvrtiny filmu. Skvelé osvetlenie dodalo Vicky Bellamyovej a jej postave dramatic​ký charakter. Možno nebola taká dobrá ako Rita Hayworthová v Gilde alebo Lauren Bacallová v Hlbokom spánku, ale nebola zlá.

Žiaľ, ani dialóg nebol ako v slávnej Casablanke.
„Ja som ho predsa nezabil. Eden, pre zmilovanie božie, musíš povedať policajtom pravdu.
„Nezvyknem hovoriť pravdu, Harry. Mam rada jednoduchý život a pravda vždy všetko skomplikuje. "
Počas nasledujúceho búrlivého potlesku sa Jack naklonil k Elizabeth.

„Zbytočne tu strácame čas. Nie je tu. Skontroloval som každé jedno sedadlo v hľadisku."

„Nerozumiem tomu," zašepkala. „Ako to, že neprišiel? Ak aj neverí, že film dostane hlavnú cenu, musí počítať s cenou pre Vicky."

„Vravel som ti, že sa priveľmi spoliehaš na teóriu, že Page to robí z lásky k žene."

„Musí tu niekde byť."

„O chvíľu je koniec. Už len cena pre film a herečku. Ak je Page naozaj tu, zmizne skôr, ako sa zasvieti v sále."

„Takže náhradný plán," rozhodla Elizabeth. „Pripravený?"

Jack zaváhal, potom neochotne vstal. Elizabeth si vzala kabát a spolu vyšli do foyera na poschodí. Okrem dvoch uvádzačiek a čašníka za divadelným barom nebolo nikde ani nohy.

„Si naozaj presvedčená, že je to dobrý nápad?" spýtal sa Jack.

„Nemáme inú možnosť," pripomenula mu.

„Tak dobre. Choď k tamtomu východu, ja idem hentam."

Obrátil sa vľavo, akoby šiel na pánsku toaletu, a Elizabeth sa ponáhľala opačným smerom.

Minula dvere s nápisom Ženy a pokračovala ďalej až na koniec chodby k núdzovému východu. S úľavou zistila, že sú otvorené a nie sú chránené alarmom.

Obzrela sa, aby sa ubezpečila, že ju nik nesledoval, a po​tom vyšla von. Na rozdiel od červeno-zlatej viktoriánskej ha​ly a chodby s plyšovým kobercom núdzové schodisko bolo stroho funkčné a nepríjemne studené. Slabá žiarovka osvet​ľovala betónové schody vedúce nadol a von z budovy. Chytila sa železného zábradlia a zbehla dolu k dverám so svetel​ným nápisom Východ. Potlačila ich a do tváre jej udrel ostrý nočný vzduch.

Zakrútila sa lepšie do kabáta a prešla alejou za budovu na malé služobné parkovisko. Jack vystúpil z tieňa pod jedinú lampu, ktorá vrhala chabé žlté svetlo na zadný trakt divadla. Zdvihol ruku, aby jej dal znamenie, že už je tam. Potom sa vrátil späť do tmy na druhej strane budovy.

Povytiahla si golier na kabáte a pripravila sa na dlhé čaka​nie. Nebola to zložitá stratégia. Bude pozorovať núdzové vý​chody za divadlom a Jack bude hliadkovať z druhej strany. Sami dvaja tak odsledujú celú budovu a uvidia každého, kto by vyšiel hociktorým východom.

Jack síce nebol veľmi nadšený, ale keď mu Elizabeth pri​pomenula, že budú od seba na dohľad, súhlasil. Napriek to​mu to pokladal za stratu času.

Minúty sa vliekli a Elizabeth sa chúlila v Líhate s rukami hlboko vo vreckách. Konečne k nej z budovy doľahol tlme​ný zvuk mohutného potlesku. Najlepšia herečka. Ktovie, či vyhrala Vicky.

Teraz ešte cena pre najlepší film.

O niekoľko minút k nej cez hrubé steny divadla znova do​ľahol zvuk potlesku a Elizabeth sa rozbúšilo srdce. Ak bol Tyler Page na slávnostnom odovzdávaní cien, určite sa teraz pokúsi rýchlo vypariť. Pri troche šťastia práve niektorým z bočných východov, ktoré strážia. Uprene pozorovala dvere a čakala, kedy sa otvoria.

Ozval sa záverečný potlesk a slávnosť sa skončila. Ale dve​re sa neotvorili. Začalo sa jej zmocňovať sklamanie. Bola si absolútne istá, že vo svojich úvahách postupovala správne a rovnako presne pochopila Pageovu motiváciu. Všetko uro​bil z lásky k Vicky Bellamyovej, svojej osudovej žene. Ako mohol zmeškať takú veľkú udalosť?

Z divadla začali vychádzať ľudia. Od hlavného vchodu za​čula smiech, úryvky rozhovorov, no núdzové východy ďalej zanovito mlčali.

Zacítila Jacka a obrátila sa. Pozorovala, ako sa k nej blíži. Golier kabáta vyhrnutý, tvár v tieni - vyzeral ako Humphrey Bogart v Maltézskom sokolovi.
„Vzdáme to?" ozval sa.

„Ešte nie. Možno sa rozhodol počkať, kým sa divadlo vyprázdni. Možno sa skrýva na záchode alebo v služobných priestoroch." Vytiahla ruku z vrecka a ukázala späť k divad​lu. „Vráť sa na svoje miesto."

„Pochop to už konečne. Neprišiel."

„Aj tak si myslím..." začala, ale nedokončila, pretože ju prerušil rev motorky v tme za nimi.

Obaja sa rýchlo obrátili tým smerom. Noc preťal kužeľ os​trého svetla z jediného reflektora. Elizabeth usúdila, že pri​chádza po služobnej ceste, ktoré vedie k zadnému traktu di​vadla. Potom zabočil na malé služobné parkovisko, kde práve stáli.

„Čo to má znamenať?" Jack ju rýchlo chytil za ruku a od​tiahol nabok k tmavej stene. „Nehýb sa," šepol.

Zostala ticho stáť v jeho objatí.

Motorka ich minula len o kúsok, ale šofér ich určite ne​zbadal. Mal namierené k hlavnému vchodu. Motocykel ne​šiel rýchlo, ale zrejme mal upravený výfuk, pretože rev mo​tora bol ohlušujúci.

Keď ich už nemohol uvidieť, Jack povolil objatie a obaja sa pohli smerom k ceste, aby mohli sledovať, kam ide. Eliza​beth zatajila dych. Čierna helma bola nielen veľmi efektná, ale aj funkčná - dôkladne chránila tvár a tým aj identitu motorkára. Slabé svetlo pouličnej lampy sa odrazilo od cvočkami vybíjanej bundy a kovových krúžkov, ktoré zdobili dob​re známe kožené čižmy.

„Jack," potiahla ho za rukáv a naliehavo ho vliekla za mo​torkou. „To je ten chlap, čo ťa chcel zbiť. Ollie, ten, čo ušiel v dodávke." „Ako vieš?"

„Podľa čižiem. Poď rýchlo. Niečo sa chystá a stavím sa, že ide o Vicky."

Rozbehli sa k hlavnému východu. Elizabeth ticho hromžila na svoje topánky na vysokom opätku.

Motorka vošla do jasne osvetleného priestoru pred divad​lom. Spomalila. Elizabeth si všimla, že jazdec zdvihol pravú ruku a niečo v nej drží.

Pred divadlom sa objavila Vicky. Vo svetlách nad hlavným vchodom sa žiarivo jagali jej strieborné večerné šaty. Dawson zaostal kúsok za ňou a pyšne sa usmieval. Pristavil sa pri ne​jakom mužovi v tmavom kabáte.

Motorkár urobil prudký pohyb rukou, v ktorej držal predmet, a vzduchom preletelo niečo červené.

„Pobehlica! Kurva!"

Vicky vykríkla a v tom kriku bolo všetko: zdesenie, zúfal​stvo, bezmocnosť a strašný hnev. Po šatách jej stekala ostrá červená farba.

„Preboha, zastavte ho niekto! Robte niečo!" zakričal Holland.

Ako keby sa s tým dalo niečo urobiť, pomyslela si Eliza​beth. Všetko sa zbehlo tak rýchlo a nečakane, že kým sa kto​koľvek spamätal, útočník prudko naštartoval a vyrazil preč. Onemený dav za ním bezmocne hľadel do tmy.

Vickin zúfalý krik prerástol do teatrálneho vykrikovania. „Dawson, och, bože! Dawson, pozri sa, čo urobil. Och, pre​čo ma tak nenávidí? Prečo mi tak nadáva?"

Dawson ju objal, akoby ju chcel ochrániť pred ďalším úto​kom. „Budem sa opäť sťažovať na polícii, miláčik. Musí sa konečne nájsť spôsob, ako ho zastaviť. Ten človek je chorý a začína byť nebezpečný. Obávam sa, že je čoraz odvážnejší."

Jack vybral zo skrinky fľašu koňaku. Pozoroval Elizabeth; šťastná, že sa konečne môže vyzuť, odkopla nepohodlné lo​dičky a zvalila sa na pohovku oproti kozubu. Sukňa úzkych čiernych šiat sa jej vyhrnula až na stehná. Napadlo mu, že má veľmi pekné chodidlá. Elegantne krojené a neuveriteľne sexy, najmä v hodvábnych pančuškách.
„Ako je možné, že si to všimol? Nikdy predsa nebol za​ťažený na nohy.

Začul ostré cinknutie. Strhol sa a uvedomil si, že hrdlom fľaše takmer odbil kus pohára. Nešikovný? Alebo sa len zapozeral?

A zrazu mu to došlo. V zmesi nečitateľných pocitov, v kto​rých sa v poslednom čase zmietal, konečne pochopil, čo je na sexe najpríťažlivejšie: že je nekomplikovaný.

Pozoroval dlhú líniu Elizabethiných nôh až tam, kde sa strácali pod okrajom sukne a pocítil, ako mu do hlavy stúpa krv.

Dolial koňak do pohárov. Až vtedy si všimol, že Elizabeth naňho zazerá. Spomenul si, že ho hrešila pre zlú náladu. Tak​že toľko o nekomplikovanom sexe. S Elizabeth je všetko komplikované.

„Na tom, čo sa dnes stalo pred divadlom, bolo niečo veľ​mi čudné," ozvala sa.

„Na všetkom, čo sa tu deje, je niečo čudné." Vzal poháre a prešiel okolo barového pultu k nej. „Pripadám si ako vo fil​me, kde sa všetko sústavne zamotáva a hlavné postavy sa po​nárajú hlbšie a hlbšie do problémov."

„Viem, čo chceš povedať." Pozrela na scenár na kávovom stolíku. „Je to zamotané ako dej Rýchlej kompánie. No mne sa nepozdávala Vickina reakcia na tú udalosť."

Podal jej pohár s koňakom. „Prečo? Dobre pripravené divadlo pre médiá. Úspešná hviezda obeťou šialeného fanúšika.

„Ten prvý výkrik vyzeral veľmi prirodzene."

„Je predsa herečka, zabudla si?"

Elizabeth zamyslene krútila pohár v ruke. „Ten prvý bol skutočný. Až tie ďalšie výkriky boli hrané. Dawson, och, bo​že, Dawson! Och, prečo ma tak nenávidí? Znelo to falošne. A Dawson ešte falošnejšie, keď povedal, že si musí pohovo​riť s políciou, pretože ten fanatik je čoraz odvážnejší."
Jack skrivil ústa. „Stavím sa, že Holland nešiel na políciu ani predtým, ani teraz. Lebo keby šiel, chudák Ollie by mal už zase padáka. Nie je dosť šikovný ani rýchly, aby unikol polícii, keby si na tie incidenty posvietila.

„A v prípade, že všetky tie incidenty sú len divadlo pre publicitu, Dawson nemá záujem volať políciu. Lenže ja som nemyslela na toto."

Jack si všimol, že Elizabeth nad niečím tuho uvažuje. „Bo​jíš sa, že to divadlo s fanatickým fanúšikom je súčasťou Hollandovho plánu, ako sa zbaviť svojej tretej ženy, však?"

Elizabeth sa nepokojne zavrtela na sedačke. „Mne sa jed​noducho zdalo, že Vicky dnes nečakala, že skončí s červenou farbou na šatách. Tak uvažujem prečo. Určite to vymýšľa​jú spolu. A spolu sa na tom vždy vopred dohodnú a naplá​nujú to."

„Určite, veď im obom ide o to isté - získať čo najväčšiu publicitu."

„Vieš, čo si myslím?" Vážne naňho pozrela. „Dnes večer im niečo nevyšlo. Vicky sa síce rýchlo spamätala, ale som si istá, že tentoraz útok nečakala. A nebola naň pripravená."

Jack si vybavil incident pred divadlom. Holland objal svo​ju ženu a nahlas všetkým oznámil, že ten fanatik je čoraz od​vážnejší. A nebezpečnejší... „Dawson to čakal."

„Presne."

Dlho na seba vážne pozerali.

Jack pomaly vydýchol. „Už si ju varovala. Viac pre ňu ne​môžeš urobiť. A možno sme sa mýlili v Hollandovi."

„Viem." Sadla si na okraj pohovky a pohár s nedopitým koňakom položila na stolík. „Lenže mňa trápi aj niečo iné. Naďalej som presvedčená, že Tyler Page je šialene zaľúbený do svojej osudovej ženy. Čo spraví, keď zistí, že Vicky nemá v úmysle ujsť s ním po dražbe kryštálu? Pretože ja si naozaj neviem predstaviť, že by sa všetkého vzdala pre chudáka Pagea."

Jack zastonal. „Len mi nehovor, že je chudák! Nakoniec sa oňho začneš báť. To on nás dostal do tejto kaše, spomeň si."

Elizabeth sa zanovito držala svojej teórie. „Je určite po​sadnutý láskou. Niečo mi hovorí, že neznesie jej odmietnutie. Najmä keď jej všetko obetoval. Môžu s ním byť... ťaž​kosti."

„Aké?" spýtal sa Jack pobavene. „Pôjde na políciu? Vy​lúčená vec. Ani on nemá záujem ťahať do toho policajtov. Ľahko by sa mohlo stať, že skončí v base."

„Nemôžem si pomôcť, ale vidím Pagea ako obeť vášne."

„Obeť? Ten sviniar nám ukradol Soft Focus." Jack buchol pohárom o stôl. Vstal a prešiel k nej. „Keď chceš ľutovať to​ho chrapúňa, tak poľutuj predovšetkým nás! Ak ho nenájde​me a nezískame kryštál včas, padne Excalibur, moja povesť bude v háji a Aurorin fond príde o ťažké prachy."

„Nezabudla som na to," odsekla. „No teraz hovorím o inom."

„A o čom? Teraz nie je čas na sentimentálne výlevy a ľú​tosť. Musíme sa sústrediť len na náš cieľ - dostať kryštál včas."

„Viem."

„Tak mi urob láskavosť. Prestaň fňukať nad Tylerom Pageom alebo Vicky Bellamyovou. Obaja sa o seba postarajú sami. Nezaslúžia si tvoj súcit. Môžem byť k tebe úprimný?"

„Počúvam."

„Máš veľmi zlý zvyk ľutovať druhých. Pagea, Vicky, svoj​ho švagra, Camille Gallowayovú, Haydena. Včera na parko​visku si dokonca ľutovala aj mňa. Koho chceš ešte poľutovať?"

Zlostne zdvihla bradu. „Ty si bol posledný." Vstala a ob​rátila sa mu chrbtom. „Je mi jasné, prečo si myslíš, že ma každý veľmi ľahko dostane na svoju stranu. Nakoniec, veď spím s tebou, no nie?"

To nečakal. „To s tým nemá nič spoločné."

„Ale má! Pravdaže má!" obrátila sa a vrhla naňho zlostný pohľad. „Poklaďáš ma za slabocha, kravu, alebo dokonca oboje."

„Čo sú to za hlúposti? Nie je to pravda a ty to dobre vieš. Buď taká láskavá a vyškrtni ma zo zoznamu ľudí, ktorých treba poľutovať."

Zarazila sa. Chvíľu naňho prekvapene pozerala a ničomu nerozumela. Bojový výraz v jej tvári vystriedal záhadný po​hľad, ktorému nerozumel. To ho zmiatlo. Hnev chápal, ale tento pohľad nie. Bol oveľa komplikovanejší, a tým aj ne​bezpečnejší.

Zložila si ruky na hrudi. „Keď teda nie som slaboch ani hlupaňa, za čo ma potom pokladáš?"

Horúčkovito uvažoval. Čo sa to tu deje? Čo to má zna​menať? Čo sa zase pokazilo? Prečo sa to vždy skončí takto, keď sa začnú rozprávať o niečom inom ako o obchode? Na​padlo mu, že musí rýchlo zmeniť tému rozhovoru.

„Raz si sa ma spýtala, čo by som urobil, keby sme nedo​stali kryštál späť," povedal.

„Povedal si mi, že by si pomohol Ingersollovcom dôstojne zlikvidovať firmu, ale nevzdal by si sa nádeje vystopovať Tylera Pagea."

„Áno. V tom som si absolútne istý. Ale čo by bolo s na​mi?"

Neodpovedala. Stála pred kozubom a pozorovala plame​ne. „Pýtaš sa ma, či mám záujem pokračovať v našom vzťa​hu bez ohľadu na to, čo sa stane?"

„Áno."

Neobzrela sa. „Nemyslíš, že je ešte skoro na také dlhodo​bé rozhodnutia?"

Tak ti treba, Jack! Čo si čakal? Čo ti mala povedať? Roz​hodol sa, že bude plávať ďalej s rizikom, že klesne ešte hlbšie. „Myslím si, že sa navzájom priťahujeme. Bojovali sme s tým šesť mesiacov."

Uškrnula sa. „Posledný týždeň sme dosť prehrávali."

„Musíš uznať, že tých pár dní je dostatočne presvedči​vým dôkazom, že šesť mesiacov sme zbytočne strácali čas."

Rukou sa oprela o kozubovú rímsu. „Uvažovala som o tom, čo sa medzi nami stalo, odkedy sa stratil Soft Focus."

Znovu mu svitla nádej. Chcel ísť za ňou, ale rozmyslel si to. „Aj ja."

Obrátila sa a vážne sa naňho pozrela. „Ocitli sme sa vo veľmi nezvyčajnej situácii. Obaja sme prešli obrovským stresom. Sme dvaja osamelí zdraví ľudia pod jednou stre​chou. Zjednotení spoločným cieľom."

„Už vidím, že to určite oľutujem, ale predsa sa ťa spýtam - kam tým mieriš? Čo tým chceš povedať?"

Prstami zabubnovala po rímse. „Chcem tým povedať, že vzhľadom na našu situáciu nie je nič čudné, ak medzi nami vznikol takýto neprirodzený, umelý zväzok."

„Takto to nazývaš? Umelý zväzok?"

Odula spodnú peru. „Je predsa celkom prirodzené, že sex sa pre nás stal účinným prostriedkom na uvoľnenie stresu v neprirodzenej situácii."

„Ja v tom nevidím nič neprirodzené ani umelé, ak chceš vedieť."

„Asi by sme nemali pripisovať veľkú dôležitosť tomu, čo sa medzi nami stalo za jediný týždeň."

„Takže pre teba je to len známosť na jeden týždeň?"

„A čo iné by to malo byť?" pobavene sa spýtala. „Nerozu​mieš? Nemôžeme predsa vedieť, čo k sebe naozaj cítime, kým sa nevrátime do Seattlu. Môžeme sa pokúsiť o normál​ny vzťah, až potom zistíme, o čo medzi nami ide. Je dosť možné, že to, čo sa stalo medzi nami v Mirror Springs, je len bezvýznamná epizóda."

Trpkosť, ktorá ho zožierala od toho bozku na parkovisku, ho teraz bodla ako dýka. Pristúpil k nej ešte o krok bližšie. „Lenže ja viem už teraz, že keď sa vrátime do Seattlu, chcem s tebou byť a spávať aj v tom, čomu ty hovoríš normálny život.

„Myslím, že by sme sa nemali unáhliť. A nemali by sme tlačiť jeden na druhého."

„A prečo nie, dofrasa?"

Záhadne naňho pozrela. „Tak napríklad preto, lebo som si zatiaľ nikdy nevybrala správneho muža."

„Vedel som to. Bojíš sa, že by si ma mohla naozaj milo​vať." Pomaly sa začal usmievať. „Kto by si bol pomyslel, že -Ľadová princezná je zbabelec?"

V očiach jej znova zaihral hnev. „Neopovažuj sa nadávať mi do zbabelcov len za to, že sa chcem najskôr uistiť, či nej​de o týždňovú epizódu!"

Objal ju. „Čoho sa bojíš, Elizabeth?"

„Ničoho sa nebojím." Položila mu ruky na plecia, aby si udržala odstup. „Len nechcem opakovať niektoré chyby."

„Celého pol roka sme boli chtiac-nechtiac spolu. Ako spinky v zošívačke."

„No zbohom, to je ale romantická metafora!"

Nevšímal si jej iróniu. „Teraz spolu spíme, čo je podľa mňa oveľa pohodlnejšie. Čo sa ti nepáči na tom prirovnaní?"

„Je v poriadku, pokiaľ ide o tento týždeň. Ale nedám sa dotlačiť do unáhlených rozhodnutí o tom, čo chcem, keď sa skončí táto kalvária s kryštálom. Nechcem nič riskovať.

„A kedy konečne pripustíš, že náš vzťah už aj tak zašiel priďaleko? Nemôžeš z neho len tak vycúvať. Ani ja nie."

Nadýchla sa. Uvedomil si, že kým ona chce pokračovať v hádke, jemu dochádzajú argumenty. Nemá význam hádať sa. Rýchlo ju pobozkal, aby ukončil jej protesty.

Chcela ešte niečo povedať, ale nemohla.

„Dobre, dobre," šepkal uprostred bozku. „Nijaké záväzky a plány do budúcnosti. Uspokojím sa s tým, čo mám tu a te​raz, a vec je vybavená."

Pozrela mu do očí. „Sľubuješ? Už ani slovo?"

„Áno, sľubujem. Môže to byť láska na jeden týždeň, ale je to ten najlepší týždeň, aký som kedy zažil, aj keď sa môjmu klientovi stratil najvzácnejší materiál a ja som pravdepodob​ne prehral vlastnú kariéru." Rozopol jej zips na šatách. „Čo je len ďalší dôkaz toho, aké strašné museli byť tie mesiace predtým."

„Spinky v zošívačke?" zopakovala neskôr, keď ležali vedľa seba.

„No a čo? Som riaditeľ, nie básnik."

Kapitola 23
Stále mu neverí. Alebo neverí sebe. Tak či onak, výsledok je ten istý. Preňho to znamená problém.

Jack si nadvihol vankúš a pohodlne sa oprel, aby videl na zamračenú rannú oblohu. Elizabeth spala vedľa neho. Pozo​roval jej teplé nahé telo. Povedal jej, že je zbabelec, hoci to nie je pravda. Napätie medzi nimi spôsobil on, nie ona. To on to všetko skazil pred šiestimi mesiacmi.

Najdôležitejšie je, že dostal, čo si zaumienil - druhú šan​cu dostať Elizabeth do postele.

Dávaj pozor, čo si želáš...
Bol si stopercentne istý, že aj ona to chcela. Chcela mu dať šancu. Minimálne na tento týždeň. Lenže nie je ochot​ná k ničomu sa zaviazať. Aspoň teraz nie. Zrazu si pred​stavil, že sú späť v Seattli a on zistí, že Elizabeth sa stretá​va s inými mužmi. Napríklad aby si overila, čo k nemu vlastne cíti.

Zdá sa, že už zase má zlú náladu, ktorá mu posledného pol roka znepríjemňovala všetky voľné chvíle, keď nepraco​val. Ale teraz je zbytočné utekať do telocvične. Jeho problém leží priamo tu, vedľa neho v posteli.

Ako jej má ukázať, že to, čo je medzi nimi tu a teraz, sto​jí za námahu, aby na tom pracovali a pokračovali v tom aj po návrate do Seattlu, keď sa ich život vráti do normálnych koľají.

Možno by sa mal na to pozrieť z odstupu a vyriešiť to ako problém, ktorý patrí do jeho pracovnej náplne. Potrebuje stratégiu. Je predsa vynikajúci stratég.

Z úvah ho vytrhlo zvonenie telefónu. Uvedomil si, že je to pevná linka, nie mobil. Elizabeth sa zamrvila. Natiahol sa za slúchadlom.

„Fairfax, prosím?"

„Chcem hovoriť s Elizabeth Cabotovou."

Najskôr ju nespoznal, potom mu to došlo. „Vicky, ste to vy?“
Na druhom konci linky bolo chvíľu ticho, potom hlas zo​pakoval svoju prosbu. „Môžem hovoriť s Elizabeth?"

„Áno. Hneď." Jemne potriasol Elizabeth. „Pre teba."

Otvorila oči a ospalo zažívala. „Kto je to?"

Rukou zakryl mikrofón. „Vicky Bellamyová."

Vytrhla mu slúchadlo z ruky. „Tu je Elizabeth."

Jack ju vážne pozoroval, kým bez slova počúvala Vicky. Sledoval výraz jej tváre, ktorý vyjadroval najskôr prekvape​nie, potom pobavený úsmev.

„Nebojte sa, zvládnem to," .povedala rozhodne. „Nie som až taká naivná, ako vyzerám. Prečo mi voláte?"

Zase ticho.

„Rozumiem." Elizabeth pozrela na Jacka. „Sľubujem vám, že nebude."

A zase ticho.

„Áno, iste. Prídem." Podala slúchadlo Jackovi.

Položil ho na stôl. „Čo chcela?"

Elizabeth si sadla a rukami si objala kolená. „Chce sa so mnou rozprávať. Súkromne. Nechce, aby Dawson zistil, že sa so mnou stretne."

„A ako to chce urobiť?"

„Všetko premyslela," povedala Elizabeth zamyslene. „Mám taký dojem, že to dlho plánovala, kým mi zavolala. Rozmýšľam prečo."

„Môže to byť zaujímavé." Telefonát ho prebral a vlial mu novú energiu. Prudko vstal z postele a vtom si na niečo spo​menul. „Čo ti povedala na začiatku?"

„Čo?"

„Ty si na to zareagovala, že to zvládneš. Čo sa ťa pýtala?"

„Nič dôležité." Elizabeth si zaviazala opasok na župane. Bez obzretia išla do kúpeľne. „Spýtala sa len, či som si istá, že robím dobre, keď s tebou spím."

Zmizla v kúpeľni. Jack pozeral na zavreté dvere. Nebojte sa, zvládnem to.
Prázdne divadlo Silver Empíre bolo ponorené do šera. Svie​tili len skúpe orientačné lampy na konci každej uličky. De​korácia na strope zostala skrytá v tme. Rady zamatových se​dadiel čakali poslušne v šíkoch na šikmej dlážke hľadiska ako regiment bezhlavých robotov, ktoré zmeraveli vo formácii. Ťažká opona vyzerala v šere temná ako noc. Bola zatiahnutá cez celé javisko a ukrývala premietacie plátno.

„Je to celkom iné, keď tu nie sú ľudia a na plátne sa nič nedeje, však?" ozvala sa Vicky odniekiaľ z tmy.

Elizabeth sa obzrela tým smerom, odkiaľ prichádzal dru​hý hlas. Hľadela do tmy a želala si, aby si oči konečne pri​vykli na slabé svetlo.

„Nie je to ono, keď tu nevoňajú pukance," povedala.

„Aj to sa dá sfalšovať. Vlastne ako všetko vo filme. Vicky vstala zo sedadla. V bledosivom nohavicovom kostýme vyze​rala ako duch. „Pamätáte si, čo som vám minule povedala, Elizabeth? Nič nie je také, ako to vyzerá. Vo filme, ale ani v živote."

„Ani v biznise," doplnila Elizabeth. „Ale predpokladám, že ste ma sem nezavolali preto, aby sme si tu vymieňali hl​boko myseľné úvahy."

„Nie, to nie." Vicky sa pousmiala. „Zistila som si, že Aurorin fond má dlhú tradíciu v podpore žien a ich podnika​teľských zámerov."

„Fond sa v uplynulých rokoch špecializoval viacerými smermi, to máte pravdu. Teta Sybil vymedzila istý podiel aj pre šikovné ženy - podnikateľky, ktoré by inak nerozbehli svoj biznis." Elizabeth zastala dva rady od Vicky. „Chcete ma azda požiadať o pôžičku?"

„Niečo na ten spôsob. Potrebujem zmeniť kariéru. Od​chádzam od filmu."

„Musím uznať, že ste ma prekvapili."

„Je načase pohnúť sa z miesta. Šancu som už dostala a ďal​šia nepríde. Viem to lepšie ako ktokoľvek iný. Som pristará pre Hollywood a nezávislé filmy mi už lezú na nervy."

„Vážne sa chcete vykašľať na herectvo? Len tak, zo dňa na deň?"

„Ale kdeže!" rozosmiala sa Vicky. „Hrám predsa celý život. To jediné viem naozaj dobre. Ibaže to už nebudem robiť pred filmovými kamerami. Rýchla kompánia je môj posled​ný film."

„Aha. A chceli by ste, aby vám Aurorin fond pomohol za​čať s novou kariérou."

„Nie celkom. Len aby mi pokryl začiatočné náklady. Ve​dela som dávno, že raz to príde." Vicky zaváhala. „Iba som nečakala, že to bude tak skoro. Myslela som si, že mám ešte trocha času."

Elizabeth prebehol mráz po chrbte. Usilovala sa rozlúštiť Vickin výraz tváre. „Čo chcete urobiť?" „Zmiznúť."

Elizabeth nechápala. „Zmiznúť? Ale prečo, preboha?" „Je čas." Vicky uhla pohľadom a pozerala neprítomné na se​dadlá pred sebou. „Kedysi sa takým ženám ako ja hovorilo dobrodružná povaha."

„Aha."

„Je to vlastne eufemizmus, pretože v skutočnosti sa tak označovali ženy, ktoré využívajú sex na dosiahnutie svojich cieľov. Zlákajú mužov do svojich sietí a manipulujú nimi, akoby to boli hlúpi, obmedzení šašovia, čo majú rozum v trenírkach."

„Osudová žena. Femme fatale."

„Áno. Je to príjemná práca, ak mi rozumiete." Vickine oči boli studené ako ľad. „Ale môžem vám povedať, že to nie je ani zďaleka také jednoduché, ako to vyzerá. Napríklad musí​te byť pripravená sústavne hrať. A byť v tom naozaj dobrá. Lepšia ako laureát Oscara."

Elizabeth prikývla. „Viem si predstaviť, že nie je jednodu​ché žiť v klamstve a pretvárke dvadsaťštyri hodín denne."

„Najťažšie je hrať to tak, aby si vaša obeť nevšimla, že kedy​koľvek dôjde k sexu, chce sa vám utekať na záchod a zvracať."

„Viem pochopiť, že to určite skomplikuje každý vzťah. Ale hovorili ste čosi o zmiznutí."

„Mám mocne vyvinutý inštinkt prežiť," povedala Vicky. „Už niekoľko mesiacov mi našepkáva, že je najvyšší čas zdvihnúť kotvy. Mala som to urobiť dávnejšie. Aj by som to urobila, nebyť Rýchlej kompánie. Vedela som, že to bude môj posledný film. Chcela som ešte vidieť, ako sa uchytí v pro​stredí nezávislého filmu. Ale po včerajšku viem, že to už dlh​šie nemôžem odkladať. Pokúšam osud."

„Po včerajšku? Máte na mysli tú červenú farbu po odo​vzdávaní cien? Verila som, že je to len divadlo pre médiá. Chcete tým povedať, že ten fanatický útočník s vami nebol dohovorený?"

„Bol to Dawsonov nápad. Potrebovali sme pritiahnuť po​zornosť tlače a verejnosti. Lenže ten včerajší útok naplánoval bezo mňa. Obávam sa, že môžu prísť ďalšie. A jeden zájde priďaleko..."

„Panebože." Elizabeth skúmavo pozerala na Vicky. „Máte pocit, že sa môže objaviť ozajstný fanatik?"

„Ozajstný fanatik?" pobavene zopakovala Vicky. „Zaují​malo by ma..." Hlas sa jej zlomil. „Teraz je to už jedno."

„Čo sa stalo, Vicky?"

Vicky sa spamätala a pokračovala celkom vecne. „Dawson riadi celú moju reklamnú kampaň. On vymyslel aj to obťažovanie a útoky. Všetko vždy vopred presne naplánoval. A najal kaskadéra, ktorý presne vykonal, čo dal Dawson do scenára."

„Viem, agresívny trpák Ollie. Čierne kožené čižmy s vybíjanými kovovými krúžkami."

„Poznáte ho?" Vicky sa zľakla.

„Áno. Stretli sme sa s ním a jeho kumpánom predvčerom v noci na ceste z mesta. Povedali nám, že mali doručiť od​kaz. Varovanie. Domysleli sme si, že nám ho poslal Daw​son."

„A vy ste ho ignorovali," Vicky sa uchichtla. „Ollie ozná​mil Dawsonovi, že varovanie doručil a účinkovalo. Ale zjav​ne to bola len časť príbehu. Určite sa nepochválil, že ste zis​tili, ako sa volá. Dawsona by vystrelo, keby vedel, že to prasklo."

„Vravíte, že včerajší incident pred divadlom nebol pláno​vaný?"

„Dawson všetko vymyslel a dohodol, až na jednu malič​kosť - zabudol mi to povedať."

„Prečo?"

„Tvrdí, že nie som dosť presvedčivá. Moje reakcie vraj ne​boli presvedčivé. A zahrám to lepšie, ak budem naozaj pre​kvapená."

Elizabeth sa nesúhlasne zamračila. „Úžasné prekvapenie! Viem si predstaviť, ako ste La. asi cítili, keď na vás vylial tú farbu."

„Myslím, že som to vzala ako povinnú daň," povedala su​cho. „No urazilo ma, že mi to Dawson neoznámil vopred. Sľúbil mi, že už nijaké útoky nebudú. A potom som si spo​menula, čo ste mi hovorili včera v kúpeľoch. A niečo som si preverila. Mám pocit, že Dawson poopravil scenár. A mož​no zmenil záver."

Elizabeth zatajila dych. „Holland uzavrel vašu životnú po​istku. Je to tak, však?"

„Áno," povedala Vicky sucho. „Nie on osobne, ale firma. Holland Group. Ale Holland Group rovná sa Dawson Hol​land. Po našom včerajšom rozhovore som trochu surfovala po internete a zistila som, že ste mali pravdu aj v prípade smrti jeho prvých dvoch žien. Veľa sa o tom špekulovalo, pí​salo, veľa otázok zostalo nezodpovedaných, hoci oficiálne ho nikdy z ničoho neobvinili."

„A po včerajšku mu už neveríte, však?"

Vicky sa chrapľavo zasmiala. „Ja neverím žiadnemu mužo​vi. To by bola profesionálna samovražda pre ženu, ako som ja."

„Asi áno."

„Už som sa rozhodla. Balím kufre. Ale nebude to ľahké. V poslednom čase sa Dawson správa vyslovene majetnícky. Nespúšťa ma z očí. Teraz si napríklad myslí, že som v kú​peľoch. Odskočila som si odtiaľ služobným východom, keby ma náhodou sledoval. To bola jediná možnosť, ako získať čas, aby sme sa mohli stretnúť osamote."

„Čo odo mňa chcete?"

„Ponúkam vám výmenný obchod. Považujte to za žiadosť o finančnú podporu z Aurorinho fondu."

„Počúvam."

„Chcem vám predať nejaké informácie."

Elizabeth zadržala, dych. „Aké informácie?"

„Nazvime to zákulisné informácie o určitom predmete, ktorý bude čoskoro ponúknutý do dražby."

Elizabeth sa zasekával dych v hrudi. „Pokračujte."

Vicky na ňu chápavo pozrela. „Poviem vám všetko, čo viem o Dawsonových obchodných záujmoch v Mirror Springs. Pripúšťam, že toho nie je veľa, ale vy si s tým už po​radíte a určite vám to aspoň trochu pomôže. Keď nič iné, as​poň sa budete môcť na dražbu lepšie pripraviť."

„Myslíte si, že by sme mali byť pripravení?"

Vicky sa uškrnula. „Ak zamýšľate ísť proti Dawsonovi Hollandovi, tak áno, to by ste mali. Neviem presne, čo sa bude dražiť, ale viem na sto percent, že Dawson urobí čokoľ​vek, aby to získal."

„Pretože potrebuje peniaze?"

„Nie peniaze. Potrebuje to, čo sa bude dražiť. Inak sa nevyhrabe z nejakého svinstva, do ktorého sa namočil."

Elizabeth už dávno pochopila, že pred obchodným roko​vaním je každá informácia vzácna a užitočná. „Akú sumu z fondu potrebujete na zmenu kariéry?"

„Nebojte sa, nezruinujem vás," usmiala sa Vicky a skrivi​la ústa. „Mám dosť peňazí v hotovosti na to, aby som sa dostala až na Floridu. Ale potom už budem potrebovať po​moc."

„Moje nervy, vy chcete odísť za hranice?"

„Nezabúdajte, že som žena - dobrodruh," vecne upozor​nila Vicky. „Zistila som si, ako a kde si zmeniť identitu. Ale potrebujem peniaze."

„Máte pocit, že sa musíte kryť iným menom?"

Vicky na chvíľu zavrela oči. Keď ich otvorila, pozrela rov​no na Elizabeth. „Povedzme, že kým existuje moja životná poistka, bude lepšie, ak ma Dawson nenájde."

„Rozumiem. Chcete, aby vám Aurorin fond pomohol kú​piť si novú totožnosť. Je tak?"

„Považujte to za investíciu."

Elizabeth ponuku nezväzovala dlhšie ako dve sekundy. „Fajn, sme dohodnuté. Povedzte mi, čo viete o Hollandových záujmoch v Mirror Springs."

„Viem najmä to, že je v zúfalej situácii," povedala Vic​ky bez emócií. „A preto je nebezpečný. Pred niekoľkými mesiacmi podviedol nejakých zahraničných investorov. Nie je to ten typ ľudí, čo vás za to dotiahnu pred súd. Myslím, že viete, čo tým myslím. Lenže svoje peniaze chcú späť."

Elizabeth striaslo. „Chápem."

„Dawson o tom so mnou nikdy nehovoril a ani ja som sa nepriznala, že o jeho problémoch viem. Myslím, že uhral pre seba nejaký čas tým, že im sľúbil dodať nejaký veľmi vzácny predmet, niečo z oblasti vývoja nových technológií alebo čo. Viem na sto percent, že k tomu má dôjsť tu v Mirror Springs."

„Keď už hovoríme o varovaní a zastrašovaní," ozvala sa Elizabeth, „mám to chápať tak, že odkazy pre Jacka a Haydena Shawa, ktoré mal doručiť Ollie, neboli od vás, ale od Dawsona?"

„Ja som rozhodne neposielala Ollieho za nikým. S varova​ním ani s nijakým iným odkazom."

„A čo tá videokazeta v Ledgerovej izbe?"

Vicky nechápavo pozrela na Elizabeth. „Aká videokaze​ta?"

„Ale nič," mávla rukou Elizabeth. Takže aj tú im pripravil Holland. Pokus rozoštvať konkurenciu medzi sebou. „Čo viete o Tylerovi Pageovi?"

„Okrem toho, že miluje film, takmer nič." Pohľady sa im stretli. „Ale viem, že Dawson ho hľadá, odkedy sme sem prišli."

Elizabeth stuhla. „A našiel ho?"

„Nie. Domyslela som si, že Page je ten, čo ukradol tú vec z výskumného laboratória. Je to tak?"

„Áno." Elizabeth tuho uvažovala. „Takže Holland vás ne​požiadal, aby ste zviedli Pagea a nahovorili ho na tú krádež?"

Vicky sa rozosmiala. Zdalo sa, že prvýkrát sa naozaj zabá​va. „Nie, preboha! Povedala som vám predsa, že Dawson mi o tom nepovedal. S Pageom som sa stretla párkrát pri na​krúcaní, ale hovorili sme len o filme. Nijaký iný vzťah me​dzi nami nebol."

„Je možné, aby Page ukradol ten predmet z lásky k vám?"

„Ak sa ma pýtate, či je do mňa zaľúbený, tak na to vám odpoviem, že rozhodne nie."

„Ste si tým istá?"

Vicky sa zrejme dobre bavila. „Verte mi, Elizabeth, ja rozoznám, či má muž o mňa záujem. Page nemal."

„Dopekla!" Takže jej teória o Pageovi a Vicky ako jeho osudovej žene sa práve zrútila. „Hovorí vám niečo meno Ryan Kendle?"

„Nie." Vicky zaváhala. „A malo by?"

„Neviem," pripustila Elizabeth. „Viete niečo o vlámaní a zničení laboratória v Excalibure?"

„Nie."

„Myslím, že to je všetko." Elizabeth uzavrela rozhovor. „Kedy a ako chcete peniaze?"

„Napísala som vám číslo účtu v banke na Floride a sumu, ktorú potrebujem. Pošlite mi tie peniaze, len čo sa dozviete, že som zmizla."

Elizabeth si vzala poskladaný kúsok papiera a vážne po​zrela na Vicky. „Dozviem sa o tom?" ,  Vicky sa zachichotala. „To dúfam. Dávajte pozor. Keď sa to stane, spomeňte si, čo som vám povedala. Nič nie je v ži​vote také, ako to vyzerá vo filmoch.'1
„Tak dobre," váhavo súhlasila Elizabeth. „Už len jedna otázka."

„Ale rýchlo. Musím sa vrátiť do kúpeľov." „Prečo ste ma chceli varovať vtedy v noci za klubom?" „Raz za desaťročie pocítim neodolateľnú túžbu urobiť dobrý skutok. Len preto." „Je to od vás milé."

„Ale tentoraz som si mohla ušetriť námahu. Nepočúvli ste moju dobre mienenú radu a nevrátili ste sa do Seattlu. Keď to na mňa príde v ďalšom desaťročí, radšej odolám pokuše​niu."

„Je to herečka, Elizabeth!" zopakoval Jack. „Kde berieš isto​tu, že ju nenahovoril Holland, aby ti naliala do hlavy tie sprostosti?"

Elizabeth ho zmrazila pohľadom, ktorý ho varoval, aby stíchol.

Nechcela, aby ich niekto počul. Našťastie v galérii o tom​to čase nebolo veľa ľudí a aj tých niekoľko návštevníkov bo​lo dostatočne ďaleko, aby sa nemuseli báť, že ich začujú.

Obrátila svoju pozornosť k filmovým plagátom na ste​nách a paneloch. Pred ňou visel zarámovaný plagát, na kto​rom bolo doteraz vidieť, ako bol poskladaný. Titul filmu Že​na v okne bol napísaný krikľavou žltou farbou pod dvojportrétom hlavných predstaviteľov Edwarda G. Robinsona a Joan Benettovej.

Stačil zbežný pohľad na vystavené plagáty a každému muselo udrieť do očí, že krikľavožltá je mimoriadne obľú​bená farba autorov plagátov k filmom noir. Ďalšími prefe​rovanými farbami sú krvavočervená, tmavomodrá a čier​na. Sýte farby a dramatické výjavy dodávali plagátom nezameniteľný štýl. Hlavnými motívmi na plagátoch boli jednoznačne nebezpečné ženy a muži v klobúkoch vrazených hlboko do čela. Ceny na malých lístkoch vedľa pla​gátov potvrdzovali hodnotu týchto originálov, ktoré dnes už patria do zbierok nadšených obdivovateľov umenia fil​mu noir.

Keď Elizabeth vyšla z divadla, Jack ju už čakal v malom esprese oproti. Vtiahla ho do galérie, aby mu rýchlo poroz​právala, čo sa dozvedela od Vicky. Vypočul si ju, ale vôbec ho nepresvedčila.

Sklamane naňho pozrela. „Prečo by mal Holland nahovo​riť Vicky, aby mi vyzvonila toľko podrobností o jeho obcho​doch? Podľa toho, čo mi povedala, ide o veci na hranici zá​kona."

„Ďalšia taktika na to, aby nás zastrašili a dostali preč," tr​pezlivo vysvetľoval Jack. „Celá tá story o zahraničných in​vestoroch, ktorí sa mu vyhrážajú a tak ďalej, je poriadne pri​tiahnutá za vlasy."

„A čo Vickine plány na útek?"

„Ďalšia taktika, ako z teba dostať peniaze."

„Hovorila pravdu, Jack. Cítim to."

Znechutene pokrútil hlavou. „Pochop už konečne, že jej nemôžeš veriť o nič viac ako Dawsonovi Hollandovi. Je to žena, ktorá sústavne niečo hrá. Podľa toho, čo si mi poveda​la, momentálne sa usiluje trochu si prilepšiť a vytriasť z teba nejaké prachy."

Elizabeth sa hrýzla do pery. „Naozaj si myslíš, že ma chce zneužiť?“

„Áno." Jack sa obrátil a prezeral si Róberta Mitchuma na plagáte k filmu Z minulosti. „Presne to si myslím."

„Keď ja neviem," vzdychla Elizabeth. „Myslím, že má v úmysle zmiznúť."

„Má v úmysle dobre ťa pumpnúť."

„Nebuď taký negativistický. Všetko, čo mi povedala o tých incidentoch s fanatikom, aj to, že Ollieho poslal Hol​land, to všetko predsa sedí, nie?"

„No a? Zrejme len usúdili, že sme na veľa vecí prišli aj sami. A aj keby si mala pravda, tak musíš uznať, že ti neposkytla nijaké životne dôležité informácie, ktoré by nám po​mohli nájsť Pagea alebo kryštál."

„Pretože nevie, kde sú." Elizabeth bubnovala prstami po kabelke zavesenej na pleci. „Ale jedna vec mi predsa len ne​sedí."

„Viem, padla ti teória, že Vicky je Pageovou femme fatale." „To." Elizabeth zamyslene hľadela na plagát k filmu Hlboký spánok. Aj na malom kúsku papiera bol evidentný vzťah me​dzi Bogartom a Bacallovou. „Bola som si tým viac než istá."

„Pozri sa na to z tej lepšej stránky Ak mám pravdu a ona ti klamala, tvoja teória, že je Pageovou osudovou ženou, je stále platná."

„Lenže ja jej verím! Takže nijaká žena v tom nie je." Spo​menula si na vraždu Ryana Kendla a svedka, ktorý počul akúsi ženu. „A rovno si vyškrtni aj spojitosť s Kendlom."

„To nám aj tak nikdy do ničoho nezapadalo," pripomenul jej Jack. „Polícia bola od začiatku presvedčená, že ho zabili pri preberaní drogovej zásielky. Čosi mi však hovorí, že zničenie laboratória s krádežou predsa len súvisí. Page sa spoliehal, že keby som šiel na políciu, chytia sa falošnej stopy." „Vicky o tom nevedela." „Prečo ma to neprekvapuje?"

Elizabeth neprítomné stála pred plagátom, na ktorom bo​la Veronica Lakeová vo filme Požičaná zbraň. Nevoľnosť, ktorú pociťovala, odkedy odišla z divadla, narastala. „Jedno je isté, čoskoro sa sami presvedčíme, ako to je." „Ako to myslíš?"

„Ak Vicky náhle zmizne, budeme vedieť, že hovorila prav​du o svojich plánoch začať nový život."

„Financovaný z peňazí Aurorinho fondu," doplnil Jack. „Tak tomu uverím bez problémov." „A prečo si ochotný uveriť tejto časti?" „Pretože Larry mi potvrdil, že Holland má finančné ťaž​kosti. Aj keby sa z nich nechcel vysekať pomocou životnej poistky svojej tretej ženy, Vicky pre seba určite bude hľadať zaujímavejšieho sponzora."

Vzdialený tlmený zvuk hromu prebral Elizabeth zo spánku tak náhle, až sa roztriasla. Prudko sa posadila a nechápavo žmurkala do tmy v spálni. Trvalo jej niekoľko sekúnd, kým sa celkom prebrala a pochopila, že nijaká búrka nie je.

Jack už bol na nohách a šiel k oknu.

„Čo to bolo?" spýtala sa ho vystrašene.

„Znelo to ako explózia. Odtiaľto nič nevidím." Obrátil sa, našuchol si šľapky a vybral sa dole.

Elizabeth sa vyhrabala z postele, v letku si cez seba prehodila župan a šla za ním. Dobehla ho, práve keď otváral dve​re na terasu. Striaslo ju, keď sa bosými nohami dotkla stu​deného vlhkého dreva na terase.

„Pozri," ukázal jej stúpajúci oblak dymu v diaľke.

Sledovala jeho pohyb. „Čo to mohlo byť?"

„To netuším, ale voľačo vybuchlo a teraz to horí."

Nočné ticho prerušilo kvílenie sirén.

Jack ju objal, aby jej bolo teplejšie, a bez slova pozorovali lenivú špirálu dymu na oblohe.

Elizabeth cítila, ako jej po tele behajú zimomriavky.

„Je ti zima?" spýtal sa Jack.

„Nie."

Chvíľu ešte stáli, potom sa vrátili do domu a Jack zapol plynové kúrenie.

Asi o hodinu stála Elizabeth v kuchyni už osprchovaná a ob​lečená a krájala banán. Položila nôž a zapla rádio, aby nala​dila nejakú regionálnu stanicu. Mala šťastie, práve vysielali správy. Miestny hlásateľ bol určite skôr zvyknutý na predpo​veď počasia, pretože hlas sa mu neuveriteľne triasol.

„...požiar spôsobený explóziou sa už podarilo uhasiť. Šerif Gresham uviedol, že obeť pri nehode vyletela z auta a telo sa prav​depodobne skotúľalo do rieky na dne kaňonu. Prúd, ktorý je v týchto miestach veľmi silný, ho strhol a unáša dolu. Miestne orgány začali pátranie, ale šerif vopred upozornil, že to nebude Ľahké práve pre silný prúd...
...Ide o biele Porsche Vicky Bellamyovej. Náš zdroj potvrdil, že hereckú už dlhšie prenasledoval fanatický fanúšik, ktorý v po​sledných týždňoch stupňoval..."
Elizabeth vypla rádio a sadla si na stoličku v kuchyni. Ne​prítomné hľadela pred seba.

„Jack!"

„Čo sa stalo?" Zbehol dolu schodmi a cestou si zapínal košeľu. Vlasy mal ešte vlhké zo sprchy.

„Práve som počula správy. Ten výbuch v noci... Vickino Porsche sa zrútilo do kaňonu a explodovalo. Po tele pátrajú. Myslia si, že počas pádu vyletelo z auta a strhla ho rieka."

Zastal na poslednom schode. „Si si tým istá?"

„Teraz som to počula."

„Nechápem." Prešiel do kuchyne a sadol si na druhú sto​ličku. „Myslíš si, že to naozaj urobila? Že to zinscenovala, aby mohla ujsť?"

„Áno. Alebo je to tak, alebo ju Holland zabil," povedala pomaly Elizabeth. „Možno to nestihla. Pripustila, že príliš pokúša osud."

Jack sa zamyslel. „Nemyslím si, že ju zabil."

„Prečo? Je to presne ten istý scenár, ako pri jeho prvých dvoch ženách."

„A práve preto si myslím, že to neurobil. Holland nie je hlupák. Dobre vie, že už pri druhej manželke sa vynorili is​té pochybnosti zo strany poisťovne. Keby jeho tretia žena zo​mrela rovnakým spôsobom, nevyhne sa vyšetrovaniu a po​dozreniam. To si nemôže dovoliť. Rozhodne netúži po tom, aby ho vyšetrovali pre podozrenie z vraždy."

Elizabeth sa zlepšila nálada. „Máš pravdu. Nemá čas zdržiavať sa s políciou, potrebuje sa sústrediť na Soft Focus."

„A keby ju chcel zabiť, zinscenoval by to ako útok toho fanatika. Všetko mal pripravené na veľké finále. Stačilo by na​príklad obliať auto červenou farbou."

„O tom sa v správach nehovorilo." Elizabeth prechádzala takmer do štádia eufórie. „Jack, si skvelý."

Chabo sa usmial. „Tvoja kamoška Vicky nám pri odcho​de stihla urobiť obrovskú službu."

„Tomu nerozumiem."

„Ak skutočne naaranžovala svoje zmiznutie ako autone​hodu, dobre vedela, že Holland bude podozrivým číslo je​den. To znamená, že keď bude sedieť na polícii a obhajovať sa, sotva sa bude môcť dostaviť na dražbu."

„Znova mi pripomenula, aby som si zapamätala, že v ži​vote nič nie je také, ako to vyzerá vo filme." Elizabeth sa spo​kojne usmievala. Zoskočila zo stoličky a rozbehla sa k tele​fónu. „Prepáč, ale musím hneď zavolať Louise."

Jack sa obrátil a pozoroval, ako volí číslo. „Ideš jej previesť peniaze na účet, však?"

„Uhádol si."

„Presne to som predpokladal. Je to divadlo, Elizabeth."

„Nie, je to obchod. A dohoda je dohoda." Kým čakala na Louise, pozrela mu rovno do očí a povedala: „Myslela som si, že ty tomu budeš rozumieť najlepšie, Jack. To ty si mi ne​dovolil zrušiť zmluvu o pôžičke pre Excalibur, už si zabudol? Dokonca ani keď som ti pred celým klubom vyliala na hla​vu plný krčah ľadovej vody."

Kapitola 24
„O svoje telo sa vždy dokonale starala, to sa musí nechať." Masérka sa mocnými prstami sústredila na Elizabethine na​hé plecia. „Väčšina ľudí, čo sem chodí, si nahovára, že im stačí šupnúť sa raz za čas do vody, nechať sa vymasírovať a punktum, zase budú mať krásne svaly a plno energie. A len čo odtiaľto odídu, zvalia sa zase na gauč pred bedňu s ovlá​dačom v ruke. Ale pani Vicky nie. Každý deň cvičila a drža​la prísnu diétu."

Masérka si naliala do dlaní teplý olej a zamerala sa na Elizabethin chrbát. Elizabeth si dohovorila masáž s úmyslom dozvedieť sa nejaké klebety, ale len čo sa natiahla na stole, uvedomila si, že masáž už naozaj potrebovala. V poslednom čase sa nielen zanedbávala, ale navyše bola v sústavnom strese.

„Chodila k vám pravidelne?" spýtala sa Elizabeth.

„Áno. Keď bola tu, vždy sa objednala ku mne." Žena vzdychla. „Nemôžem uveriť, že zomrela."

„Možno nezomrela," opáčila Elizabeth opatrne. „Počula som, že doteraz nenašli jej telo."

„To môže trvať veľmi dlho, kým sa nájde v rieke."

„Veru. Strašná nehoda."

„Ak sú v tom iné veci stíšila hlas masérka. „Jedna moja dobrá kamarátka, Ethel, robí na polícii a tá mi povedala, že šerif Gresham si nie je tak celkom istý, že šlo o nehodu."

„Božemôj!" vzdychla Elizabeth pod tlakom masérkiných rúk, ale aj preto, aby ju ubezpečila o svojom záujme. „Podo​zrievajú toho fanatika s farbou^"

„No, viete, len tak medzi nami, nijaký fanatik neexistuje. Pani Vicky mi raz veľmi dôverne prezradila, že to je len také divadielko, aby o nej písali v novinách. A šerif tiež nie je padnutý na hlavu. Dobre vedel, že si to robia sami. Ethel mi to povedala. Preto Holland nikdy nič nenahlásil."

„A čo si o tom teda myslí šerif Gresham? Myslím o tej au​tonehode."

„To presne neviem." Masérka práve miesila Elizabethin zadok. „Ak Ethel povedala, že vyhlásil pátranie po Hollandovi. Vraj mu chce položiť zopár otázok. Predstavte si, že Hollandova prvá aj druhá žena zomreli tiež pri autonehode."

Elizabeth zastonala pod energickými pohybmi masér​kiných rúk a s hlavou zaborenou do otvoru v masážnom stole sa usilovala nezadusiť. „Prečo vyhlásil pátranie po Hollandovi? Všetci predsa vedia, kde tu v Mirror Springs býva."

„A vy ste to nepočuli? Vyparil sa! Mary Bethová, ich do​máca povedala, že Gresham šiel ráno za Hollandom, aby mu oznámil smrť manželky, a keď sa tam o niekoľko hodín vrá​til, aby mu položil nejaké otázky, už ho nebolo. A zmizli aj všetky jeho caky-paky."

O trištvrtehodinku sa Elizabeth malátne zasúkala za stôl bo​xu v malom esprese a unavene sa usmiala na Jacka. Na stôl pred seba si postavila hrnček s bylinkovým čajom.

„Čo sa stalo?" pozrel na ňu prekvapene. „Si akási ružová."

„Práve som si dala super masáž a trochu som sa ponamáčala v horúcej liečivej vode. Mala by som to robiť čas​tejšie. Môžem ti povedať, je to ohromné. A poučné."

Pochybovačné pozoroval, ako si z konvice dolieva čaj. „Nemáš v tom kofeín."

„Viem, nepotrebujem. Pokazilo by mi to očistu."

Oprel sa pohodlne dozadu. „Tak, čo si sa dozvedela?"

„Napríklad to, že Holland zmizol. Šerif Gresham už upo​zornil úrady tu aj v Denveri a vyhlásil po ňom pátranie.

„To som sa dozvedel aj z toho, čo tu sedím a čakám na te​ba. Dokonca som sa možno dostal ďalej ako tvoje kúpeľné klebety. Ten chalan pri pulte mi povedal, že mesto je už pl​né rečí, že muž, ktorý zodpovedá Hollandovmu opisu, na​stúpil ráno v Denveri na lietadlo."

„A čože sa tak zrazu rozhýbali? Netušila som, že miestny šerif je taký akčný hrdina."

Jack sa lišiacky usmial. „Počul som, že niekto dal polícii tip. Krátko na to, ako sa Vickine auto zrútilo do kaňonu, niekto zavolal na políciu a navrhol im, aby sa spýtali Hollanda, kde bol v čase nehody, a porovnali ju s nehodami je​ho prvých dvoch manželiek."

„Stavím sa, že to bola Vicky."

„Stavím sa, že máš pravdu."

Elizabeth si uchlipla horúceho čaju. „Skontroloval Larry už ten účet v Miami?"

„Hovoril som s ním tesne predtým, ako si prišla. Peniaze sú zatiaľ tam."

„Zrejme neletela priamo na Miami, aby ju Holland ne​mohol tak ľahko vystopovať. Možno bolo zlé počasie. Ces​tou sa ešte niekde zastavila. Existuje veľa dôvodov, prečo si ich ešte nevyzdvihla."

Zaváhal, akoby nevedel, či povedať to, na čo myslí. „Môže byť ešte aj iný dôvod, prečo si Vicky zatiaľ nevybrala penia​ze. Môže byť mŕtva."

Elizabethina zdravá ružová farba pobledla. „V tom prí​pade budeme musieť zájsť na políciu. A povedať im, čo vieme."

Chvíľu o tom uvažoval, potom potriasol hlavou. „Mož​no. Ale zatiaľ nie. Gresham už pátra po Hollandovi. Daj​me Vicky ešte trochu času, nech si vyzdvihne peniaze a stihne ujsť."

Elizabeth naňho zamyslene pozrela. „Akokoľvek sa na to pozrieme, jedno je isté. Keď tu nie je Holland, dražba sa scvrkne na veľmi malú udalosť. Takže ak tu nie je ešte niek​to, o kom zatiaľ nevieme, Pageovi zostávajú len dvaja draži​telia - ty a Hayden."

Telefón zazvonil presne o štvrť na osem. Hayden vyskočil z kresla. Zarazilo ho, že vonku sa medzičasom zotmelo. Ne​uvedomil si, ako dlho sedí v kresle, ale zostal v ňom, odke​dy skončil rozhovor s Larrym.

„Prosím?"

„Dražba bude dnes o deviatej večer. Nadiktujem vám ad​resu. Tých, čo prídu neskoro, nevpustíme dnu."

V uchu mu bolestivo cvaklo. Hayden pomaly položil slú​chadlo na miesto. Sadol si späť do kresla a zostal v ňom ešte niekoľko minút s hlavou plnou myšlienok. Potom znova zdvihol slúchadlo a vyťukal číslo.

Jackov mobil zazvonil práve vo chvíli, keď zaparkoval opro​ti divadlu Silver Empíre. Elizabeth až podskočila v sedadle vedľa neho a nedočkavo naňho pozrela.

„Jack?"

„Upokoj sa." Vypol motor a vzal do ruky mobil. „Môže to byť hocikto. Veľa ľudí má moje číslo." Potom si priložil mo​bil k uchu. „Tu je Fairfax."

„Práve som dostal pozvanie na dražbu," povedal Hay​den.

Jack zovrel volant a pozrel cez cestu na divadlo. Svetová premiéra Rýchlej kompánie sa začína o pol deviatej. Elizabeth trvala na tom, že musia prísť skôr, aby mohli sledovať, či prí​de Page.

„Prečo mi to oznamuješ?" spýtal sa Jack.

Hayden na to neodpovedal. „Volali aj tebe?"

„Nie."

„Je to na Loop Road, asi tridsať minút odtiaľto. O deviatej."

„Znova sa ťa pýtam, prečo mi to oznamuješ?"

„Nechcem, aby si to zmeškal. Človek nemá každý deň príležitosť kúpiť si, čo mu patrí."

Hayden zavesil.

Jack pomaly zložil telefón od ucha. Elizabeth naňho po​zerala s napätím v očiach.

„Čo sa stalo?" spýtala sa.

„Page pozval Haydena na dražbu. Koná sa dnes večer o deviatej na Loop Road. Hayden povedal, že je to odtiaľto asi tridsať minút cesty."

„Ale prečo nezavolal aj tebe?"

„To neviem. Ťažko môže usporiadať dražbu a dvíhať cenu, keď nebude mať záujemcov." Neprítomné položil telefón do priehradky medzi sedadlami a hľadel na vysvietené divadlo. „Premiéra sa má začať o tridsať minút."

„Viem. Zabudni teraz na sledovanie Pagea. Je jasné, že ne​príde. Bude viesť dražbu."

Jack sa obrátil a zamyslene na ňu pozrel. „Nezdá sa ti čudné, že po tom všetkom, čo do toho filmu vložil, rozhodol sa neprísť na premiéru?"

Elizabeth tuho premýšľala a potom naňho vyvalila oči. „Čo tým chceš povedať?"

„Že si možno predsa len mala pravdu. Možno je v tom scenári aj jedna osudová žena. Ale nie je to Vicky."

Hayden otvoril dvere, a keď uvidel Jacka a Elizabeth, vybu​chol. „Čo tu, dofrasa, chcete?"

„Napadlo mi, že sa zastavíme po teba. Obaja ideme na to isté miesto, tak môžeme ísť jedným autom. Ber to ako takú malú ukážku bratskej súdržnosti."

„Trhni si!"

„Vlastne, aby som bol presný, obávam sa, že si trhneme obaja," povedal Jack. „Nechceš sa porozprávať o alternatíve?"

Hayden sa bez slova obrátil, ale Elizabeth si stihla všimnúť jeho unavený pohľad "a smutné oči.

„Nie. Ak si skončil, tak by som ťa rád upozornil, že som si už urobil plán na dnešný večer."

„To viem. Ideš na dražbu."

„Nie tak celkom. Dnes večer dám prednosť filmu."

Elizabeth sa prekvapene pozrela na Haydena. „Čo tým chcete povedať?"

„Rozhodol som sa, že nebudem dražiť Soft Focus." Hay​den sa zvalil do kresla a pozrel na Jacka. „Je tvoj, braček. Veľa šťastia. Aj keď teraz ti ho už ani netreba. Vypadol Holland aj ja, takže aký problém?"

Jack pomaly zavrel dvere. „Prečo si sa rozhodol, že nepôj​deš na dražbu?"

Elizabeth sa usmiala. „Zavolali ste Larrymu, je to tak? A overili ste si, čo vám povedal Jack?"

Hayden neurčito pokrčil plecami. „Neverím, že ten kryš​tál bude fungovať, tak je to. Aspoň ušetrím."

Jack pozrel na Elizabeth, potom späť na Haydena. „Čo to má znamenať?"
„Hayden ti práve oznámil, ako to len on vie, že zmenil ná​zor. Nemá záujem o kryštál, pretože už netúži po pomste."

Jack pozrel na Haydena, akoby ho videl prvýkrát v ži​vote.

Hayden sa stále tváril veľmi neurčito. „Už som povedal, že neverím, že ten kryštál je taký dobrý. Nestojí mi za to, aby som oň bojoval. A navyše s ním nemám čo robiť. Vlastne mi ani nie je jasné, na čo je dobrý. Page, alebo kto mi to zavolal, mi nikdy nevysvetlil technické podrob​nosti."

Elizabeth sa naňho povzbudivo usmiala. „To je v poriad​ku, Hayden. Nemusíte sa tu hrať na tvrdého chlapíka. Je nám všetkým jasné, že ste zmenili názor, lebo ste pochopili, že nijaká pomsta nemôže zmeniť minulosť. Jack predsa ne​môže za to, čo sa stalo medzi vašimi rodičmi. Viete, že je ne​vinný. "

Hayden zavrčal. „Jack nie je žiadne neviniatko. Ale dobre, Elizabeth, máte pravdu. Keď mu zničím kariéru, nič sa tým nezmení. Ráno odchádzam domov. Už som tu aj tak zabil celý týždeň."

Jack ho zamyslene počúval. „Bojím sa, že niekto bude veľ​mi sklamaný, keď sa neobjavíš na dražbe."

„Tyler Page?" zasmial sa krátko Hayden. „Ak ti môžem niečo poradiť, nedaj mu za ten kryštál ani cent. Nakop ho do zadku a vytrhni mu ho z ruky. Je to sprostý zlodej."

„Nemyslím si, že tam na teba čaká Tyler Page," povedal Jack a vybral z vrecka mobilný telefón.

Elizabeth naňho nechápavo pozrela. „Čo robíš?"

„Myslím, že je čas zavolať na políciu."

Opustená chata neďaleko Loop Road bola neveľká jedno​poschodová budova. Pôsobila dojmom, že ju už roky nikto nepoužíva. Vo svetle reflektorov si Jack všimol, že zábradlie vedúce k hlavnému vchodu je zlomené a všade naokolo ras​tie vysoká burina.

Na jednej stene bolo vidieť kozub, ale z komína sa nedy​milo. Aj v oknách bola tma.

„Toto je stará Kramerova chata," oznámil im šerif Gresham, keď vystúpil z policajného auta. „Už roky sem nikto nechodí." Zapol silnú policajnú baterku a premeral si Jacka s Haydenom. „Nikoho tu nevidím. Ste si tým istí?"

„Nie," priznal Jack. Strčil si ruky do vreciek na saku a po​zrel na spustnutý tmavý dom. „Ale neviem prísť na nijaké iné vysvetlenie, do ktorého by to všetko tak dokonale za​padlo."

„Mali ste ísť na políciu hneď na začiatku," hundral Gresham. Vykročil k dverám. „Nafúkaní biznismeni. Večne sa nafukujú, ako to sami pekne zvládnu."

Jack pozrel na Haydena, potom na Elizabeth. Elizabeth pokrčila plecami, Hayden zdvihol obočie, ale mlčal. Všetci traja vykročili za Greshamom ku vchodovým dverám. Poli​cajný šerif bol malý zavalitý muž, z ktorého vyžarovala spoľah​livosť a rozhodnosť. Napriek tomu, že bol policajtom v ma​lom lyžiarskom mestečku, svojej práci evidentne rozumel.

Nebol nadšený, keď ho večer vytiahli od televízora, aby mu Jack prerozprával svoju verziu príbehu. Ale nestrácal čas a konal.

Gresham zaklopal na dvere do domu a čakal.

Nič.

Jack, Elizabeth a Hayden stáli pokope a pozorovali Greshama, ako klope aj druhýkrát.

„Som presvedčený, že si nemal pravdu," povedal Hayden ticho a pozrel na Jacka.

„A ja si myslím, že ju mám," povedal Jack.

Gresham prestal klopať a prešiel k oknu. Namieril bater​ku a posvietil si dnu.

„No doriti!" zahrešil. „Toto som fakt nepotreboval."

Vrátil sa k dverám a otočil kľučkou. Dvere sa otvorili. Lúč svetla prevŕtal tmu v miestnosti.

Najskôr uvideli len ruku obrátenú dlaňou hore a potom postupne celé telo - svetlé vlasy zlepené zaschnutou krvou, ženské čelo nepekne znetvorené guľkou. Ale ani to nemohlo sťažiť jej identifikáciu.

Elizabeth si inštinktívne zakryla ústa rukou, ktorá stlmila jej výkrik. Zhrozene sa odvrátila. Jack ju objal.

„Panebože," zdesene šepol Hayden. „To je Gillian. Mal si pravdu, Jack."

„Nie celkom." Jack sa usiloval predýchať šok. „Nerátal som s tým, že bude mŕtva."

Kapitola 25
Oveľa neskôr sedel Hayden schúlený v bare hotela Mirror Springs a dlaňou objímal pohár škótskej. „Musel to byť Page, kto mi dnes volal. Chcel, aby si ma našiel stáť nad jej mŕtvym telom. Mal to dobre vymyslené; rozzúrený manžel zabil svoju ženu, pretože komplikovala rozvodové konanie. Každému by to bolo jasné."

„Vieš..." začal Jack.

„Jack," prerušil ho Hayden, „keby si nebol prišiel za mnou a nedonútil ma vypočuť si tvoju teóriu, musel by som teraz ja niekde vysvetľovať niečo celkom iné."

Jack pokrútil hlavou. „Ty si bol predsa už vtedy rozhod​nutý, že na tú dražbu nepôjdeš. Na to si zabudol?"

Hayden sa uškrnul. „Áno, ale to bolo rozhodnutie na poslednú chvíľu."

„Ja si nemyslím, že to Page celé vymyslel tak, aby podozrenie padlo na vás. Ak ju naozaj zabil on, ako všetci predpokladáme, urobil to v záchvate vášne. Pravdepodobne pre​to, lebo zistil, že Gillian ho využila a nie je ochotná po dražbe s ním ujsť."

Jack na ňu pozrel. „Ty si teda večný romantik."

„Tvrdím len, že Page je posadnutý láskou a zaslepený vášňou. Nie je to chladnokrvný vrah."

„Aj tak je to jedno, pretože v tejto chvíli je už určite ďale​ko odtiaľto. Mám také tušenie, že na rozdiel od Hollanda Pagea vypátrajú oveľa rýchlejšie. Nie je dosť prešibaný, aby sa polícii ukryl."

Hayden sa obrátil na Jacka. „Ako si zistil, že je za tým Gillian?"

„To Elizabeth vytrvalo opakovala, že za tým musí byť žena.

„Najskôr som bola presvedčená, že je to Vicky Bellamyová," vysvetľovala Elizabeth. „Ale keď som zistila, že ona to nie je, vzdala som sa aj teórie o osudovej žene. A zrazu Jack prišiel s novou verziou."

Jack pozrel na Haydena. „Tyler Page nie je organizačný typ. No ten, čo naplánoval krádež, Pageovo zmiznutie a po​tom dražbu, je nepochybne šikovný organizátor. Chvíľu som si myslel, že možno Dawson Holland nie je len ďalší uchá​dzač o účasť na dražbe."

„Predpokladal si, že využil Vicky, aby zviedla Pagea a na​hovorila ho na krádež kryštálu a dražbu?"

Jack prikývol. „Ako som povedal Greshamovi, zistili sme, že Holland sa skontaktoval s Pageom za posledné mesiace niekoľkokrát. A podľa Larryho mal aj motív. Na druhej stra​ne však bol príliš prefíkaný, aby strácal čas predajom kryštá​lu v Štátoch. Mal predsa dosť kontaktov, aby sa zbalil a rov​no ho vyviezol do Európy, kde by ho predal za sumu, o akej sa nám ani len nesníva."

„A navyše, aj Vicky tušila, že Holland tu má obchodné záujmy," doplnila Elizabeth. „Povedala mi, že sa chce dostať k nejakej vyspelej novej technológii, aby ju mohol predať konzorciu zahraničných investorov."

„Čo znamená, že bol len ďalším dražiteľom," pokračoval Jack. „Takže z okruhu kandidátov na organizátora dražby vypadol po Pageovi aj Holland. Keď si mi dnes zavolal a oznámil, že ty si už dostal pozvanie na dražbu, a tá sa má konať priamo počas premiéry Pageovho filmu, začal som o tom uvažovať znova."

„A vtedy si prišiel na Gillian?" spýtal sa Hayden.

Jack prikývol. „Zapadla do Elizabethinej teórie, aj do mo​jej. Človek s organizačným talentom a kontaktmi. Navyše osudová žena. Cez svojho otca mala kontakty na výskum a vývoj a podnikateľské kruhy. Bola dosť bystrá, takže veľmi rýchlo spracovala fámy o vzácnom kryštále a zvážila jeho po​tenciál. Určite vedela aj to, ako dostať do firmy špióna..."

„Myslíš toho Kendla?" spýtal sa Hayden. „Počul som, keď si ho spomínal pred Greshamom."

„Kendle pravdepodobne vytipoval Pagea ako človeka, kto​rý je schopný ukradnúť kryštál. Gillian si ho potom preveri​la, odhalila jeho slabosť na film a začala ho spracúvať."

„Ale prečo sa vôbec do toho pustila? Veď tým poškodila najmä tebe, nie mne."

„Stále tomu nerozumiete, však?" spýtala sa Elizabeth ti​cho.

„Čomu?"

„Teraz to už ťažko niekto dokáže," povedal Jack, „ale my si s Elizabeth myslíme, že zavolala na dražbu najskôr teba, pretože ťa chcela zabiť."

„Kriste!" Hayden sa zatváril nechápavo.

„Jacka by zavolala hneď potom," pokračovala Elizabeth. „Mala to vymyslené tak, že on bude ten, ktorého polícia náj​de stáť nad mŕtvolou, nie vy."

Hayden zarazene pozeral pred seba. „Vedel som, že ma ne​návidí, pretože sa s ňou chcem rozviesť. Aj to, že jej otcovi sa nepáči náš rozvod."

„Lenže nenávidela aj mňa," doplnil Jack. „Pretože ja som tiež odmietol byť vzorným zaťom jej ocinka."

Hayden sa pošúchal po líci. „Takže mňa chcela zabiť a na teba zviesť podozrenie a dostať ťa za mreže."

„Viete si predstaviť tie titulky? Dlhotrvajúca nenávisť me​dzi bratmi vyústila do tragickej vraždy."' Elizabeth luskla prs​tami. „V okamihu by sa pomstila obom bratom. Dve muchy jednou ranou. Jeden mŕtvy, druhý v base."

Haydena zamrazilo a roztrasené siahol po škótskej. „Už krátko po svadbe som zistil, že má vážne problémy. Aby som bol úprimný, trochu som sa jej bál. No ani keď som podal žiadosť o rozvod, netušil som, že by bola schopná vraždy."

„Osudová žena. Naozajstná femme fatale," zamyslela sa Elizabeth. „Nefalšovaný originál."

Hayden zdvihol hlavu. „Nerád to priznávam, ale ty si ma pred ňou varoval, Jack."

Jack nereagoval.

„Gillian zneužila Tylera Pagea," ticho povedala Elizabeth. „Správala sa k nemu ako k svojmu otrokovi, akoby nemal ci​ty ani rozum."

„A nakoniec ju zabil," doplnil Hayden.

Elizabeth sa obzrela na Jacka, keď vošli do domu. „Vedel si, že Gillian je bláznivá?"

„Nie." Jack prešiel na druhú stranu izby a zapálil plynový ohrievač. „Iba som tušil, že niečo nie je v poriadku a súvisí to s otcom Ringsteadom."

Elizabeth si zavesila kabát. „Ako si ukončil ten vzťah?"

„Zdalo sa mi, že som k nej bol úprimný. Povedal som jej, že nikdy nebudem môcť splniť predstavy jej otca o jeho ná​sledníkovi. Poukázal som na to, že som len drobný konzul​tant, ktorý to nikdy nedotiahne tak vysoko, aby s tým bol spokojný aj jej otec. Myslím, že nakoniec dospela k názoru, že si predsa len zaslúži niečo lepšie. A práve vtedy začal oko​lo snoriť Hayden. A ten ju potom už len ubezpečil, že mám slabé ambície a mizernú perspektívu."

„Tak pochopila, že on bude lepší manžel a lepšia partia. A ockovi sa tiež hneď zapáčil."
„Presne tak." Jack sa pohodlne uvelebil v kresle pred ko​zubom a natiahol sí nohy. „Keď som potom zistil, že Hay​den sa s ňou mieni oženiť, poradil som mu, aby o tom rad​šej ešte pouvažoval. Ale jeho to len rýchlejšie pohnalo pred oltár."

„Ľudská povaha. Veľmi čudná."

„Len sa pozri na nás dvoch. A potom hovor, čo je to zvláštny vzťah."

Elizabeth si sadla do kresla oproti nemu. „Možno, ale roz​hodne nie nudný."

„Nie." Usmial sa unavene. „Rozhodne nie nudný."

Stíchli. Elizabeth počúvala praskanie ohňa v kozube. Na​tiahla sa rukou dozadu a z vlasov si vybrala sponu.

„Obaja sa potrebujeme vyspať," povedala. „Mali by sme ísť do postele."

Jack pozoroval, ako sa jej uvoľnené vlasy uložili okolo pliec. „Viem."

Elizabeth sa obrátila k ohňu. „Je koniec, však?"

„Teraz je to už v rukách polície." Jack si pošúchal tvár. „Gresham mal pravdu. Mali sme hneď na začiatku podať oznámenie."

„Myslíš si, že sa im podarí chytiť Pagea ešte pred prezen​táciou?"

„Možno." Zaváhal. „Aj keby sa im to podarilo, pre Excalibur to bude neskoro. Kryštál zrejme vezmú do úschovy ako dôkazový materiál. Potrvá celé mesiace, kým nám ho vrátia. Dovtedy bude firma v bankrote."

Chvíľku uvažovala, či má povedať nahlas, čo jej napadlo, potom sa rozhodla. „Rozmýšľala som o niečom."

„O čom?“
„O tvojej budúcnosti."

Usmial sa. „Neboj sa, neumriem od hladu."

„Viem. Dokážeš sa o seba postarať." Pozrela naňho. „Ne​chceš pouvažovať o mieste v manažmente Aurorinho fon​du?"

„Ponúkaš mi prácu?"

„Áno, dobre si počul."

„Mám pracovať pre teba?" spýtal sa opatrne.

„A prečo nie? Výborne by si zapadol."

„Aurorin fond má dvoch zamestnancov. Teba a tvoju asis​tentku. Ako tam zapadnem?"

„Máš skúsenosti v analýze malých začínajúcich firiem a podnikov, ktoré sa ocitli v kríze," vysvetľovala. „Výborne by si nám pomohol pri posudzovaní kandidátov na finančné pôžičky. Prípadne môžeme vytvoriť špeciálne oddelenie. Okrem pôžičky budeme klientom ponúkať aj konzultácie v oblasti manažmentu."

„Prijímal by som objednávky od teba," uvažoval nahlas. „Veľmi zaujímavá predstava."

To ju podráždilo. „Čo je? Nevieš sa zmieriť s predstavou, že by si prijímal objednávky odo mňa?"

„Hmmm."

Urazila sa. „Ak nemáš záujem, pokojne to povedz."

Oprel sa lakťami o kreslo a nadýchol sa. „Mám záujem o niečo trvalejšie."

Prekvapene naňho pozrela. „Aurorin fond je veľmi trvalý. Je oveľa silnejší, ako keď som ho prebrala. Bez ohľadu na to, ako dopadne Excalibur, fond vykáže v tomto štvrťroku zisk."

„Blahoželám."

„Jack..."

Pozrel jej do očí. „Nehovoril som o trvalej práci. Hovoril som o trvalom vzťahu. O manželstve."

Na chvíľu sa jej zastavil dych. „O manželstve?"

„Mám oveľa väčší záujem oženiť sa s tebou ako pracovať pre teba."

Prehltla. A potom prehltla ešte raz. A stále mala sucho v ústach. „Povedali sme si predsa, že potrebujeme čas," prehovorila konečne. „Dohodli sme sa, že to nebudeme súriť."

„To bol tvoj návrh, nie môj. Ja som sa na ničom nedoho​dol. Ja som ťa chcel už aj pred šiestimi mesiacmi."

„Naozaj?"

Vstal z kresla, prešiel k nej a zdvihol ju do náručia. „Áno."

„Ale..."

„Niečo ti poviem," začal a pohol sa s ňou ku schodom. „Keď nájdeš odvahu vydať sa za mňa, poviem ti, či som ale​bo nie som ochotný riskovať a zamestnám sa u teba."

„To je vydieranie, je ti to jasné?" Objímala ho okolo krku, aby mu nespadla. „Preboha, pusť ma dolu. Dnes toho bolo dosť, určite si unavený. Nevynesieš ma až hore."

„Chceš to vidieť?"

„Teraz nie je čas na frajeriny."

„Aj tak nemám čo robiť." Vyšiel s ňou až hore a zabočil doprava do svojej spálne. „Chceli sme ísť predsa do postele, či nie?"

„Sexom nič nevyriešiš, milý môj."

„Možno nie, ale musíš uznať, že sa aspoň dobre zabavíme, kým budeme čakať na tvoje rozhodnutie."

„Usilujem sa o vážny rozhovor."

„Sex je väčšia zábava."

Prešiel nad posteľ a roztvoril náruč. Elizabeth spadla na prešívané prikrývky. Odhrnula si vlasy z očí, pozrela hore a zistila, že si už stihol vyzliecť košeľu.

„Myslíš to s tým manželstvom vážne?" zašepkala,

„Smrteľne vážne." Rozopol si opasok.

S narastajúcim záujmom pozorovala, ako sa vyzlieka a po​cítila dobre známu horúčavu, ktorá jej zaplavila celé telo.

Jack sa oprel kolenom o posteľ a nahol sa nad ňu.

„Ale aj so sexom to myslím veľmi, veľmi vážne," usmial sa a objal ju.

„To vidím," zašepkala. Objala ho a pritiahla si ho bližšie k sebe. Tešila sa, že vášeň medzi nimi tak rýchlo a spoľahli​vo funguje. Pre ňu je to únik pred oveľa vážnejšími témami. Aj keď len dočasný.

Svadba?

Manželstvo?


S Jackom?

Keď oddychovali, prevalil sa na chrbát, jednou rukou ju stá​le objímal a potom sa nadýchol a pokračoval v rozhovore. „Ešte o jednej veci sa s tebou chcem rozprávať. Je niečo, čo by si o mne mala vedieť, skôr než sa rozhodneš, či sa za mňa vydáš."

Zastenala a zdvihla sa na lakti. „Mám sa pripraviť na naj​horšie?"

„Asi. Mám taký pocit, že by som ti mal čestne objasniť jedno menšie klamstvo, pod vplyvom ktorého si tu uplynu​lý týždeň pracovala."

Elizabeth naňho teatrálne vyvalila oči. „Nehovor, budem hádať. Si neskutočne bohatý. A aj keď nenájdeme kryštál a tvoja profesionálna povesť je v háji, nič sa nestane, pretože ty si odporne prachatý."

„Nie, v tomto to nie je," povedal ticho. „Nie som nechut​ne bohatý."

„Tak dobre. V čom si ma oklamal?" „Bol by som radšej, keby sme sa dohodli, že to nebolo klamstvo, ale vedomé skreslenie informácií." „Akých?"

„O probléme s rezerváciou ubytovania v Mirror Springs." Dlaňou sa dotkla jeho nahej hrude. „Dobre, som pripra​vená na najhoršie."      ,

Oprel sa pohodlnejšie o vankúše a kútikom oka ju pozo​roval.

„Tie siete, čo som tu rozhodil v súvislosti s ubytovaním, a moje kontakty fungovali dobre. Keď som sem prišiel, mal som už pripravenú izbu. Ale potom som povedal re​cepčnému, aby ju dal chlapíkovi, čo stál za mnou v rade. Bol mi nesmierne vďačný, pretože pricestoval len tak, na blind."

Prstami mu bubnovala po hrudi. „A potom si sa zjavil pred mojimi dverami a prisahal, že nemáš kde hlavu skloniť, chudáčik, a žobronil si, aby som ťa vzala k sebe."

Zamračil sa. „Nepamätám sa, že by som žobronil."

„Skoro."

„Skoro," súhlasil. „Keď o tom tak uvažujem, neuveriteľne som riskoval. Nemal som zrušiť rezerváciu, kým som si ne​bol istý, či ťa prehovorím."

Našpúlila pery a tuho premýšľala nad jeho priznaním. „Podržať si rezerváciu, kým nebudeš mať isté, či ti tú rozprávku zhltnem, by sa skôr podobalo na taktiku a inteligen​ciu šikovného manažéra a stratéga."

„Potom nechápem, prečo som to tak neurobil," súhlasil s ňou.

Prestala si poklopkávať prstami. „Ja viem prečo."

„Ale?" nadvihol sa. „Prečo?"

Odkašľala si. „Uvedomila som si totiž, že hlboko v srdci ste staromódny romantik, Jack Fairfax. Ozajstný Don Quijote.

Chvíľu na ňu hľadel, neschopný slova, potom sa nahlas rozosmial.

Smial sa tak schuti, až sa čudoval, že nespadol z postele. Keď sa konečne upokojil, zhrnul svoj názor na jej analýzu do jediného slova. „Kravina."

„Žiadna kravina. Je to pravda," nedala sa a jeho prehnaná reakcia ju vôbec nevyviedla z miery. „Si rytier v moderných šatách. Preto cítiš potrebu naprávať, čo spôsobil tvoj otec. Preto poskytuješ konzultácie malým rodinným firmám, kto​ré ťa nemôžu poriadne zaplatiť. Preto si nikdy nenecháš otvorené zadné dvierka, ktorými by si ušiel v prípade ban​krotu danej firmy. Preto pracuješ radšej pre malé rodinné podniky s tradíciou než nafúkané veľké korporácie."

Uškrnul sa. „Tak aby bolo jasné. Ty si myslíš, že to bola moja romantická duša, ktorá ma nahovorila, aby som skúsil šťastie a zaklopal ti na dvere?"

„Rozhodne. Ako inak si mám vysvetliť, že si podstúpil ta​ké veľké riziko?"

„Ha!"

„A práve pre tvoju romantickú povahu," dokončila, „som sa rozhodla, že ťa vpustím dnu."

Pocítil, ako sa mu do žíl vlieva energia a krúti sa mu hla​va. Pochopil, že je to pocit šťastia.

„Aj ja ti prezradím jedno tajomstvo," pozerala naňho a mierne sa usmievala. „Myslím si, že aj ja som predviedla zmysel pre romantiku, keď som ťa vpustila."

„Áno? A prečo?"

Zasmiala sa. „Pretože už keď som stála vo dverách a ty si recitoval tú svoju verziu o vypredanom hoteli, vedela som, že klameš."

Celým telom mu prešla nová vlna horúčavy. Nebolo to se​xuálne vzrušenie, ale niečo oveľa väčšie. Nadšenie, uspokoje​nie, šťastie, poznanie? Pravdepodobne zmes pocitov. Vzala ho dnu, hoci tušila, že klame.

Rukou ju hladil po vlasoch. „Ako vidím, nie som tu jedi​ný romantik. Milujem ťa, vieš?"

„Aj ja ťa milujem," zašepkala a začala ho bozkávať. Zrazu sa zamyslela.

„Čo je?"

„Lenže to mi pripomenulo náš starý problém."

„Počúvam."

„Doteraz sme neprišli na to, kde býval Page. Gresham po​vedal, že to vyzerá tak, akoby Gillian pricestovala do Mirror Springs z Denveru len na jeden deň. Spomínaš si?"

„Pokračuj."

„My sme sa však zhodli, že Page je určite v Mirror Springs. Že chce byť čo najbližšie k festivalu."

„Asi sme sa pomýlili."

Elizabeth sa tvárila záhadne. „A čo ak sme mali pravdu?"

Jack sa pomaly posadil. „Čo tým naznačuješ?"

„Vieme, že Page nie je organizačný typ. A vystupovať pod cudzím menom? To chce prípravu, odvahu, pevné nervy..."

„O to sa musela postarať Gillian."

Elizabeth prikývla. „Keď som hneď v prvý deň stretla Haydena, spýtala som sa ho, ako zohnal ubytovanie. Povedal mi, že pozná generálneho manažéra, čo by znamenalo, že to​to nie je jeho prvá návšteva v Mirror Springs."

„Mirror Springs je obľúbené lyžiarske stredisko. Hayden je výborný lyžiar," Jack urobil pauzu. „Aj Gillian..."

„Jack, čo ak..."

„Počkaj." Jack schmatol telefón a zo stolíka vzal telefónny zoznam. „Možno sa nám to konečne podarí rozlúštiť."

Našiel číslo, ktoré hľadal, vyťukal ho a čakal. Po niekoľkých zvoneniach sa konečne ozval Hayden. Hlas mal ospalý a omámený.

„Koľko si toho vypil, odkedy sme odišli?" začal Jack bez pozdravu.

„Nemysli si, že sa teraz po rokoch môžeš začať hrať na staršieho múdrejšieho brata. Vyhoď si to z hlavy. Okrem to​ho, mám nárok. Po dnešnej noci sa môžem ožrať ako doga."

„Nemienim sa s tebou hádať," súhlasil Jack. „A hneď môžeš pokračovať, len mi prosím ťa odpovedz na jednu otázku."

Hayden zavrčal. „A nemysli si, že keď si mi zachránil ži​vot, môžeš mi kedykoľvek uprostred noci vyvolávať. Moja bratská vďačnosť má tiež svoje hranice."

„Hayden, dávaj dobrý pozor. Povedal si Elizabeth, že si si zabezpečil ubytovanie na poslednú chvíľu, lebo poznáš gene​rálneho manažéra."

„Douglasa Finleyho. To sedí. A čo má byť?"

„Bol si tu už niekedy predtým?"

„Nie."

„Dofrasa!" Jackovo nadšenie výrazne ochablo. Zachytil Elizabethin pohľad a rozhodol sa skúšať ďalej. „Odkiaľ po​znáš toho Finleyho?"

„No, keď ti mám povedať pravdu, braček, nepoznám ho. Aspoň nie osobne. Použil som meno svojej exmanželky."

„Finley pozná Gillian?"

„Áno. Ale nevie o rozvode. Inak by mi určite nedal izbu. Môžeš mi vysvetliť, o čo ti ide? Chce sa mi spať. Predchvíľou mi volal Gillianin otec. Starý Ringstead je už na ceste sem. Ešte v noci sem dorazí aj rodinný právnik. Potrebujem sa na to dobre vyspať."

„Vydrž ešte chvíľku," naliehal Jack. „Chodieva sem Gillianina rodina na dovolenku?"

„Nie jej najbližší. Ale jeden jej bratranec má tu neďaleko postavený menší výletný dom. Boli sme tam s Gillian zo dva razy.

Jacka prekvapilo, že telefónne slúchadlo vydržalo jeho stisk a neprasklo. „Gillianin bratranec tu má prázdninový dom?“
 „Hej, lenže vďaka rozvodu som v rodine Ringsteadovcov persona non grata, preto som sa nenamáhal spýtať, či si ho môžem prenajať, kým som tu. Radšej som šiel do hotela."

Kapitola 26
Z hlavnej cesty nebolo dom vôbec vidieť. Jack ho zbadal, až keď odbočil a prešiel aj poslednou zákrutou na prístupovej ceste. Keď reflektory odhalili veľkú stavbu, Elizabeth sa na​hla dopredu. Okná boli tmavé a na ceste neparkovalo žiad​ne auto.

„Ak tu Page býval, dávno je preč," povedal Jack a vypol motor. Zo zadného sedadla vzal baterku. „Ale možno nájde​me niečo, čo nám pomôže zistiť, kam má namierené."

Elizabeth naňho neisto pozrela. „Šerif Gresham nebude nadšený, keď zistí, že sme sem vliezli bez neho."

„Gresham má momentálne plné ruky práce s Vickinou autonehodou a Gillianinou vraždou. Okrem toho možno zase naháňame kvapku v mori. Keď niečo nájdeme, zavolá​me mu."

„Jasné." Zavrela dvere auta a pozapínala si kabát. „Len čo sa sami vydáme hľadať Pagea."

„No a? Ak je už v Európe, Gresham s tým aj tak nič neu​robí. Ale my ho možno dobehneme, skôr ako sa zorientuje a zistí, čo s kryštálom."

Potriasla hlavou a pohla sa za ním k dverám do domu. „Toto na tebe naozaj veľmi obdivujem, Jack. Nikdy sa ne​vzdávaš."

„Vzdať sa nie je efektný strategický manéver." Natiahol si kožené rukavice. „Pozri sa na to takto - pre Greshama nie je teraz dôležité nájsť laboratórny materiál, on chce dostať vrahov. Ukradnutý kryštál ho momentálne až tak ne​zaujíma. Ale my ho musíme dostať ešte pred tou prezentáciou.

„To mi nemusíš pripomínať." Aj ona si vybrala z vrecka kabáta rukavice a natiahla si ich. Potom vybehla po zadných schodoch za Jackom a pozerala, ako sa pokúša otvoriť okná na zadnej stene domu.

„Je na to termín," povedala.

„Viem. Vlámanie a vstup na cudzí pozemok," doplnil Jack a postupoval systematicky okolo domu od jedného ok​na k druhému. „Mohla si si na to už zvyknúť."

„Keď sme boli v Pageovom dome v Seattli, mali sme kľúč a aspoň akú-takú výhovorku. Toto budeme ťažko vysvetľo​vať."

„Nechaj to na mňa."

„Teraz hovoríš ako frajer."

„A nie som?"

Šla za Jackom za roh až na prednú terasu. Dvojposchodo​vý dom bol obitý drevom a z horných okien musel byť krás​ny výhľad na okolité kopce.

Jack sa pohol k najbližším posuvným dverám. Elizabeth nasmerovala svoju malú baterku na terasu. Stál tam veľký gril, dve stoličky, stôl a prikrytá vírivka.

„Zdá sa, že vírivky sú tu v móde. Všetci ich majú."

„Po našej poslednej skúsenosti s vírivkou som si ju aj ja mimoriadne obľúbil. Uvažujem, že len čo sa vrátime do Seattlu, jednu si kúpim."

„Bývaš v byte."

„Môžeme ju dať k tebe. Čo by si povedala, keby sme ju umiestnili na terasu pred tvoju spálňu?"

Zazrela naňho. „Odkiaľ vieš, že mám pred spálňou terasu?

„Vidím ju zo svojho okna." „No určite nie bez ďalekohľadu." Na to nereagoval. Skúsil ďalšie dvere. „Jack, ty si ma špehoval?"

„Nič som nevidel," upokojoval ju. „Máš tam nejaké kríky. Čo nepovieš záhradníkovi, nech to trochu zostrihá?"

Nevedela, či sa má hnevať, alebo jej to má lichotiť. Už-už mu chcela povedať, že sa nemá starať o jej terasovú zeleň, le​bo tomu rozumie ako hus pivu, ale všimla si, že gril je po​tvorený a všade naokolo sú rozhádzané naberačky a vidličky.

„Jack? Niekto tu len nedávno griloval. Pozri sa na riad a ten neporiadok okolo. Napadlo mi..." nedokončila, preto​že si všimla akýsi predmet. Najskôr si pomyslela, že niekto si zabudol na terase topánku.

Mužskú topánku.

Až potom si všimla, že je obutá. „Panebože!" ticho skríkla. „Jack!"

V momente bol pri nej. Namieril baterkou tam, kde svie​tila Elizabeth.

Prešiel okolo malého bazéna a baterkou stále mieril na to​pánku.

„Panebože, prosím ťa," šepkala Elizabeth, „nie, nie ďalší!"

Pomaly prešla ku grilu a oprela sa o okraj, akoby sa bála, že sa jej podlomia kolená. Usilovala sa odvrátiť pohľad od to​pánky, ale nemohla. Prstami nahmatala rúčku dlhej grilovacej vidlice a bezmyšlienkovito ju zvierala v dlani.

Vedľa nej bola odokrytá vírivka. Čerpadlo bolo vypnuté, svetlá pod vodou tiež. Hladina sa ani nepohla.

Jack prešiel okolo bazéna a namieril lúč svetla na niečo, čo najskôr vyzeralo ako kôpka rozhádzaného šatstva.

Elizabeth zbadala tenkú kostnatú ruku. Potom si všimla krv, ktorá tenučkým pramienkom vytekala z rozbitej hlavy. Ďakovala osudu, že muž leží tvárou dolu a nemusí vidieť je​ho pohľad. Jack pohol svetlom a neďaleko človeka sa čosi za​blyslo. Strieborný koktejlový šejker sa váľal kúsok od stolič​ky. Všimla si, že na ňom chýba vrchnák. Ten muž zomrel, keď si miešal martini, napadlo jej.

„Jack?" V úzkom pruhu svetla zbadala ďalší predmet.

Pozrel na zbraň, ktorá musela mužovi vypadnúť z ruky.

„Vidím ju.

Prišlo jej zle od žalúdka.

Jack sa zohol, aby mužovi nahmatal pulz.

„Je to Page, však?" zašepkala.

„Áno," prikývol Jack. Z vrecka vybral svoj mobil. „Nesti​hol odísť."

„Určite sa zastrelil, keď zabil Gillian. Milenecká tragédia. Úbožiak, bol do nej tak zúfalo zaľúbený."

Z tieňa na konci terasy sa vynorila tmavá postava a na te​rasu dopadlo svetlo tretej baterky. Elizabeth chcela vykrík​nuť, ale z hrdla jej nevyšiel ani hlások.

„Nebola to samovražda," povedal Dawson Holland. „Ten krpatý trkvas mi odmietol dať Soft Focus. Dookola opako​val, že Gillian ho podviedla a kryštál mi nedá. Dokonca na mňa vytiahol pištoľ. Musel som ho zabiť." Uchechtol sa a dodal: „V sebaobrane."

„Prečo ste ešte tu?" Jackov hlas znel neuveriteľne pevne. Nezdvihol sa a zostal prikrčený pri Pageovom tele. „Keď sa zamyslím nad autonehodou vašej poslednej manželky, mám pocit, že z tretej vraždy sa už nevykrútite."

„Neviem, o čom hovoríte."

„To vy ste zabili Gillian," zašepkala Elizabeth. Pomaly si začala uvedomovať, ako to všetko začína do seba zapadať. „Nie Tyler Page."

„Tá suka nič nepochopila. Ako šibnutá opakovala, že sa chce pomstiť a pomstiť a nedalo sa s ňou vôbec rozprávať." Dawson namieril baterkou Elizabeth do očí.

Ustúpila, akoby to bol lejzer. Zakopla o gril a takmer stra​tila rovnováhu. Na zem spadla ťažká panvica. Chvíľu sa ešte prevaľovala a zvuk kovu na podlahe pretínal nočné ticho, potom zastala. Jack z nej nespúšťal oči, ale nepohol sa.

Dawson Holland sa škaredo zasmial a namieril svetlo na Jacka. „Zdá sa mi, že je nervózna."

„Vy znervóznite každého inteligentného človeka," pozbie​rala sa Elizabeth.

„A vy predsa ste inteligentná žena, však? Viete, že múdre ženy ma vždy vzrušovali? Najmä keď sú aj krásne. Lenže takým nemožno veriť. Majú vlastné plány a predstavy a preto sú veľmi nebezpečné."

„Keď už hovoríme o nebezpečenstve," začal Jack civilne, „v poslednom čase ste nemali veľa šťastia. Vicky vám zdrhla, skôr než ste ju stihli zabiť a zhrabnúť jej poistku, potom sa ukázalo, že Gillian je posadnutá pomstou a kašle na dohodnutý obchod a predaj kryštálu."

„Gillian je krava," rozzúril sa Holland. „Nešlo jej o pra​chy. Chcela len a len pomstu. Tá suka ma zneužila."

„Kde ste sa s ňou zoznámili?" spýtala sa Elizabeth.

„Prečo? Povedzme, že na festivale v Sedone. Vyhliadla si ma. Vedela, kto som, a tušila, že by som mohol mať záujem kúpiť kryštál, aj možnosť predať ho v zahraničí."

„To už poznala Pagea a vedela o jeho slabosti pre film. Po​trebovala niekoho, kto mu dá to, po čom tak veľmi túžil," uvažovala Elizabeth. „Film, poď ktorý sa podpíše ako producent."

Holland zvraštil obočie. „Využila ma. Vyzeralo to ako ideálne partnerstvo. Ja som potreboval Soft Focus, aby som sa zbavil istých ľudí, čo mi dýchali na krk, a okrem toho som mohol mať prachy z Vickinej poistky. Zdalo to také jednoduché, jednou ranou by som bol zabil niekoľko múch. Mir​ror Springs bolo ideálne miesto."

„Lenže Gillian prestala spolupracovať, však?" spýtal sa Jack.

„Tá krava sa zatajovala a schovala aj Pagea. Nemohol som ich nájsť." Dawson zvýšil hlas. „A potom ste sa zjavili vy a Shaw. Pokúsil som sa naznačiť vám, aby ste vypadli, no nepočúvli ste ma. Potom ste dokonca požiadali Ledgera, aby sa povypytoval na Pagea."

„Odkiaľ ste mali to video?"

Dawson sa uškrnul. „Gillian ho pripravila už pred mesia​com. Pre každý prípad, ako povedala. Keby to náhodou ne​vyšlo, mali by sme aspoň dôkazy, ktoré ukážu na niekoho iného. Dala mi kópiu a tá sa mi celkom zišla."

„Polícia je presvedčená, že ste už na ceste do Amsterdamu."
„Musel som predstierať svoj odchod, keď ma Vicky napálila a zinscenovala autonehodu. Kúpil som si letenku, ale ne​nastúpil, a vrátil som sa sem. Odpočúval som Shawovu izbu, preto som vedel, keď mu zavolala Gillian. Potreboval som z nej dostať ten kryštál, skôr než tam príde Shaw."

„Prezradila vám, kde schovala Pagea?" spýtal sa Jack.

„Tá bláznivá krava bola v tranze z toho, že už o chvíľu svo​ju pomstu dotiahne do víťazného konca. Smiala sa mi do tváre a kričala, aby som vypadol. Ochotne mi dala aj Pageovu adresu."

„A tak ste ju zastrelili a prišli sem," zašepkala Elizabeth.

„Page sa práve chystal odísť. Ten blázon sa chcel prešmyknúť do kina, aby sa mohol zúčastniť premiéry. Má majland na dosah ruky a on chce vidieť nejaké kino."

„Chceli ste ho donútiť, aby vám dal kryštál, ale on od​mietol, lebo už tušil, že Gillian ho podviedla," smutne po​kračovala Elizabeth v úvahách. „A mal pravdu."

Hollandova tvár bola znetvorená hnevom. „Povedal mi, že kryštál mám rovno pod nosom, ale aj tak ho nikdy nenáj​dem."

„Verili ste, že ho nájdete aj bez neho, čo? Preto ste ho za​bili." povedal Jack. „Ako dlho ho už hľadáte?"

„Už niekoľko hodín to tu prehadzujem hore nohami," Holland bezmocne zúril.

„Prehľadal som dokonca aj bazén a vírivku, ale nič. Ešte aj ten Page ma podviedol. Naozaj som mu uveril, že to mám pod nosom."

„Lenže nezostáva vám veľa času," skonštatoval Jack. „Aj keby vás nenašla polícia, nájdu vás určite vaši zahraniční kumpáni."

„Stačí, ak sa dostanem cez tieto hory." Hollandovi začalo nervózne trhať kútikom úst. „Len čo vypadnem z Mirror

Springs, som v suchu. Mám nové doklady, na chvíľu sa stratím.

„Polícia vás nájde, skôr ako prejdete cez tieto kopce," povedala Elizabeth.

„Pochybujem," Holland sa zaškľabil. „Pre každý prípad si vezmem rukojemníka. Chápete, len ako poistku. Mám rád poistky."

Elizabeth takmer vyrazilo dych. „Nikam nepôjdem, há​dam si nemyslíte, že..."

„Presne to som čakal." Holland na ňu zamával rukou s ba​terkou. „Poďte sem. A hneď!"

„A čo kryštál?" spýtal sa rýchlo Jack. „Chcete sa ho vzdať?"

„Človek si musí zvážiť, čo je v danej chvíli najdôležitejšie." Znova kývol baterkou. „Poďte sem, Elizabeth, inak zastrelím Fairfaxa."

Uvedomila si, že to myslí vážne. Zabil by ho bez zaváha​nia.. Pomaly prešla k nemu.

„Rýchlejšie, zlato. Fairfax má v jednom pravdu. Nemám už veľa času." Len čo bola na dosah, prestal mieriť na Jacka a namieril jej rovno na hlavu. „Výborne! Ale varujem vás, Fairfax. Jediný chybný pohyb a odbachnem ju. Je to jasné?"

„Áno," povedal Jack veľmi mierne. „Absolútne jasné."

„Auto som zaparkoval na vedľajšej ceste kúsok odtiaľto." Holland stále mieril na Elizabeth, ale nespúšťal oči z Jacka, hoci rozkazy, ktoré vydával, platili pre Elizabeth. „Tak poď​me! Čo je?"

Ani sa nepohla. „Len čo sa pohnem k autu, zastrelíte ho, mám pravdu?"

Spokojne sa usmial. „Ste naozaj múdra žena, moja zlatá. Za iných okolností by sme si výborne rozumeli."

„Nie nadlho," povedala.

„Nie, nie nadlho. A teraz sa hýb, lebo sa budeš pozerať, ako ho odbachnem. A neviem prečo, ale som si istý, že by sa ti to nepáčilo. Tak pohyb!"

Pozrela na Jacka. Stále čupel pri nehybnom tele, dobré dva metre od pištole, ktorá vypadla Pageovi.

„Jack?"

„Neboj sa, Elizabeth, len urob, čo musíš." Jack na ňu uprel záhadný pohľad. „Hlavne to urob rýchlo, dobre?"

„Dobre." Obrátila sa, akoby chcela poslúchnuť a vykročiť k autu.

Holland jej stále mieril pištoľou na hlavu, ale očami sle​doval Jacka.

Elizabeth tuho stískala rúčku dlhej grilovacej vidlice, kto​rú našťastie nepustila z ruky napriek šoku z Hollandovho príchodu. Naopak, len čo sa trochu spamätala, kým Holland rozprával o svojich motívoch, nebadane si ju centimeter po centimetri zasúvala do rukáva teplého čierneho kabáta. Teraz ju pomaly spúšťala popri tele zase von.

Uvedomila si, že Holland pohol rukou so zbraňou a chys​tá sa namieriť na Jacka.

Pochopila, že nemá čas na to, aby mierila. Z celej sily sa zahnala vidlicou proti Hollandovi. Pocítila, ako vidlica pre​ráža látku a zabára sa do mäsa.

Holland sa skrútil od bolesti a zúrivého prekvapenia.

„Ty sviňa," zreval.

Výstrel, ktorý vzápätí zahrmel tesne vedľa nej, ju na chvíľu ohlušil. Hollandova baterka dopadla na terasu a odkotúľala sa. Uvedomila si, že Jack sa vrhol na Hollanda a obaja sa pustili do seba s takou silou a nenávisťou, že by zborili aj terasu.

Elizabeth sa inštinktívne tackala nabok. Potkla sa a zachy​tila sa zábradlia.

Všimla si ešte, že z tieňa vedľa vírivky sa zdvihla skrvave​ná postava. Tyler Page si pomaly sadol. Sliepňal do tmy a ako námesačný pomaly dvíhal ruku s pištoľou. Roztrasené sa po​kúšal namieriť na bojujúcich mužov.

„To ty si mi ju ukradol," povedal zastretým hlasom. „Pod​viedla ma kvôli tebe."

„Jack," skríkla Elizabeth. „Pozor!"

Jack zdvihol hlavu a zbadal Pagea. V zlomku sekundy vyhodnotil situáciu, odkotúľal sa od Hollanda a uhol z dosahu namierenej ruky.

„Nerobte to!" kričal. „Netreba..."

Ale už bolo neskoro. Znova sa ozval výstrel a Holland zo​stal nehybne ležať na terase.

„Anjelská tvár," šepkal Page. „Moja nádherná Anjelská tvár."

Padol na zem a zostal ticho ležať.

Ticho, ktoré nasledovalo, bolo rovnako dusivé ako napä​tie predtým.

„Elizabeth?"

„Tu som." Vyjavene hľadela na Tylera Pagea. „Myslela som si, že je mŕtvy."

„Nie, bol v bezvedomí. Hollandova guľka ho trafila zbo​ku." Jack sa zohol k Hollandovi, aby mu nahmatal pulz. „Ži​je. Máš mobil?"

„Áno." Vsunula si ruku do vrecka a vytiahla telefón. Sústredila sa na čísla, aby odvrátila pozornosť od hrozného výjavu na terase.

Prešla celá večnosť, kým sa ozval operátor a Elizabeth mu podala stručné informácie a oznámila adresu.

Keď vypla mobil, všimla si, že Jack sa znovu pohol k vírivke. Zohol sa a hľadal strieborný šejker, čo sa váľal na terase.

Podišla k nemu. V diaľke bolo počuť kvílenie policajných sirén a sanitky.

„Načo ti je ten šejker?"

„To nie je šejker," povedal a ukázal jej ho. „Je to labora​tórna termofľaša. Navrhli ju v Excalibure na prenášanie kryš​tálu."

Zrazu si uvedomila, čo sa stalo. „Je prázdny. Myslíš, že Pa​ge by bol schopný vyhodiť kryštál niekam do lesa, aby do​behol Hollanda?"

„Film a kryštál boli najväčšie Pageove tromfy. Jeho jediné životné úspechy. Neverím, že by niektorý z nich chcel zničiť." Jack sa zahľadel na dno vírivky. „Povedal Hollando​vi, že má kryštál rovno pod nosom. Možno hovoril pravdu."

Jack rýchlo prešiel k ovládaciemu panelu a zapol svetlá vo vírivke.

Elizabeth pozerala do vody spolu s ním. „Myslíš, že ho ho​dil do vody? Holland ho tam predsa už hľadal." Žiarovky v stene vírivky dostatočne osvetľovali celé vnútro, ale nebo​lo tam nič, len lavičky.

„Holland nie je odborník. Gillian mu zrejme povedala len to, že ukradnú kryštál, a on pravdepodobne usúdil, že je to nejaký šuter, čosi ako kus kremeňa." Jack prevrátil termosku hore dnom a odkrútil uzáver. „Aj tak vyzerá. Alebo aspoň sa naň podobá. V prípade, že nie je v tekutom stave."

Elizabeth náhle pochopila. „Jasné! Koloidný kryštál, však? Page ho prenášal v termoske, lebo jeho čiastočky boli roz​pustené v tekutine."

„Len za určitých okolností. Soft Focus má niekoľko jedi​nečných vlastností."

Sirény sa výrazne priblížili. Elizabeth sa obzrela. V údolí zazrela svetlá majákov.

„Máme najviac desať minút," povedala. „Len čo sem prí​du, stane sa tento dom miestom činu a všetko uzavrú a zapečatia. Nedovolia nám pobiehať tu a hľadať kryštál."

„Ak sa nemýlim, nebudem potrebovať ani desať minút."

Jack držal v ruke dno termosky. Z fľaše vybral malú obál​ku. Otvoril ju a obsah vysypal do vírivky.

„Čo je to?" pozorovala ho Elizabeth.

„Katalyzátor. Na rozdiel od bežných koloidných kryš​tálov Soft Focus potrebuje katalyzátor, aby sa jeho častice zlepili dohromady na polotekutú formu. Nebude to dlho trvať. Ak ho Page hodil do vírivky, o chvíľu ho máme po​kope."

Elizabeth uprene pozorovala vodu. Nič nevidela. Potom si na lavičke všimla niečo ako čriepok zelenomodrého skla.

„Tu je," potešil sa Jack. Vyhrnul si rukávy na košeli. „Ešte chvíľu a máme ho celý."

Kus kryštálu pod vodou rýchlo narastal. Jemné častice ne​viditeľné plávali priťahované reakciou, ktorú vyvolal kataly​zátor.

Sirény boli už v tesnej blízkosti. Na príjazdovej ceste sa objavilo prvé auto.

„To by už možno aj stačilo." Jack strčil ruky do vody a odlepil kryštál od lavičky. Držal ho v dlani a druhou rukou naň namieril svetlo baterky.

Elizabeth zatajila dych. Bolo to akoby sa pozerala do srd​ca vzácneho diamantu. Soft Focus žiaril modrozeleným ohňom, svietil a trblietal sa.

„Je nádherný," zašepkala.

„A je náš."

Sirény zmĺkli. Bolo počuť búchanie dverí. A potom kroky.

Jack rýchlo vsunul kryštál do vrecka.

„Keby sa nás na to pýtali, povieme, že Page vzal napodo​beninu kryštálu a pravý kryštál je uložený v našom trezore v laboratóriu. Inak nám ho zabavia ako dôkaz."

„Myslíš si, že nám to zhltnú?"

„Už som ti povedal, že dobrý manažér musí vedieť dobre klamať?"

Kapitola 27
Tyler Page ležal na nemocničnej posteli ako kopa nešťastia. Vedľa postele stál stojan s infúziou, ktorá mu po kvapkách stekala do žily. Pokrivené okuliare mu čudne sedeli na nose. Smutne a odovzdane hľadel na Jacka.

„Viem, že už je neskoro na vysvetľovanie, ale aj tak vám chcem povedať, pán Fairfax, že je mi to strašne ľúto. Nechá​pem, čo to do mňa vošlo."

Elizabeth si všimla výsmešný pohľad v Jackových očiach. Rýchlo podišla k posteli. „Jack to chápe, pán Page. Stali ste sa obeťou vlastnej vášne. Na chvíľu ste stratili zdravý rozum a zábrany. To sa stáva."

Jack zdvihol oči k stropu.

Page pozrel smutne na Elizabeth. „Bola taká krásna. Nád​herné ženy ako ona si nevšímajú mužov, ako som ja. Ale ona áno. Cítil som sa pri nej lepší, zábavný a dôležitý. Keď som bol s ňou, bol som sa ako Bogart, Mitchum alebo Grant, prípadne ako všetci dohromady.

„Gillian vás zneužila," unavene povedal Jack.

Elizabeth naňho zazrela. „Nemusíme sa v tom ustavične vŕtať."

„Viem, že ma zneužila," povedal Tyler. „Kým som zistil, že kryštál sme neukradli na to, aby sme mohli spolu ujsť na ne​jaký tropický ostrov, ale pre jej vlastné ciele, bolo už nesko​ro. Tá krádež sa stala mojou nočnou mórou. Nevedel som, ako z toho vycúvať."

„Nikdy vám nenapadlo, že stačí zdvihnúť telefón a zavo​lať mi?" spýtal sa Jack bez jediného náznaku pochopenia.

„Jack," oslovila ho Elizabeth mierne, ale v hlase mala va​rovanie. Zjavne na to kašlal.

„Bol som bezmocný," vysvetľoval Page ďalej. „Uviazol som v jej pavučine. Keď mi šerif Gresham povedal, že Gil​lian je mŕtva, uľavilo sa mi. Akoby mi zo srdca padol obrov​ský kameň. A z očí klapky. Konečne som voľný. Teraz už viem, aký som bol zbabelý."

„Nie ste zbabelec. Vzopreli ste sa predsa Dawsonovi Hollandovi, hoci vás chcel zabiť. To bol veľmi odvážny čin. Do​konca hrdinský."

Jack zdvihol obočie a zanovito mlčal.

Page pozrel na Elizabeth s nádejou v očiach. „Naozaj si to myslíte, slečna Cabotová?"

„Áno. A nielen ja," Elizabeth varovne pozrela na Jacka. „Však je to tak, Jack?"

„Rozhodne," precedil Jack pomedzi zuby. Potom sa po​maly začal usmievať. „Rozhodne to bolo odvážne. Postaviť sa proti Hollandovi, to chce chlapa."

Tyler sa začervenal. „Ďakujem, pán Fairfax. Je pán Holland...?"

„Mŕtvy?" Jack prikývol. „Zomrel pred hodinou na ope​račnej sále."

„Aha." Page smutne uvažoval. „Takže ma postavia pred súd ešte aj za vraždu."

„Neverím. Gresham to pokladá za nevyhnutnú sebaobranu. Nezabúdajte, že Holland sa usiloval zabiť nás."

Elizabeth pozrela na Jacka na druhej strane postele. Ani jeden z nich nepovedal Greshamovi, že keď sa Page prebral z bezvedomia a vystrelil smrteľnú ranu, Jack už Hollanda premohol a znehybnil na zemi - takže tá rana nebola nevy​hnutná. Usúdili, že za daných okolností je to nepodstatný detail

„Šerif sa hnevá na nás všetkých, ale nikto nepôjde do vä​zenia," povedal Jack.

Tyler Page rezignovane pozeral pred seba. „No mňa urči​te potrestajú za to, čo som urobil."

„Excalibur nepodal žalobu," povedala Elizabeth.

Page na ňu nechápavo pozrel. „Tomu nerozumiem. Ukra​dol som výsledok náročného výskumu, ohrozil som projekt. Som zlodej."

„Excalibur sa rozhodol prehliadnuť celú záležitosť najmä preto," potvrdil Elizabethine slová aj Jack, „lebo to, čo ste vzali, bol falzifikát. Pravý kryštál ležal po celý čas v trezore v našom laboratóriu."

Page otvoril ústa. „Ale veď..."

„Nové bezpečnostné opatrenia, ktoré sme zaviedli minulý mesiac," prerušil ho Jack. „Vedeli o tom iba dvaja ľudia, Mi​lo a ja."

„Ale..."

„Ja predsa musím vedieť najlepšie, ako to bolo, nemys​líte?" Jack naňho uprene pozrel, aby väčšmi zdôraznil vý​znam toho, čo hovorí. „Som predsa výkonným riaditeľom firmy."

Page spracovával Jackov pohľad a slová a pomaly sa mu rozvidnelo. Viditeľne ožil. „To veľmi rád počujem, pane. To bolo od vás... veľmi múdre a prezieravé."

„Áno, to bolo."

„Neviete si ani predstaviť, aký som šťastný, že pre Excali​bur to nebude mať následky. Je to dobrá firma. A Ingersollovci sa ku mne vždy správali férovo. Budú mi chýbať."

„Nie dlho," namietol Jack. „Len čo vás prepustia z ne​mocnice, máte sa hlásiť v laboratóriu."

Page naňho vyvalil oči. „Mám sa vrátiť do Excalibura?" Elizabeth sa usmiala. „Firma vás potrebuje, doktor Pa​ge. Ste jediný, kto naozaj rozumie teoretickej práci, ktorú začala na koloidnom kryštále ešte Patrícia Ingersollová. Bez vás je firma stratená. A s vami možno stihne aj pre​zentáciu."

„Stratená," opakoval Page. „Bezo mňa." „Jednoznačne," potvrdila Elizabeth. „Nemám pravdu?" „Rozhodne," prisvedčil Jack. „Absolútne stratená." „To mi nikdy nenapadlo," začal Page pomaly. „Netušil som, že by niekto mohol byť bezo mňa stratený."

Napätie v zasadacej miestnosti Excalibura bolo také husté, že sa dalo krájať. Elizabeth sa rozhliadla po nervóznych tvárach členov správnej rady. Ingersollovci boli roztrúsení po celej miestnosti. Niektorí mlčky sedeli v kreslách, iní zamyslene chlípali kávu, niekto sa prechádzal. Všetci prešli zo štádia počiatočnej eufórie k pocitu beznádeje.

Elizabeth sa im nemohla čudovať. Ani hnevať sa na nich. Prezentácia pre Gradyho Veltrana sa začala už pred troma hodinami. Až doteraz sa nič nestalo, nikto sa nevrátil, nikto nepriniesol správy o jej priebehu. S každou ďalšou minútou všetci čoraz zúfalejšie mysleli na najhoršie.

„Niečo sa muselo stať," ozvala sa Angela a zastala pred ok​nom. „Keby Soft Focus fungoval, ako to sľuboval Page, už by sme o nich počuli. Zrejme sa treba vyrovnať s tým, že firma je zničená."

„Všetko, na čom Patrícia roky pracovala," ticho konštato​val Milov strýko Ivo, „odišlo dolu vodou."

Angela sa krivo usmiala. „Od začiatku som hovorila, že nemáme vkladať všetky prostriedky do jediného projektu. Vravela som Jackovi, že je to chyba. Všetkým som to vrave​la. Pamätáte sa?"

Milova teta Dolores to nebola ochotná počúvať. „Ako ke​by sme mali na výber! Jack bol naša jediná nádej."

Elizabeth sa obrátila od okna. „Upokojte sa všetci. Keby bol nejaký problém, Veltranovi ľudia by už dávno odišli. Eš​te sú v laboratóriu. Na parkovisku sú ich autá. Takže ešte vždy máme nádej."

„Je koniec," vzdychol Ivo. „Nezostáva iné len likvidácia firmy. Mali sme to urobiť už..."

Dvere sa otvorili. Všetky hlavy sa otočili. Vošiel Milo a za ním Jack. Obaja mali na tvárach kamenný výraz.

Milo sa zastavil a s tým istým kamenným pohľadom prebehol po tvárach všetkých príbuzných. Bez slova, bez emócií.

Vtom vybuchol do takého neviazaného šialeného smie​chu, až sa zatriasli okná v zasadačke. Rukou v päsť urobil vo vzduchu víťazné gesto a zvýskol: „Yes!" Obracal sa z jedného na druhého a všetkým oznamoval. „Funguje to. Funguje! Presne ako povedal Page, funguje. Ten frajer im predviedol také divadlo, že padli na zadky. Jack, povedz im to!"

Elizabeth pozrela na Jacka a pohľady sa im stretli. Jack sa spokojne usmial. Napadlo jej, že podobne sa usmieva, keď sa spolu milujú.

„No tak?" nevedela sa dočkať.

„Meškáme, pretože Grady Veltran nechcel odísť z labora​tória, kým nepodpíšeme aspoň predbežnú zmluvu o licen​cii," usmieval sa Jack. „Čakali sme na to, aby právnici overi​li podpisy."

„Bomba, ľudia!" Ivo vyskočil na nohy. „Bude to bomba! Dokázali ste to!"

„To Jack," vyškieral sa Milo bez prestávky, „to on ich do toho dostal."

„Spolu sa nám to podarilo, Milo," potľapkal ho Jack po chrbte. „Bol si perfektný, Milo. Nervy z ocele."

„Nemôžem tomu uveriť," zašepkala Angela a prvýkrát sa úprimne usmievala a nehanbila sa ukázať radosť. „Naozaj to fungovalo?"

„Perfektne!" Milo pozrel na Jacka, ako sa spokojne opiera o roh stola, a odkašlal si.

Elizabeth pozorovala mladého muža, ktorý sa pomaly ale isto začínal podobať na Jacka a rýchlo si osvojoval jeho po​hyby a správanie. Aj teraz sa zrejme rozhodol odpozerať od Jacka jeho elegantne ovládanú radosť, ukrytú za pokojným úsmevom. Usmiala sa. Učí sa rýchlo. Nakoniec, prečo nie, veď má vynikajúceho učiteľa.

„Teória tety Patrície o vlastnostiach a potenciáli koloid​ného kryštálu sa potvrdila," povedal Milo. „Doktor Page ich vedel využiť. Ľudia, som šťastný." Potom kývol na Jacka. „Vďaka tebe a Aurorinmu fondu sa Excalibur čoskoro stane významným článkom v novej generácii počítačov založených na svetelnej technológii."

Elizabeth prešla k baru a otvorila dvierka. Vytiahla odtiaľ dve strieborné vedierka s ľadom, do ktorých asi pred troma hodinami vložila dve fľaše šampanského. Ľad sa už dávno roztopil, ale sekt bol výborne vychladený.

„Myslím, že to treba osláviť," usmievala sa na Milá a Jac​ka. „Páni, mohli by ste sa toho ujať?"

„Yes!" opakoval Milo ako malý chlapec. „Šampanské!"

„Výborný nápad," Jack vstal od stola a vzal jednu fľašu. Pozrel na Elizabeth. „Ako vidím, ty si nepochybovala a pri​pravila si sa na úspech.

Zasmiala sa. „Ako vidíš."

„Aká náhoda!" opätoval jej úsmev. „Aj ja."

Pozreli na seba a Elizabeth videla v jeho očiach úprim​nú radosť a šťastie. Vedela, že v jej očiach sa dá prečítať to isté. Obaja vedeli, že teraz to nemá nič spoločné s prezen​táciou.

Zátky vyleteli, ozvalo sa víťazné buchnutie a zaštrngali po​háre. Všetci sa rozosmiali.

Milo zdvihol svoj pohár. „Vážení, na Soft Focus! A keď už pripíjame, prednesiem ešte jeden prípitok, nech som prvý - na Elizabeth a Jacka, aby žili šťastne a v láske až na veky!"

Mešká. Len čo vošla do reštaurácie klubu Pacific Rim, vide​la, že na ňu už čaká. Sedel v boxe presne pri tom istom sto​le, kde na ňu čakal na druhý deň po ich prvej noci pred vy​še polrokom. Hneď vedela, že to urobil zámerne, a v duchu sa usmiala.

Vrchný čašník Hugo ju srdečne privítal. „Nech sa páči, slečna Cabotová, pán Fairfax na vás už čaká."

„Áno, vidím."

Hugo ju odviedol k stolu a Elizabeth si všimla, že nebol jediný, kto zaregistroval jej príchod. Ešte niekoľko hláv sa otočilo, keď prechádzali reštauráciou k Jackovmu stolu. Tak​že nie je jediná, kto teraz zažíva jav, ktorému sa odborne ho​vorí deja vu? To je prvýkrát od tej scény, čo si s Jackom do​hodli obed v klube.

Z diaľky zbadala pobavenie v jeho očiach a hneď jej bolo jasné, že sa vyžíva v pohľade na reprízu jej elegantnej chôdze až k jeho stolu. Keď pri ňom zastala, vyskočil a majetnícky ju pobozkal.

„Ideš neskoro," usmial sa.

Nevšímala si jeho poznámku a usmiala sa na Huga. „Ďa​kujem."

„Nech sa páči, slečna Cabotová," žiaril Hugo. „Dovoľte, prosím, aby som vám zablahoželal k vášmu zasnúbeniu. Všetci sa veľmi tešíme na piatok a sme poctení, že vám môžeme pripraviť oslavu v našom podniku."

„Aj my sa tešíme," povedala Elizabeth.

Hugo sa na oboch usmial a odišiel.

Elizabeth sa usilovala ignorovať pohľady od vedľajších sto​lov. Položila si kabelku na čalúnenie a usadila sa za stôl opro​ti Jackovi.

„Možno si zvedavá, prečo som ťa sem pozval," nespúšťal z nej oči.

Veľavýznamne sa rozhliadla po reštaurácii. „Zrejme v tom má byť istá symbolika."

Šťastne sa zazubil. „Priznávam, že som neodolal pokuše​niu zopakovať si tú scénku na tom istom mieste, ale s lepším koncom."

„Zatiaľ sa ti darí. Ako vidíš, ešte si suchý."

„Všetko je dnes oveľa lepšie," prikývol.

„Mimochodom, dostali sme darček od Vicky."

„Vážne? Čo nám poslala?"

„Podpísaný plagát k Rýchlej kompánii. Dám si ho zarámo​vať do kancelárie."

„Ráno som stretol Pagea. Bol nadšený. Vyzerá to tak, že film vybrali do medzinárodnej distribúcie a budú ho predá​vať na videu. Samozrejme, asi ťažko niečo zarobí, ale preň​ho je to pocit veľkej satisfakcie." Jack sa pohodlne oprel dozadu. „Chceš si najskôr objednať, alebo prejdeme hneď k veci?

„Naháňaš mi strach, Jack." Siahla po jedálnom lístku. „Tak prečo si ma sem pozval?"

„Ešte v Mirror Springs si mi dala návrh."

„Ak si dobre spomínam, zatiaľ si sa k nemu nevyjadril."

„Ale premýšľal som o ňom."

Pomaly odložila jedálny lístok. „Myslíš to vážne? Chceš pracovať pre Aurorin fond?"

„Nie celkom. Ale niečo z toho, o čom sme hovorili, som si zapamätal a páči sa mi to."

„Čo to bolo?"

„Poukázala si na to, že ciele Aurorinho fondu a Fairfax Consulting sú veľmi podobné. Ty vyhľadávaš malé podniky, ktoré potrebujú začiatočný kapitál, ja sa špecializujem na konzultačnú pomoc malým firmám, ktoré sa potrebujú vy​hrabať z problémov. Tak čo keby srne spojili sily a dohodli sa na spolupráci?"

Usmiala sa. „To znie ako najlepšia kombinácia. Musím sa priznať, že trochu si ma prekvapil. Bála som sa, či sa vyrovnáš s predstavou, že by si mal prijímať objednávky práve odo mňa."

„To máš pravdu." Nahol sa dopredu so založenými rukami a oprel sa o lakte. Pozrel jej priamo do očí. „Milujem ťa viac než kohokoľvek predtým. Ale napriek tomu nechcem pre te​ba pracovať. Neber to osobne. Mám na mysli iné spojenie."

„Tušila som, že je v tom háčik."

„Nie háčik. Alternatíva. Navrhujem ti joint venture. Fairfax Consulting a Aurorin fond si zachovajú svoju identitu, ale pri niektorých projektoch sa dohodnú na partnerskej spolupráci."

„Hmmm." Zamyslela sa. Z úvah ju vytrhlo vibračné zvo​nenie telefónu. Otvorila kabelku a vybrala z nej mobil. „Prosím.“

 „Lizzie?" ozval sa jej pri uchu Merrickov bodrý hlas. „Už celý týždeň ťa naháňam. Pozrela si si už môj podnikateľský zámer?"

Potlačila unavený vzdych. „Pozrela, no mala som strašne veľa práce, Merrick. S prípravou zasnúb, osláv a tak. Aj všet​ko okolo toho si vyžaduje..."

„Viem, viem. Mimochodom, blahoželám. No ešte k tomu zámeru, Lizzie, toto je fakt super, tentoraz to musí vyjsť, cí​tim to v kostiach."

„Už som ti povedala, že som sa tomu ešte nevenovala, Merrick." Zbadala, že Jack ju pozoruje. Nehovorila s ním o Merrickovom pláne a jemu muselo byť hneď jasné, prečo. Dráždil ju jeho zásadný nesúhlas, preto sa rozhodla záležitosť čo najskôr vybaviť. „Ale verím tvojmu inštinktu. Ešte dnes ti pošlem peniaze."

„Páni! Lizzie, si skvelá!" Merrickova spontánna radosť bo​la nákazlivá ako vždy. „Určite to neoľutuješ. Tentoraz to sto​percentne vyjde. Uvidíš."

„Daj mi ten telefón," natiahol sa Jack ponad stôl a vzal jej mobil z ruky.

Prekvapene naňho pozrela. „Čo to robíš?"

Nevšímal si jej podráždenie. „Merrick? Tu je Jack Fairfax. Hej, hej, viem, viem, že mám šťastie. Počuj, čo sa týka toho biznisu, ešte jedna vec. Aurorin fond a Fairfax Consulting založili joint venture. Ak chceš peniaze, musíš si objednať aj konzultácie."

Elizabeth nemo otvorila ústa. Chcela mu vytrhnúť telefón z ruky, ale nepodarilo sa jej to. „Jack, počkaj, ešte sme sa na ničom nedohodli."

Držal telefón, aby naň nedočiahla, a pokračoval ďalej. „Bu​dem s Elizabeth spolupracovať, nebudem pracovať pre ňu. Nie, nič sme ešte nepodpísali."

„Ešte sme sa na tom ani len nedohodli!" opravila ho Eli​zabeth a vstala, aby mu vzala svoj mobil. „Okrem toho zme​nila som názor."

Jack kývol hlavou k neďalekému stolu, kde sedeli význam​ní podnikatelia. Všetci traja pozerali s neskrývaným záuj​mom k ich stolu.

„Áno, súhlasím," povedal Jack do telefónu. „Výborná kombinácia skúseností a postavenia na trhu. Ďakujem, aj ja sám to považujem za výborný nápad."

Elizabeth sa zúrivo vrátila na svoje miesto za stolom a usi​lovala sa to urobiť čo najdôstojnejšie. Kým Jack ukončil ho​vor, urazene klopkala červenými nechtami po obruse.

„Tak sme dohodnutí," uzavrel Jack. „Ozvem sa ti."

Potom podal mobil Elizabeth. „No prosím, náš prvý spo​ločný klient."

Zazrela, naňho. „Trochu predbiehaš udalosti, nezdá sa ti? Ak toto má byť ukážka našej budúcej spolupráce, potom sa obávam, že to nebude také jednoduché a bezproblémové, ako sa mi usiluješ nahovoriť."

„Chceš stiahnuť svoju ponuku?"

„Moja pôvodná ponuka," opravila ho, „obsahovala niečo celkom iné. Nespomínam si, že by som hovorila o joint ven​ture."

„Ty si skrátka urazená, že nechcem čakať a prijímať tvoje objednávky."

Chystala sa čosi mu odseknúť, ale zaváhala a potom sa ne​ochotne rozosmiala nad tým, čo jej práve napadlo. „Gong! Koniec! A je po spolupráci. A pritom to bola taká pekná predstava."

Uškrnul sa. „Chceš peknú predstavu? Počkaj do večera. Kúpil som ti knihu o masáži. Ak to nezaberie, určite mi na​padne niečo iné a rozveselím ťa. A čo je na tom najlepšie, nebude to len predstava. Za to ti ručím."

Pocítila, ako sa začína roztápať pod jeho pohľadom, v kto​rom sa odrážala, jeho láska a túžba. Toto je naozaj, pomysle​la si. Toto je láska, ktorá vydrží. Bola si tým taká istá ako zaj​trajším ránom.

„Na čo myslíš?" spýtal sa jej.

„Že sme mali šťastie."

„To sme teda mali," zasmial sa. „Nefalšovaný happy end."

